
TRAGEDIA  DEZBINĂRII  ŞI  SPERANŢA  ÎMPĂCĂRII 


CONSIDERAŢII  ASUPRA  SCHISMEI  DE  LA  1054 


La  7  decembrie  1965,  în  cadrul  sesiunii  festive  a  Conciliului  II  Vatican  (1962- 
1965)  în  catedrala  „Sfanţul  Petru”  din  Roma  şi  a  unei  ceremonii  religioase  oficiată 
în  catedrala  „Sfântul  Gheorghe”  din  Fanar/Istanbul,  a  fost  citită  concomitent 
„Declaraţia  comună”  semnată  de  papa  Paul  al  Vl-lea  al  Romei  şi  de  patriarhul 
ecumenic  Athenagoras  I  al  Constantinopolului,  prin  care  se  arăta  că  cele  două  Biserici 
prin  întâi  stătătorii  lor  în  urma  dialogului  au  hotărât  să  ridice  anatemele  rostite  reciproc 
la  16/24  iulie  1054.  Se  sublinia  în  acest  document  că  ambele  Biserici  sunt  conştiente 
că  „acest  act  de  dreptate  şi  iertare  reciprocă  nu  este  suficient  să  pună  capăt 
diferenţelor  vechi  şi  noi,  care  există  între  Biserica  Romano-Catolică  şi  Biserica 
Ortodoxă  şi  care  vor  fi  depăşite  prin  lucrarea  Sfântului  Duh,  graţie  curăţirii  inimilor, 
regretului  nedreptăţilor  istorice ,  precum  şi  printr-o  voinţă  activă  de  a  ajunge  la  o 
înţelegere  şi  la  o  mărturisire  comună  a  credinţei  şi  a  cerinţelor  ei 

Prin  decretul  papal,  „Ambulate  in  dilectione”  şi  tomusul  patriarhal  „Tomos 
Agapis”  rostite  după  citirea  declaraţiei  comune  în  ambele  catedrale,  se  anulau 
anatemele  aruncate  în  anul  1054  de  cardinalul  Humbert,  legatul  papei  Leon  al  IX- 
lea  asupra  patriarhului  Mihail  Cerularie  al  Constantinopolului,  a  arhiepiscopului 
Leon  de  Ohrida,  a  stareţului  Nichita  Pectoratul  şi  a  tuturor  celor  care  s-au  asociat 
cu  ei,  iar  din  partea  patriarhului  ecumenic  şi  a  sinodului  patriarhal  asupra 
cardinalului  Humbert  şi  însoţitorilor  lui  (Friedrich  de  Lotharingia,  cancelarul 
Bisericii  Romane,  viitorul  papă  Ştefan  al  IX-lea  şi  arhiepiscopul  Petru  de  Amalfi). 

Tot  acum  se  declara  că  „  sunt  regretate  cuvintele  jignitoare >  acuzele  lipsite  de 
fundament  real  şi  faptele  condamnabile  care  au  însoţit  sau  au  contribuit  fie  dintr- 
o  parte ,  fie  din  alta  la  tristele  evenimente  ale  acelei  perioade;  sunt  şterse  din 
memoria  şi  din  mijlocul  Bisericii  şi  sunt  date  uitării  excomunicările  care  au  urmat 
şi  amintirea  lor  ce  stă  până  astăzi  în  calea  apropierii  şi  iubirii;  sunt  regretate 
acele  evenimente  provocatoare  de  discordie f  care  au  precedat  şi  care  au  fost  sub 
influenţa  diferiţilor  factori  printre  care  şi  lipsa  încrederii  reciproce  ce  au  dus  în 
final  la  ruperea  comuniunii  bisericeşti 

Această  declaraţie  făcea  desigur  referire  la  situaţia  conflictuală  în  care  se  găseau 
cele  două  Biserici  în  secolele  IX-XI  şi  la  urmările  regretabile  ale  proclamării 


6 


REVISTA  TEOLOGICA 


schismei  în  anul  1054.  Dintr-o  analiză  asupra  cauzelor  care  au  dus  la  declanşarea 
schismei  se  evidenţiază  sub  aspect  doctrinar  adaosul  „Filioque”  iar  sub  aspect  canonic 
administrativ  pretenţia  papei  la  primat  juridic  în  întreaga  Biserică.  Adaosul  „Filioque” 
(adică  mărturisirea  credinţei  că  Sfanţul  Duh  „precede  de  la  Tatăl  şi  de  la  Fiul’1)  introdus 
iniţial  de  apuseni  în  Simbolul  de  credinţă  niceo-constantinopolitan  (Crezul),  pentru 
a-i  combate  pe  arieni,  care  negau  dumnezeirea  Mântuitorului  Iisus  Hristos,  a  devenit 
adevăr  de  credinţă  pe  care  nu  numai  că  l-au  generalizat  în  Biserica  apuseană  ( Aachen- 
809  şi  Roma- 10 14)  ci  au  încercat  să-l  impună  şi  în  Biserica  răsăriteană.  Ortodocşii 
însă  l-au  respins  întrucât  au  considerat  acest  adaos  eroare  doctrinară.  In  plus,  ei  cereau 
ca  simbolul  de  credinţă  să  fie  păstrat  şi  mărturisit  în  forma  autentică  stabilită  la 
Sinoadele  I  (Niceea-  325)  şi  II  (Constantinopol-  381)  ecumenice,  aşa  cum  prevedea 
de  fapt  şi  canonul  7  al  Sinodului  al  lll-lea  ecumenic  de  la  Efes  (431).  Astfel  s-a  ajuns 
la  îndelungate  şi  frecvente  discuţii  între  răsăriteni  şi  apuseni,  lipsa  unei  înţelegeri  pe 
această  temă  ducând  la  declararea  acestui  adaos  ca  important  cap  de  acuzare. 

Precizând  în  declaraţie  că  sunt  regretate  „acuzele  lipsite  de  fundament  real” 
observăm  că  se  avea  în  vedere  şi  acest  adaos  introdus  de  apuseni  dar  mai  ales  lipsa 
de  onestitate  teologică  a  cardinalului  Humbert  care  îi  învinuia  pe  răsăriteni  că  au 
scos  din  Simbolul  de  credinţă  adaosul  „Filioque”.  De  asemenea,  ortodocşii  erau 
acuzaţi  că  acceptă  căsătoria  preoţilor  şi  diaconilor,  uitând  însă  că  acest  lucru  a  fost 
confirmat  la  Sinodul  I  ecumenic,  că  în  Biserica  primară  au  fost  şi  episcopi  căsătoriţi 
atât  în  Răsărit  cât  şi  în  Apus  şi  că  abia  la  Sinodul  Quinisext  (691-692)  s-a  hotărât 
ca  episcopii  să  fie  aleşi  din  rândul  călugărilor,  în  timp  ce  generalizarea  celibatului 
preoţesc  s-a  impus  în  Apus  prin  reforma  cluniană  din  secolul  al  Xl-lea. 

în  ceea  ce  priveşte  primatul  papal,  Biserica  răsăriteană  a  acordat  permanent  un 
primat  de  onoare  episcopului  Romei,  recunoscându-1  ca  „primus  inter  pares”  (primul 
între  egali),  patriarhul  de  Constantinopol  urmând  imediat  după  el,  ca  egal  cu  el. 
Această  recunoaştere  nu  a  fost  însă  socotită  ca  suficientă  ci,  s-a  cerut  recunoaşterea 
unui  primat  juridic  pornind  de  la  tradiţia  unui  pontificat  petrin  la  Roma.  Socotind  că 
numai  Sfântul  Petru  a  fost  apostolul  prin  excelenţă  al  Domnului  şi  numai  el  a  primit 
adevărul  revelat  în  deplinătatea  lui,  ca  şi  cum  ceilalţi  apostoli  s-ar  înscrie  într-o 
categorie  inferioară,  în  perioada  medievală  s-a  dezvoltat  ideea  unui  primat  juridic  al 
papei  conform  căruia  numai  el  singur  ar  deţine  deplinătatea  adevărului  prin  inspiraţie 
specială  de  la  Sfântul  Duh.  Aceste  concepte  au  fost  susţinute  cu  atâta  înverşunare 
încât  s-a  ajuns  la  dogmatizarea  lor  (primatul  papal  şi  infaibilitatea  papei  -  adevăruri 
de  credinţă  necesare  mântuirii)  în  cadrul  Conciliului  I  Vatican  (1869-1870). 

Nu  este  de  mirare  că  în  scrisoarea  adresată  patriarhului  Mihail  Cerularie,  înmânată 
de  cardinalul  Humbert,  papa  declara  pe  un  ton  impunător;  ,,  Să  ştie  patriarhul  că 
fără  aprobarea  sa,  nici  nu  are  dreptul  să  existe ,  căci  aşa  cum  împăratul  Constantin 
cel  Mare  a  predat  papilor  puterea  să  conducă  pe  principii  pământeşti  (afirmaţie 
bazată  pe  documentul  „Donatio  Constantini”,  un  fals  demonstrat  chiar  de  teologii 
apuseni,  n.  n.)  tot  aşa  răspunde  şi  de  Biserică .  Nu  trebuie  să  fie  atât  de  lipsită  de 
respect  Biserica  de  Răsărit ,  care  a  fost  moleşită  de  plăceri  şi  de  îndelungată  odihnă 

(se  face  referire  la  protecţia  acordată  de  puterea  imperială  bizantină  în  timp  ce  după 
cucerirea  Imperiului  Roman  de  Apus  de  triburile  lui  Odoacru  în  anul  476,  Biserica 
apuseană  a  rămas  sub  barbari,  n.n)  în  timp  ce  papa  a  apărat-o  de  atâtea  erezii. 
Apostolul  Petru  şi  urmaşii  lui  pot judeca  toată  Biserica  dar  pe  ei  nu-i judecă  nimeni". 

Nu  este  de  mirare  că  discutându-se  în  aceşti  termeni  s-a  ajuns  la  declanşarea 
schismei.  Legaţii  papali  veneau  la  Constantinopol  nu  să  dialogheze,  ci  să  impună 
primatul  papal  şi  doctrina  apuseană  care  includea  şi  adaosul  „Filioque”.  Pentru  ei 
grecii  erau  rebeli  şi  schismatici  care  trebuiau  aduşi  sub  ascultarea  scaunului  roman. 
Când  acest  lucru  nu  s-a  putut  face  cu  forţa  măsurilor  spirituale  (excomunicarea)  s-a 
recurs  la  forţa  armelor  ca  în  cazul  cruciadei  a  IV-a  când  la  13  aprilie  1204,  chiar  în 
vinerea  Patimilor,  Constantinopolu!  a  fost  ocupat  de  latini,  fiind  profanate  bisericile 
şi  mormintele  sfinţilor  iar  patriarhul  ecumenic  înlocuit  cu  un  patriarh  latin,  veneţianul 
Toma  Morosini.  Aceste  acte  se  încadrează  în  „fapte  condamnabile  care  au  însoţit 
evenimentele  triste  ale  acelei  perioade”.  Nici  când  acestea  puteau  fi  reparate  şi  şterse 
din  memoria  grecilor,  latinii  n-au  fost  dispuşi  să  o  facă  ci  au  preferat  să  vadă 
Constantinopolul  cucerit  de  turci  (29  mai  1453)  şi  cu  aceasta  creştinătatea  ortodoxă 
din  Asia  Mică,  Orient  şi  Balcani  supusă  necreştinilor  mai  bine  de  500  de  ani,  pentru 
că  nu  a  acceptat  compromiţătoarea  unire  de  la  Ferrara-Florenţa  (1438-1439). 

Ne  bucurăm  că  după  mai  bine  de  900  de  ani  prin  aportul  celor  doi  înalţi  prelaţi 
s-a  ajuns  la  memorabilul  act  de  la  7  decembrie  1965.  Totodată  suntem  conştienţi 
că  ridicarea  formală  a  anatemelor  din  1 6/24  iulie  1 054  n-a  îndepărtat  consecinţele 
schismei,  iar  deosebirile  dogmatice,  cultice  şi  disciplinar-canonice  trebuie  discutate 
cu  multă  seriozitate  şi  sinceritate  pentru  ca  în  urma  clarificării  şi  eliminării  lor  să 
se  poată  realiza  intercomuniunea  sau  „communicatio  in  sacris”  dintre  cele  două 
Biserici.  Reactivarea  Bisericilor  Ortodoxe  unite  cu  Roma  sau  Bisericilor  Greco- 
Catolice  după  evenimentele  politice  din  anii  1989-1990  a  trezit  noi  resentimente 
ale  ortodocşilor  faţă  de  romano-catolici  deoarece  crearea  Bisericilor  Unite  s-a 
făcut  cu  preţul  dezbinării  credincioşilor  unei  Biserici  Ortodoxe  locale.  Acest  lucru 
a  stagnat  pentru  un  timp  mersul  firesc  al  dialogului,  fiind  necesară  clarificarea 

A 

poziţiei  Scaunului  roman  faţă  de  noua  situaţie.  In  timp  ce  Bisericile  Ortodoxe 
trebuie  să  accepte  realitate  şi  dreptul  la  existenţă  al  Bisericilor  Unite,  Biserica 
Romano-Catolică  trebuie  să  recunoască  la  rândul  ei  că  politica  unionistă  nu 
corespunde  dorinţei  de  unitate,  ci  propagandei  şi  prozelitismului.  De  aceea  ea 
trebuie  părăsită  pentru  a  se  crea  premisele  unui  dialog  teologic  sincer,  serios  şi 
real  susţinut  de  ambele  Biserici  surori  egale,  deţinând  împreună  adevărul  de  credinţă 
revelat  care  trebuie  păstrat,  mărturisit  şi  propovăduit  pentru  mântuirea  oamenilor. 

Pr.  Prof.  Dr.  Nicolae  Chifăr 
!:'  if  'Ki.ii  u.  :  Facultatea  de  Teologie  Ortodoxă  «Andrei  Şaguna»,  Sibiu 

950  DE  ANI  DE  LA  „MAREA  SCHISMĂ" 
INTERPRETĂRI  ŞI  DOCUMENTE 

-  prima  parte  - 

Se  împlinesc  anul  acesta  950  de  ani  de  la  ceea  ce  se  numeşte  încă  în  mod 
convenţional  „Marea  Schismă”  dintre  Occidentul  latin  şi  Răsăritul  bizantin,  prima 
mare  ruptură  bisericească  a  creştinătăţii  europene  între  Vestul  catolic  şi  Estul 
ortodox,  căreia  avea  să  i  se  adauge  în  secolul  XVI  o  a  doua:  scindarea  confesională 
a  Occidentului  creştin  între  Sudul  rămas  catolic  şi  Nordul  devenit  protestant.  Anul 
viitor  se  vor  împlini  totodată  40  de  ani  de  la  anularea  excomunicărilor  reciproce 
din  16-24  iulie  1054  întrun  context  profund  schimbat  în  care  întreaga  creştinătate 
intra  decis  într-o  nouă  eră,  era  „ecumenică”,  menită  să  depăşească  scindările 
„confesionaliste”  din  mileniul  al  doilea  al  istoriei  ei  şi  să  regăsească  în  pragul  şi  în 
zorii  celui  de-al  treilea  mileniu  al  istoriei  creştine  experienţa  „catolicităţii”  ca  unitate 
în  diversitate  reconciliată  care  a  fost  cea  a  mileniului  întâi.  Această  dublă  aniversare 
este  un  prilej  nimerit  pentru  a  evoca  în  noul  context  -  cel  al  unificării  europene  şi 
al  intrării  umanităţii  în  era  civilizaţiei  globale  -  şi  într-o  nouă  lectură  evenimentele 
dureroase  de  acum  nouă  veacuri  şi  jumătate  şi  interpretările  mai  vechi  şi  mai  noi 
care  li  sau  dat  în  literatura  istorică  şi  teologică  modernă  şi  contemporană. 

Marcate  vreme  de  secole  de  polemică  şi  inspirate  de  o  viziune  confesional  istă, 
prezentările  evenimentelor  din  1054  au  fost  subordonate  efortului  de  a  demonstra 
că  responsabilitatea  „marii  schisme”  -  ai  cărei  principali  actori  au  fost  cardinalul 
Humbert  de  Silva  Candida  şi  patriarhul  Mihail  I  Kerularios  -  aparţine  în  exclusivitate 
părţii  celeilalte.  Istoriografia  romano-catolică  a  aruncat  vina  transformării 
înstrăinării  între  Bisericile  răsăriteană  şi  occidentală  într-o  ruptură  definitivă  şi 
ireparabilă  pe  seama  ambiţiilor  autocefaliste  excesive  ale  patriarhului  Mihail 
Kerularios  care  ar  fi  vrut  să  se  transforme  întrun  veritabil  „papă  oriental”  sfidând 
atât  pe  împăratul  de  la  Constantinopol,  cât  şi  Roma;  pentru  a-şi  menţine 
independenţa  în  faţa  bazileului  şi  a  papei  şi  pentru  a  evita  controlul  Romei,  patriarhul 
ar  fi  sabotat  intenţionat  alianţa  dintre  împărat  şi  papă.  declanşând  polemica  artificială 
împotriva  azimelor  escaladată  în  excomunicările  reciproce  de  la  Constantinopol 
din  iulie  1054.  La  rândul  lor,  istoricii  ortodocşi  au  acuzat  orgoliul  sfidător  al 

cardinalului  Humbert,  reprezentant  al  spiritului  agresiv  al  monarhiei  papale 
medievale,  ca  o  evidentă  falsificare  a  creştinismului  apostolic,  împotriva  căruia  a 
protestat  şi  reacţionat  legitim  patriarhul  Kerularios  care  anticipa  evoluţiile 
expansioniste  ale  Bisericii  latine  confirmate  ulterior  de  „fratricidul”  cruciadelor 
culminat  în  devastarea  Constantinopolului  din  1204  şi  în  acela  al  diverselor 
„uniatisme”  promovate  de  atunci  încolo  de  către  Roma. 

In  primele  decenii  ale  secolului  XX,  punctul  de  vedere  romano-catolic 
tradiţional  a  fost  argumentat  de  minuţioasele  investigaţii  documentare  şi  istorice 
ale  lui  Anton  Michel  strânse  în  cele  două  monumentale  şi  indispensabile  volume 
despre  Humbert  şi  Kerularios1.  El  a  fost  reafirmat  polemic  într-o  interpretare 
confesionalistă  catolică  de  o  extremă  virulenţă  de  către  E.  Amann2  şi  M.  Jugie3 
într-o  serie  de  ample  articole  din  faimosul  Dictionnaire  de  theologie  catholique. 
Dacă  E.  Amann  conchidea  că  „în  faţa  istoriei”  Kerularios  „poartă  responsabilitatea 
actului  decisiv”  al  schismei4 5,  M.  Jugie  oferea  o  lectură  istorică  mai  nuanţată,  dar 
un  verdict  confesional  infinit  mai  tranşant:  „Kerularios  n-a  fost  unicul  artizan  al 
schismei  care  i  se  atribuie”;  de  altfel,  anatemele  reciproce  din  1 054  nu  excomunicau 
două  Biserici,  ci  doar  persoanele  lui  Kerularios  şi  Humbert  şi  ale  colaboratorilor, 
aşa  încât  „în  loc  de  schismă  definitivă  ar  fi  mai  exact  să  vorbim  de  prima  tentativă 
de  unire  avortată”.  „Schisma  era  deja  virtual  finalizată  în  minţi  şi  inimi.  Fulgerul 
din  1054  a  tăcut-o  doar  să  apară  în  afară  în  întreaga  ei  realitate  şi  profunzime”3. 
Pregătită  în  secolele  1V-VII,  adâncită  de  Fotie  în  secolul  IX  şi  definitivată  de 
Kerularios  în  secolul  XI,  schisma  Răsăritului  de  Roma  sa  stabilizat  în  ciuda 
încercărilor  repetate  de  unire  din  secolele  Xl-XV.  Pe  lângă  orgoliul  naţional  grec 
şi  rivalităţile  politice,  ea  ar  fi  avut  drept  principale  cauze  tendinţele  centrifuge 
manifestate  în  „cezaropapismul”  împăraţilor  bizantini  şi  în  „ambiţiile” 
„autCfcefaliste”  ale  patriarhilor  constantinopolitani.  Efectele  rupturii  de  Roma  şi 
de  papalitate  s-ar  putea  constata  nemijlocit  în  viaţa  Bisericilor  Ortodoxe.  Acestea 
şi-au  pierdut  unitatea  şi  elanul  misionar  căzând  în  captivitatea  otomană  sau 
acceptând  servitutea  umilitoare  a  statelor  naţionale,  practicând  un  separatism 
eclezial,  filetism,  un  imobilism  teologic,  un  tradiţionalism  regresiv  şi  ritualist  care 

1  A.  Michel,  Humbert  und  Kerullarios,  Paderbom,  1924  şi  1929,  VIII  +  139  şi  X 
+495  p.,  şi  „Schisma  und  Kaiserhof  im  Jahre  1054:  Michael  Psellos”,  în:  L'Eglise  et  Ies 
Eglises  1054-1954,  Chevetogne,  1954,  p.  351-440. 

2  Art.  „Michel  Cerulaire”,  DThC  X/2  (1929),  col.  1677-1703. 

3  Art.  „Schisme  byzantin”,  DThC  XIV/2  (1939),  col.  1312-1468,  articol  publicat  şi 
separat  în  volumul  aceluiaşi  M.  Jugie,  Le  schisme  byzantin.  Aperţu  historique  et  doctrinale. 
Paris,  1941. 

4  Ibid.,  col.  1680. 

5  Ibid,  col.  1356  şi  1358. 

ar  demonstra  că  „Biserica  greco-rusă"  „nu  poate  fi  adevărata  Biserică  a  lui  Hristos 
(!)"6.  Singura  soluţie  de  ieşire  din  acest  impas  fiind  doar  întoarcerea  la  „staulul" 
„Bisericii-mamă"  a  Romei,  singura  Biserică  creştină  „adevărată"  şi  „vie". 

Teologii  ortodocşi  nu  puteau  să  nu  reacţioneze  la  această  lectură  apologetică, 
reducţionistă  şi  ofensatoare.  Un  exemplu  al  acestui  tip  de  contraofensivă  polemică 
ortodoxă  îl  constituie  studiile  grupate  în  numărul  special  cu  tema  „Nouă  sute  de 
ani  de  la  Marea  Schismă  1054-1954"  al  revistei  Patriarhiei  Române  Ortodoxia  (nr. 

A 

2-3/1 954)7.  Intr-un  context  politic  dificil,  în  plin  stalinism  şi  persecuţie  a  Bisericii 
sub  regimul  comunist  ofensiv  al  lui  Gh.  Gheorghiu-Dej,  cei  mai  importanţi  teologi 
ortodocşi  români  ai  momentului  erau  mobilizaţi  întrun  amplu  efort  de  demontare  a 
viziunii  confesionaliste  catolice  asupra  „Marii  Schisme"  şi  de  replică  apologetică 
ortodoxă.  Cauza  ultimă  a  schismei  şi  perpetuării  ei  e  aici  în  dezvoltarea  sistemului 
monarhic  papal,  în  refuzul  de  către  Roma  a  frăţiei  şi  iubirii  exprimate  în  sistemul 
sinodal  şi  autocefal  ortodox,  refuz  care  nu  putea  duce  decât  la  polemică  şi  diviziuni. 
Soluţia  ieşirii  din  schismă  este,  aşadar,  nu  întoarcerea  la  „staulul"  roman,  ci  a  tuturor 
la  Hristos  şi  dragostea  Lui,  singura  care  poate  aduce  împăcarea  creştinilor  şi  pacea 
lumii  (t  Justinian  Marina).  O  serie  de  articole  demască  astfel  direct  „limbajul 
necreştinesc"  al  papalităţii  faţă  de  celelalte  confesiuni  creştine  (I.  Pulpea)  sau 
inconsistenţa  biblică  şi  canonică  a  primatului  şi  erorilor  papalităţii  (Gh.  Marcu,  L. 
Stan).  Se  detaşează  prin  rigoare  şi  obiectivitate  ampla  prezentare  istorică  a  „genezei 
şi  evoluţiei  schismei"  (T.  M.  Popescu),  a  naturii  şi  consecinţelor  dogmatice  ale  schismei 
(D.  Stăniloae)  şi  a  relaţiei  dintre  „schismă  şi  cultul  creştin"  (E.  Branişte);  aceste 
ample  trei  studii,  care  constituie  piesele  de  rezistenţă  ale  numărului,  se  citesc  şi  azi 
cu  interes  şi  folos.  Nu  lipsesc  însă  diferenţele  de  evaluare  între  autori.  Astfel,  pentru 
părintele  D.  Stăniloae  (pe  urmele  lui  L.  Karsavin  şi  V.  Lossky),  prin  Filioque  şi 
primatul  papal  catolicismul  ar  fi  „desfigurat  faţa  genuină  a  creştinismului",  modificând 
într-o  „frenezie  eretică"  „întregul  conţinut  doctrinar  şi  practic  al  creştinismului 
apusean",  singura  speranţă  fiind  „întoarcerea"  fiului  risipitor  (Biserica  Romano- 
Catolică),  după  ce  şi-a  cheltuit  partea  de  avere  şi  „nemaisuportând  mizeria  spirituală 
a  stării  sale",  la  „mama"  (Biserica  Ortodoxă)8.  Mai  ecumenic,  părintele  E.  Branişte 


6  Ibid.t  col.  1465  şi  pe  larg  toată  argumentaţia  polemică  de  la  col.  1401-1468. 

7  Ortodoxia  VI  (1954),  nr.  2-3  aprilie-septembrie,  300  p.:  t  Patriarhul  Justinian,  „Una, 

sfântă,  sobornicească  şi  apostolească  Biserică"  (p.  I— VIII);  T.  M.  Popescu,  „Geneza  şi  evoluţia 
schismei"  (p.  1 63-2 1 7);  D.  Stăniloae,  „Motivele  şi  urmările  dogmatice  ale  schismei"  (p.  2 1 8- 
259);  E.  Branişte,  „Schisma  şi  cultul  creştin"  (p.  280-299);  L.  Stan, , Aspecte  ignorate  ale 
schismei"  (p.  300-338);  Gh.  Moisescu.  „Urmările  schismei  la  români"  (p.  339-364);  Gh. 
Marcu,  „Premisele  biblice  ale  erorilor  papalităţii"  (p.  365-394);  I.  Pulpea,  „Limbajul  necreştin 
folosit  de  papalitate  faţă  de  celelalte  confesiuni  creştine"  (p.  395-429)  şi  I.  Gh.  Coman,  „Unitatea 
Bisericii  problema  refacerii  ei  în  lumina  Sf.  Părinţi"  (p.  430-456). 

concluzionează  irenic:  „Cele  ce  ne  apropie  sunt  şi  acum  infinit  mai  multe  şi  importante 
decât  cele  ce  ne  deosebesc  şi  despart  spre  paguba  creştinătăţii.  Azi  să  uităm  cele  ce 
ne  despart  şi  să  preţuim  mai  mult  cele  ce  ne  apropie  şi  unesc”9. 

O  remarcabilă  şi  vizibilă  cotitură  în  evaluarea  „schismei  răsăritene”  se  opera 
în  chiar  acei  ani  şi  în  interiorul  Bisericii  Romano-Catolice,  în  care  se  pregătea 
spectaculoasa  cotitură  a  Conciliului  II  Vatican.  Schimbarea  clară  de  tonalitate  se 
poate  observ  a  uşor  din  cele  două  volume  masive  de  „studii  şi  lucrări  asupra  unităţii 
creştine  oferite  lui  Dom  Lambert  Beauduin,  fondatorul  monahilor  din  congregaţia 
Unităţii  cu  ocazia  împlinirii  vârstei  de  80  de  ani”  publicate  sub  auspiciile  abaţiei 
benedictine  de  rit  slavo-bizantin  de  la  Chevetogne  (întemeiate  de  Dom  Lambert 
Beauduin)  cu  ocazia  aniversării  a  „Nouă  sute  de  ani  de  dureroasă  despărţire  între 
Răsărit  şi  Apus”19.  Cele  41  de  studii  biblice,  istorice  şi  liturgice  scrise  de  teologi 
catolici,  dar  şi  ortodocşi  şi  protestanţi,  analizau  pentru  prima  dată  dintr-o  nouă 
perspectivă  irenică  şi  angajat  unionistă  premizele,  condiţiile  şi  drama  dureroasă  a 
separaţiilor  dintre  creştinii  de  la  începuturi  şi  până  în  prezent.  Cel  mai  important 
dintre  ele  e  studiul  introductiv  epocal  al  dominicanului  Yves  Congar;  publicat  şi 
separat,  el  se  prezenta  simplu  ca  o  serie  de  „Note  asupra  «schismei  răsăritene», 
nouă  sute  de  ani  după”I 11.  Critică  implicită  a  articolului  polemic  anterior  al  lui  M. 
Jugie  din  1939  pe  care-1  relua  şi  corecta  tacit  într-o  viziune  pozitivă  şi  unionistă 
(nu  uniatistă),  studiul  lui  Y.  Congar  era  o  prezentare  obiectivă  a  celor  trei  serii  de 
factori  care  au  condus  la  „schisma  răsăriteană”  (a  se  remarca  ghilimele  autorului): 
factorii  „politici”,  „culturali”  şi  „ecleziologici”.  Accentul  e  pus  pe  dezvoltarea  în 
cursul  primului  mileniu  creştin  a  două  tipuri  de  ecleziologie  în  Răsărit  şi  în  Occident. 
Mai  exact,  peste  una  şi  aceeaşi  ecleziologie  apostolică  în  planul  profund  al  dogmelor 
şi  structurilor  fundamentale  s-au  suprapus  datorită  evoluţiilor  istorice  diferite  în 
Răsărit  şi  Apus  în  cursul  Evului  Mediu  timpuriu  (fiindcă  au  existat  două  „evuri 
medii”  distincte)  două  „regimuri  canonice”  diferite:  cel  constantinian  al  „Bisericii 
imperiale”  şi  sinodal  al  „pentarhiei”  patriarhale  în  Răsărit  şi,  respectiv,  cel  roman 
al  Bisericii  „monarhie  papală”  în  Occident  care  s-a  impus  aici  în  secolul  XI  în 


I  Ibid.,  p.  258,  269.  O  recentă  lectură  polemică  similară  din  perspectiva  neogreacă 
(continuând  linia  arhiepiscopului  Chrysostomos  Papadopoulos)  la  arhiepiscopul  Methodios 
Phouyas,  He  ekklesiastike  antiparathesis  Hellenon  kai  Latinon  apo  tes  epoches  tou  Megalou 
Photiou  mechri  tes  synodou  tes  Phlorentias  858-1439.  Historike  kai  theologike  melete. 
Atena,  1990,  501  p. 

9  Ibid.,  p.  299. 

10  1054-1954  L’Eglise  et-les  Eglises.  Neuf  siecles  de  douloureuse  separation  entre 
l  'Orient  et  l  'Occident,  Chevetogne,  1954, 2  voi.,  480  +  480  p. 

II  Y.  Congar,  Neuf  cents  ans  apres.  Notes  sur  te  „schisme  oriental”,  Chevetogne, 
1954,  95  p. 

timpul  reformei  gregoriene.  Schisma  a  reprezentat  astfel  ciocnirea  inevitabilă  între 
aceste  două  tipuri  de  regimuri  canonice  incompatibile,  confruntare  escaladată  apoi 
prin  cruciade  şi  uniatisme  şi  soldată  cu  ieşirea  Răsăritului  creştin  din  comuniunea 
cu  Roma  şi  Apusul  creştin.  Schisma  a  reprezentat  însă  doar  rezultatul  unei 
îndelungate  şi  generale  „înstrăinări"  ( estrangement )  a  celor  două  jumătăţi  ale 
creştinătăţii  care  au  ajuns  să  se  comporte  fiecare  de  una  singură,  tară  a  ţine  seama 
de  cealaltă,  ceea  ce  a  dus  la  provincializare  şi  ignorare  reciprocă  dublate  apoi  de 
orgolii  şi  complexe  de  superioritate.  Schisma  nu  este  însă  această  înstrăinare  însăşi, 
ci  „acceptarea"  acestei  înstrăinări,  iar  „păcatul"  ei  e  acela  că  am  acceptat  cu  toţii  ca 
pe  un  fapt  „normal"  „să  trăim  ca  şi  cum  n-am  face  un  corp  comun  cu  ceilalţi"12. 

Tot  în  1 954  reputatul  bizantinolog  englez  Steven  Runciman  ţinea  la  Magdalen 
College  din  Oxford  o  serie  de  şapte  prelegeri  pe  tema  „schismei  răsăritene".  Publicate 
un  an  mai  târziu13,  ele  reprezintă  până  astăzi  cea  mai  limpede  şi  obiectivă  prezentare 
sintetică  a  istoriei  „Marii  Schisme".  Scrisă  explicit  din  dorinţa  programatică  de  a 
contrabalansa  prezentările  apologetice  ale  lui  Michel,  Jugie  şi  Amann  prin  „încercarea 
de  a  înţelege  şi  punctul  bizantin  de  vedere",  expunerea  e  inspirată  de  convingerea 
autorului  că  rolul  istoricului  nu  e  acela  de  a  prezenta  prejudecăţile  trecutului,  ci  de  a 
contribui  la  „o  mai  apropiată  prietenie  a  Bisericilor  printr-o  mai  deplină  înţelegere  a 
sentimentelor  şi  tradiţiei  fiecărei  părţi".  Istoricul  constată  astfel  că  dacă  la  începutul 
secolului  XI  creştinătatea  era,  cu  excepţia  Bisericilor  orientale  de  sub  arabi,  încă  una, 
la  mijlocul  secolului  XIII  ruptura  era  deja  definitivă.  Date  fiind  evoluţiile  divergente 
schisma  era  inevitabilă,  criza  propriu-zisă  fiind  rezultatul  convergenţei  unor  evenimente 
din  intervalul  secolelor  XI-XIII,  în  care  rolul  decisiv  l-au  jucat  politica  agresivă  şi 
uniformizatoare  a  papalităţii  reformate,  invadarea  militară  a  sudului  Italiei  de  către 
normanzi,  agresiunea  comercială  a  republicilor  italiene  şi,  în  cele  din  urmă,  invazia 
militară  a  cruciadelor.  Confruntarea  personală  dintre  Humbert  şi  Kerularios  n-a  fost  o 
cauză  a  separaţiei,  ci  un  simptom  al  unei  stări  de  spirit  ce  tindea  să  se  generalizeze  şi 
care  a  fost  transformată  ulterior  în  simbol. 

A 

Intradevăr,  „Marea  Schismă"  din  1054  este  în  realitate  o  invenţie  modernă  a 
istoricilor  confesionali  catolici  din  secolele  XVI-XVII;  confruntaţi  cu 
protestantismul  care  se  folosea  de  exemplul  ortodox  al  unor  Biserici  vechi  fără 
papă,  aceştia  s-au  văzut  nevoiţi  să  studieze  „schisma  răsăriteană".  Astfel,  în  1 604 
Cesare  Baronius  în  faimoasele  Annales  ecclesiasîici  şi  R  Canisius  în  Lectiones 


12  Ibid.,  p.  7-8  şi  94. 

13  S.  Runciman,  The  Eastern  Schism.  A  Study  of  the  Papacy  and  Eastern  Churches 
during  the  Xlth  and  Xllth  Centuries,  Oxford,  1955,  189  p.  Pe  aceeaşi  linie  se  situează  şi 
recenta  prezentare  de  sinteză  a  anglicanului  H.  Chadwick,  East  and  West:  The  Making  of  a 
Rift  in  the  Church  from  Apostolic  Times  until  the  Council  of  Florence,  Oxford,  2003,  p. 
200-218. 

antiquae  au  publicat  în  latină  documentele  schismei  din  î  054  şi  au  oferit  interpretarea 
„clasică”  a  evenimentelor  din  1054  care  ar  fi  fost  provocate  de  ambiţiile  personale 
ale  patriarhului  Kerularios.  întreg  dosarul  textelor  legate  de  polemica  anilor  1053- 
1054  a  fost  republicat  în  1861  de  Comelius  Will14,  care  în  ampla  introducere15  o 
interpretează  într-un  sens  politic  ca  o  culminase  a  istoriei  rupturilor  anterioare  dintre 
Bisericile  din  Apus  şi  din  Răsărit,  începând  cu  controversa  pascală  din  secolul  II:  pe 
linia  autocefalismului  şi  antilatinismului  promovat  de  patriarhul  Fotie  în  secolul  IX, 
patriarhul  Kerularios  a  reacţionat  doar  la  evoluţii  politice  pe  care  nu  le  putea  domina 
altfel  în  încercarea  sa  de  a-şi  menţine  independenţa  atât  faţă  de  împărat,  cât  şi  de 
papalitate.  Aceeaşi  explicaţie  politică  domină  la  începutul  secolului  XX  şi  studiile 
istoricilor  L.  Brehier16  şi  W.  Norden17;  pentru  acesta  din  urmă  schisma  e  doar  un 
reflex  al  intereselor  egoiste  ale  statelor  medievale,  o  tristă  mărturie  a  neputinţei 
creştinilor  de  a  le  depăşi.  Detalii  importante  le-a  adus  studiul  monumental  al  lui  J. 
Gay18  asupra  stăpânirii  bizantine  în  Italia,  fiindcă  aici  s-a  dezvoltat  conflicul  care  a 
dus  la  schisma  din  1054  (aşa  cum  în  schisma  „fotiană”  din  secolul  IX  un  rol  decisiv 
l-a  jucat  situaţia  din  Bulgaria).  Un  alt  context  care  se  va  dovedi  crucial  în  interpretarea 
evenimentelor  din  1053-1054  va  fi  cel  situat  la  cealaltă  extremitate  a  Imperiului 
bizantin,  în  Armenia,  dar  el  va  fi  valorizat  abia  mai  târziu. 

Schiţarea  cadrului  istoric  general  este,  aşadar,  obligatorie  pentru  înţelegerea 
corectă  a  fenomenului  aşa-zisei  „Mari  Schisme”  de  la  jumătatea  secolului  XI.  Ea 

A. 

s-a  înscris  pe  fondul  unor  evoluţii  ce  trebuie  detaliate  aici.  In  secolul  X  şi  prima 
jumătate  a  secolului  XI  Imperiul  de  la  Constantinopol  şi  implicit  Patriarhia 
Ecumenică  au  cunoscut  un  reviriment  spectaculos,  invers  proporţional  cu  declinul 
umilitor  al  papalităţii  intrate  între  anii  904-963  în  „secolul  obscur”  al  „pomocraţiei” 
dominată  de  familia  filo-bizantină  Teofilact.  După  ce  începând  din  827  arabii  din 
Africa  atacau  şi  ocupau  treptat  întreaga  Sicilie  şi  Italie  de  sud  şi  centru  (în  840 
ocupau  Bari,  iar  în  847  atacau  Roma),  de  unde  vor  fi  evacuaţi  abia  în  915,  în  885 
generalul  bizantin  Nichifor  Focas  ocupa  sudul  Italiei  creând  două  „teme”:  Calabria 
cu  populaţie  în  întregime  greacă  (refugiată  în  parte  din  Sicilia)  şi  Longobardia 
(Apulia)  cu  populaţie  mixtă:  greacă  în  oraşe  şi  latină  la  ţară.  In  Italia  bizantină 
unificată  în  975  în  catepanatul  Italiei  cu  capitala  la  Bari  aflată  la  sud  de  linia  Teracina 
(la  Marea  Tyreniană)  şi  Termoli  (la  Marea  Adriatică)  se  mai  aflau  două  ducate 
longobarde  (Salemo  şi  Benevento-Capua)  şi  trei  oraşe  comerciale  libere  (Gaeta, 


14  C.  Will,  Acta  et  scripta  quae  de  controversiis  Ecclesiae  Graecae  et  Latinae  saeculo 
XI  composita  exstant,  Leipzig-Marburg,  1 86 1 

15  Ibid.,  p.  1-55. 

16  L.  Brehier,  Le  schisme  orientai  du  Xle  siecle,  Paris,  1899. 

17  W.  Norden,  Dos  Papsttum  undByzanz ,  Berlin,  1903. 

18  J.  Gay,  L  'Italie  meridionale  et  Vempire  byzantine  (867-1071),  Paris,  1904, 

Napoli  şi  Amalfi).  De  la  nord  de  Alpi  vor  pomi  în  secolul  X  ca  protest  faţă  de 
declinul  papalităţii  romane  şi  cele  două  mişcări  de  reformare  a  Bisericii  latine  -  cu 
centrele  la  Cluny  (reforma  monahală)  şi  în  Lorena  (reforma  clerului  )  -  susţinute  de 
noul  Imperiu  romanogerman  al  lui  Otto  1  (936-973)  care  va  desfăşura  în  anii  951- 
952,  961-962,  966-968  o  serie  de  campanii  în  Italia  împotriva  stăpânirii  bizantine. 
Pe  2  februarie  962  Otto  I  e  încoronat  împărat  la  Roma  de  papa  Ioan  XII,  gest  care 
a  creat  o  criză  în  relaţiile  cu  Constantinopolul,  criză  soluţionată  în  972  prin  căsătoria 
sa  cu  principesa  bizantină  Teofano.  în  acest  interval  Imperiul  bizantin  era  ocupat 
în  Răsărit  unde  sub  Nichifor  Phokas  (963-969)  şi  Ioan  Tzimiskis  (969-976)  reuşeşte 
o  spectaculoasă  expansiune  în  Orient  ocupând  Creta,  Cilicia,  Siria  şi  Antiohia  (969). 
„Epopeea  bizantină"  descrisă  de  G.  Schlumberger  a  continuat  şi  sub  Vasile  II 
Macedoneanul  (976- 1 022)  care  în  urma  unor  îndelungate  războaie  (985-986, 1001- 
1002,  1003-1018)  lichidează  ţaratul  Bulgariei  şi  încorporează  teritoriul  său 
Imperiului.  Constantinopolul  înregistrează  acum  şi  un  succes  misionar  epocal 
reprezentat  de  botezul  în  988  a  cneazului  Vladimir  al  Kievului  şi  de  creştinarea 
ortodoxă  a  ruşilor.  Vasile  II  moare  în  1022  în  ajunul  unei  mari  campanii  în  Sicilia 
şi  Italia,  unde  Imperiul  romanogerman  avansa  din  nou:  după  ce  Otto  11  (973-983) 
fusese  înfrânt  dezastruos  de  arabi  în  Calabria,  fiind  salvat  de  o  navă  bizantină,  Otto 
III  (983-1002)  revine  în  Italia  în  996  unde  e  încoronat  împărat  şi  impune  împotriva 
grecului  Ioan  XVI  Philagathus  (996-998)  primul  papă  german,  pe  vărul  său  copil 
‘  Bruno,  sub  numele  Grigorie  V  (996-99),  la  moartea  căruia  impune  apoi  primul 
papă  francez,  pe  învăţatul  Gerbert  d’Aurillac,  sub  numele  Silvestru  II  (999-1003). 
Urmaşul  acestuia,  romanul  Ioan  XVIII  (1003-1009),  din  familia  Crescenti,  va  fi 
ultimul  papă  al  cărui  nume  a  fost  înscris  în  dipticele  Marii  Biserici  din 

A 

Constantinopol.  In  1009  are  loc  „schisma  celor  doi  Serghie",  respectiv  între  papa 
Sergiu  IV  (1009-1012)  şi  patriarhul  ecumenic  Serghie  II  (1001-1019),  ale  cărei 
cauze  exacte  nu  se  cunosc,  „se  pare  că  din  pricina  scaunelor"19.  Urmaşul  său  din 
familia  tusculană  Benedict  VIII  (1012-1024)  e  cel  care  la  încoronat  în  1014  la 
Roma  ca  împărat  pe  germanul  Henric  II  cel  Sfânt  (1002-1024),  ocazie  cu  care  la 
missa  oficială  s-a  cântat  pentru  prima  dată  la  Roma  Simbolul  de  credinţă  niceo- 

a 

constantinopolitan  cu  adaosul  germanic  „Filioque”.  In  1009-1010  are  loc  la  Bari 
revolta  antibizantină  condusă  de  lombardul  Melo;  înfrânt  în  1010  de  bizantini  care 
reocupă  Bari,  Melo  se  refugiază  în  Germania,  unde  Henric  II  îl  face  duce  de  Apulia. 

A 

In  1017-1018  Melo  revine  în  sudul  Italiei  cu  mercenari  normanzi  şi-l  înfrânge 
iniţial  pe  catepanul  Leon  Tomikes,  dar  lombarzii  şi  normanzii  sunt  înfrânţi  în 
octombrie  1018  la  Cannae  de  generalul  Vasile  Boioannis,  iar  Melo  fuge  iarăşi  în 


19  Cf.  Hartofy  laxul  Nichita  Niceeanul,  in  ce  timpuri  şi  din  ce  cauza  s-a  rupt  de  Biserica 
Constantinopolului  Biserica  Romanilor  15;  PG  120,  717D. 

Germania  unde  moare  în  1022,  campania  din  sudul  Italiei  a  lui  Henric  II  din  1021 

A 

încheinduse  cu  un  eşec.  In  1021-1022  bazileul  Vasile  II  se  află  în  campanie  în 
Armenia  şi  Georgia,  unde  îl  convinge  pe  regele  armean  din  Vaspurkan  să  se  mute 
cu  poporul  său  în  Capadocia  în  schimbul  titlului  de  strateg  şi  de  curopalat  iar  regele 
Ioan  III  Smbat  (1020-1040)  al  Armeniei  Mari  cu  capitala  la  Ani  îi  promite  să  lase 
prin  testament  după  moarte  regatul  Armeniei  moştenire  împăratului  de  la 
Constantinopol.  Moartea  fără  moştenitori  de  sex  masculin  a  lui  Vasile  11  în  1022  şi 
a  fratelui  său  Constantin  XIII  în  1025  a  creat  însă  o  instabilitate  dinastică  la 
Constantinopol,  unde  tronul  va  fi  ocupat  de  soţii  succesivi  ai  prinţesei  Zoe,  fiica 
lui  Constantin  VIII.  O  domnie  mai  lungă  va  avea  cel  deal  treilea  soţ  al  Zoei,  împăratul 
Constantin  IX  Monomahul  ( 1 042- 1 055),  care  la  moartea  patriarhului  Alexie  Studiul 
(1025-1043)  îl  alege  patriarh  pe  un  membru  al  unei  înalte  familii  aristocratice  din 
Constantinopol  împreună  cu  care  în  1 040  participase  la  o  conspiraţie  împotriva 
împăratului  Mihail  IV  Paflagonianul  (1034-1041),  al  doilea  soţ  al  Zoei.  Conspiraţia 
fiind  descoperită.  Constantin  Monomahul  a  fost  trimis  în  exil,  iar  tânărul  aristocrat 
a  fost  nevoit,  ca  săşi  salveze  viaţa,  să  intre  monah  întro  mănăstire  şi  să  se  preoţească: 
numele  acestuia  şi  al  noului  patriarh  era  Mihail  I  Kerularios  ( 1 043- 1 058)20.  Domnia 
lui  Constantin  IX  -  care  s-a  vrut  şi  un  protector  al  ştiinţelor,  reînfiinţând  în  1045 
Universitatea  imperială  din  Constantinopol,  cu  două  facultăţi:  de  drept,  condusă 
de  Ioan  Xiflin,  şi  de  filozofie,  condusă  de  tânărul  encicloped  Constantin  Psellos, 
„consulul  filozofilor”  -  a  fost  una  agitată.  Alături  de  atacul  ruşilor  asupra 
Constantinopolului  din  iunie  1043  şi  de  invaziile  pustiitoare  ale  pecenegilor  din 
anii  1046-1051,  în  1041-1042  a  avut  loc  revolta  împotriva  bizantinilor  condusă  de 
normanzi  care  ocupă  cu  excepţia  a  trei  oraşe  tot  sudul  Italiei.  Generalul  Maniakes 
trimis  să  o  înăbuşe  se  proclamă  împărat  şi  porneşte  asupra  capitalei  dar  e  ucis  în 
1043  în  faţa  zidurilor  ei.  Profitând  de  ocazie,  în  1043-1046  un  nou  val  de  normanzi 
între  care  şi  Robert  Guiscard  vin  în  Italia;  intraţi  iniţial  în  serviciu!  ducelui  longobard 
de  Salemo,  ulterior  au  acţionat  pe  cont  propriu  în  vederea  constituirii  unei  formaţiuni 
statale  normande  pe  seama  longobarzilor  şi  bizantinilor,  ale  căror  posesiuni  au  fost 

Ai  ___ 

devastate  pustiitor.  In  1042  stingându-se  dinastia  armeană  a  Bagratizilor  (885-1042), 
Kakig  II  (1042-1045)  e  silit  de  bizantini  să  predea  Imperiului  regatul  Armeniei 
Mari  care  va  fi  încorporată  efectiv  până  în  1071  în  statul  bizantin  ajuns  acum  la 
maxima  sa  expansiune  în  Orient.  Actul  va  avea  consecinţe  funeste  pentru  bizantini, 


20  Despre  Kerularios  cel  mai  important  studiu  biografic  e  cel  al  lui  F.  Tinnefeld, 
„Michael  I.  Kerullarios,  Patriarch  von  Konstantinopel  (1043-1058”,  Jahrhuch  der 
osterreichischen  Byzantinislik  39  (1989),  p,  95-127,  şi  cea  mai  interesantă  interpretare  e 
cea  a  lui  M.  Angold,  Church  and  Society  in  Byzantium  under  Comneni  1081-1201 , 
Cambridge,  1993,  p.  21-35. 

mai  întâi  în  plan  militar.  Dispariţia  Armeniei  ca  stat-tampon  coincide  cu  apariţia  în 
zonă  a  turcilor  selgiucizi:  în  1048  ei  efectuează  prima  incursiune  de  pradă  în 

A 

Vaspurkan,  dar  sunt  înfrânţi.  In  1053-1054  Togrul  Beg  nu  reuşeşte  sâ  cucerească 
fortăreaţa  Mantzikiert,  după  care  pleacă  spre  Bagdad,  asumându-şi  după  un  pelerinaj 
la  Mecca  rolul  de  protector  al  suniţilor  împotriva  Fatimizilor  şiiţi,  care  voiau  să 
mute  califatul  la  Cairo.  în  1058-1059  Togrul  salvează  Bagdadul  de  Fatimizi  şi 
primeşte  titlul  de  sultan,  după  care  atacă  din  nou  Imperiul.  Succesorul  lui  Togrul, 
Alp  Arslan  (1063-1073),  devastează  Armenia  Mare,  distruge  capitala  Ani 
masacrând  întreaga  populaţie  şi  ocupă  Edessa,  Cilicia  şi  Cezareea  Capadociei.  Pe 
19  august  1071  armata  bizantină  înregistrează  înfrângerea  catastrofală  de  la 
Mantzikiert  în  faţa  selgiucizilor  conduşi  de  Alp  Arslan  care-1  iau  prizonier  pe  însuşi 
împăratul  Roman  IV  Diogene  şi  încep  cucerirea  treptată  a  aproape  întregii  Asii 

A 

Mici21.  In  acelaşi  an,  în  aprilie  1071,  normanzii  lui  Robert  Guiscard  ocupă  după 
trei  ani  de  asediu  Bari  şi  lichidează  definitiv  stăpânirea  bizantină  în  sudul  Italiei. 

Deşi  fragile,  „reconquiste'Me  militare  bizantine  din  secolele  X-XI  în  Italia, 
Bulgaria  şi  Orient  (Armenia,  Siria)  au  perturbat  grav  echilibrul  religios  intern  al  societăţii 
bizantine.  Mase  întregi  de  populaţii  heterodoxe  se  aflau  acum  în  interiorul  Imperiului 
ortodox  şi  puneau  şi  Bisericii  problemele  dificile  ale  coexistenţei,  competiţiei  şi  asimilării 

A 

unor  comunităţi  rivale.  In  Bulgaria  lua  avânt  mişcarea  noncoformistă  a  dualismului 
bogomil,  în  Armenia  şi  Siria  se  aflau  comunităţile  antichalcedoniene  ale  armenilor  şi 
siroiacobiţilor,  iar  în  sudul  Italiei  se  aflau  comunităţile  latine  şi  iudaice.  Dacă  împăratul 
Vasile  II  a  avut  o  politică  de  coexistenţă  paşnică,  urmaşii  lui  după  1022  vor  susţine  în 
mod  programatic  o  politică  de  reprimare  şi  asimilare  forţată  a  tuturor  heterodocşilor, 
ceea  ce  va  duce  la  revolte  din  partea  acestor  comunităţi  persecutate;  ele  vor  deveni 
virulent  antibizantine  întrun  moment  critic  pentru  existenţa  Imperiului.  La  mijlocul 
secolului  XI  se  înregistrează  astfel  o  serie  de  tulburări  religioase  pe  teritoriul  bizantin. 
De  exemplu,  în  1051  a  avut  loc  revolta  evreilor  din  Bari  care  a  dus  la  incendierea 
cartierului  lor.  Se  spune  că  sub  influenţa  propagandei  iudaice  s-ar  fi  circumcis  în  1066 
însuşi  arhiepiscopul  Andrei  din  Bari.  La  începutul  lui  1054  încercarea  bizantinilor  de  a 
trece  la  ritul  bizantin  bisericile  iacobite  din  Antiohia  s-a  soldat  cu  incendierea  bisericilor 
ortodoxe  din  oraş. 

Cert  este  că  patriarhul  Mihail  Kerularios  a  fost  un  promotor  intransigent  al 
uniformizării  şi  integrării  tuturor  comunităţilor  creştine  din  Imperiu  în  ritul  bizantin, 


A 

1  In  1077  selgiucizii  vor  ocupa  Ierusalimul,  iar  în  1090  Niceea,  ajungând  practic  în 
faţa  Constantinopolului.  Disperat  în  faţa  acestui  asalt.  Alexie  I  Comnenul  (1081-1 1 18)  va 
cere  în  1089  ajutorul  papei  Urban  II  (1088-1099).  Acesta  va  lansa  apelul  care  va  duce  la 
prima  cruciadă  soldată  cu  apariţia  principatelor  latine  din  Orient  (Edessa,  Antiohia,  Tripoli, 
Ierusalim).  Armenii  se  vor  regrupa  în  Cilicia  unde  vor  înfiinţa  sub  dinastia  Rupenizilor  un 
regat  ce  va  dura  din  1080  până  în  1219. 

singurul  ortodox.  „Heterodoxia”  acestor  comunităţi  era  însă  nu  atât  dogmatică,  cât 
rituală,  fiind  direct  perceptibilă  sub  forma  deviantă  a  folosirii  de  „azime”  la  celebrarea 
Euharistiei  de  către  armeni  şi  latini.  în  „azime”  Kerularios  a  văzut  o  formă  de 
criptoiudaism  inacceptabil  declanşând  împotriva  lor  un  veritabil  război  teologic  prin 
comandarea  unei  serii  de  opuscule  împotriva  azimelor  şi  chiar  prin  măsuri 
administrative  drastice,  cum  a  fost  interzicerea  riturilor  armean  şi  latin,  şi  deci  a 
bisericilor  armene  şi  latine  în  Constantinopol  şi  în  întreg  Imperiul.  La  originile  schismei 
din  1054  n-a  stat  deci  voinţa  perversă  a  patriarhului  care  ar  fi  inventat  artificial 
controversa  azimelor  din  antilatinism  pentru  a  se  sustrage  unei  eventuale  subordonări 
a  sa  papei,  ci  o  problemă  internă  a  Imperiului:  integrarea  societăţii  ortodoxe  prin 
„bizantinizarea”  riturilor  heterodoxe.  Polemica  împotrivă  azimelor  nu  a  fost  una 
antilatină,  ci  iniţial  antiarmeană,  cum  arată  tratatele  împotriva  armenilor22  scrise  la 
îndemnul  patriarhului  Kerularios  de  Nichita  Stithatul,  ucenicul  Sfântului  Simeon 
Noul  Teolog  (949-1022),  monah  de  la  mănăstirea  Studiu.  Iniţial,  patriarhul  a  intrat 
în  conflict  la  Constantinopol  şi  cu  studiţii,  oprindu-i  pe  diaconii  lor  să  poarte  brâuri 
liturgice  şi  chiar  refuzând  să  pomenească  în  „Sinodiconu!  Ortodoxiei”  numele 
Sfântului  Teodor  Studitul.  Ulterior  s-a  împăcat  cu  ei,  iar  reconcilierea  a  venit  se  pare 
în  1 052,  când  patriarhul  a  aprobat  aducerea  moaştelor  Sfântului  Simeon  Noul  Teolog 
în  Constantinopol,  iar  Nichita  s-a  angajat  polemic  în  campania  împotriva  azimelor, 
iniţial  împotriva  armenilor  şi  ulterior  împotriva  latinilor.  Aşa  cum  arată  aceste  tratate, 
Nichita  era  convins  că  de  fapt  Roma  susţinea  punctul  de  vedere  bizantin  în  chestiunea 
azimelor,  plecând  de  la  un  raţionament  eronat:  în  tradiţia  canonică  bizantină  Sinoadele 
Ecumenice  V  şi  VI,  care  nu  promulgaseră  canoane,  erau  asimilate  Sinodului  Trullan 


din  692,  care  adoptase  102  de  canoane  (între  care  şi  canonul  11  împotriva  gustării 
azimelor  iudeilor)  şi  care  era  numit  în  codicele  canonice  bizantine  Penthekte 
(Quinisextum) ;  întrucât  papa  Agaton  a  aprobat  Sinodul  VI  (680-681),  bizantinii 
credeau  în  mod  eronat  că  papalitatea  acceptase  şi  canoanele  Sinodului  Trullan  (pe 
care  papa  refuzase  însă  să  le  primească).  Toate  aceste  detalii  au  fost  puse  în  lumină  în 
1978  de  remarcabila  investigaţie  a  lui  Mahlon  H.  Smith  III  despre  patriarhul  Kerularios 
şi  controversa  azimelor  din  1053-1054,  cea  mai  importantă  lucrare  despre  „Marea 
Schismă”  din  ultima  jumătate  a  secolului  XX23. 

Figura  cheie  care  pe  fundalul  tabloului  de  ansamblu  schiţat  mai  sus  a  dus  la 
declanşarea  evenimentelor  din  1053-1054  a  fost  cea  a  longobardului  latin  Argyros, 


22  Doar  unul  singur  a  fost  editat  de  J.  Hergenroether,  Monumenta  Graeca  adPhotium 
eiusque  historiam  pertinentem ,  Ratisbon,  1869,  p.  139-154. 

23  M.  H.  Smith,  „And  Taking  Bread... Cerularius  and  the  Azyme  Controversy  of 
1054  (Theologie  historique  47),  Paris,  1978, 1 88  p.  Despre  controversa  azimelor,  a  se  vedea 
şi  importantul  studiu  al  lui  J.  Erickson,  „Leavened  and  Unleavened:  Theological  Implications 
of  the  Schism  of  1054”,  St.  Vladimir  ’s  Theological  Quarterly  14  (1970),  p.  3—24. 

nu  altul  decât  fiul  rebelului  Melo.  Argyros  trecuse  însă  hotărât  de  partea  bizantinilor, 

A 

raliindu-se  în  revolta  lui  Maniakes  din  1042-1043  de  partea  lui  Constantin  IX.  In 
1048,  în  timpul  rebeliunii  nereuşite  a  generalului  armean  Leon  Tormikes,  Argyros 
se  afla  la  Constantinopol  şi  a  salvat  însăşi  viaţa  împăratului  care  drept  recunoştinţă 
l-a  numit  în  1051,  în  ciuda  faptului  că  era  latin  ireformabil  şi  convins,  catepan  al 
Italiei.  Situaţia  era  o  incompatibilitate  în  sistemul  Imperiului  de  stat  ortodox,  în 
care  orice  oficial  era  obligat  să  se  conformeze  şi  să  impună  normele  de  viaţă  şi 


A 

comportare  ortodoxe.  In  calitate  de  înalt  demnitar,  Argyros  participa  când  se  afla 
în  capitală  la  Liturghiile  de  la  Sfânta  Sofia,  dar  întrucât  era  latin  patriarhul  Mihail 

A 

Kerularios  îi  refuza  de  fiecare  dată  împărtăşania.  Pentru  patriarh  atitudinea  lui 
Argyros  era  scandaloasă  şi  intolerabilă,  şi  de  aceea  o  sancţiona  de  fiecare  dată  fără 
ezitare.  Argyros  era  însă  nu  doar  un  favorit  al  bazileului,  ci  şi  un  actor  important  pe 

A 

scena  italiană,  unde  avuseseră  loc  de  câţiva  ani  schimbări  dramatice.  In  1046 
împăratul  Henric  III  (1039-1056),  venit  să  se  încoroneze  la  Roma,  a  luat  o  serie  de 

A 

hotărâri  importante.  In  plan  politic  a  slăbit  poziţia  ducelui  longobard  de  Salemo 
recunoscândule  normanzilor  teritoriile  ocupate  şi  transformândui  în  principi  ai 
Imperiului.  Iar  în  plan  religios  a  destituit  la  Sutri  trei  papi  rivali  (Grigorie  VI, 
Silvestru  III  şi  Benedict  IX),  numind  în  locul  lor  ca  papă  pe  arhiepiscopul  german 
Suigder  de  Bamberg  cu  numele  Clement  11(1 046- 1 047),  iar  după  moartea  acestuia 
şi  a  succesorului  său  la  fel  de  efemer  Benedict  X  (1047-1048),  l-a  numit  papă  pe 
unchiul  său  Bruno  d’Egisheim.  Născut  în  1002,  Bruno  era  din  1026  episcop  de 
Toul  (Lorena).  Devenit  între  1048-1054  papa  Leon  IX,  acesta  era  un  adept  hotărât 
al  reformei  Bisericii  occidentale,  mâna  sa  dreaptă  fiind  în  aceasta  teoreticianul 
acestei  reforme,  benedictinul  Humbert  (1006-1061)  de  la  abaţia  alsaciană 
Moyenmoutier,  pe  care  la  făcut  arhiepiscop  titular  al  Siciliei  (ocupată  de  arabi,  dar 
aflată  din  731  sub  jurisdicţia  Constantinopolului)  şi  ulterior  cardinal  episcop  de 
Silva  Candida;  ceilalţi  colaboratori  ai  s*ăi  au  fost  învăţatul  benedictin  italian  Petrus 
Damianus  ( 1 007- 1 072)  şi  monahul  benedictin  Hildebrand,  pe  care  l-a  numit  econom 
şi  consilier.  Devenit  în  1073  faimosul  papă  Grigorie  VII,  Hildebrand  va  duce  la 
capăt  reforma  Bisericii  promovată  de  Leon  IX  şi  de  Humbert  declanşând  în  1075 
faimoasa  ceartă  pentru  învestitură  cu  împăratul  Henric  IV  (1056-1106)  pe  care  la 
umilit  în  21-24  ianuarie  1077  la  Canossa,  cearta  cu  Imperiul  încheindu-se  abia  în 
1112.  Sub  forma  luptei  împotriva  simoniei  şi  a  nicolaitismului,  reforma  urmărea 
de  fapt  câştigarea  libertăţii  şi  independenţei  Bisericii  latine  de  sub  tutela  feudalilor 
laici  printr-o  demarcaţie  clară  între  clericii  necăsătoriţi  şi  laicii  căsătoriţi  şi  prin 
refuzul  oricărei  imixtiuni  a  laicilor  în  învestitura  episcopilor  sau  abaţilor  şi  printro 
exaltare  a  principiului  roman,  a  superiorităţii,  infailibilităţii  primatului  şi  jurisdicţiei 
universale  a  papei. 

Programul  reformator  demarat  de  Leu»  IX  şi  realizat  de  Grigorie  VII  a  fost 
însă  conceput  de  Humbert  care  a  guvernat  de  fapt  din  umbră  Biserica  Romei  în 
intervalul  1048-1061  atât  sub  Leon  IX,  cât  şi  sub  urmaşii  lui,  mai  ales  sub  Nicolae 
II  (1059-1061).  Profitând  de  lungul  minorat  al  lui  Henric  IV  copil,  papalitatea  s-a 
eliberat  acum  de  sub  tutela  împăratului  german,  decretând  în  sinodul  Lateran  de 
Paştile  anului  1059  că  de  acum  înainte  papa  va  fi  ales  doar  de  cardinali, 
respingânduse  astfel  atât  dreptul  efectiv  al  poporului  şi  nobililor  Romei,  cât  şi  cel 


al  împăratului  german  (decret  redactat  de  Humbert).  In  august  1059  Humbert  la 
însoţit  pe  papă  în  conciliul  de  Ia  Melfi  care  a  sancţionat  alianţa  dintre  normanzi  şi 
papalitate.  Decedat  pe  5  mai  1061,  cardinalul  Humbert  va  fi  îngropat  în  bazilica 
Lateran.  Humbert  a  fost  „pasărea  de  atac  a  reformei  papale”  (A.  Michel)24, 
teoreticianul  unui  papalism  riguros  şi  infailibil  şi  a  unei  veritabile  mistici  petrine; 
papa  este  Petru  în  persoană,  iar  Roma  este  capul,  mama  şi  temelia  întregii  Biserici 
şi  instanţa  supremă  care  judecă  şi  sancţionează  totul.  Orice  abatere  de  la  poziţia 
Romei  este  neascultare  de  Dumnezeu,  deci  erezie,  şi  atrage  după  sine 
excomunicarea.  Orice  imixtiune  laică  în  Biserică  e  „simonie”,  iar  simonia  e  erezie25 
şi  atrage  pierderea  Duhului  Sfânt;  prin  urmare,  hirotoniile  simoniace  sau  ale 
simoniacilor  sunt  nevalide  şi  trebuie  repetate  (Humbert  se  situa  aici,  în  opoziţie  cu 
moderaţia  lui  Petru  Damianus,  pe  poziţiile  rigoriste  ale  unei  ecleziologii  ciprianiste), 
iar  credincioşii  sunt  îndemnaţi  să  facă  „grevă”  şi  să  refuze  participarea  la  Tainele 
acestora.  Humbert  a  mai  combătut  şi  concepţia  simbolică  despre  Euharistie  a 
arhidiaconului  Berengar  din  Tours  (f  1088)  condamnat  de  sinodul  Lateran  din 
1059  şi  obligat  să  semneze  o  mărturisire  de  credinţă  care  exprima  un  realism 
euharistie  substanţial  cras.  Această  poziţie  extremă  care,  ca  şi  rigorismul  său 
ecleziologic,  a  fost  criticată  şi  nereceptată  ca  atare  de  Biserica  Romano-Catolică, 
care  a  menţinut  însă  papalismul  mistic  şi  monarhic26. 

A 

In  1052  însă,  alertat  de  devastările  şi  expansiunea  normanzilor  în  sudul  şi 
centrul  Italiei,  papa  Leon  IX  a  încheiat  la  Napoli  o  alianţă  cu  catepanul  Argyros, 
dar  normanzii  îi  atacă  înainte  de  a-şi  fi  putut  uni  forţele  şi-i  înfrâng  separat:  pe 
Argyros  în  februarie  1053,  iar  pe  Leon  IX  în  iunie  1053  la  Civitate,  în  urma 
înfrângerii  papa  e  luat  prizonier  de  normanzi  care-1  ţin  zece  luni  la  Benevento  cu 


24  Aşa  cum  a  arătat  tot  A,  Michel,  Humbert  a  fost  şi  autorul  culegerii  canonice  anonime 
în  74  de  titluri  şi  3 1 5  de  capitole  care  a  fost  primul  codice  canonic  al  reformei  gregoriene; 
A.  Michel,  Die  Sentenzen  des  Kardinals  Humbert  das  erste  Rechtsbuch  der  gregorian  ischen 
Reform,  Stuttgart,  1943, 

25  Cf.  cele  trei  cărţi  Contra  Simoniacos,  PL  143, 1 007- 1212,  principala  operă  teologică 
a  cardinalului  Humbert. 

26  Despre  Humbert,  a  se  vedea  medalionul  sintetic  al  lui  K.  H.  Kandler  din  Klassiker 
der  Theologie  I,  Munchen,  1981,  p.  150-164, 

onoruri  şi  fără  a-l  împiedica  să  aibă  contacte  cu  exteriorul.  Eliberat  în  martie  1054, 

A 

Leon  IX  va  muri  însă  la  doar  o  lună,  pe  19  aprilie.  In  vara  lui  1053,  cardinalul 
Humbert  a  primit  de  la  arhiepiscopul  Ioan  din  Trani  (Apulia),  aflat  sub  jurisdicţia 
Constantinopolului,  o  scrisoare  deschisă  primită  de  la  arhiepiscopul  Leon  al  Ohridei 

A 

(Bulgariei  reintegrate  în  1022  în  Imperiul  bizantin).  In  esenţă  aceasta  era  o  critică 
a  „azimelor”  ca  un  „iudaism"  inacceptabil  în  Biserica  creştină:  dacă  azima  e  simbolul 
întristării  şi  suferinţei,  pâinea  dospită  e  un  trup  viu  un  semn  al  bucuriei  şi  Paştelui 
nou  al  lui  Hristos.  Scrisoarea  era  adresată  episcopilor  latini  care  erau  rugaţi  să  o 
transmită  papei  şi  să  corecteze  această  practică  vechi-testamentară  abrogată  de 

A 

Hristos27  şi  străină  de  tradiţia  apostolică.  In  Apulia,  Humbert  la  întâlnit  cu  siguranţă 
şi  pe  Argyros  care  a  văzut  în  această  scrisoare  mâna  invizibilă  a  adversarului  său 
neîmpăcat,  patriarhul  Kerularios,  aşa  explicându-se  faptul  că  traducerea  latină  a 


scrisorii  făcută  de  Humbert  îl  dă  drept  autor  şi  pe  „Mihail,  patriarh  universal  al 
Noii  Rome”.  Furios,  papa  i-a  ordonat  lui  Humbert  să  răspundă  în  numele  său. 
Bibliotecar  al  Sfântului  Scaun,  Humbert  era  un  mare  admirator  al  papei  Nicolae  I 
(858-867)  şi  al  modului  autoritar  în  care  acesta  a  tratat  cazul  patriarhului  Fotie 


(858-867;  877-886).  In  toamna  lui  1053,  cardinalul  a  redactat  două  ample  texte 
polemice:  o  lungă  apologie  a  azimelor  „împotriva  calomniilor  grecilor”  sub  forma 
unui  „Dialog”  între  un  latin  şi  un  constantinopolitan28  şi  o  extinsă  „Epistolă  către 
Mihail  al  Constantinopolului  împotriva  nemaiauzitelor  obrăznicii  şi  extraordinarelor 
trufii  ale  lui  şi  ale  lui  Leon  episcopul  Ohridei”29.  Epistola  este  o  apologie  dezvoltată 
a  primatului  Bisericii  Romei  şi  a  autorităţii  ei  infailibile.  Bizantinilor  li  se  aminteşte 
că  Scaunul  Constantinopolului  a  fost  ocupat  de  mulţi  eretici,  pe  când  Roma  a  respins 
mereu  orice  erezie;  că  primatul  ei  e  recunoscut  de  Scriptură,  sinoade  şi  de  împăraţi, 
în  primul  rând  de  Constantin  cel  Mare,  drept  argument  citânduse  „in  extenso”  a 
doua  jumătate  a  faimosului  pseudoepigraf  „Donaţia  lui  Constantin”.  Roma  e  cea 
care  a  asigurat  triumful  Ortodoxiei  şi  în  Constantinopol  şi  i-a  dat  locul  de  cinste  în 
Biserică;  prin  urmare,  critica  Romei  e  un  semn  de  nerecunoştinţă  a  Bisericii  fiică  a 
Constantinopolului  faţă  de  Biserica-mamă  a  Romei  echivalează  cu  răsturnarea 
întregii  structuri  ierarhice  a  Bisericii  bazate  pe  credinţa  lui  Petru  păstrată  de  Roma. 
Această  drastică  scrisoare  n-a  fost  însă  expediată;  se  poate  ca  papa  Leon  IX  să  nu 
fi  fost  de  acord  cu  limbajul  foarte  dur  al  cardinalului. 

Intre  timp  arhiepiscopul  Ioan  din  Trani  şi  catepanul  Argyros  au  convins 
Constantinopolul  de  bunăvoinţa  papei  şi  de  utilitatea  unei  alianţe  cu  papalitatea 
împotriva  normanzilor  pentru  salvarea  Italiei  de  sud.  Aşa  se  face  că  în  toamna  lui 


27  Will,  p.  55-60;  PG  120,  835-844. 
2‘  Will,  p.  93-126;PL  143,  391-174. 
29  Will,  p.  65-85;  PL  143,  744-789. 

1053  papa  a  primit  de  la  Constantinopol  două  scrisori  extrem  de  cordiale  -  ele  nu 
s-au  păstrat,  dar  conţinutul  lor  poate  fi  reconstituit  din  răspunsurile  papei  -  atât  din 
partea  lui  Constantin  IX,  cât  şi  a  lui  Mihail  Kerularios:  dacă  bazileul  propunea 
alianţa  politică,  patriarhul  se  declara  dispus  să  susţină  reconcilierea  religioasă 
promiţându-i  papei  săi  reintroducă  numele  în  dipticele  patriarhiilor  orientale  dacă 
şi  el  va  face  acelaşi  lucru  la  Roma;  pe  cât  se  pare,  i  se  adresa  însă  papei  ca  unui 
„frate”  şi  semna  ca  „patriarh  ecumenic”.  Răspunsul  la  aceste  scrisori  a  fost  dat  în 
numele  papei  Leon  IX  tot  de  cardinalul  Humbert.  Scrise  în  ianuarie  1054,  aceste 
răspunsuri30  aveau  un  ton  mult  mai  blând  şi  împăciuitor,  deşi  nu  lipsit  de  iritare. 
Papa  Leon  IX  /  cardinalul  Humbert  începeau  prin  a-i  mulţumi  împăratului  Constantin 
IX  pentru  iniţiativa  restabilirii  păcii  după  lungi  discordii  şi  pentru  respectul  acordat 
iarăşi  ca  un  fiu  mamei  sale,  Biserica  Romei  care  l-a  încoronat  împărat  pe  Constantin 
cel  Mare.  După  care  îi  relatau  despre  eforturile  eşuate  ale  papei  de  a  pune  capăt 
devastărilor  normanzilor  din  Italia  şi  despre  proiectul  Romei  de  a  stabili  în  acest 
scop  o  alianţă  între  cei  doi  împăraţi  (german  şi  grec)  pentru  restabilirea  demnităţii 
şi  privilegiilor  Bisericii  Romei  îndemnândul  pe  Constantin  IX  să  imite  devotamentul 
faţă  de  Scaunul  Apostolic  al  lui  Constantin  cel  Mare.  Condiţia  instaurării  unei  păci 
durabile  este  însă  şi  reconcilierea  religioasă,  de  aceea  împăratul  e  îndemnat  să 
pună  capăt  abuzurilor  intolerabile  ale  patriarhului.  Acesta  e,  pe  de  o  parte,  lăudat 
pentru  scrisoarea  de  împăcare,  dar  şi  criticat  pentru  persecuţia  împotriva  latinilor 
pentru  că  folosesc  azime  la  liturghie  şi  pentru  uzurparea  din  ambiţie  de  putere  a 
prerogativelor  patriarhiilor  Alexandriei  şi  Antiohiei.  împăratul  e  rugat  să-l  determine 
şi  pe  patriarh  să  acorde  Romei  cinstea  datorată  de  o  fiică  mamei  sale.  Patriarhului, 
Leon  IX  /  Humbert  i  se  adresau  doar  în  calitate  de  „arhiepiscop  al 
Constantinopolului”.  Patriarhul  era  lăudat  şi  el  pentru  iniţiativa  scrisorii  de  pace  şi 
unitate  după  lungile  disensiuni  din  trecut,  dar  era  criticat  deschis  pentru:  a) 
ascensiunea  rapidă  din  simplu  laic  la  episcopat  şi  mai  ales  pentru  ambiţiile  sale 
lumeşti  şi  trufia  sa  luciferică  manifestate  în  b)  uzurparea  privilegiilor  patriarhilor 
orientali,  în  c)  folosirea  abuzivă  a  titlului  scandalos  de  „patriarh  universal”  în  ciuda 
condamnării  lui  de  către  papa  Grigorie  I  cel  Mare  (580-604);  în  d)  calomnierea 
impertinentă  a  Bisericii  latine  pentru  cazul  azimelor,  şi  în  e)  propunerea  arogantă 
de  a  introduce  numele  papei  în  dipticele  Bisericilor  din  „toată  lumea  locuită”,  prin 
care  patriarhul  se  face  el  însuşi  cap  şi  mamă  a  Bisericilor,  uitând  astfel  că  Biserica 
Romei  nu  e  o  Biserică  între  altele,  ci  capul  şi  mama  tuturor  Bisericilor  care  în  afara -L 
comuniunii  cu  Roma  sunt  „conciliabule  de  eretici”  şi  „sinagogi  ale  satanei”.  Pentru 
a  se  încheia  pacea,  patriarhul  ca  „fiu  al  păcii”  trebuie,  aşadar,  să  facă  să  înceteze 
aceste  „erezii  şi  schisme”  şi  să  sprijine  pacea  între  cele  două  imperii.  Aceste  două 


30  Will,  p.  85-89, 89-92;  PL  143, 777-781,  773-774.  Traduse  mai  jos:  nr.  3  şi  4. 

scrisori  n-au  fost  însă  trimise  prin  curier  poştal  obişnuit,  ci  aveau  să  fie  aduse  la 
Constantinopol  de  o  ambasadă  specială  trimisă  de  papa  Leon  IX  la  Constantinopol 
la  începutul  primăverii  lui  1054. 

Intre  timp  alături  de  corespondenţa  şi  disputa  dintre  Roma  şi  Constantinopol 
un  alt  important  schimb  epistolar  între  Orient  şi  Occident  era  în  curs  între  Antiohia, 
Roma  şi  Veneţia.  El  fusese  declanşat  din  iniţiativa  irenicâ  a  proaspăt  numitului 
patriarh  grec  al  Antiohiei  Petru  III  (1052-1056).  Antiohian  de  origine,  acesta  îşi 
făcuse  studiile  superioare  la  Constantinopol  în  vederea  unei  cariere  în  birocraţia 
imperială,  devenind  secretar  al  împăratului  Roman  III  Argyros(  1028-1034).  Căzut 
în  dizgraţie,  s-a  făcut  preot  şi  a  intrat  ca  mare  skevophylax  în  serviciul  Marii  Biserici 
din  Constantinopol,  în  1052  fiind  numit  de  împăratul  Constantin  IX  în  urma  unei 
arătări  în  vis  a  Maicii  Domnului  patriarh  al  Antiohiei,  calitate  în  care  a  fost  hirotonit 
de  patriarhul  ecumenic  Mihail  Kerularios.  Cu  ocazia  întronizării  sale  proaspătul 
patriarh  Petru  III  a  reluat  o  practică  uzuală  în  Biserica  veche,  dar  căzută  în 
desuetudine  din  cauza  tulburărilor  produse  de  invazia  arabă  a  Orientului  şi  de 
iconoclasmul  bizantin,  trimiţând  în  iunie-iulie  1052  scrisori  frăţeşti  de  întronizare 
( enthronistika )  sau  de  autorecomandare  ( systatika )  însoţite  de  o  mărturisire  de 
credinţă  celorlalţi  patriarhi  din  cadrul  „pentarhiei'\  respectiv  papei  şi  patriarhilor 
Alexandriei  şi  Ierusalimului31.  Scrisoarea  către  papă32  trimisă  printr-un  pelerin 
occidental  în  Orient  care  a  promis  să  o  dea  lui  Argyros  pentru  a  o  transmite  papei, 
începea  cu  mirarea  lui  Petru  III  că  Biserica  Romei  nu  mai  e  în  comuniune  cu 
Bisericile  Răsăritului,  deşi  el  îşi  aducea  aminte  că  numele  papei  Ioan  XVIII  (1003- 
1009)  era  înscris  în  dipticele  Marii  Biserici  din  Constantinopol.  Papa  e  întrebat 
care  e  motivul  acestei  separaţii  întrucât  este  regretabil  că  succesorul  marelui  Petru 
nu  mai  ia  parte  la  discuţiile  frăţeşti  din  cadrul  comuniunii  Bisericilor  („pentarhiei"). 
Scrisoarea  se  încheie  cu  o  mărturisire  de  credinţă  care  trece  diplomatic  peste 
chestiunea  lui  „Filioque”.  Răspunsul  papei  a  întârziat  doi  ani,  între  timp  Petru  III 
mai  adresând  în  vara  lui  1053  papei  Leon  IX  o  scrisoarea  asemănătoare  primei, 
doar  mai  scurtă33.  în  fine,  Leon  IX  i-a  răspuns  patriarhului  Petru  III  la  începutul  lui 
1054  printro  scrisoare  redactată  tot  de  cardinalul  Humbert34.  Epistola  era  o  răspicată 
afirmare  a  pretenţiilor  papale  şi  a  lui  „Filioque*  repetat  emfatic.  Roma  e  mama 
tuturor  Bisericilor  şi  instanţa  supremă,  iar  urmaşul  lui  Petru,  papa,  e  infailibil. 
Principalul  motiv  al  scrisorii  era  însă  acela  de  a-1  încuraja  pe  Petru  III  să-şi  afirme 


31  Ed.  A.  Michel,  Humbert  und  Kerullarios,  voi.  II,  1929,  p.  432-457. 

;2  lbid.t  II,  p.  446-454.  Tradusă  mai  jos:  nr.  1. 

33  Ibid.t  II,  p.  545-456.  Tradusă  mai  jos:  nr.  1. 

34  Will,  p.  168-171;  Michel,  voi.  II,  p.  458-475  editată  in  paralel  cu  parafraza  ei 
greacă  făcută  la  Constantinopol  unde  Petru  III  a  trimis-o  să  fie  tradusă  fiindcă  nu  ştia  latina. 
Tradusă  după  originalul  latin  mai  jos:  nr.  2. 

demnitatea  scaunului  Antiohiei  ca  al  treilea  scaun  în  Biserică  -  înaintea 
Constantinopolului  -  potrivit  teoriei  „triarhiei”  scaunelor  „petrine”  Roma, 
Alexandria  şi  Antiohia,  opusă  de  papi  încă  din  secolele  IV-V  „pentarhiei” 
sancţionate  împotriva  voinţei  papei  Leon  I  de  Sinodul  IV  Ecumenic  de  la  Chalcedon: 
Roma,  Constantinopol,  Alexandria,  Antiohia  şi  Ierusalim.  Petru  III  nu  ştia  însă 
latină,  aşa  că  a  trimis-o  la  Constantinopol  să  fie  tradusă,  primind  ulterior  de  aici  o 
parafrază  edulcorată.  Papa  îl  avertiza  împotriva  ambiţiilor  şi  lăcomiei  vecinilor, 
aluzie  la  pretenţiile  de  dominaţie  şi  imixtiunile  patriarhului  de  la  Constantinopol 
în  jurisdicţiile  patriarhilor  orientali.  Faptul  era  real,  întrucât  Mihail  Kerularios 
încerca  să-şi  impună  clericii  şi  în  Biserica  Antiohiei,  iar  politica  sa  de  uniformizare 
rituală  împotriva  armenilor  şi  sirienilor  susţinută  cu  sprijinul  imperiului  va  crea 

A 

grave  tulburări  la  Antiohia  în  1054.  Intre  timp,  în  iama  lui  1053  Petru  III  al  Antiohiei 
primise  o  scurtă  scrisoare  de  la  patriarhul  Dominic  al  Veneţiei,  cel  care  va  iniţia  în 
1063  reconstrucţia  monumentală  a  catedralei  San  Marco  încheiată  în  1093.  Acesta 

7 

s-a  plâns  la  Petru  III  de  dificultăţile  preoţilor  veneţieni  în  Răsărit  cărora  li  se 
interzicea  celebrarea  Euharistiei  cu  azime  şi-i  aducea  aminte  colegului  său  antiohian 


* 

că  şi  el  are  titlul  de  patriarh.  In  primăvara  lui  1 054  Petru  III  a  răspuns  lui  Dominic 
al  Veneţiei  printr-o  lungă  scrisoare35  în  două  părţi:  dacă  partea  a  doua  (§  6-25)  era 
o  amplă  şi  solidă  respingere  a  apostolicităţii  folosirii  azimelor  în  celebrarea 
Euharistiei,  cea  mai  temeinică  şi  documentată  critică  bizantină  scrisă  până  atunci, 
prima  parte  era  o  scurtă  expunere  a  ecleziologiei  ortodoxe:  titlul  de  „patriarh”  al 
lui  Dominic  al  Veneţiei  nu  poate  fi  decât  onorific,  întrucât  Sinoadele  Ecumenice 
au  instituit  în  corpul  Bisericii  doar  cinci  patriarhii,  echivalentul  celor  cinci  simţuri 
ale  corpului  uman.  în  ce  priveşte  azimele,  papa  greşeşte  dacă  le  susţine  de  unul 
singur  împotriva  colegilor  săi  din  Răsărit  egali  cu  el,  o  astfel  de  decizie  neputând  fi 
luată  decât  în  unanimitate  respectând  colegialitatea  şi  fraternitatea  sinodală. 

In  momentul  în  care  Petru  III  al  Antiohiei  scria  şi  trimitea  lui  Dominic  al 
Veneţiei  această  importantă  scrisoare,  papa  Leon  IX,  prizonier  încă  Ia  Benevento, 
trimisese  deja  la  Constantinopol  scrisorile  sale  către  bazileu  şi  patriarh 
încredinţându-le  unei  ambasade  compuse  din  trei  legaţi:  cardinalul  Humbert, 
cancelarul  Bisericii  Romei  diaconul  Frederic  de  Lorena  -  rudă  cu  împăratul 
Germaniei  Henric  III  şi  viitorul  papă  Ştefan  IX  (1 057-1058)-  şi  Petru  arhiepiscopul 
de  Amalfî,  oraş  cu  o  importantă  populaţie  greacă  aflat  sub  suzeranitatea 
Constantinopolului.  în  drum,  ei  s-au  oprit  la  Bari,  unde  au  arătat  probabil  scrisorile 
lui  Argyros,  desfâcând  sigiliile  şi  lipindu-le  apoi  la  loc.  Cunoscând  intransigenţa 
ortodoxă  şi  ostilitatea  faţă  de  el  a  patriarhului,  catepanul  longobard  i-a  sfătuit  să-l 
ignore  pe  acesta  şi  să  trateze  direct  cu  bazileul.  Cei  trei  legaţi  au  ajuns  la 


u 


A 


35  Will,  p.  208-228  şi  PG  120,  755-782. 

Constantinopol  în  aprilie,  cu  doar  câteva  zile  înainte  de  moartea  papei  care  a  avut 
loc  pe  19  aprilie,  la  câteva  săptămâni  după  eliberarea  sa  din  Benevento  şi  la  doar 
câteva  zile  de  la  sosirea  lui  la  Roma.  Din  punct  de  vedere  legal  deci,  prin  decesul 
papei,  legaţii  nu  mai  aveau  un  statut  oficial  (noul  papă  Victor  II  va  fi  numit  în 
Germania  de  Henric  III  abia  în  septembrie  şi  el  va  sosi  la  Roma  abia  pe  3  aprilie 
1 055;  foarte  probabil  nu  ştia  nimic  de  legaţia  trimisă  de  Leon  IX  la  Constantinopol 
şi  de  proiectele  sale  de  alianţă),  iar  actele  lor  erau  juridic  invalide.  Evenimentele 
de  la  Constantinopol  din  vara  lui  1054  sunt  relativ  bine  cunoscute.  Humbert  s-a 
dus  direct  la  împărat  şi  s-a  comportat  arogant  faţă  de  patriarh,  faţă  de  care  a  ales 
calea  autoritară  a  confruntării  fără  discuţii,  pretinzând  supunerea  necondiţionată  a 
grecilor  faţă  de  Roma.  Nesatisfacuţi  cu  protocolul  primirii  la  patriarhie,  au  lăsat 
scrisoarea  papei  şi  s-au  retras  tară  salutările  îndătinate.  Deschizând  scrisoarea, 
patriarhul  a  rămas  stupefiat  de  tonul  şi  conţinutul  ei  ofensator  şi  a  refuzat  să-i 
accepte  autenticitatea  şi  implicit  autoritatea  legaţilor.  Suspectând  o  conspiraţie  şi 
falsificarea  scrisorii  de  către  duşmanul  său  Argyros,  întrucât  papa  era  prizonier,  el 
a  refuzat  să  discute  cu  legaţii  pe  care-i  socotea  trimişii  nu  ai  papei  (care  oricum 
murise,  iar  după  maximum  o  lună  vestea  morţii  lui  trebuie  să  fi  ajuns  la 
Constantinopol),  ci  ai  ducelui  longobard.  Ignoraţi  de  patriarh,  spre  indignarea  lor, 
legaţii,  trataţi  excelent  de  bazileu,  au  început  să  difuzeze  în  Constantinopol 
traducerea  greacă  a  celor  două  replici  anterioare  ale  lui  Humbert  în  scrisoarea  lui 
Leon  al  Ohridei;  unul  din  ele  facea  apologia  azimelor  şi-i  acuza  pe  greci  de  impietate 
şi  lipsă  de  respect  faţă  de  misterul  Euharistie  profanat  prin  folosirea  unei  pâini 
obişnuite  şi  profanate  cu  „drojdie"  şi  expusă  astfel  mucegăirii,  tăiată  şi  muiată  apoi 
în  vin  sau  îngropată  şi  arsă  în  cazul  în  care  nu  era  consumată.  Patriarhul  l-a  desemnat 
atunci  să  răspundă  la  aceste  atacuri  pe  monahul  Nichita  Stithatul  de  la  Studiu;  acesta 
din  urmă  a  readaptat  un  mai  vechi  tratat  contra  azimelor  scris  împotriva  armenilor3* *’ 
într-un  text  polemic  nou  în  care  critica  politicos,  dar  ferm,  azimele,  postul  de  sâmbăta 
şi  refuzul  preoţilor  căsătoriţi-".  Humbert  a  tradus  în  latină  acest  tratat  şi  a  scris  furios 
o  replică  de  o  violenţă  extremă  la  adresa  lui  Nichita38,  de  fapt  un  pamflet  josnic  şi 

A 

degradant  la  adresa  studitului  şi  practicilor  euharistice  greceşti.  îngrijorat  de  reacţia 
virulentă  a  cardinalului,  ca  să  nu  pericliteze  alianţa  negociată,  pe  24  iunie  împăratul 
a  venit  personal  cu  curtea  şi  legaţii  la  Studiu  şi  l-a  obligat  pe  Nichita  să  retracteze, 
să-şi  arunce  în  foc  tratatul,  să-şi  ceară  scuze  legaţilor  şi  să  se  împace  cu  ei.  Triumfător, 
Humbert  a  împins  polemica  şi  mai  departe  ridicând  chestiunea  lui  „Filioque"  într-un 


36  Cf.  infra,  n.  22. 

37  Ed.  A.  Michel,  Humbert  und  Kerullarios ;  voi.  II,  p.  320-344. 

*  Will,  p.  136-139;  PL  143,  973-983  traducerea  latină  a  tratatului  lui  Nichita,  iar 
983-1000  pamfletul  Contra  Nicetam. 

memoriu  cu  argumente  ( rationes )  despre  purcederea  Duhului  Sfanţ  scris  la  cererea 
bazileului39.  Memoriul  va  primi  o  replică  tot  din  partea  lui  Nichita  Stithatul40  susţinut 
desigur  din  umbră  de  Kerularios.  Protecţia  imperială  a  legaţilor  papali  şi  presiunile 
exercitate  asupra  sa  să  colaboreze  cu  aceştia  l-au  alertat  însă  pe  patriarh  şi  l-au  pus 
pe  gânduri.  Părea  că  împăratul  era  dispus  să  sacrifice  ortodoxia  şi  interesele  Bisericii 
Ortodoxe  pe  altarul  alianţei  cu  Roma  pentru  salvarea  Italiei  de  sus.  De  aceea 
Kerularios  s-a  decis  acum  să  intre  direct  în  luptă  cu  bazileul  ordonând  la  începutul 
lui  iulie  compunerea  unui  tratat  care  să  justifice  cu  argumente  din  tradiţie  atât 
opoziţia  sa  religioasă  faţă  de  latini,  cât  şi  nesupunerea  sa  faţă  de  împărat,  lucru 
riscant  şi  puţin  obişnuit  în  Bizanţ:  e  vorba  de  aşa-numita  de  către  editorul  ei,  A. 
Michel,  „Panoplie  împotriva  latinilor”41.  Păstrată  fără  titlu  într-un  unic  manuscris 
scris  în  jurul  anului  130042,  ea  a  fost  atribuită  de  A.  Michel  patriarhului  Mihail 
Kerularios,  întrucât  în  manuscris  textul  ei  urmează  scrisorii  lui  Kerularios  către 
Petru  III  al  Antiohiei,  de  care  va  fi  vorba  mai  jos.  Contestată  de  erudiţi  ca  J. 
Darrouzes4'  sau  F.  Tinnefeld44,  care  au  atribuit  compunerea  ei  în  contextul 
tulburărilor  ce  au  succedat  în  Bizanţ  „unirii”  de  la  Lyon  ( 1 274),  autenticitatea  şi 
paternitatea  kerullariană  a  „Panopliei”  sau  măcar  a  nucleului  ei,  a  fost  apărată,  pe 
lângă  A.  Michel,  de  specialişti  cum  sunt  M.  H.  Smith45  sau  M.  Angold46.  Lucrarea 
este  o  polemică  împotriva  lui  „Filioque”  şi  a  azimelor  (cap.  2-3)  şi  se  încheie  cu 
anatemizarea  generală  a  tuturor  ereticilor  care  se  abat  de  la  ortodoxie  (19  anateme 
în  cap.  13).  Dar  accentul  este  pus  pe  interzicerea  de  către  Biserică  a  comuniunii  cu 
ereticii  (4),  pe  faptul  că  împăratul  care  recomandă  comuniunea  cu  ereticii  e  un 
precursor  al  lui  antihrist  (5)  întrucât  comuniunea  cu  duşmanii  lui  Dumnezeu  duce 
la  pierzanie  (6-9),  de  aceea  autoritatea  care  cere  acceptarea  falsificării  Crezului  nu 
mai  poate  invoca  în  sprijinul  ei  supunerea  recomandată  de  Apostolul  Pavel  în 
Romani  10  (10-12).  Tot  acum,  la  începutul  lui  iulie  1054,  Mihail  Kerularios  îi 
trimite  o  primă  scrisoare  lui  Petru  III  al  Antiohiei47  informându-1  de  cele  întâmplate 

A 

în  Constantinopol  şi  avertizându-1  împotriva  oricărei  cooperări  cu  Roma.  In  prima 
parte  a  scrisorii  (3-8),  Mihail  I  îi  relatează  versiunea  sa  privitoare  la  evenimentele 


39  Ed.  Michel,  Humbert  und  Kerullarios,  voi.  1,  p.  97—117. 

40  Sinteza  contra  lui  „  Filioque  J,  ed.  Michel,  voi.  II,  p.  208 
-280. 

41  IbU ,  voi.  II,  p.  208-280. 

42  Cod.  Vindob.  theol.  gr.  306,  f.  67-80v. 

43  Dossier  grec  de  l  union  de  Lyon ,  Paris,  1 976,  p.  116-127. 

44  Theologische  Realenzyklopădie  XXII,  1992,  p.  709. 

45  Op.  cit.f  p.  104-105. 

46  Op.  cit.t  p.  25. 

47  Will,  p.  172-184;  PG  120,  781-796.  Tradusă  mai  jos:  nr.  5.  /  u 


26 


REVISTA  TEOLOGICĂ 


din  1053-1054:  împreună  cu  împăratul  i-a  scris  papei  cu  smerenie  pentru  alianţa 
împotriva  „francilor”,  dar  emisarul  a  lăsat  scrisorile  şi  banii  pentru  papă  latinului 
duplicitar  Argyros  care  şi-a  însuşit  banii,  a  chemat  la  el  pe  cei  trei  legaţi,  a  desfăcut 
pecetea  scrisorilor  bizantine  şi  a  compus  în  numele  papei  răspunsuri  falsificate  pe 
care  le-a  trimis  cu  legaţii  la  Constantinopol.  Descrie  apoi  comportamentul  arogant 
al  legaţilor  în  capitala  bizantină,  descoperirea  falsificării  epistolelor  care  conţin  de 
fapt  opiniile  lui  Argyros  pe  care  l-a  oprit  de  trei-patru  ori  de  la  împărtăşanie,  fapt 
confirmat  de  arhiepiscopul  Ioan  din  Trani  şi  pe  care  îl  poate  constata  Petru  însuşi 

din  copiile  acestor  scrisori  pe  care  le  anexează.  In  continuare,  Kerularios  îi  relatează 
colegului  său  din  Antiohia  zvonul  care  i  s-a  adus  la  cunoştinţă  cum  că  atât  el,  cât  şi 
patriarhii  Alexandriei  şi  Ierusalimului  pomenesc  încă  la  diptice  numele  papei,  deşi 
el  nu  mai  e  pomenit  la  Constantinopol  de  pe  vremea  Sinodului  VI  Ecumenic  (!)  şi 
a  papei  Vigilius  (!)  (9)  şi  că  patriarhii  Alexandriei  şi  Ierusalimului  primesc  în 
comuniune  azimiţi  şi  chiar  celebrează  uneori  liturghia  cu  azime  (10),  rugându-1  să 
ancheteze  acest  zvon.  După  care  Kerularios  continuă  reproşurile  la  adresa  lui  Petru 
III  al  Antiohiei:  i-a  citit  scrisoarea  către  Dominic  al  Veneţiei,  în  care  critică  azimele, 
dar  unde  lasă  deoparte  celelalte  erori,  mult  mai  grave,  ale  latinilor,  al  căror  catalog 
succint  îl  face  apoi:  mănâncă  animale  sugrumate,  came  şi  lapte  în  post,  postesc 
sâmbăta,  au  adăugat  la  Crez,  opresc  căsătoria  preoţilor,  episcopii  lor  poartă  inele  şi 
fac  războaie,  botează  cu  o  singură  cufundare,  nu  cinstesc  moaştele  şi  icoanele,  nu 
primesc  pe  Sfinţii  Trei  Ierarhi  şi  învăţătura  lor  (12-14),  iar  lucrul  cel  mai  grav  şi 
important:  n-au  venit  la  Constantinopol  ca  să  discute,  ci  să  înveţe  şi  impună  cu 
aroganţă  grecilor  opiniile  lor  (15). 

Prima  scrisoare  a  lui  Mihail  Kerularios  către  Petru  III  reflectă  bine  creşterea 
tensiunilor  în  Constantinopol  la  începutul  lunii  iulie.  Pe  4  iulie  se  declanşase  un 
eveniment  astronomic  spectaculos.  Pe  cer  apăruse  brusc  în  plină  zi  o  stea 
strălucitoare  care  a  continuat  să  se  vadă  şi  ziua  timp  de  un  an  de  zile.  Era  faimoasa 
supernovă  care  a  lăsat  în  urma  ei  norul  stelar  din  Constelaţia  Crabului.  Apariţia 
unei  stele  în  plină  zi  era  pentru  oamenii  epocii  un  semn  prevestitor  de  lucruri  rele. 
Explozia  stelei  observată  în  întreaga  lume  anticipa  explozia  creştinătăţii  medievale. 
Şi,  într-adevăr,  pierzându-şi  răbdarea  şi  exasperat  de  faptul  că  patriarhul  „perfid" 
nu  se  supune,  frustrat  de  acest  impas,  cardinalul  Humbert  a  decis  să  tranşeze 
chestiunea  printrun  act  de  autoritate.  Şi  astfel  în  după-amiaza  zilei  de  sâmbătă  16 
iulie  1 054  cei  trei  legaţi  au  depus  pe  altarul  Marii  Biserici  din  Constantinopol  actul 
de  excomunicare,  în  numele  papei  Leon  IX,  a  lui  Mihail  Kerularios,  Leon  al  Ohridei 
şi  a  sachelarului  Nichifor,  după  care  au  ieşit  din  biserică,  scuturându-şi  de  praf 
încălţămintea.  Actul4*  era  redactat  în  acelaşi  timp  atât  cu  prudenţă,  cât  şi  cu  un 

exces  incredibil.  Aşa  cum  scrie  S.  Runciman:  „Puţine  documente  importante  sunt 
atât  de  pline  de  erori  demonstrabile.  E  întradevăr  extraordinar  cum  un  om  de  erudiţia 
lui  Humbert  a  putut  să  compună  un  manifest  atât  de  lamentabil.  El  începe  prin  a-i 
refuza  lui  Kerularios  atât  personal,  cât  şi  ca  episcop  al  Constantinopol  titlul  de 
patriarh.  Declară  apoi  că  n-are  nimic  de  spus  împotriva  cetăţenilor  imperiului  sau 
Constantinopolului,  dar  toţi  cei  cărei  susţin  pe  Kerularios  sunt  vinovaţi  de  simonie 
(viciul  dominant  în  acel  timp  în  Biserica  lui  Humbert),  de  a  încuraja  castrare  (o 
practică  urmată  la  Roma),  de  rebotezarea  latinilor  (neadevărată  pe  atunci),  de  a 
permite  preoţilor  să  se  căsătorească  (ceea  ce  era  incorect,  pentru  că  un  bărbat 
căsătorit  putea  deveni  preot,  dar  unul  deja  hirotonit  nu  se  mai  putea  căsători  ),  de  a 
respinge  legea  mozaică  (ceea  ce  nu  era  adevărat),  de  a  refuza  împărtăşania  bărbaţilor 
raşi  (lucru  neadevărat,  deşi  grecii  nu  admiteau  preoţi  raşi)  şi,  în  cele  din  urmă,  de  a 
omite  din  Crez  pe  «Filioque»  (ceea  ce  era  exact  opusul  adevărului).  După  astfel  de 
acuzaţii  plângerile  privitoare  la  închiderea  bisericilor  latine  din  Constantinopol  îşi 
pierdeau  efectul.  Anatema  finală  era  urmată  de  o  proclamare  a  lui  Kerularios  şi 
susţinătorilor  lui  drept  eretici  «prozimiţi»”49.  Actul  de  excomunicare  a  ajuns  în 
cele  din  urmă  în  mâinile  patriarhului,  care  a  pus  să  fie  tradus  în  limba  greacă  (o 
traducere  extrem  de  fidelă)  pe  care  a  prezentat-o  triumfător  bazileului  care  tocmai 
î-şi  luase  rămas-bun  de  la  legaţi  pe  care-i  încărcase  de  daruri  pentru  bazilica  Sfanţul 
Petru,  şi  i-a  cerut  să-i  cheme  înapoi  să  dea  explicaţii  în  sinod.  împăratul  a  ordonat 
readucerea  legaţilor  în  Constantinopol,  dar  întrucât  era  vorba  de  ambasadori  de 
rang  înalt  nu  i-a  constrâns  să  se  prezinte  în  sinod  şi,  întrucât  aceştia  au  refuzat  să 

a 

compară  în  faţa  sinodului,  le-a  permis  săşi  continue  drumul  spre  Italia.  Intre  timp 
însă  oamenii  patriarhului  au  difuzat  conţinutul  actului  de  excomunicare  în 
Constantinopol,  ceea  ce  a  dus  la  demonstraţii  şi  revolte  împotriva  împăratului  şi  în 
favoarea  patriarhului  şi  a  Ortodoxiei.  Neliniştit  de  întorsătura  evenimentelor. 
Constantin  IX  a  scris  patriarhului  o  scrisoare  dând  vina  pe  traducătorii  în  greacă  a-i 
documentului,  care  au  fost  flagelaţi,  şi  pe  Argyros,  ale  cărui  rude  din  Constantinopol 
au  fost  întemniţate,  ordonând  anatemizarea  autorilor  actului  de  excomunicare,  deci 
a  legaţilor,  şi  a  celor  ce  au  colaborat  la  el,  a  traducătorilor,  şi  arderea  lui.  Sinodul  a 
judecat  şi  a  dat  această  sentinţă  în  sesiunea  sa  de  la  patriarhie  din  ziua  de  miercuri, 
20  iulie,  şi  a  hotărât  anatemizarea  lor  publică  la  Sfânta  Sofia  în  ziua  de  duminică, 
24  iulie  1054,  dar  a  ordonat  păstrarea  actului  de  excomunicare  în  arhivă.  Cu  acest 
prilej  s-a  redactat  un  Act  sinodal  oficial  (semeiomay0.  Transcriind  prologul 
faimoasei  Enciclice  antilatine  a  patriarhului  Fotie  din  867,  actul  patriarhal  denunţa 
ca  pe  nişte  agenţi  ai  diavolului  pe  bărbaţii  impioşi  veniţi  din  întunecimile  Apusului 
şi  actul  de  excomunicare  căzut  ca  un  trăsnet  prin  care  aceştia  „ne-au  anatemizat  pe 

din  1053-1054:  împreună  cu  împăratul  i-a  scris  papei  cu  smerenie  pentru  alianţa 
împotriva  „francilor*’,  dar  emisarul  a  lăsat  scrisorile  şi  banii  pentru  papă  latinului 
duplicitar  Argyros  care  şi-a  însuşit  banii,  a  chemat  la  el  pe  cei  trei  legaţi,  a  desfăcut 
pecetea  scrisorilor  bizantine  şi  a  compus  în  numele  papei  răspunsuri  falsificate  pe 
care  le-a  trimis  cu  legaţii  la  Constantinopol.  Descrie  apoi  comportamentul  arogant 
al  legaţilor  în  capitala  bizantină,  descoperirea  falsificării  epistolelor  care  conţin  de 
fapt  opiniile  lui  Argyros  pe  care  l-a  oprit  de  trei-patru  ori  de  la  împărtăşanie,  fapt 
confirmat  de  arhiepiscopul  Ioan  din  Trani  şi  pe  care  îl  poate  constata  Petru  însuşi 
din  copiile  acestor  scrisori  pe  care  le  anexează.  In  continuare,  Kerularios  îi  relatează 
colegului  său  din  Antiohia  zvonul  care  i  s-a  adus  la  cunoştinţă  cum  că  atât  el,  cât  şi 
patriarhii  Alexandriei  şi  Ierusalimului  pomenesc  încă  la  diptice  numele  papei,  deşi 
el  nu  mai  e  pomenit  la  Constantinopol  de  pe  vremea  Sinodului  VI  Ecumenic  (!)  şi 
a  papei  Vigilius  (!)  (9)  şi  că  patriarhii  Alexandriei  şi  Ierusalimului  primesc  în 
comuniune  azimiţi  şi  chiar  celebrează  uneori  liturghia  cu  azime  (10),  rugându-1  să 
ancheteze  acest  zvon.  După  care  Kerularios  continuă  reproşurile  la  adresa  lui  Petru 
III  al  Antiohiei:  i-a  citit  scrisoarea  către  Dominic  al  Veneţiei,  în  care  critică  azimele, 
dar  unde  lasă  deoparte  celelalte  erori,  mult  mai  grave,  ale  latinilor,  al  căror  catalog 
succint  îl  face  apoi:  mănâncă  animale  sugrumate,  came  şi  lapte  în  post,  postesc 
sâmbăta,  au  adăugat  la  Crez,  opresc  căsătoria  preoţilor,  episcopii  lor  poartă  inele  şi 
fac  războaie,  botează  cu  o  singură  cufundare,  nu  cinstesc  moaştele  şi  icoanele,  nu 
primesc  pe  Sfinţii  Trei  Ierarhi  şi  învăţătura  lor  (12-14),  iar  lucrul  cel  mai  grav  şi 
important:  n-au  venit  la  Constantinopol  ca  să  discute,  ci  să  înveţe  şi  impună  cu 
aroganţă  grecilor  opiniile  lor  (15). 

Prima  scrisoare  a  lui  Mihail  Kerularios  către  Petru  III  reflectă  bine  creşterea 
tensiunilor  în  Constantinopol  la  începutul  lunii  iulie.  Pe  4  iulie  se  declanşase  un 
eveniment  astronomic  spectaculos.  Pe  cer  apăruse  brusc  în  plină  zi  o  stea 
strălucitoare  care  a  continuat  să  se  vadă  şi  ziua  timp  de  un  an  de  zile.  Era  faimoasa 
supernovă  care  a  lăsat  în  urma  ei  norul  stelar  din  Constelaţia  Crabului.  Apariţia 
unei  stele  în  plină  zi  era  pentru  oamenii  epocii  un  semn  prevestitor  de  lucruri  rele. 
Explozia  stelei  observată  în  întreaga  lume  anticipa  explozia  creştinătăţii  medievale. 
Şi,  într-adevăr,  pierzându-şi  răbdarea  şi  exasperat  de  faptul  că  patriarhul  „perfid" 
nu  se  supune,  frustrat  de  acest  impas,  cardinalul  Humbert  a  decis  să  tranşeze 
chestiunea  printrun  act  de  autoritate.  Şi  astfel  în  după-amiaza  zilei  de  sâmbătă  16 
iulie  1054  cei  trei  legaţi  au  depus  pe  altarul  Marii  Biserici  din  Constantinopol  actul 
de  excomunicare,  în  numele  papei  Leon  IX,  a  lui  Mihail  Kerularios,  Leon  al  Ohridei 
şi  a  sachelarului  Nichifor,  după  care  au  ieşit  din  biserică,  scuturându-şi  de  praf 
încălţămintea.  Actul4"  era  redactat  în  acelaşi  timp  atât  cu  prudenţă,  cât  şi  cu  un 

exces  incredibil.  Aşa  cum  scrie  S.  Runciman:  „Puţine  documente  importante  sunt 
atât  de  pline  de  erori  demonstrabile.  E  întradevăr  extraordinar  cum  un  om  de  erudiţia 
lui  Humbert  a  putut  sâ  compună  un  manifest  atât  de  lamentabil.  El  începe  prin  a-i 
refuza  lui  Kerularios  atât  personal,  cât  şi  ca  episcop  al  Constantinopol  titlul  de 
patriarh.  Declară  apoi  că  n-are  nimic  de  spus  împotriva  cetăţenilor  imperiului  sau 
Constantinopolului,  dar  toţi  cei  cărei  susţin  pe  Kerularios  sunt  vinovaţi  de  simonie 
(viciul  dominant  în  acel  timp  în  Biserica  lui  Humbert),  de  a  încuraja  castrare  (o 
practică  urmată  la  Roma),  de  rebotezarea  latinilor  (neadevărată  pe  atunci),  de  a 
permite  preoţilor  să  se  căsătorească  (ceea  ce  era  incorect,  pentru  că  un  bărbat 
căsătorit  putea  deveni  preot,  dar  unul  deja  hirotonit  nu  se  mai  putea  căsători),  de  a 
respinge  legea  mozaică  (ceea  ce  nu  era  adevărat),  de  a  refuza  împărtăşania  bărbaţilor 
raşi  (lucru  neadevărat,  deşi  grecii  nu  admiteau  preoţi  raşi)  şi,  în  cele  din  urmă,  de  a 
omite  din  Crez  pe  «Filioque»  (ceea  ce  era  exact  opusul  adevărului).  După  astfel  de 
acuzaţii  plângerile  privitoare  la  închiderea  bisericilor  latine  din  Constantinopol  îşi 
pierdeau  efectul.  Anatema  finală  era  urmată  de  o  proclamare  a  Iui  Kerularios  şi 
susţinătorilor  lui  drept  eretici  «prozimiţi»”4’.  Actul  de  excomunicare  a  ajuns  în 
cele  din  urmă  în  mâinile  patriarhului,  care  a  pus  să  fie  tradus  în  limba  greacă  (o 
traducere  extrem  de  fidelă)  pe  care  a  prezentat-o  triumfător  bazileului  care  tocmai 
î-şi  luase  rămas-bun  de  la  legaţi  pe  care-i  încărcase  de  daruri  pentru  bazilica  Sfântul 

Petru,  şi  i-a  cerut  să-i  cheme  înapoi  să  dea  explicaţii  în  sinod.  împăratul  a  ordonat 
readucerea  legaţilor  în  Constantinopol,  dar  întrucât  era  vorba  de  ambasadori  de 
rang  înalt  nu  i-a  constrâns  să  se  prezinte  în  sinod  şi,  întrucât  aceştia  au  refuzat  să 
compară  în  faţa  sinodului,  le-a  permis  săşi  continue  drumul  spre  Italia.  Intre  timp 
însă  oamenii  patriarhului  au  difuzat  conţinutul  actului  de  excomunicare  în 
Constantinopol,  ceea  ce  a  dus  la  demonstraţii  şi  revolte  împotriva  împăratului  şi  în 
favoarea  patriarhului  şi  a  Ortodoxiei.  Neliniştit  de  întorsătura  evenimentelor. 
Constantin  IX  a  scris  patriarhului  o  scrisoare  dând  vina  pe  traducătorii  în  greacă  a-i 
documentului,  care  au  fost  flagelaţi,  şi  pe  Argyros,  ale  cărui  rude  din  Constantinopol 
au  fost  întemniţate,  ordonând  anatemizarea  autorilor  actului  de  excomunicare,  deci 
a  legaţilor,  şi  a  celor  ce  au  colaborat  Ia  el,  a  traducătorilor,  şi  arderea  lui.  Sinodul  a 
judecat  şi  a  dat  această  sentinţă  în  sesiunea  sa  de  la  patriarhie  din  ziua  de  miercuri, 
20  iulie,  şi  a  hotărât  anatemizarea  lor  publică  la  Sfânta  Sofia  în  ziua  de  duminică, 
24  iulie  1 054,  dar  a  ordonat  păstrarea  actului  de  excomunicare  în  arhivă.  Cu  acest 
prilej  s-a  redactat  un  Act  sinodal  oficial  ( semeioma )50.  Transcriind  prologul 
faimoasei  Enciclice  antilatine  a  patriarhului  Fotie  din  867,  actul  patriarhal  denunţa 
ca  pe  nişte  agenţi  ai  diavolului  pe  bărbaţii  impioşi  veniţi  din  întunecimile  Apusului 
şi  actul  de  excomunicare  căzut  ca  un  trăsnet  prin  care  aceştia  „ne-au  anatemizat  pe 

noi,  şi  mai  bine-zis  Biserica  Ortodoxă”  pentru  că  promovează  Ortodoxia,  acuzându-i 
pe  ortodocşi  şi  Biserica  lui  Dumnezeu  cu  pretinse  erezii  şi  acuzândui  pentru  că  nu 
se  rad,  pentru  că  nu  practică  celibatul  preoţilor  şi  pentru  că  ar  fi  falsificat,  chipurile, 
Crezul.  Dar  ei  sunt  cei  care  au  falsificat  scrisorile,  pretinzând  că  vin  de  la  Roma,  pe 
când  veneau  de  la  dubiosul  Argyros.  Sunt  redate  apoi  „in  extenso”  textul  actului  de 
excomunicare  a  legaţilor  şi  scrisoarea  împăratului  pe  baza  căreia  sinodul 
anatemizează  pe  legaţi  şi  pe  colaboratorii  lor,  în  primul  rând  pe  Argyros.  Ca  şi 
actul  similar  al  legaţilor  papali,  care  nu  excomunica  Biserica  Ortodoxă  în  general, 
ci  doar  trei  persoane,  şi  actul  patriarhal  nu  anatemiza  Biserica  latină,  nici  papalitatea, 
ci  doar  persoanele  legaţilor  şi  pe  Argyros.  Ambele  lăsau  astfel  calea  deschisă  reluării 
comuniunii  şi  relaţiilor  dintre  cele  două  Biserici  într-un  moment  mai  prielnic. 

Schisma  a  fost  astfel  intr-adevăr  una  între  Humbert  şi  Kerularios,  nu  între 
cele  două  Biserici.  Cele  două  excomunicări  nu  au  devenit  un  obstacol  serios  decât 
atunci  când  ele  au  fost  recunoscute  ca  atare  de  cele  două  Biserici.  Momentul  din 
1054  a  fost  ciocnirea  dintre  două  stiluri  de  guvernare  ecleziastică  reformatoare  cu 
ambiţii  universaliste  şi  uniformizatoare  pentru  care  propria  tradiţia  (romană  sau 
bizantină)  era  unica  valabilă  şi  apostolică,  orice  diversitate  fiind  o  divergenţă 
intolerabilă  şi  o  abatere  inacceptabilă,  şi  pentru  care  orice  unire  echivala  cu  un 
„uniatism”,  şi  orice  reconciliere  cu  conformarea  sau  convertirea  celeilalte  părţi  la 
unica  practică  valabilă,  cea  proprie.  Deşi  actul  lui  Humbert  era  invalidat  juridic  de 
absenţa  unui  papă  la  data  emiterii  lui,  faptul  că  până  în  1061  cardinalul  de  Silva 
Candida  va  conduce  practic  din  umbră  Biserica  Romei,  iar  politica  sa  va  fi  continuată 
apoi  de  prietenul  său  apropiat  Hildebrand,  viitorul  papă  Grigorie  VII,  a  făcut  ca 
Roma  să-l  recepteze  tacit  ca  valid  şi  drept  un  răspuns  legitim  la  un  atac  nemotivat 
şi  inacceptabil  la  adresa  tradiţiei  şi  autorităţii  romane.  La  rândul  său,  Mihail 
Kerularios  a  interpretat  actul  legaţilor  ca  pe  o  provocare  şi  o  ofensă  intolerabilă 
din  partea  unor  barbari  neciopliţi  din  Apus,  care  trebuie  condamnaţi  şi  apoi  ignoraţi. 
De  altfel  situaţia  nu  era  nouă,  schisma  dintre  cele  două  Biserici  nu  era  o  noutate, 
iar  episodul  din  1054  n-a  fost  reţinut  ca  atare  de  istoriografii  sau  autorii  bizantini, 
ci  mai  degrabă  ca  o  încercare  de  forţe  între  bazileu  şi  patriarh  soldat  cu  un  triumf 
zdrobitor  al  lui  Mihail  Kerularios  asupra  lui  Constantin  IX  Monomahul.  Din  iulie 

1054  şi  până  ia  căderea  sa  în  noiembrie  1058,  Mihail  Kerularios  a  devenit  cel  mai 
important  personaj  din  Constantinopol.  împăratul  bolnav  -  avea  să  moară  în  ianuarie 

1055  -  va  fi  obligat  să  renunţe  nu  numai  la  negocierile  cu  Roma  şi  la  favoritul 
Argyros,  ci  şi  la  colaboratorii  săi,  umaniştii  de  la  Universitatea  imperială  reînfiinţată 
în  1045,  în  care  vedea  adversari  ai  acţiunii  sale.  Aceştia,  între  care  se  numărau 
juristul  Ioan  Xifilin,  viitor  patriarh,  şi  filozoful  Constantin  Psellos  (ultimul  după 
ce  a  fost  nevoit  să  dea  o  „mărturisire  de  credinţă”  ortodoxă,  fiind  acuzat  de 
neoplatonism),  vor  fi  nevoiţi  să  se  retragă  din  viaţa  publică  şi  s-au  făcut  monahi  pe 

Muntele  Olymp  din  Bithynia.  De  aici  Mihail  Psellos  (cum  s-a  numit  ca  monah)  se  va 
întoarce  însă  în  1 055  rechemat  de  bătrâna  împărăteasă  Teodora  ( 1 055-1 056),  devenind 
apoi  consilier  şi  apoi  ministru  al  împăraţilor  Mihail  VI  ( 1 056-1 057),  Isaac  I  Comnenul 
(1057-1059),  Constantin  X  Dukas  (1059-1067)  şi  Mihail  VIII  Dukas  (1071-1078). 
El  a  asistat  astfel  atât  la  triumful,  cât  şi  la  căderea  duşmanului  său,  patriarhul  Mihail 
Kerularios.  Ajuns  la  apogeul  puterii  sale,  patriarhul  a  determinat  în  1057  prăbuşirea 
lui  Mihail  VI  susţinând  urcarea  pe  tron  a  generalului  Isaac  I  Comnenul  pe  care  l-a 
încoronat,  dar  cu  care  a  intrat  în  conflict  pe  tema  controlului  averilor  mănăstirilor. 
Isaac  a  reuşit  însă  să-l  exileze  şi  i-a  intentat  la  sfârşitul  anului  1058  un  proces  de 
uzurpare  a  simbolurilor  autorităţii  imperiale  şi  de  erezie,  al  cărui  lung  rechizitoriu 
în  sinod  a  fost  redactat  de  Psellos,  devenit  acuzatorul  oficial  al  patriarhului.  Procesul 
na  mai  avut  loc,  fiindcă  Kerularios  a  murit  în  exil  pe  21  ianuarie  1059,  împăratul 
fiind  nevoit  să-i  facă  funeralii  oficiale  în  Constantinopol  din  pricina  devotamentului 
zgomotos  faţă  de  patriarhul  decedat  din  partea  poporului  care  vedea  în  el  un  erou 
naţional,  un  apărător  al  Ortodoxiei.  Ulterior,  la  cererea  nepoatei  lui  Kerularios, 
Evdokia  Makrembolitissa,  devenită  soţia  împăratului  Constantin  X  Dukas,  Psellos 
va  scrie  un  lung  „encomion”  întru  lauda  patriarhului  decedat  al  cărui  duşman  fusese! 
Personaj  controversat,  veritabil  „Hildebrand  bizantin”,  cum  s-a  spus,  Mihail 
Kerularios  a  fost,  aşadar,  un  adept  intransigent  al  autonomiei  Bisericii  faţă  de  împărat 
şi  primatului  autorităţii  mistice  asupra  celei  raţionale  a  umaniştilor:  pentru  el 
patriarhul  Noii  Rome  era  deasupra  împăraţilor  şi  umaniştilor,  dar  şi  un  fel  de  „papă 

A 

ortodox”  ca  primat  în  cadrul  „tetrarhiei”  patriarhilor  răsăriteni.  In  această  calitate,  • 
Kerularios  i-a  scris  din  nou  lui  Petru  III  al  Antiohiei  la  sfârşitul  lui  iulie  105451, 
informândul  despre  evoluţiile  din  intervalul  16-24  iulie.  El  evocă  din  nou  sosirea 
în  Constantinopol  a  bărbaţilor  impioşi  trimişi  nu  de  papă,  ci  de  Argyros  (dovadă 
falsificarea  scrisorilor  care  purtau  sigilii  contrafăcute),  ca  să  provoace  scandal . 
împotriva  Ortodoxiei  (1);  au  criticat  cu  dispreţ  credinţa  ortodoxă  „coruptă”  (a 
falsificat  „Crezul”!)  pretinzând  că  au  venit  pentru  „îndreptarea  noastră”;  întrucât 
Kerularios  a  refuzat  să  discute  cu  ei  despre  aceste  chestiuni  în  absenţa  celorlalţi 
patriarhi  (3),  ei  au  aruncat  pe  Sfânta  Masă  a  Marii  Biserici  un  înscris  impios  de 
anatemizare  „a  noastră  şi  a  întregii  Biserici  Ortodoxe”  (4)  la  care  din  ordinul 
împăratului  a  răspuns  anatemizându-i  (5).  Scopul  scrisorii  e  de  informare  şi  de  a 
solicita  lui  Petru  III  să  adere  la  acest  act  şi  să  adopte  aceeaşi  atitudine,  răspunzând 
cu  demnitate  în  cazul  în  care  Roma  îi  va  scrie  despre  acestea  (6).  Petru  III  e  rugat  să 
transmită  şi  celorlalţi  patriarhi  aceeaşi  scrisoare  cu  o  rugăminte  de  adeziune  (7)  şi 
e  anunţat  că-i  va  scrie,  dacă  e  nevoie,  mai  pe  larg  alăturând  şi  copia  actului  de 
excomunicare  latin,  din  care  se  vede  „ignoranţa,  nesimţirea  şi  nebunia”  latinilor. 


51  Will,  p.  184-188;  PL  120, 815-820.  Traducere  mai  jos:  nr.  7. 

Petru  III  al  Antiohiei  a  răspuns  pe  larg  punct  cu  punct  primei  scrisori  a  lui 
Mihail  Kerularios  în  august-septembrie  1054,  deci  înainte  de  primirea  celei  dea 
doua,  iar  scrisoarea  sa52  reprezintă  un  epilog  luminos  la  lectura  dureroasă  a 
documentelor  cuprinse  în  dosarul  „Marii  Schisme"  din  1054.  Patriarhul  antiohian 
ia  act  de  informarea  trimisă  de  Kerularios  şi  deplânge  cu  tristeţe  intrigile  lui  Argyros 
şi  îndrăzneala  cu  care  se  amestecă,  laic  fiind,  în  lucrurile  rezervate  preoţilor  (1). 
Nu  ezită  să  taxeze  ignoranţa  lui  Kerularios  în  ce  priveşte  scoaterea  din  diptice  a 
numelui  papei,  pe  care  o  atribuie  tinereţii  şi  lipsei  de  experienţă  a  hartofilaxului 
Marii  Biserici  care  nu  ştie  că  papa  Vigiliu  s-a  împăcat  în  547  cu  patriarhul  Mina  şi 
Sinodul  VI  Ecumenic  (680-681)  l-a  aclamat  pe  papa  Agaton  (3-4).  Petru  însuşi  a 
auzit  în  tinereţe  pe  patriarhul  Constantinopolului  Serghie  II  ( 1 00 1  - 1 0 1 9)  pomenind 
la  diptice  numele  papei,  şi  declară  că  nu  ştie  cum  şi  de  ce  anume  a  fost  scos  mai 
apoi  din  diptice  (5).  In  ce  priveşte  erorile  reproşate  latinilor,  ele  nu  au  toate  aceeaşi 
gravitate:  unele  sunt  detestabile,  altele  vindecabile,  iar  altele  -  cum  e  raderea  bărbilor 
-  pot  fi  trecute  cu  vederea  (6);  la  fel  şi  mâncarea  cămurilor  diferitor  animale,  cum 
arată  Faptele  Apostolilor  1 0,  Sfântul  Vasile  cel  Mare  şi  un  episod  din  viaţa  Sfântului 
Pahomie  cel  Mare,  care  creştea  porci  a  căror  came  o  dădea  oaspeţilor  şi  monahilor 
bolnavi  (7-10).  Lucrul  cel  mai  grav  dintre  toate  este  însă  adaosul  „Filioque"  care  e 
contrazis  de  Evanghelia  după  Ioan  (şi  absolut  interzis  de  Sinoadele  Ecumenice) 
(11),  dar  se  pare  că  Roma  a  pierdut  textul  original  cu  ocazia  devastării  şi  ocupaţiei 
ei  de  către  vandalii  arieni,  de  unde  vine  şi  botezul  cu  o  singură  scufundare  (12). 
Importantă  e  intenţia  bună:  acolo  unde  credinţa  în  Dumnezeu  nu  e  în  primejdie, 
trebuie  urmărită  pacea  şi  iubirea  de  fraţi,  iar  latinii,  chiar  neciopliţi  şi  barbari,  sunt 

A 

fraţii  noştri.  E  mare  lucru  că  ei  cred  în  Treime  şi  Întrupare,  chiar  dacă  nu  e  lăudabil 
că  refuză  preoţii  căsătoriţi  şi  mănâncă  came  la  începutul  Postului  Mare  (14).  Nu 
este  de  acord  cu  azimele,  pe  care  le-a  criticat  pe  larg  în  scrisoarea  către  Dominic  al 
Veneţiei,  dar  crede  că  papa  nu  ştie  de  această  practică  sau  că  aici  s-ar  putea  aplica 
principiul  respectului  „vechilor  obiceiuri"  (15).  Mâncarea  de  came  în  sânge  e 
oprită  într-adevăr  de  decretul  Sinodului  Apostolic  din  Faptele  Apostolilor  15, 
dar  oare  la  Constantinopol  nu  se  vând  peste  tot  câmaţi  în  sânge  (16)?  Nu-i  bine 
să-i  criticăm  pe  alţii  şi  să  nu  ne  uităm  la  noi  înşine;  şi  Petru  îi  aduce  aminte  lui 
Kerularios  că  n-a  reuşit  să-i  facă  pe  diaconii  studiţi  să  nu  mai  poarte  brâie  la 
liturghie  (17)!  Latinii  trebuie  combătuţi  de  Kerularios  în  ce  priveşte  adaosul  la 
Simbol  şi  refuzul  preoţilor  căsătoriţi,  dar  celelalte  trebuie  trecute  cu  vederea 
fiindcă  sau  nu  vatămă  adevărul,  sau  sunt  calomnii  şi  bănuieli  fără  acoperire  ( 1 8). 
Cel  mai  bine  e  ca  Mihail  Kerularios  să-i  scrie  direct  papei  care-1  va  putea  lămuri 

A 

mai  bine  (19).  In  orice  caz,  acuza  că  romanii  -  care  pun  atâta  preţ  pe  mormintele 


5:  Will,  p.  189-204;  PG  120,  795-816.  Traducere  mai  jos:  nr.  8. 

Apostolilor  -  n-ar  cinsti  sfintele  moaşte  sau  sfintele  icoane,  e  ridicolă  şi  lipsită  de 
orice  temei,  fiind  contrazisă  uşor  de  fapte  (20).  Ca  o  regulă  generală,  Kerularios  e 
îndemnat  să  lase  deoparte  rigoarea  excesivă  care  a  dus  la  dihonia  între  Roma  şi 
Constantinopol,  la  scindarea  creştinătăţii  şi  la  înfrângerile  armatelor  creştine  (2 1 ). 
Dacă  îndreaptă  adaosul  ia  Simbol,  nu  trebuie  să  li  se  mai  ceară  nimic  (azimele  sunt 
indiferente),  ca  nu  cumva  cerând  totul  să  pierdem  totul  (22).  Avem  un  Dumnezeu 
al  păcii  şi  al  iubirii,  Care  este  iubire  şi  a  stabilit  drept  lege  creştinilor  iubirea  de 
fraţi,  ceea  ce  acolo  unde  nu  e  dispreţuit  Dumnezeu  impune  drept  regulă  de 
comportare  şi  atitudine  moderaţia  şi  condescendenţa  (25). 

Distanţa  între  moderaţia  şi  înţelegerea  scrisorii  lui  Petru  III  al  Antiohiei  şi 
textele  şi  anatemele  schimbate  între  ei  de  Humbert  şi  Kerularios,  dominate  de 
precipitare  şi  exces  pasional,  de  ignoranţă  şi  intoleranţă,  este  imensă,  şi  ea  ridică  o 
serie  de  probleme.  Deşi  anatemele  din  1054  au  fost  actele  personale  ale  unor  lideri 
bisericeşti  şi  au  vizat  doar  persoanele  liderilor  bisericeşti  ale  părţii  celeilalte,  şi 
n-au  fost  cauză  directă  a  rupturii  comuniunii  între  Bisericile  Răsăritului  şi 
Occidentului,  totuşi  ele  au  devenit  simbolul  şi  rezultatul  normal  al  diferenţelor 
dogmatice  şi  liturgice  care  au  dus  la  separaţia  între  Răsăritul  şi  Apusul  creştin.  Aşa 
cum  a  arătat  într-un  important  studiu  din  1975  profesorul  atenian  Vlasios  Phidas51, 
în  secolul  XI  s-a  întâmplat  un  fenomen  „tragic”:  spre  deosebire  de  schisma  „fotiană” 
din  secolul  IX,  când  conflictul  între  persoane  a  fost  supus  conştiinţei  întregii  Biserici 
exprimate  întrun  Sinod  Ecumenic  (Constantinopol,  879-880)54  care  a  dat  soluţia 
lui  ridicându-se  deasupra  persoanelor  în  cauză,  în  secolul  XI  cele  două  anateme 
reciproce  n-au  fost  supuse  conştiinţei  întregii  Biserici  întrun  sinod  ecumenic  care 
să  le  examineze  faptele  comise  de  ambele  părţi,  ci,  din  contră,  persoanele  liderilor 
sau  ridicat  în  mod  arbitrar  deasupra  conştiinţei  Bisericii  pronunţând  sentinţe  ultime 
şi  impunându-le  „de  facto”  ca  definitive  Bisericilor,  deşi  ele  nu  exprimau 
plenitudinea  acestei  conştiinţe.  Separaţia  a  primit  astfel  o  aură  de  canonicitate  şi 
un  caracter  definitiv  care  a  făcut  dificilă  şi  a  subminat  ulterior  orice  dorinţă  de  a 
rezolva  în  mod  sinodal  diferenţele  existente. 

Triumf  al  iubirii  după  secole  de  ură  şi  ostilitate  reciprocă,  desfiinţarea 
reciprocă  pe  7  decembrie  1965  a  anatemelor  din  1054  n-a  restabilit  comuniunea 
deplină  între  cele  două  Biserici,  fiindcă  ele  n-au  putut  anula  magic  sau  automat 
diferenţele  mai  vechi  şi  mai  noi  dintre  ele.  Au  anulat  doar  acuzaţiile  neîntemeiate, 
nu  şi  divergenţele  separatoare  întemeiate  care  au  rămas.  Prin  desfiinţarea  anatemelor 


55  V.  Pheidas,  „Anathemes  et  schismes.  Consequences  ecclâsiologiques  de  la  levee 
des  anathemes",  Istina,  1975,  p.  75-86. 

54  Cf.  A.  Meijer,  A  Successful  Council  of  Union.  A  Theological  Analysis  of  the  Photian 
Synod  of  879-880  (Anatekta  Vlatadon  23),  Thessaloniki,  1975. 

s-a  trecut  canonic  vorbind  de  la  starea  de  schismă  definitivă,  simbolizată  de  „Marea 
Schismă”  din  1054,  la  cea  de  „situaţie  schismatică”  provizorie,  care  permite  în 
condiţiile  create  de  respect  şi  iubire  reciprocă  rediscutarea  şi  clarificarea  în  comun 
pe  căile  dialogului  teologic  şi  sinodalităţii  a  tuturor  diferenţelor  încă  separatoare  şi 
care  sunt  încă  un  obstacol  în  calea  refacerii  comuniunii  depline  existente  în  timpul 
primului  mileniu  creştin. 

H55 

1 

„Enthronistika”  lui  Petru  III  al  Antiohiei  către  papa  Leon  IX56 
(iunie-iulie  1052) 

De-abia  ce  am  primit  acum,  stăpâne  de  Dumnezeu  cinstite,  grijile  bisericeşti 
cu  bunăvoirea  şi  harul  lui  Dumnezeu  şi  la  un  semn  al  de  Dumnezeu  încoronatului 
nostru  sfanţ  împărat,  că  un  gând  mi-a  învolburat  ca  o  mare  vijelioasă  gândurile,  un 
gând  curios  pentru  cei  mulţi,  dar  nu  cu  tortul  de  respins  pentru  mine  şi  pentru  cei 
care  gândesc  ca  mine,  pentru  că  vedeam  Biserica  lui  Hristos  nu  şchiopătând 
întâmplător,  ci  fiind  oloagă  de  moarte.  Şi  zi  şi  noapte  mă  frământam  în  minte  care 
să  fie  motivul  distanţării/disensiunii  [diastasis]  bisericeşti,  pentru  ca  marele  urmaş 
al  marelui  Petru,  păstorul  Romei  celei  Vechi,  să  se  rupă  şi  taie  de  dumnezeiescul 
trup  al  Bisericilor,  şi  să  nu  ia  parte  împreună  cu  întâi-stătătorii  acestora  la  sfaturile 
lor  dumnezeieşti  şi  să  poarte  împreună  cu  ei  în  parte  grijile  bisericeşti  condus  fiind 
el  însuşi  de  mână  în  chip  apostolic  de  aceia  [FA  22,  11].  Dacă  însă  cauza  acestei 
distanţări  e  o  schismă,  am  socotit  că  nu  trebuie  ca  nişte  înţelepţi  în  cele  dumnezeieşti 
şi  slujitori  ai  Cuvântului  să  şchiopăteze  în  chip  atât  de  iraţional  în  cele  esenţiale 
plecând  de  la  un  prilej  mărunt;  iar  dacă  această  cauză  e  o  abatere  de  la  dogmă  şi  o 
inovaţie,  întâi  de  toate  n-am  putut  vedea  acest  lucru  la  noi,  dat  fiind  că  trăsăturile 
caracteristice  apostolice  şi  patristice  ale  învăţăturii  ortodoxe  sunt  păzite  intacte, 
iar  mai  apoi  am  şovăit  să  arunc  asupra  Bisericii  de  la  voi  o  astfel  de  pată  înainte  de 
a  fi  informat  din  experienţă  despre  acest  lucru,  fiindcă  ştiu  că  de  la  succesiunea 
apostolilor  şi  până  la  străbunii  noştri  aceasta  a  păstrat  nefalsificată  ortodoxia. 

Gândindu-mă,  aşadar,  la  acestea  şi  căutând  un  mod  de  unire,  am  găsit  vechiul 
obicei  care  cere  ca  aceia  care  vin  recent  la  arhierie  să  facă  cunoscută  prin  scrisori 
marilor  arhierei  predecesori  corectitudinea  credinţei  şi  să  ceară  comuniunea  de  la 
fiecare  din  aceştia.  Ajungând,  prin  urmare,  şi  eu  la  unele  ca  acestea,  arăt,  aşadar, 
cum  cred  în  privinţa  celor  dumnezeieşti,  dar  cer  şi  de  la  desăvârşirea  ta  o  expunere 


55  Texte  din  volumul  II/2  al  Sinodiconului  Ortodoxiei  în  curs  de  apariţie. 

56  Ed.  A.  Michel,  Humberţ  und  Kerullarios,  voi.  II,  Paderbom,  1929,  p.  446—456. 

în  scris  a  credinţei  şi  cer  în  chip  inevitabil  să  aflu  care  e  cauza  distanţării.  Şi  dacă 
aceasta  e  măruntă  şi  nu  atinge  dreapta  credinţă,  cer  şi  implor  să  fim  scutiţi  de 
primejdiile  care  vin  prin  distanţare,  iar  Bisericile  lui  Dumnezeu  să  încheie  un 
armistiţiu,  şi  clerul  Stăpânului  să  înnoiască  pacea  care  domnea  până  acum  şi  care 
adună  os  cu  os  şi  încheietură  cu  încheietură  de  Capul  comun  Hristos  [EfA,  16;  Col 
2, 1 9].  Dacă  însă  aceasta  e  mare  şi  duce  departe  de  dogmele  corecte,  cer  ca  îndoiala 
privitoare  la  aceasta  să  fie  pusă  înainte  în  mijloc,  şi  fie  ambele  părţi  să  se  lase 
convinse  de  dovezi  scripturi stice  —  fiindcă  propovăduirea  noastră  nu  este  în 
cuvintele  convingătoare  ale  înţelepciunii  omeneşti  [1  Col,  4]  — ,  fie  cel  convins 
să  rupă  războiul  vremelnic  şi  să  nu  mai  încerce  astfel  să  sfâşie  la  nesfârşit  [unitatea] 
şi  să  se  lupte  în  zadar  cu  umbrele  ca  unii  care  se  luptă  pe  timp  de  noapte  cu  ai  lor. 
Iar  Tu,  Stăpânul  şi  Dumnezeul  meu.  Cuvântul  Cel  de  o  fiinţă  cu  Tatăl,  în  Care  sunt 
comorile  cunoaşterii  şi  ale  înţelepciunii  [Col  2,  3],  Care  desăvârşeşti  atât  păstorii, 
cât  şi  turma,  să-mi  insufli  cuvânt  de  sus  ca  să  rostesc  îndeajuns  teologia  care  stă 
înainte. 


Cred,  aşadar,  în  sfânta,  de  o  fiinţă,  nedespărţita  şi  necontopita  Treime 
necunoscând  în  ea  nici  o  contopire  a  celor  Trei  Ipostase,  nici  dogmatizând  o  diviziune 
a  firii,  cinstind  o  Treime  de  Persoane  în  Unimea  firii  şi  mărturisind  o  unică  divinitate 
sau  fire  în  Trei  Ipostase.  îl  ştiu  fără  început  pe  Tatăl,  şi  îi  ştiu  fără  început  pe  Fiul  şi 
pe  Duhul.  Aceştia  sunt  aşezaţi  mai  presus  de  orice  început,  deşi  în  virtutea  cauzei 
îl  numim  început  pe  Tatăl.  însuşirea  Tatălui  e  nenaşterea,  a  Fiului  e  naşterea,  iar  a 
de  viaţă  începătorului  Duh  e  purcederea.  Şi,  simplu  spus,  mă  închin  unei  Unice  firi 
a  Dumnezeirii  în  Trei  Ipostase  inteligente,  desăvârşite  şi  subzistând  de  sine,  divizate 
prin  număr,  nu  prin  divinitate,  nu  punând  mai  presus  sau  tăind  una  din  cele  Trei 
Ipostase,  pe  unele  cinstindu-Le  mai  mult  decât  e  bine,  iar  pe  altele  insultându-le. 

Cred  că  Dumnezeirea  Una  în  Treime  a  adus  toate  din  ceea  ce  nu  este  niciunde 


nicicum,  că  e  Creatoarea  a  toate,  Susţinătoarea  a  toate,  din  Care  este  şi  existenţa 
pentru  cele  ce  sunt,  suprafiinţială,  suprainiţială,  bunătate  suprabună,  care 
împărtăşeşte  creaturilor  toată  bunătatea,  îndumnezeitoare,  desăvârşitoare, 
atotputernică  şi  atoatesupraveghetoare. 

Cred  că  Fiul  lui  Dumnezeu  Tatăl  şi  Dumnezeu,  O  Ipostasă  din  Sfânta  Treime, 
a  venit  la  sfârşitul  veacurilor  să  fie  împreună  cu  noi  şi  să  petreacă  împreună  cu  noi 
potrivit  prezicerilor  prorocilor  [Bar  3, 38]  a  îmbrăcat  din  preacuratul  sânge  al  Pururea 
Fecioarei  şi  Născătoarei  de  Dumnezeu  omul  întreg,  fiind  om  desăvârşit  în  mod 
real,  nu  imaginar,  cu  suflet  raţional  şi  inteligent,  păzind  prin  unirea  după  ipostasă 
cele  două  firi  neamestecate  şi  necontopite,  a  vieţuit  în  chip  divinouman  [theandrikos] 
împreună  cu  voinţele  şi  lucrările  naturale  corespunzătoare,  a  luat  bolile  noastre  şi 
a  purtat  neputinţele  noastre,  ne-a  învăţat  învăţăturile  supracereşti  şi  a  cunoscut 
întru  toate  afectele  naturale  şi  ireproşabile  ale  firii  asumate;  după  care  a  pătimit  în 

trup,  a  răbdat  crucea  şi  moartea,  iar  a  treia  zi  a  înviat,  a  petrecut  cu  prietenii  Lui  de 
la  început  timp  de  patruzeci  de  zile  şi  a  gustat  cu  ei  hrană  arătând  prin  toate  în  chip 
prisositor  întruparea  Lui  reală  —  şi  că  nu  a  venit  la  noi  în  chip  imaginar  cum  li  s-a 
părut  în  chip  impios  unora  din  cei  care  nu  intră  [la  oi]  prin  uşi  [cf.  In  10,  1]  — , 
după  care  S-a  înălţat  la  ceruri  cu  slavă  împreună  cu  firea  asumată,  iar  prin  venirea 
Duhului  Celui  de  o  fiinţă  şi  conatural  [cu  El]  a  deschis  gurile  apostolilor  şi  ia  trimis 
învăţători  la  neamurile  [păgâne]  cele  de  sub  cer;  şi  Care  „în  felul  în  care  L-aţi 
văzut  mergând  la  cer,  aşa  va  veni”  [FA  1,  11]  iarăşi  să  judece  viii  şi  morţii,  căci 
„Tatăl  nu  judecă  pe  nimeni,  ci  toată  judecata  a  dat-o  Fiului”  [In  5,  22], 

Primesc,  venerez  şi  îmbrăţişez  Sfintele  Şapte  Sinoade  Ecumenice  şi  primesc 
cu  socotinţă  neşovăielnică  în  chip  ferm  toate  cele  dogmatizate  şi  întărite  de  fiecare 
din  ele,  cinstind  şi  venerând  veneratele  şi  sfintele  icoane.  Şi  aşa  mă  făgăduiesc  că 
cred  cu  tărie. 


Iar  pe  lupii  stricători  ai  turmei  [FA  20,  29],  care  nu  intră  la  ea  prin  învăţătura 
dumnezeiască,  învârtinduse  în  jurul  ei  cu  duh  rătăcitor,  pe  ereticii  cu  minte  vătămată 
şi  fără  Dumnezeu  pe  care  fiecare  din  aceste  Sinoade  i-a  smuls  din  legătura  comună 
a  Bisericii,  îi  anatemizez,  împreună  cu  cei  care  gândesc  Ia  fel  cu  ei  şi  cu  scrierile 
lor,  cu  orice  problemă,  antiteză,  răstălmăcire  şi  abatere  de  la  Scripturi,  socotindu-i 
urâţi  de  Dumnezeu  şi  coapostaţi  împreună  cu  diavolul  apostat  dintru  început.  întorc 
din  suflet  spatele  de  la  orice  altă  erezie  iar  pe  născocitorii  lor  îi  dau  blestemelor  de 
pe  urmă,  nesuferind  nici  în  urechi  vreo  deşartă  auzire  eretică  şi  străină.  Cred, 
gândesc,  cinstesc,  şi  ziua  şi  noaptea  mă  întorc  neîncetat  cu  mintea  şi  îmi  inscripţionez 
în  ea  cele  pe  care  le-a  rostit  inspirat  dumnezeiasca  ceată  a  Apostolilor,  le-a  vestit 
venerata  adunare  a  Părinţilor  şi  le-a  întărit  consensul  Bisericii.  Iar  pe  celelalte  le 
arunc  celor  ce  latră  împotriva  credinţei  şi  vânează  prin  inovaţia  dogmelor  slavă 
lipsită  de  slavă,  şi  mă  socotesc  întinat  chiar  şi  numai  prin  pomenirea  lor. 

Aşa  este  gândul  nostru  şi  astfel  de  dogme  ţine  el,  precum  a  făcut  cunoscut 
acum  pe  scurt  cuvântul  nostru.  Iar  dacă  cele  scrise  nu  se  aliniază  fără  abatere  la 
cuvântul  drept  şi  la  învăţătura  dumnezeiască,  cer  ca  desăvârşirea  ta  dumnezeiască  să 
mă  povăţuiască  frăţeşte  şi  prieteneşte  şi  să  mă  înveţe  cele  mai  bune  printr-o  convorbire 
în  scris  şi  în  plus  să  ne  înveţe  cauzele  atât  de  marii  noastre  distanţări,  pe  care  fie  le  voi 
lăuda  cu  totul  şi  voi  încerca  să-i  îndrept  pe  cei  vinovaţi  de  scandaluri,  fie  le  voi 
respinge  cu  cuviinţă  şi  voi  cere  îndreptare  de  la  virtutea  ta.  Iar  Dumnezeul  păcii  [Evr 
1 3, 20],  Care  uneşte  cele  depărtate,  Care  prin  pogorârea  Sa  a  făcut  o  singură  Biserică 
din  îngeri  şi  din  oameni,  să  ne  unească  împăcându-ne  unii  cu  alţii  prin  unire  şi 
înţelegere  duhovnicească,  pentru  ca  să  gândim  acelaşi  lucru  şi  înţelegem  acelaşi  lucru 
spre  slava  Lui  şi  mântuirea  şi  lauda  noastră,  spre  zidirea  credincioşilor,  prin  soliile 
preacuratei  Maicii  lui  Dumnezeu  şi  ale  sfinţilor  Apostoli.  Îmbrăţişez  împreună  cu 
Biserica  de  sub  jurisdicţia  mea  şi  sfanţul  sinod  de  la  tine  şi  sfanţul  cler  al  fericirii  tale, 

rugându-i  pe  toţi  să  o  pomenească  împreună  cu  ea  în  sfintele  voastre  rugăciuni  către 
Domnul  şi  pe  smerenia  mea. 

Către  acelaşi57 

(mai-iunie  1054) 


A 

Marea  înţelepciune  enipostatică  a  lui  Dumnezeu  care  pune  de  departe  temeliile 
lucrurilor  mari  n-a  socotit  un  lucru  nevrednic  să  rânduiască  cele  ale  noastre  aşa 
cum  îi  place.  Şi  aşa  pe  mine  cel  crescut  şi  educat  de  la  început  de  părinţi  iubitori  de 
Dumnezeu  şi  hrănitori  de  săraci  şi  care  au  ajuns  în  floarea  vârstei  în  dogmele  şi 
învăţăturile  dumnezeieşti  ale  Bisericii,  m-a  învrednicit  mai  întâi  de  demnităţi  civile 
şi  m-a  educat  îndeajuns  prin  cei  din  mijlocul  lor,  după  care  folosindu-se  de  sufletul 
preabun  al  preaseninului  nostru  împărat  ca  de  un  instrument  foarte  potrivit  şi 
ascultător  de  Dumnezeu  şi  preferându-mă  cu  judecăţile  pe  care  le  ştie  tuturor 
celorlalţi,  m-a  ridicat  în  scaunul  arhieresc.  Am  expus  acestea  nu  celebrând  cele  ale 
mele  -  să  nu  fie!,  căci  potrivit  prorocului  mă  ştiu  pământ  şi  cenuşă  [Fc  1 8,  27;  Sir 
10, 9]  -  ci  mărind  bunătatea  lui  Dumnezeu  faţă  de  mine  şi  vestind  măreţia  imitatoare 
a  lui  Hristos  a  împăratului.  Aşadar,  pentru  că  Hristos  Dumnezeul  nostru  ne-a 
învrednicit  prin  bunătatea  Sa  covârşitoare  să  păstorim  turma  pe  care  a  câştigat-o  cu 
propriul  Său  Sânge,  am  socotit  că  trebuie  să  facem  cunoscute  iubirii  voastre  ideile 
noastre  despre  Dumnezeire  şi  despre  Economia  în  trup  a  lui  Hristos  Dumnezeul 
nostru  şi  să  vă  arătăm  cuvântul  credinţei  noastre,  ca  să  poţi  să  ştii  şi  tu  lămurit  că  ne 
aliniem  definiţiilor  dumnezeieştilor  Părinţi  şi  conglăsuim  cu  toate  acestea. 

Cred  potrivit  Sfanţului  Simbol  expus  şi  promulgat  de  Sfinţii  şi  de  Dumnezeu 
purtătorii  Părinţii  noştri,  într-Unul  Dumnezeu  Tatăl  Atotţiitorul,  Făcătorul  cerului 
şi  al  pământului,  al  tuturor  celor  văzute  şi  nevăzute.  Şi  într-Unul  Domn  Iisus  Hristos, 
Fiul  lui  Dumnezeu  Unul-Născut,  Care  din  Tatăl  S-a  născut  mai  înainte  de  toţi  vecii, 
lumină  din  lumină,  Dumnezeu  adevărat  din  Dumnezeu  adevărat,  născut  nu  făcut, 
de  o  fiinţă  cu  Tatăl,  prin  Care  toate  S-au  făcut.  Care  pentru  noi  oamenii  şi  pentru 
a  noastră  mântuire  S-a  coborât  din  ceruri  şi  S-a  întrupat  din  Duhul  Sfânt  şi  din 
Fecioara  Maria  şi  S-a  făcut  om,  Care  S-a  răstignit  pentru  noi  sub  Ponţiu  Pilat,  a 
pătimit  şi  a  fost  îngropat,  şi  a  înviat  a  treia  zi  după  Scripturi,  şi  S-a  înălţat  la 
ceruri  şi  şade  dea  dreapta  Tatălui,  şi  iarăşi  va  veni  cu  slavă  să  judece  viii  şi 


57  A.  Michel,  II,  1 929,  p.  454-456.  întrucât  la  prima  scrisoare  trimisă  papei  Leon  IX 
în  iunie-iulie  1052  prin  intermediul  lui  Argyros,  Petru  III  al  Antiohiei  n-a  primit  nici  un 
răspuns,  în  mai-iunie  î  054  acesta  îi  trimite  papei  de  data  aceasta  prin  intermediul  patriarhului 
Dominic  de  Grado  (Veneţia)  o  a  doua  scrisoare  „enthronistika”,  care  va  primi  în  sfârşit  un 
răspuns  din  partea  papei. 

morţii,  şi  a  Cărui  împărăţie  nu  va  avea  sfârşit.  Şi  întru  Duhul  Sfânt,  Domnul,  de 
viaţă  făcătorul,  Care  împreună  cu  Tatăl  şi  cu  Fiul  e  închinat  şi  mărit,  Care  a  grăit 
prin  proroci.  Şi  întru  una,  sfântă,  universală  şi  apostolică  Biserică.  Mărturisim 
un  Botez  spre  iertarea  păcatelor.  Aşteptăm  învierea  morţilor.  Şi  viaţa  veacului  ce 
va  să  vină.  Amin.  Am  scris  deci  în  epistolă  fără  schimbare  întreg  Sfântul  Simbol, 
după  care  am  adăugat  acestea: 

Pe  lângă  acestea  primesc  şi  Sfintele  Şapte  Sinoade  Ecumenice:  pe  cel  de  la 
Niceea  [325]  care  a  dogmatizat  de  o  fiinţimea  şi  de  o  cinstirea  Fiului  Unul-Născut 
al  lui  Dumnezeu  cu  Tatăl,  iar  pe  Arie  adoratorul  creaturii  l-a  surpat  şi  frânt  în  chip 
legiuit;  pe  al  dumnezeieştilor  Părinţi  din  Constantinopol  [381]  care  cu  inspiraţie 
dumnezeiască  şi  mişcat  de  Duhul  la  proclamat  Dumnezeu  pe  Duhul  Sfânt  şi  l-a 
ostracizat  din  Biserică  pe  Macedonie  cel  cu  mintea  bolnavă;  pe  lângă  acestea  pe 
cel  întrunit  în  Efes  [431],  care  a  proclamat  un  Hristos  întro  unică  ipostasă.  Acelaşi 
Dumnezeu  şi  om  indivizibil  întrucât  divinitatea  Lui  s-a  unit  după  ipostasă  cu 
umanitatea  întreagă  şi  a  pecetluit  cu  Sfânta  Fecioară  şi  Maica  lui  Dumnezeu  sâ  fie 
crezută/slăvită  Născătoare  de  Dumnezeu,  iar  pe  Nestorie  care  a  îndrăznit  să  dividă 
pe  Unul  Hristos  în  două  ipostase,  la  dezbrăcat  de  preoţie  şi  l-a  dat  anatemei;  încă  şi 
Sinodul  adunat  de  Dumnezeu  de  la  Chalcedon  [45 1  ]  care  a  dogmatizat  corect  două 
firi  necontopite  şi  neamestecate,  dar  o  unică  ipostasă  ale  lui  Hristos,  Care  a  atribuit 
semnele  dumnezeieşti  mai  presus  de  cuvânt  şi  facerile  de  minuni  mai  presus  de 
înţelegere  firii  dumnezeieşti  cu  comuniunea  celeilalte,  iar  pătimirile,  ostenelile, 
chinurile,  setea  şi  cele  asemănătoare  lor  le-a  atribuit  în  chip  înţelept  fiinţei  omeneşti, 
şi  a  condamnat  pe  drept  cuvânt  impietăţile  lui  Eutihie  şi  Dioscor;  apoi  şi  pe  al 
doilea  de  la  Constantinopol  [553]  care  a  retezat  şi  secerat  desăvârşit  întinatele 
dogme  ale  lui  Nestorie  răsărite  din  nou,  şi  i-a  dogmatizat  pe  Origen,  Didym  şi  Evagrie 
care  au  ambiţionat  să  introducă  pe  furiş  în  Biserică  basmele  şi  flecăreala  elenică/ 
păgânească  cu  adevărat  vrednică  de  râs  şi  de  scuipat,  şi  i-a  surpat  pe  cei  care  încălzeau 
pe  furiş  gândirea  lui  Eutihie;  şi  sfântul  sinod  întrunit  iarăşi  în  Constantinopol  [680- 
681],  care  a  dogmatizat  două  voinţe  şi  lucrări  naturale  în  Unul  Hristos  Dumnezeul 
nostru,  şi  i-a  anatemizat  pe  Serghie,  Pyrrhus  şi  Pavel  care  voiau  să  ţină  dogma 
monotelită;  pe  lână  acestea  şi  sfântul  sinod  reunit  a  doua  oară  la  Niceea  [787]  şi 
care  a  întărit  cu  toate  voturile  închinarea  la  sfintele  icoane  ale  lui  Hristos  Dumnezeul 
nostru,  ale  preaslăvitei,  Pururea  Fecioarei  şi  Născătoarei  de  Dumnezeu  Maria  şi 
ale  tuturor  sfinţilor,  ştiind  aşa  cum  spunea  Marele  Vasile,  că  în  chip  apostolic  şi 
patristic  cinstirea  icoanei  urcă  la  prototipul  ei58. 

Aşa  cred  şi  aşa  mărturisesc  şi  propovăduiesc,  nădăjduind  în  chip  neşovăielnic 
că  în  această  mărturisire  a  credinţei  nu  voi  fi  lipsit  de  starea  de-a  dreapta  lui 


58  Despre  Sfântul  Duh  XVIII,  45;  PG  32,  149C. 

Dumnezeu  Cuvântul,  ci  voi  fi  părtaş  al  celor  ce  au  bineplâcut  Lui  din  veac.  Scriu 
însă  şi  sfinţiei  voastre  ca  prin  rugăciuni  să  mi-L  faceţi  milostiv  pe  Dumnezeu,  ca 
lucrurile  bisericeşti  fiind  rânduite  de  noi  în  chip  paşnic  şi  iubitor  de  Dumnezeu,  să  se 
înalţe  de  către  toţi  întrun  glas  slavă  şi  laudă  Creatorului.  Harul  Domnului  nostru  Iisus 
Hristos  să  acopere  şi  să  facă  puternică  desăvârşirea  ta  păstrând-o  în  sănătate  şi  voioşie 
întru  lungime  de  zile. 


2 

Papa  Leon  IX  răspuns  către  Petru  III  al  Antiohiei*9 

(vara-toamna  1052) 

Leon  episcopul,  robul  robilor  lui  Dumnezeu,  iubitului  frate  şi  coepiscop  Petru. 

Felicităm  viguros  în  Domnul  frăţia  sfinţeniei  tale  şi,  aşa  cum  este  vrednic, 
aducem  mulţumiri  în  multe  feluri  Celui  Care  este  adevărata  Pace  şi  Iubire  celor  ai 
Săi,  fiindcă  prin  tine,  preaiubite  frate,  râvna  sfintei  Biserici  a  Antiohiei  pare  că  a 
înflorit  din  nou  şi  că  ea  gândeşte  ceea  ce  trebuie  să  gândească.  Fiindcă  în  aceasta 
vor  cunoaşte  toţi  că  suntem  ucenici  ai  lui  Hristos  -  care  s-au  numit  prima  dată 
creştini  în  această  mare  Antiohie  [FA  1 1,  26]  -  dacă  vom  avea  iubire  unii  faţă  de 
alţii  [In  13,  35],  şi  vom  vorbi  toţi  acelaşi  lucru  şi  nu  vor  fi  între  noi  schisme,  ci 
vom  fi  desăvârşiţi  în  aceeaşi  gândire  şi  aceeaşi  ştiinţă  [  /  Co  ! ,  1 0] .  Căci  Dumnezeu 
Care  este  Unu  nu  locuieşte  în  rupturile  minţilor,  ci  numai  în  unitate  şi  în  inimă 
curată  şi-i  face  să  locuiască  în  casă  pe  cei  care  au  un  suflet  [f*s  67,  7],  căci  casa 
întărâtată  nu  va  fi  vrednică  să  se  numească  Biserică  a  lui  Dumnezeu,  ci  sinagogă  a 
celor  răi.  Mai  departe,  aşa  cum  e  o  nenorocire  dacă  unitatea  e  lipsită  de  cele  bune, 
aşa  este  lucru  primejdios  dacă  sunt  cele  rele.  Fiindcă  tu  însuţi,  privind  cu  ochi 
înţelept  din  postul  de  observaţie  al  acelei  sfinte  Biserici,  al  cărui  pândar  pari  a  fi 
fost  desemnat  de  Dumnezeu,  te-ai  îngrijit  să  ne  anunţi  şi  înfăţişezi  promovarea  ta 
la  înălţimea  episcopală  făcută,  cum  spui  tu,  cu  alegerea  clerului  şi  poporului  precum 
şi  credinţa  ta  potrivit  râvnei  cucernice  şi  foarte  necesare  a  vechiului  obicei  faţă  de 
întâiul  Scaun  Apostolic  pe  care,  deşi  nevrednici,  îl  prezidăm  din  aşezarea  lui 
Dumnezeu.  Fapt  prin  care  iubirea  ta  a  ştiut  să  ne  recreeze  şi  să  ne  bucure  mult  în 
Domnul,  fiindcă  n-ai  întârziat  să  faci  ceea  ce  se  cuvenea  în  gradul  cel  mai  înalt 
atât  ţie,  cât  şi  Bisericii  pe  care  o  prezidezi  vremelnic. 


59  A.  Michel,  voi.  II,  1 929,  p.  458-474;  Will,  1861,  p.  168- 171.  Răspunsul  a  fost  redactat 
de  cardinalul  Humbert  dar  din  diverse  motive  i-a  parvenit  lui  Petru  abia  la  începutul  verii  lui 
1054.  Neştiind  limba  latină,  acesta  a  fost  nevoit  să  o  trimită  la  Constantinopol  unde  a  fost 
tradusă/parafrazată  în  limba  greacă  (ed.  Michel  în  paralel  cu  originalul  latin,  p.  458-475). 

Fiindcă  din  faptul  că  din  scaunul  tău  apostolic  ai  cerut  sfat  Scaunului  nostru 
Apostolic,  am  cumpănit  că  iubirea  ta  nu  vrea  să  se  abată  de  la  hotărârea  Domnului 
în  acord  cu  toţi  Sfinţii  Părinţi  prin  care  Sfanţul  Scaun  Apostolic  Roman  este  pus  în 
mod  inviolabil  drept  cap  peste  toate  Bisericile  din  tot  pământul,  căruia  trebuie  să-i 
fie  raportate  spre  hotărâre  cauzele  mai  mari  şi  mai  dificile  ale  tuturor  Bisericilor. 
Aşa  promulgă  toate  veneratele  sinoade,  aşa  toate  legile  omeneşti,  aşa  confirmă 
însuşi  Sfântul  sfinţilor,  Regele  regilor  şi  Domnul  domnilor,  fiindcă  vârful  demnităţii 
întâietăţii  şi  al  întregii  venerabile  discipline  bisericeşti  străluceşte  şi  se  distinge 

acolo  unde  creştetul  şi  ţâţâna  apostolilor.  Petru,  aşteaptă  prea  fericita  înviere  a 

* 

trupului  său  în  ziua  de  pe  urmă.  Fiindcă  el  singur  este  cel  pentru  care  însuşi  Domnul 
şi  Mântuitorul  a  spus  că  s-a  rugat  ca  să  nu-i  lipsească  credinţa  zicând:  „Simone, 
Simone,  iată  satana  va  cerut  să  vă  cearnă  ca  prin  sită.  Eu  însă  m-am  rugat  să  nu 
lipsească  credinţa  ta,  iar  tu  când  te  vei  întoarce,  întâreşte-i  pe  fraţii  tăi”  [Lc  22, 
31-32],  Lucru  pe  care  acea  venerată  şi  lucrătoare  rugăciune  la  şi  obţinut,  fiindcă 
până  azi  credinţa  lui  Petru  nu  lipseşte  şi  se  crede  că  nu  va  lipsi  în  scaunul  lui  în 
vecii  vecilor,  ci  va  întări  inimile  fraţilor  zdruncinate  de  diferite  primejdii  ale 
credinţei,  aşa  cum  nu  încetează  să  le  întărească  până  acum.  Pentru  excelenţa  lui,  el 
ţine  Biserica  Antiohiei  drept  a  treia  în  demnitate  după  Biserica  Romană,  demnitate 
pe  care  te  îndemnăm  să  o  aperi  cu  cea  mai  mare  sârguinţă  nu  pentru  cauza  slavei 
tale,  ci  pentru  vechea  cinste  a  scaunului  pe  care-l  prezidezi  pentru  o  vreme.  Şi  să 
nu  te  întoarcă  de  la  această  intenţie  nici  un  fel  de  pompă  şi  aroganţă,  ci  să  aperi  în 
mod  constant  cinstea  pe  care  au  lăsat-o  Bisericii  Antiohiei  toate  Sinoadele  Sfinţilor 
Părinţi.  Lucru  pentru  care,  dacă  va  fi  nevoie,  mama  cea  mare,  adică  primul  Scaun 
Roman,  nu  va  lipsi  niciodată  de  lângă  iubita  ei  fiică  sau,  mai  bine-zis,  tovarăşa 
[comoda]  ei.  Spunem  aceasta  fiindcă  am  auzit  că  unii  se  silesc  să  micşoreze  vechea 
demnitate  a  Bisericii  Antiohiei. 

Mai  departe,  fiindcă  ai  cerut  de  la  noi  cu  compasiune  care  sunt  cauzele 
diviziunii  Bisericii  universale,  mărturisim  preocupării  tale  cucernice  că  prin  mila 
Domnului  ţinem  până  acum  cu  tărie  legătura  sfintei  unităţi  şi  nu  vedem  să  apară 
de  undeva  vătămarea  unei  schisme  la  noi,  la  care  domneşte  neîncetat  integritatea 
armoniei  şi  plinătatea  disciplinei  bisericeşti.  Fiecăruia  din  noi  să  i  se  dea  cinstea  şi 
să-şi  păstreze  drepturile  lui.  Nimănui  să  nu-i  fie  îngăduit  săi  treacă  cu  aroganţă 
hotarele  pe  care  le-au  fixat  părinţii  noştri  [Pr  22,  28].  Mai  degrabă  frăţia  voastră 
să  fie  cu  luare-aminte  ca  nu  cumva  rădăcina  amărăciunii  şi  dihoniei  să  nu  crească 
pe  dedesubt  -  lucru  care  să  nu  fie!  -  în  părţile  voastre,  pentru  care  se  neliniştesc 
mulţi  şi  care  e  necesar  să  fie  stârpită  din  ţarina  Bisericii  universale  cu  securea 
ascuţită  a  sfintelor  canoane. 

înălţată  în  vârful  Scaunului  Apostolic  ca  să  aprobe  cele  ce  trebuie  aprobate 
şi  să  dezaprobe  cele  ce  trebuie  dezaprobate,  smerenia  mea  aprobă,  laudă  şi  confirmă 

însă  cu  bucurie  promovarea  episcopală  a  preasfintei  tale  frăţii;  şi  roagă  neîncetat 
pe  Domnul  comun  să  fii  înaintea  ochilor  Lui  ceea  ce  ai  fost  proclamat  acum  de 
gură  de  om.  Să  ştii  însă  că  noi  aprobăm  această  promovare  a  ta  dacă  n-ai  obţinut-o  - 
lucru  care  să  nu  fie!  -  ca  neofit  sau  demnitar  de  palat  sau  bigam  sau  cu  bani  sau  în 
alt  mod  contrar  sfintelor  canoane.  Iar  credinţa  ta,  pe  care  ai  expus-o  cu  semnătură 
proprie  Scaunului  Apostolic  suprem,  dăm  mărturie  că  e  întru  totul  sănătoasă, 
universală  şi  ortodoxă  şi  o  îmbrăţişăm  ca  pe  cu  adevărat  singura  şi  mântuitoare;  şi 
felicitând  viguros  în  Domnul  iubirea  ta,  mărturisim  cu  inimă  cucernică  şi  gură 
nezăbavnică  că  e  aceeaşi  cu  a  noastră. 

Căci  cred  cu  tărie  că  Sfânta  Treime,  Tatăl,  Fiul  şi  Duhul  Sfânt,  e  Un  singur 
Dumnezeu  Atotputernic  şi  că  în  Treime  e  întreaga  divinitate  coesenţială, 
consubstanţială,  coetemă  şi  coomnipotentă,  cu  o  unică  voinţă,  putere  şi  măreţie,  şi 
ea  este  Creatoarea  tuturor  creaturilor,  din  Care,  prin  Care  şi  în  Care  sunt  toate  [Rm 
11,36],  cele  din  cer  şi  de  pe  pământ,  văzute  şi  nevăzute;  şi  mai  cred  că  fiecare  din 
Persoanele  din  Sfânta  Treime  sunt  Un  singur  Dumnezeu  adevărat,  deplin  şi 
desăvârşit. 

Cred  şi  că  însuşi  Fiul  şi  Cuvântul  lui  Dumnezeu  Tatăl  născut  veşnic  din 
Tatăl  înainte  de  toate  timpurile,  consubstanţial,  coomnipotent  şi  coegal  cu  Tatăl  în 
divinitate  întru  toate.  S-a  născut  în  timp  din  Duhul  Sfânt  şi  din  Pururea  Fecioara 
Maria  cu  suflet  raţional,  având  două  naşteri:  una  din  Tatăl  veşnică,  iar  alta  din 
mamă  în  timp,  având  două  voinţe  şi  lucrări,  Dumnezeu  adevărat  şi  om  adevărat; 
propriu  şi  desăvârşit  în  fiecare  fire;  nesuferind  contopire  sau  diviziune,  nu  adoptiv, 
nici  imaginar;  un  singur  şi  unic  Dumnezeu,  Fiu  al  lui  Dumnezeu  în  două  firi,  dar 
într-o  singură  persoană:  nepătimitor  şi  nemuritor  după  divinitate,  dar  Care  a  pătimit 
în  umanitate  pentru  noi  şi  pentru  a  noastră  mântuire  cu  adevărata  pătimire  a  trupului 
şi  a  fost  îngropat,  şi  a  înviat  a  treia  zi  din  morţi  cu  adevărata  înviere  a  trupului, 
pentru  a  cărui  confirmare,  deşi  n-avea  nici  o  nevoie  de  mâncare,  a  mâncat  împreună 
cu  ucenicii  numai  din  voinţa  şi  puterea  Lui,  iar  a  patruzecea  zi  după  înviere  S-a 
înălţat  cu  trupul  în  care  a  înviat  şi  cu  sufletul  în  cer  şi  şade  de-a  dreapta  Tatălui;  de 
unde  în  a  zecea  zi  a  trimis  pe  Duhul  Sfânt  şi  de  unde,  aşa  cum  S-a  înălţat,  aşa  va  şi 
veni  să  judece  viii  şi  morţii  şi  să  dea  fiecăruia  după  faptele  lui. 

Cred  şi  în  Duhul  Sfanţ,  Dumnezeu  deplin,  desăvârşit  şi  adevărat  Care  purcede 
de  la  Tatăl  şi  de  la  Fiul,  coegal,  coesenţial,  coatotputemic  şi  coetem  în  toate  cu 
Tatăl  şi  cu  Fiul,  Care  a  grăit  prin  proroci. 

Această  sfântă  şi  nedespărţită  Treime  cred  şi  mărturisesc  că  nu  e  trei 
dumnezei,  ci  Un  singur  Dumnezeu  Atotputernic  veşnic,  nevăzut  şi  neschimbabil 
în  Trei  Persoane  şi  o  singură  fire  sau  fiinţă  ca  Tată  nenăscut,  Fiu  născut  şi  Duh 
Sfânt  nici  născut,  nici  nenăscut,  ci  purces  de  la  Tatăl  şi  Fiul  cu  adevărat  cum 
spuneam  mai  sus. 

Cred  că  este  o  singură  Biserică  adevărată,  sfântă,  catolică  şi  apostolică,  în  care 
se  dă  un  singur  botez  şi  adevărata  iertare  a  tuturor  păcatelor.  Cred  şi  în  adevărata 
înviere  a  aceluiaşi  trup  pe  care-1  port  acum,  şi  în  viaţa  veşnică.  Cred  şi  că  Unul  singur 
Dumnezeu  şi  Domn  Atotputernic  e  autorul  Noului  şi  Vechiului  Testament,  al  Legii, 
Prorocilor  şi  Apostolilor,  şi  că  Dumnezeu  a  prehotărât  numai  cele  bune,  dar  preştia  şi 
cele  bune  şi  cele  rele.  Cred  şi  mărturisesc  că  harul  vine  anticipat  şi  urmează  omului, 
astfel  încât  nu  neg  liberul  arbitru  al  creaturii  raţionale.  Cred  că  sufletul  nu  e  o  parte  a 
lui  Dumnezeu,  ci  e  creat  din  nimic,  şi  fără  botez  e  vinovat  de  păcatul  originar. 

Mai  departe  anatemizez  orice  erezie  care  se  ridică  împotriva  sfintei  Biserici 
catolice  şi  de  asemenea  pe  oricine  care  crede  că  trebuie  ţinute  în  autoritate  alte 
scripturi  afară  de  cele  pe  care  le  primeşte  Biserica  catolică. 

Primesc  în  orice  chip  şi  venerez  ca  pe  cele  patru  evanghelii  patru  sinoade, 
fiindcă  în  acestea  Biserica  universală  e  aşezată  în  cele  patru  părţi  ale  lumii  ca 
întemeiată  pe  patru  pietre:  primul  cel  de  la  Niceea  [325]  al  celor  318  Părinţi  sub 
fericitul  Silvestru,  papa  Romei,  şi  împăratul  Constantin  cel  Mare,  la  care  au  fost 
de  faţă  preoţii  romani  Victor  şi  Vincenţiu;  al  doilea,  primul  de  la  Constantinopol 
[381}  al  celor  150  de  Părinţi  sub  papa  Damasus  şi  Teodosie  cel  Bătrân;  al  treilea, 
primul  de  la  Efes  [431]  al  celor  200  de  Părinţi  sub  papa  Celestin  şi  Teodosie  cel 
Tânăr;  al  patrulea,  cel  de  la  Chalcedon  [451]  al  celor  630  de  Părinţi  sub  fericitul 

A. 

papă  Leon  şi  împăratul  Marcian.  In  chip  asemănător  primesc  şi  urmez  şi  celelalte 
trei  sinoade,  adică  al  doilea  de  la  Constantinopol  [553]  sub  papa  Vigilius  şi  împăratul 
Iustinian;  al  treilea  de  la  Constantinopol  [680-681]  împotriva  monoteliţilor  sub 
papa  Agaton  şi  Constantin,  nepotul  lui  Heraclie;  şi  al  doilea  de  la  Niceea  [787] 
sub  papa  Adrian  şi  Constantin,  fiul  Irinei,  pentru  cinstitele  icoane  ale  Domnului 
nostru  lisus  Hristos  şi  ale  sfinţilor.  Orice  mai  suszisele  Sinoade  Ecumenice  gândesc 
şi  laudă,  gândesc  şi  laud  şi  eu,  şi  orice  anatemizează  ele,  anatemizez  şi  eu. 

Această  credinţă  Sfântul  Scaun  Roman  şi  Apostolic  o  crede  cu  inima  spre 
dreptate  şi  o  mărturiseşte  cu  gura  spre  mântuire  [Rm  1 0, 1 0],  Potrivit  ei  se  străduieşte 
să  trăiască  cu  darul  lui  Dumnezeu  şi  pentru  apărarea  ei  e  gata,  dacă  e  nevoie,  să  şi 
moară.  Pe  care  o  cunoaştem  desăvârşită  şi  în  tine,  frate  preaiubit,  şi  potrivit  ei  te 
îndemnăm  să  trăieşti  împreună  cu  noi,  bine  ştiind  că,  fără  fapte,  credinţa  este  moartă 
[lc  2,  20],  Salutăm  împreună  cu  toată  frăţia  şi  colegiul  Sfântului  Scaun  Roman  şi 
Apostolic  frăţia  ta  şi  tot  sfântul  colegiu  supus  ţie  în  Domnul.  Şi  ne  rugăm  mult, 
cucernice  şi  dorite  frate,  să  te  rogi  neîncetat  Atotputernicului  Dumnezeu  pentru 
îndoita  noastră  mântuire. 


Arhidiac.  Prof.  Dr.  Ioan  I.  Ică  jr. 
Facultatea  de  Teologie  Ortodoxă  «Andrei  Şaguna»,  Sibiu 

Abstract:  A  double  anniversary  - firstly ;  950years  since  the  fir  st  major  ecciesiastical 
split  wiîhin  European  Christendom  between  the  Caiholic  West  and  the  Orthodox  East, 
this  year;  secondly ;  40  years  since  the  annulations  of  the  mutual  excommunications  of 
1054 \  next  year  -  offers  the  best  opportunity  to  revisit  the  historiographical  dossier  of  that 
bitter  event  in  the  new  context  generated  by  the  'ecumenica!  era  \  the  European  unification , 
and  globalism.  Up  to  the  recent  years  the  facts  and  personages  of 1054 ,  especially  Cardinal 
Humbert  da  Silva  Candida  and  Patriarch  Michel  1  Kerularios,  were presented  under  strâng 
biased  presumptions,  polemically  targeted,  each  confessional  part  ' proving  *  the 
responsibility  of  the  other  Through  a  careful  reading  of  significant  documents  -  which  are 
offered  here  in  Romanian  translation  -  the  study  reaches  the  conclus  ion  that  1054  saw  the 
schism  merely  between  Humbert  and  Kerularios ,  and  not  their  Churches.  But  unlike  the 
9h  century  Photian  Schism  \  the  two  anathemas  now  proclaimed  were  not  submitted  in 
the  subsequent  times  to  the  examination  and  judgment  of  the  whole  Church,  by  an 
ecumenica l  council  On  the  contrary,  the  persons  of  the  ecciesiastical  leaders  arbitrarily 
prevailed  upon  the  mind  of  the  Church,  a  tragic  failure  that  established  the  schism  ipso 
facto.  After  a  millenarian  estrangement,  the  removing  of  the  anathemas  by  Pope  Paul  VI 
and  the  Patriarch  Athenagoras,  in  1965  -  the  documents  are  also  translated  here  while 
deleting  its  greatness  still preserves  the  schism  created  by  theological  divergences.  However, 
the  new  climate  of  respect  and  mutual  Iove  allows  ihejointly  working  out  the  way  to  full 
communion. 

NOI  MĂRTURII  DESPRE 
ŞTEFAN  CEL  MARE  ŞI  SFÂNT 
ÎN  ŞCHETI  BRAŞOVULUI 

în  arhiva  istorică  a  Muzeului  Bisericii  Sf.  Nicolae  din  Şcheii  Braşovului, 
între  numerose  documente  încă  necercetate,  a  fost  posibil  descoperirea  a  două 
documente  realizate  cu  un  secol  în  urmă,  în  contextual  evenimentelor  care  în  1904 
se  comemorau  400  de  ani  de  la  moartea  lui  Ştefan  cel  Mare  cel  care  între  14 
aprilie  1457  şi  2  iulie  1504  a  condus,  cu  inegalabilă  râvnă,  jertfelnicie,  eroism  şi 
conştiinţă  creştină,  ţara  şi  poporul  său.  Este  vorba  de  însemnarea  de  cronică  privind 
bătălia  de  la  Războieni  din  1476,  reprodusă  (în  1904)  după  pisania  bisericii  ridicate 
de  Ştefan  la  Războieni,  însoţită  de  actul  testamenatar  al  lui  Ştefan  cel  Mare,  întocmit 
după  20  de  ani  de  la  bătălie,  cu  prilejul  ridicării  Bisericii  Sfanţului  Arhanghel 
Mihail  şi  al  înhumării  osemintelor  eroilor  căzuţi  pe  câmpul  de  luptă  de  la  Războieni. 
Manifestările  din  1904,  în  contextul  cărora  s-a  alcătuit  acest  document,  au  fost 
coordonate  de  Ministrul  Cultelor  şi  Instrucţiunii  Publice  Spiru  C.  Haret  %  prilej  cu 


1  Profidr.  Mihai  Şurubaru  „ Manifestările  din  anul  1904  din  judeţul  Neamţ  prilejuite 
de  împlinirea  a  400  de  ani  de  la  maortea  lui  Ştefan  cel  Mare  şi  Sfânt”,  Editura  „Alfa”  a 
Casei  Corpului  Didactic  Piatra  Neamţ,  2004. 

2  în  25  februarie  1904  emite  o  decizie,  publicată  în  Monitorul  Oficial  din  3  martie 
1904,  care  începea  cu  un  apel  ca  la  2  iunie  1 904  memoria  Marelui  Domn  să  fie  sărbătorită 
în  toate  şcollie  din  ţară  cu  concursul  slujitorilor  biseircii  care  în  acea  zi,  a  orele  9  trebuiau 
să  oficieze  o  panahidă  (parastas)  „în  care  se  va  face  pomenirea  lui  Ştefan  Vodă,  a  căpitanilor 
şl  ostaşilor  lui  căzuţi  în  lupte  pentru  apărarea  şi  întregirea  pământului  romanesc”.  La 
ceremonia  religioasă  a  panahidei  trebuiau  să  asiste  toate  şcollie  din  oraş,  cu  profesorii  şi 
elevii  lor.  Aceeaşi  decizie  ministerială  stabilea  ca  după  terminarea  slujbei  religioase  a 
panahidei  să  se  ţină  cuvântări,  însoţite  de  cântece  patriotice  executate  de  corurile  reunite 
ale  şcolilor.  Această  decizie  avea  să  fie  completată  de  un  nou  ordin  circular  emis  în  15 
martie  1904  aducand  noi  prezizări  cu  privire  la  derularea  evenimentelor.  In  14  mai  1904 

Sfanţul  Sinod  a  aprobat  rugăciunea  care  trebuia  să  se  citească  la  2  şi  4  iulie  pentru  pomenirea 

* 

lui  Ştefan  cel  Mare  (La  Ectenie:  a)  încă  ne  rugăm  pentru  odihna  sufletelor  răposaţilor 
robilor  lui  Dumnezeu  Ştefan  Voevod  şi  cei  împreună  luptători  pentru  biruinţa  sfintei  cruci 
şi  pentru  mărire  nemului  nostrum  şi  ca  să  li  se  ierte  lor  toată  greşala  cea  de  voie  şi  cea 
jără  de  voie ,  b)  La  rugăciunea  -  Dumnezeul  duhurilor. . .  însuţi  Doamne,  sufletele  răposţilor 

care  s-a  inaugurat  şi  noul  Monument  de  la  Războieni.  Iniţiativa  construirii 
monumentului  a  avut-o  istoricul  V.  A.  Urechea,  membru  al  Academiei  Romane  şi 
vicepreşedinte  al  Senatului,  cu  concursul  ofiţerilor  din  Regimentul  1 5  „Războieni”, 
iar  monumental  propiu-zis  a  fost  construit  din  marmură  de  Tarcău  de  sculptorul 
alsacian  Weisenberger,  aflat  atunci  la  Piatra  Neamţ. 

Dar  să  cunoaştem  conţinutul  documentului: 


noştri  străbuni  Ştefan  Voevod  şi  răsboinicii  săi,  cari  pieptrile  lor  le-au  făcut  hotar  şi  zid 
de  apărare  pentru  Biserica  Ta,  Christoase  Dumnezeul  nostru ...  Rugăciunea  de  deslegare 
(a  doua)  -  Stăpâne  mult  milostive,  Doamne  Iisuse  Christoase  ...robilor  tăi  străbunilor 
noştri  Ştefan  Voeod  şi  celor  ce  împreună  cu  dansul  au  luptat  pentru  susţinerea  Evangheliei 
Tale  şi  pentru  apărarea  neamului  romanesc,  iartă-le  orice  au  greşit  întru  această  viaţă, 
cu  cuvantulm  cu  fapte  sau  cu  gândul  dezlegându-le  şi  legătura ,  care  este  pusă  asupra 
lor  ...sufletele  lor  adică  să  se  şeze  cu  sfinţii...  După  care  urmează  imediat  -  iară  şi  iară, 
plecând  genunchii  noştri,  Domnului  să  ne  rugăm .  Iar  îngenunchind  tot  poporul,  preotul 
citeşte  din  genunchi,  cu  voce  sărbătorească,  rugăciunea  ce  urmează  -  Doamne  Dumnezeul 
puterilor,  cela  ce  cu  negrăită  înţelepciune  ocarmuieşti  lumea  şi  în  dreapta  Ta  fii  soarta 
popoarelor,  cela  ce  înalţi  şi  smereşti  popoarele,  le  risipeşti  şi  iarăţi  le  înnoeşti ,  după  sfatul 
Tău  cel  nepătruns  de  mintea  noastră,  auzine  pe  noi  nevrednicii,  cari  cu  genunchi  plecaţi, 
cu  inima  înfrântă  şi  smerită  cădem  înaintea  Măririi  Tale  şi  îndrăznim  a-ţi  aduce  ca  o 
tămâie  bine-mirositoare  jertfa  inimilor  noastre  drept  mulţămită pentru  marile  Tale  faceri 
de  bine,  ce  ai  revărsat  asupra  neamului  romanesc ,  care  pe  Tine  Te  proslăveşte ,  şi  Tai 
învredincicit  veacuri  întregi  să  fie  apărarea  creştinătăţii,  Tai  trimis  viteji  fără  pereche, 
cari  să  ducă  sfânta  cruce  la  is bandă  şi  acum  prea  bunule  împărate,  noi  urmaşi  ai  aleşilor 
Tăi,  străbunilor  noştri  viteji,  cu  lacrimi  Te  rugăm  -  iartă-i  pe  ei  de  toate  greşallele  şi-i 
odihneşte  în  împărăţia  Ta,  iar  spre  noi  caută  cu  milă  şi  cu  nespusa  Ta părintescă  dragoste 
şi  ne  fa  vrednici  de  străbunii  noştri,  insuflă  în  inimile  noastre  ale  tuturor  dragostea  de 
lege,  de  neam,  de  ţară ,  învredniceşte -ne  şi  pre  noi  cum  ai  învrednicit  pe  străbunii  noştri 
ca  de  se  va  simţi  trebuinţă ,  să  fim  aleşii  Tăi  întru  apărarea  Bisericii  Tale  clei  sfinte  şi  a 
patriei  noastre ,  sădeşte  şi  întăreşte  în  inimile  noastre  ravna  sfântă  de  a  ne  jertfi  şi  noi 
pentru  moşie,  neam  şi  lege,  mai  cu  dinadinsul  Te  rugăm  Doamne  al  puterilor,  insuflă  în 
inima  tineretului  nostrum  focul  cel  sfânt  al  dragostei  de  neam  şi  de  lege  împreună  cu 
duhul  ascultării  de  poveţele  ocârmuitorilor,  pe  cari  Tu  Tai  pus  spre  binele  neamului  nostru, 
întăreşte  inima  şi  braţul  oştenilor  noştri ,  dându-le  duhul  vitejiei,  pe  care  străbunilor  noştri 
cu  prisosinţă  le-ai  dat ,  luminează  mintea  celor  pe  cari  Tai  orânduit  povăţuitori  ai  oştirilor 
şi-i  înarmează  cu  vitejia  cu  care  ai  înarmat  pe  alesul  tău  luptător  Ştefan  Voevod,  a  cărui 
pildă  fa  să  rămână  vecinie  povăţuitoare  între  noi,  cari  suntem  râvnit  ori  a  înălţa  sfânta  Ta 
Cruce  şi  Evanghelie  şi  a  lupta  pentru  strălucirea  ei.  Părinte  al  luminilor,  încălzeşte  inimile 
şi  luminează  mintea  căpeteniilor  noastre  bisericeşti,  ca  sâ povăţuiască  Biserica  Ta  Romană 
după  bună-voinţa  Ta,  Unului  Tău  pe  care  Tu  Tai  trimis  nouă ...  Amin .  " 

135  exemplare  din  această  rugăciune  au  fost  trimise  cu  destinaţia  şcolii,  însoţite  de 
cate  un  exemplar  din  pomelnicul  lui  Ştefan  cel  Mare,  al  neamului  şi  al  boierilor  lui. 

„ Ceremonia  religioasă  de  la  Valea  Albă  în  anul  1496  iulie  26. 

Detaii  Sultanulu  Mahomed  II  aprinsu  de  mînie pentru  nenumeroasele  perderi 
ce  suferea  din  partea  Domnului  Moldav  iei,  Ştefanu  cellu  Mare,  hotărî  în  sfirşii 
să-lu  pedepsească  şi  să  cotropească  Moldavia.  In  anulu  1476  se  puse  dară  în 
capulu  unei  nenumărate  oaste 3  şi  porni  asupra  lui  Ştefanu.  Ştefanii  se  împotrivi 
spre  a  nu-i  lăsa  să  treacă  Dunărea,  dar  îi  fu  cu  neputinţă,  căci  pe  de  o  parte 
Turcii,  pe  de  alta  Tătarii  îlu  ameninţau  de  ambele  părţi  EUu  preferă  a  lăsa  să 
treacă  Turcii  şi  puindu~se  în  goanna  Tătariloru  îi  bătu  şi-i  goni  pănă  dincolo  de 
Nistru .  Intru  acestea  Turcii  înaintau  cu  o  mulţime  de  oaste  şi  Ştefanu ,  povăţuitu  şi 
de  boerii  săi,  se  reîntoarse  în  strîmtoarea  de  la  Valea  Albă  (Răsboenii)  unde  spera, 
dacă  nu  să  birue,  cellu  puţinu  să  se  apere  în  contra  Turcilor  Acolo  se  întîmpinară 
dară  ambele  armii  în  26  Iuliu,  avîndu  una  din  celle  mai  crîncene  lovituri  Multu 
timpu  victoriea  nu  se  putu  deosebi,  dară  mai  în  urmă  Turcii,  înmulţindu-se  din  ce 
în  ce  prin  ajutorulu  ce  le  sosea  pe  totu  minutulu  şi  Moldovenii  obosiţi,  Victoria  fu 
a  Turciloru ,  nu  prin  vitejia  dar  prin  mulţimea  loru .  In  acestu  răsboiu  căzură  atîţea 
morţi  încăt  se  accoperi  peste  totu  poiana  unde  se  ţinu  răsboiulu 4.  Ştefanu  însuşi 
poticnindu-se  cu  calulu,  a  scăpatu  numai  printr-o  minune  dumnezeească. 

Douăzeci  de  anni  în  urmă,  multu  după  ce  Turcii  fură  la  rîndulu  lor  alungaţi 
din  Moldaviea  osemintele  eroiloru  de  la  Valea  Albă  zeceau  încă  neîngropate ,  căci 
neîntreruptele  răsboaie  nu  lăsară  vreme  a  le  îngropa. 

în  fine,  folosindu-se  de  paciniculu  anu  1496 ,  Ştefanu  orîndui  a  se  face  în  toată 
(ara  în  26  iuliu,  ziua  aniversală  a  bătăliei  de  la  Valea  Albă,  o  mare  sărbătoare  bisericească, 
însemnandu  trei  zile  de  doliu ;  iar  în  chiar  cămpulu  bătăliei  a  hotărîtu  a  se  face  biserică 
votivă ,  consfinţită  marelui  Arhistratigu  Mihailu . 


* 

■  In  1 3  mai  1476  sultanul  Mahomet  II  pornea  de  la  Adrianopol  în  fruntea  a  1 50.000 
de  soldaţi,  aducând  cu  el  pe  un  pretins  frate  al  lui  Ştefan,  pe  Alexandru  pentru  a-1  aşeza  pe 
tron  în  eventualitatea  unei  victorii.  Din  Muntenia,  sultanului  i  se  alătură  cei  12,000  de 
oşteni  ai  lui  Laiotă  Basarab,  timp  în  care  dinspre  răsărit  atacau  tătarii  instigaţi  de  sultan. 
Ştefan  putea  conta  doar  pe  40.000  de  oşteni,  căci  pe  ajutorul  promis  de  Matei  Corvin  nu  se 
putea  baza  căci  acesta  era  în  toiul  evenimentelor  de  căsătorie  cu  Beatrice,  fiica  lui  Ferdinand 
de  Sicilia,  motiv  pentru  care  Ştefan  Batory  ajunge  în  Moldova  după  terminarea  bătăliei. 

4  Pomelnicul  mănăstirii  Bistriţa  consemnează  pe  Toma  Stolnicu,  Petre  Mărgelt,  Sima 
Hrană,  Duma  Uşarul,  Şteful  Corui,  Petru  Iachimovici,  Roman  Coşuleanul,  Stanciu  neamişul, 
Carstea  Braevici,  Sârbul,  Petre  lezereanuî,  Ioan  Ciocârlie,  Juij  Tudor.  V.  Giurescu  „Istoria 
românilor”,  Bucureşti,  1976.  voi.  II,  p,166 

La  8  noemvrie  în  acelaşi  anu  se  oţărî  îndeplinirea  acestei  ceremonii  bissericeşti 
şi  militre.  De  la  toate  monastirile  şi  biserici  poporene  s-a  conchematu  părinţi  evlavioşi 
aducîndu  fiecare  cîte  unu  amintariu  (pomelnicu)  a  oameniloru  de  oaste  din  ţinutulu 
loru  ucişi  în  bătăliea  de  la  Valea  Albă.  Deputaţi,  căpetenii  şi  ostaşi  de  rîndu,  văduve, 
orfani  şi  părinţii  celoru  ucişi,  astâmpăraţi  oarecum  de  unu  simţămîntu  de  glorie, 
assistară  la  această  ceremonie.  După  ce  în  cursu  de  trei  zille,  clerulu  aminti  anune 
pe  fiecare  din  cei  ucişi  se  săpă  temeliea  bisericii  pe  loculu  însemnatu  de  Ştefanu, 
acolo  unde  bătăliea  fussesse  mai  crîncenă  şi  unde  chiaru  ellu  era  să-şi peardă  vieaţa. 

Cele  întîie  raze  ale  soarelui  din  26  iuliu  lumină  peste  Valea  Albă  un  poporu 
întregu  scăldatu  in  lacrime.  Nu  suntulu  bronzului,  nu  gurile  înfocate  şi  mortuale, 
caracteriza  aceasta  solemnitate,  ci  rugi  fierbinţi  eşite  din  inima  Domnitorului  şi  a 
credinciosului  poporu  se  înălţau  către  ceru  spre  ertarea  păcateloru  celloru  morţi 
şi  a  loru  împărtăşire  de  cununa  nemuririi! 

După  ce  Arhereii  a  Jacutu  orînduiala  panahidei  assupra  oaseloru  depuse, 
Ştefanu  celu  mare,  Aleksandru  şi  Bogdanu  (fiii  sei)  au  depusu  în  temelie peatra  cu 
următoarea  inskripţie,  pe  care,  ca  actu  istoricu  o  reproducemu  aci. 

„în  zilele  binecredinciosului  şi  de  Hristos  iubitorului  Domnu  lo  Ştefhu  V.  V. 
cu  mila  lui  Dumnezeu  Domnulu  pâmîntului  Moldoviei,  fiulu  lui  Bogdanu  V.  V.  în 
anulu  6984  (1472),  iar  a  Domniei  lui  20  anulu  curgîndu,  s-a  ridicatu  puterniculu 
Mahomedu  împâratulu  turcescu,  cu  toate  puterile  oştirilor  sale,  ale  Răsăritului, 
încă  şi  Bassaraba  V.V.  chematu  fiindu  la  răsboiu  a  venitu  cu  dînsulu  cu  toată 
puterea  pâmîntului  lui  Bassaraba  şi  să  robească  şi  să  iea  pămîntulu  Moldoviei  şi 
au  ajunsu  până  aice  la  loculu  ce  se  cheamă  Valea  Albă  şi  noi  Ştefanu  V  V  cu  fiulu 
nostrum  Aleksandru 5  amu  eşitu  înaintea  loru  aice  şi  amu  Jacutu  cu  dînşii  mare 
răsboiu  în  luna  lui  Iulie  26  zile  şi  după  giudecata  lui  Dumnezeu  biruiţi  a  fostu 
Creştinii  de  păgîni,  au  căzutu  aice  multă  mulţime  din  ostaşii  Moldoveni.  Atunce 
au  luatu  şi  a  treia  parte  din  pămîntulu  Moldoviei  despre  acea  lăture.  Pentru  ceea 
a  binevoitu  Ştefan  V.V.  cu  a  sa  bună  vrere  şi  au  ziditu  bisserika  aceasta  întru 
numele  Arhistratigului  Mihailu  şi  întru  rugăciunea  lui-şi  şi  a  Doamnei  sale  Mariea  ‘ 
şi  a  fiiloru  săi  Aleksandru  şi  Bogdanu  şi  întru  amintirea  sufletelor  loru,  dreptu 
credincioşiloru  Creştini  carii  aice  au  peritu. 

t  în  anulu  7004  (1496)  iar  a  Domniei  lui  anulu  40-lea  curgîndu  în  luna 
Noemvrie  8  zile 

Libraru-editoru  George  Ioanid *  1 

v 

s 

5  In  această  bătălie,  Alexandru  este  grav  rănit,  ceea  ce  i-a  adus  şi  moartea  timpurie. 

6  O  vestită  casă  de  editura  şi  librărie  condusă  de  George  Ioanid,  urmaşul  medelnicerului 

Gheorghe  Ioanid,  profesorul  de  limbă  greacă  de  la  Sf.  Sava,  membru  al  Academiei  Romane,  v 
autor  al  gramaticii  eline,  al  dicţionarelor  greco-romane  (t  27  dec.  1888).  v 

Cel  de-al  doilea  document  conţine  pomelnicul  voievodal,  alcătuit  de  Ştefan 
cel  Mare,  tot  în  condiţiile  evenimentelor  de  la  1 496,  dar  refăcut  după  400  de  ani  cu 
prilejul  manifestărilor  omagiale  din  1904,  cu  scopul  de  a  fi  pomenit  în  toate 
Bisericile  Ortodoxe.  Prima  pomenire  a  eroilor  căzuţi  la  Războieni  a  fost  hotărâtă 
chiar  de  voievod  la  8  noiembrie  1496,  tocmai  în  anul  în  care  murea  şi  primul  şi  cel 
mai  iubit  fiu  al  său.  Alexandru,  care  participase  alături  de  tatăl  său  la  bătălia  de  la 
Războieni,  unde  fusese  grav  rănit.  Din  porunca  marelui  voievod,  osemintele  celor 
care  s-au  jertifit  aici  au  fost  înhumate  în  biserica  special  construită  şi  devenită 
astfel  mausoleu. 

Reproducem  documentul,  cu  speranţa  că  va  fi  luat  în  seamă  de  slujitorii 
bisericilor  pentru  a  fi  pomeniţi  în  contextual  împlinirii  celor  500  de  ani  de  la  moartea 
marelui  voievod. 


,, Pomelnicu  lui  Ştefan  cel  Mare ,  al  neamului  şi  al  boierilor  lui 


Ştefan-  Voevod 

Olena 

Bogdan -  Voevod  părinte , 

Cneajna  fiice 

Oltea  mamă 

Maria  Cneajna 

loachim 

loan  fraţi 

BOIERII 

Christea 

Albu,  spătarul, 

Alexa,  pârcălabul  de  Orhei, 

Sorea 

Andreica,  paharnicul, 

Maria  surori 

Ar  bure,  pârcălabul  de  Neamţ 

Maruşca 

Bălco,  pârcălabul  de  Curtea-Albă 
Bărsa,  stolnicul 

Evdochia  de  la  Kiev 

Bode,  vornicul. 

Maria  de  la  Mangop 

soţii  Boldur  Simion,  vornicul 

Bou  Dragoş,  vornicul 

Maria,  fiica  lui  Radu  Vodă 

Maria  Rareş 

Boureanu  Ion,  pârcălabul  de  Neamţ 
Brăescul  Iurie,  vistierul 

Alexandru 

Braevici  Duma,  vornicul 

Iliaş 

Brudur  Duma,  pârcălabul 

Petru  fii 

Bucium  Ion,  pârcălabul  de  Chilia 

Bogdan 

Buthe,  pârcălabul  de  Chilia 

Bogdan -  VI ad 

Calapod  Petre,  stolnicul 

Petru  Rareş 

Cande  Toma 

Cer  nat  Steful 
Chiracole ,  vistierul 
Ciocârlie ,  Ciopei, pârcălabul 

de  Neamţ 

Ciortorovschi  Andreica,  pârcălabul 

de  Orhei 

Clănău,  spătarul 

Coste,  pârcălabul  de  Soroca 

Cozmiţa 

Crasniş ,  vornicul 
Creteanul  Hodca ,  pârcălabul 

de  Neamţ 

Dajbog,  pârcălabul  de  Neamţ 
Damancuşevici  Steţcu 
Danovici  Coste ,  paharnic 
Dima,  pârcălabul  de  Neamţ 
Dinga 

Dobrul  logofătul 
Dolha  Jurjea 
Dragoş 

Dumşa,  postelnicul 
Dvornicovici  Standul  pârcălabul 

Cetăţii-Albe 

Ere  mia ,  postelnicul 
Fetion 

Fruntaş  Iont  stolnicul 
Cangur  Radu ,  pârcălabul  de  Orhei 
Gherman ,  pârcălabul  Cetăţii-Albe 
Goian,  vornicul 

Gotcă  Fete ,  pârcălabul  de  Roman 
Grumaz  Ion ,  staroste  de  Cernăuţi 
Hărman,  pârcălabul  Cetăţii-Albe 
Hrană ,  vornicul 
Hrincovici  Ivaşco 
Hudici  Iaţco 
Huru  Ilie 

Iachimovici  Petrică 
Iliaşf  paharnicul  de  Suceava 
Ion ;  păharnicul 


n 

% 

Isac,  vistierul 
Isaia,  vornicul 
Iuga  Ignatie,  vistierul 
Iuga,  postelnicul 
Ivancu,  pitarul 
Ivancu,  pârcălabul  de  Orhei 
Ivaşcu,  pârcălabul  Chiliei 
Julici  Oanâ 

Luca,  pârcălabul  Cetăţii-Albe 

Manoil,  pârcălabul  de  Hotin 

Marzea,  pârcălabul  de  Chilia 

Matei,  solnicul 

Maxim ,  pârcălabul  de  Chilia 

Mic -Crai,  vornicul 

Micotă,  pârcălabul  de  Neamţ 

Micotici  Grozea ,  pârcălabul  de  Orhei 

Mihău,  spătarul 

Movilă  Cozma ,  paharnicul 

Modruz  Iliaş 

Muşat ,  pârcălabul  de  Hotin 

Negrilă,  paharnicul 

Negrilă,  pârcălabul  de  Hotin 

Negru,  pârcălabul  de  Chilia 

Oană,  pârcălabul  Cetăţii-Albe 

Oanţă ,  pârcălabul  de  Roman 

Olovenco 

Orâş  Costea 

Oţel,  vornicul 

Oţel  Mihail 

Paşco,  postelnicul 

Petru,  pârcălabul 

Petrică ,  comisul 

Pisc  Radu ,  stolnicul 

Pitic  Lazu,  spătarul 

Ponici  Petru ,  pârcălabul  Sucevei 

Purece,  pârcălabul  de  Hotin 

Reateş,  pârcălabul  de  Neamţ 

Sacară  Ion,  pârcălabul  de  Roman 

Sacăş,  spătarul 

Şandrovici  Cozma 

Şandru,  pârcălabul  de  Dorohoiu 

Şarpe  Cozma ,  postelnicul 

Sin,  pârcălabul  de  Hotin 

Stan  im  ir,  vistierul 

Şefan ,  pârcălabul  de  Hotin 

Ştabor  Hodca,  vornicul 

Tăutul  Ion,  logofătul 

Toader,  paharnicul 

Toader,  pârcălabul  de  Hotin 


Toma,  logoffătul 

Toma,  stolnicul 

Vălce ,  paharnicul  de  Roman , 

Vaşcu 

Vlaicu ,  pârcălabul  de  Hotin 
Vlaiculovci  Duma ,  storasfc  de  Hotin 
Vrane  eonul,  spătarul 
Zbiare ,  pârcălabul  Cetăfii-Albe 
Zubco,  paharnicul 


Considerăm  că  punerea  în  cunoaştere  a  acestor  documente  este  mai  mult 
decât  o  datorie  morală,  în  condiţiile  în  care  seminţia  românească  comemorează 
azi  500  de  ani  de  la  moartea  sa,  iar  Sfântul  Sinod  al  Bisericii  Ortodoxe  Române  l-a 
trecut  în  Sinaxarul  şi  calendarul  Bisericii  pentru  ziua  de  2  iulie  cu  numele 
„Binecredinciosul  voievod  Ştefan  cel  Mare  şi  Sfanţ”,  ţinându-se  astfel  cont  de 
toate  faptele  creştineşti  ale  lui  Ştefan  cel  Mare,  dar  şi  de  spusele  cronicarului 
Grigore  Ureche  „Iară pe  Ştefan  Vodă  l-au  îngropat  ţara  (în  2  iulie  1 504,  „într-o  zi 
de  marţi”)  cu  multă jale  şi  plângere  în  mănăstirea  Putna ,  care  era  zidită  de  dânsul 
Atâta  jale  era  de  plângea  toţi  ca  după  un  părinte  al  său,  că  cunoştea  toţi  că  s-au 
scăpat  de  mult  bine  şi  multă  aparatură.  Că  după  moartea  lui,  până  astăzi  îi  zic 
sveti  (n,n,  sfântul)  Ştefan  Vodă ,  nu  pentru  suflet ,  ci  iaste  în  mâna  lui  Dumnezeu , 
că  el  încă  a  fost  om  cu  păcate ,  ci  pentru  lucrurile  cele  vitejeşti,  carile  nimenea  din 
domni  nici  nainte,  nici  după  aceia  l-au  ajuns  ” 7 

Pr.  Prof*  Dn  Vasile  Oltean 

Muzeul  Bisericii  «Sf.  Nicolae»,  Şcheii  Braşovului 


Abstract :  The  h istorica!  archive  of  the  St  Nicholas  Church  s  Museum  from  the  old 
district  of  the  city  of  Braşov  contains  two  documents  dating  back  to  the  1904 
commemoration  of  St  Stephen  fs  death  (1504):  a  chronicle  of  the  battle  ofRăzboieni  (1476), 
a  ga  ins  t  the  sultan  Muhammad  II,  which  includes  a  copy  of  the  votive  inscripîion  on  the 
church  built  by  the  Moldav  ian  prince  on  the  battlefield  20  years  latter,  and  the  diptych 
containing  the  names  of  the  prince  s  family,  courîship  and  military  leaders.  Both  of  the 
documents  are  worth  considering  on  the  half-millennium  commemoration  year  the 
Roman  ian  Orthodox  Church  officially  dedicated  to  the  faithful  defender  of  Christianity  at 
the  end  of  the  I5rh  century. 


7  Teodor  N.  Manolache  „  Ştefan  cel  Mare  şi  viaţa  religioasă  din  vremea  sa  în  B.O.R., 
nr.  5/1957,  p,  417. 


CRINII  HERALDICI  DIN  STEMA 
LUI  ŞTEFAN  CEL  MARE  VOIEVOD  ŞI  DOMN 


Heraldica  a  avut,  în  faza  sa  iniţială,  medievală,  un  caracter  individual,  ereditar 
şi  elitar.  Cei  în  drept  au  pictat  -  ori  i-au  pus  pe  alţii  s-o  facă  -  pe  un  scut,  un  semn 
oarecare,  devenit  ulterior  simbolul  lor  personal,  miezul  viitoarei  steme.  Dat  fiind 
locul  în  care  întâlnim  o  stemă,  pe  scut  -  cu  alte  cuvinte,  pe  un  element  militar 
defensiv  -,  stema  trebuie  văzută  şi  citită  (descrisă,  blazonată)  ca  şi  când  cel  care 
face  descrierea  o  poartă  pe  braţ.  Din  aceste  considerente,  dreapta  privitorului  este 
stânga  heraldică  şi  invers.  Sub  raport  cromatologic,  cutia  de  culori  a  heralzilor 
medievali  -  „moştenită”  cu  fidelitate  de  heraldiştii  de  astăzi  -  cuprinde(a)  două 
metale  (aur  şi  argint,  redate  cromatic  prin  galben  şi  alb),  respectiv  patru  culori 
(albastru,  verde,  roşu  şi  negru). 

Individualismul  heraldic  medieval  trebuie  luat  şi  înţeles  în  contextul  epocii, 
în  sensul  că  stema  îl  reprezenta  atât  pe  posesor,  cât  şi  arealul  politico-geografic 
asupra  căruia  acesta  îşi  exercita  puterea.  Crinii  Franţei  erau  recunoscuţi,  deopotrivă, 
ca  simbol  heraldic  al  familiei  domnitoare  d’Anjou,  cât  şi  ca  însemn  heraldic  al 
regatului  francez. 

De  multe  ori  a  influenţa  presupune  un  amestec  subtil  între  a  convinge  şi  a 
obliga,  mai  ales  că  sugestia  morală  şi  impunerea  de  tip  material  sunt  intim  contopite 
în  orice  acţiune  coordonată.  Singură,  violenţa  făureşte  pseudo-încorporări  ce  durează 
puţin  şi  sfârşesc  fără  a  lăsa  o  urmă  istorică  apreciabilă.  în  schimb,  în  orice  încorporare 
autentică,  forţa  are  un  caracter  subordonat.  Puterea  cu  adevărat  substanţială  care 
alimentează  şi  impulsionează  procesul  este  întotdeauna  un  proiect  sugestiv  de  viaţă 
în  comun.  Oamenii  nu  trăiesc  laolaltă  fără  un  motiv.  Grupurile  integrate  intr-un 
stat,  oraş,  comună,  sat  sau  cătun  trăiesc  laolaltă  într-un  anumit  scop:  formează  o 
comunitate  de  ţeluri,  de  năzuinţe,  de  mari  utilităţi.  Nu  convieţuiesc  ca  să  stea 
împreună,  ci  ca  să  facă  ceva  laolaltă *. 

Aserţiunea  de  mai  sus,  constituie  motivul  pentru  care,  în  spaţiul  românesc, 
bourul,  însemnul  heraldic  distinctiv  al  voievozilor  maramureşeni  descălecători  în 
Moldova,  s-a  păstrat  în  noua  formaţiune  politică  românească  de  la  est  de  Carpaţi, 

A 

Moldova,  constituind  nucleul  stemei  statale,  stemă  diferită  de  cea  dinastică.  In 
momentul  în  care  vorbim  despre  stema  personală  a  lui  Ştefan  cel  Mare,  o  analizăm 


1  J.  Ortegay  Gaset,  Spania  nevertebrată,  Bucureşti,  1997,  pp.  34-35. 

într-un  context  mai  larg,  acela  al  însemnelor  heraldice  ale  unei  întregi  dinastii,  cea 
a  Muşatinilor.  Dacă  binecunoscutul  cap  de  bour  constituie  elementul  principal  al 
herbului  Moldovei,  ca  stat  feudal,  stema  dinastică  muşatină  cuprinde  un  set  diferit 
de  mobile  heraldice.  Scutul  scartelat  al  acesteia  din  urmă  -  scut  iniţial  despicat  - 
cuprinde  crucea,  în  primul  cartier.  Crucea  simplă  este  pentru  început  atestată  pe 
emisiunile  monetare  ale  lui  Alexandru  cel  Bun,  în  timp  ce  crucea  dublă  apare  în 

A 

timpul  domniei  lui  Ştefan  al  Il-lea.  In  spaţiul  cronologic  al  interesului  nostru  imediat, 
cu  alte  cuvinte,  în  timpul  domniei  lui  Ştefan  cel  Mare,  o  întâlnim  sub  mai  multe 
variante.  Scutul  scartelat  cuprinde,  în  cartierul  2,  fascii,  ele  apărând  în  primele 
emisiuni  monetare  ale  lui  Petru  I  al  Moldovei  (după  1377),  în  care  câmpul  din 
dreapta  a  scutului  despicat  apare  fasciat  de  şase  piese. 

In  cartierul  trei  al  scutului  în  discuţie  sunt  plasate  rozele.  Roza,  ca  mobilă 
heraldică,  apare  în  emisiunile  monetare  ale  lui  Petru  I,  în  stema  dinastică  şi  în  cea 
statală.  Anterior  domniei  lui  Ştefan  cel  Mare,  acestea  au  apărut  ca  /sub  formă  de/ 
exemplar  unic,  în  postura  de  element  anexă  al  capului  de  bour  din  stema  Moldovei. 
Apoi,  în  unele  dintre  emisiunile  monetare  ale  lui  Alexandru  cel  Bun,  timbrează 
scutul  dinastic,  ca,  în  final,  în  timpul  lui  Ştefan  cel  Mare,  să  intre  în  categoria 
mobilelor  din  stema  dinastică. 


Florile  de  crin  -  din  cartierul  4  -  au  apărut  tot  ca  o  posibilă  concesiune  angevină 
fiind  iniţial  plasate  în  câmpul  al  doilea  al  scutului  dinastic  de  pe  reversul  primelor 
monede  ale  lui  Petru  l.  La  început  numărul  lor  este  de  şapte  -  aranjate  2,  2,  2,  1  - 
iar  ulterior,  în  cazul  emisiunilor  mai  târzii  ale  aceluiaşi  voievod,  să  fie  numai  două, 
aşezate  în  ţeapă. 

Cât  priveşte  crinii  heraldici,  rădăcinile  lor  sunt,  deopotrivă,  de  factură  istorică 
şi  de  natură  religioasă,  Luându-le  pe  rând,  precizăm  că  sursa  istorică  ne  trimite  la 
sigilografia  şi  vexilologia  monarhică  a  Franţei  secolelor  XII-XIII.  Astfel,  anterior 
apariţiei  stemei  heraldice  franceze  propriu-zise  -  flori  de  crini  pe  câmp  de  aur  - 
există  informaţii  certe  privind  sigilii  heraldice  cu  flori  de  crin  din  timpul  domniei 
lui  Ludovic  al  Vlll-lea  (1 223-1 226),  precum  şi  indicii  documentare  despre  existenţa 
unor  astfel  de  elemente  (proto-)heraldice  pe  banerul  (steagul)  lui  Filip  al  II-lea 
August  (1180-1223).  Este  posibil  ca  ideea  unei  astfel  de  împodobiri  a  steagului 
regal  să  fie  determinată  de  existenţa  crinilor  pe  monedele  regilor  Ludovic  al  Vl-lea 
şi  al  VIMea  ( 1 1 08- 1 1 3 7 ;  1 1 3 7- 1 1 80)2. 

Crinii  heraldici  au  ajuns  din  Franţa  şi  în  regatul  de  Neapole,  prin  intermediul 
lui  Carol  I  d’ Anjou  ( 1 282-1285),  conte  d*  Anjou  din  1 246,  rege  de  Neapole  şi  Sicilia 
(1265-1282),  principe  de  Achaia  (1267-1278)  şi  rege  titular  al  Ierusalimului  din 


2  J.  Louda,  M.  MacLagan,  Lines  of  Succes s ion.  Heraldry  in  the  Royal  Families  of 
Europe ,  London,  1991,  pp.  123-124,  tabele  63-64. 

1277.  Privind  situaţia  într-un  context  cu  repere  politice,  nu  numai  heraldice,  trebuie 
menţionat  că  după  moartea  regelui  Siciliei  Frederic  I  de  Hohestaufen  -  împărat 
german  ca  Frederic  al  II-lea  -  în  1 3  decembrie  1 250,  a  urmat  o  perioadă  de  tulburări 
şi  lupte  pentru  succesiune  în  regat,  în  care  au  fost  angajaţi  urmaşii  acestuia,  Manffed 
şi  Konradin,  Carol  I  d’Anjou,  fiul  regelui  Franţei  Ludovic  al  VUI-lea,  Pietro  Ruffo 
-  care  intenţiona  să  transforme  statul  într-o  seniorie  personală  -  şi  papalitatea  care 
intenţiona  să  transforme  regatul  într-o  federaţie  de  oraşe  libere.  Manffed,  principe 
de  Taranto  din  1240,  a  fost  învins  şi  ucis  în  lupta  de  la  Benevento,  din  1266,  de 
Carol  d’Anjou.  Konradin  a  fost  la  rându-i  învins  de  angevin,  în  1268,  şi  executat 
de  acesta  la  Neapole,  în  acelaşi  an,  momentul  constituind  stingerea  dinastiei  de 
Hohenstaufen  şi  instalarea  lui  Carol  d’Anjou  ca  suveran  al  principatului  normand  \ 
sud-italic3. 

După  vecerniile  siciliene  ale  anului  1282  şi  alungarea  monarhului  francez 
din  Sicilia  -  monarh  care  a  mutat  capitala  regatului  de  la  Palermo  la  Neapole  - 
acesta  şi-a  format  un  stat  de-sine-stătător  în  sudul  Peninsulei  Italice,  iar  suveranii 
angevini  care  l-au  succedat  au  păstrat  pentru  ei  titlul  de  regi  ai  Siciliei ,  în  timp  ce 
aragonezii  din  Sicilia  au  purtat  titlul  de  regi  din  Tinacria.  Practic,  în  arcul  cronologic 
cuprins  între  1282  şi  1381,  regatul  de  Neapole  a  fost  condus  de  suveranii  de  extracţie 
genealogică  franceză,  iar  între  1381şil386deun  reprezentat  al  dinastiei  de  Durazzo, 
mai  precis  de  Carol  al  III  (rege  al  Ungariei  din  1 385,  sub  numele  de  Carol  al  II-lea 
cel  Mic),  aflat  în  concurenţă  cu  Ludovic  I  d’Anjou,  Şi  astfel,  până  la  jumătatea 
celui  de  al  XV-Iea  secol,  casele  de  Anjou  -  sub  forma  a  doua  casă  d’Anjou  -  şi 
Durazzo  s-au  succedat  reciproc,  iar  de  la  acea  dată  a  urmat  dinastia  de  Valois- 
Provence4. 

între  1270  şi  1272,  regatul  Ungariei  a  fost  condus  de  Ştefan  al  V-lea.  Acesta  s-a 
căsătorit  cu  fiica  hanului  cumanilor  -  pe  numele  ei  creştinesc  Elisabeta  sau  Erszebet  - 
iar  din  căsătoria  celor  doi  au  rezultat  şase  copii,  anume  patru  fete  şi  doi  băieţi.  La  tron 
l-a  urmat  unul  din  feciori,  anume  minorul  Ladislau  al  IV-lea  Cumanul  (1272-1290), 
având-o  pe  Erszebet  ca  tutore,  e  adevărat,  nu  singură5.  Pe  noi  ne  interesează,  însă, 
pentru  subiectul  ales,  faptul  că  doi  dintre  copiii  lui  Ştefan  al  V-lea  şi  a  Elisabetei  Cumana 
s-au  căsătorit  cu  angevini.  Este  vorba  de  Maria,  căsătorită  cu  regele  de  Neapole,  Carol 
II  cel  Şchiop  ( 1 285-1309),  fiul  lui  Carol  I  d’Anjou6  şi  de  urmaşul  la  tron,  viitorul  Ladislau 


3  V.  V.  Muntean,  Bizantinologie,  voi.  II,  Timişoara,  Arhiepiscopia  Timişoarei,  2000, 

p.  53 

4  M.  D.  Popa,  H.  C.  Matei,  Mică  enciclopedie  de  istorie  universală,  Bucureşti,  1983, 
pp.  629-30. 

5  Ibidem,  p.  381. 

t  6  Popa,  Matei,  op.  cit.,  p.  629.  Louda,  MacLagan,  op.  cit.,  p.  248,  tabel  125. 

al  I  V-lea,  căsătorit  cu  Isabela,  fiica  lui  Carol  I  d’ Anjou.  La  moartea  regelui  Ladislau  al 
I  V-lea,  în  1 290,  nepotul  acestuia,  angevinul  Carol  Martel  de  Neapole,  a  ridicat  pretenţii 
la  tronul  regatului  Sf.  Ştefan,  în  virtutea  faptului  că  era  fiul  Măriei  de  Ungaria,  menţionată 
mai  sus  ca  măritată  cu  un  angevin.  Carol  Martel  şi  soţia  sa,  Clementia  von  Habsburg  - 
fiica  împăratului  Rudolf  I  von  Habsburg  -  nu  şi-au  văzut  visul  cu  ochii,  în  schimb,  fiul 
lor,  Carol  Robert  d’ Anjou  (Carobert)  -  „cunoscut”  românilor  din  episodul  Posada  -  s- 
a  încoronat  rege  al  Ungariei,  domnind  între  1 3 1 0  şi  1 342.  Fiul  său.  Ludovic  I  cel  Mare 
d’ Anjou,  a  rezultat  dintr-un  al  treilea  mariaj,  cu  Elizabeta,  fiica  regelui  Poloniei,  motiv 
pentru  care  acesta  din  urmă  a  putut  deveni,  în  virtutea  legilor  dinastice  şi  genealogice, 
atât  suveran  al  Ungariei,  cât  şi  al  Poloniei7 8. 

Este  de  la  sine  înţeles  că  angevinii  mai  sus  amintiţi  au  fost  cei  care  au  adus 
florile  de  crin  în  heraldica  ţărilor  a  căror  suverani  au  devenit.  Carol  Robert  le-a 
adus  în  Ungaria,  în  timp  ce  fiul  său.  Ludovic  cel  Mare,  le-a  menţinut  în  Ungaria, 
le-a  introdus  în  Polonia  şi  le-a  concedat  în  Moldova. 

Evul  Mediu  a  considerat  albastrul,  sub  raport  cromatologic,  şi  crinii,  sub  raport 
simbologic,  drept  elementele  sau  atributele  caracteristice  ale  Maicii  Domnului,  toate 
acestea  fiind  un  rezultat  al  evoluţiei,  peste  secole  şi  secole,  a  cultului  marian.  Despre 
frumuseţea  şi  gingăşia  crinilor  ne  vorbeşte  Cântarea  Cântărilor  (Şir  haşirim.  Şir  ha- 
Şirim  în  ebraică)*.  Unii  exegeţi  ai  Cântării  Cântărilor  consideră  că  acest  poem  a 
apărut  în  timpul  Regatului  Timpuriu  (sec.  XI-X  î.  Hr.),  în  timpul  regelui  Solomon, 
fiul  lui  David.  Luther,  în  secolul  al  XVI-lea,  vedea  un  dialog  între  regele  Solomon  şi 
poporul  său9.  Desigur,  dialogul  nu  trebuie  privit  neapărat  ca  cel  al  lui  Solomon  istoric, 
care  a  domnit  într-o  certă  perioadă  de  timp,  ci,  mai  degrabă,  a  unui  Solomon  al 
Bibliei  -  un  fiu  al  lui  David,  deopotrivă  vetero-  şi  neotestamentar;  n-a  zis  oare  Scriptura 
că  Hrtstos  va  să  vină  din  sămânţa  lui  David  şi  din  oraşul  Betleem,  unde  a  fost  David 
(Ioan,  7,  42)  -,  care  se  adresează  poporului  său  atât  în  momente  de  cumpănă  (nu  te 
teme,  turmă  mică),  cât  şi  cele  de  bucurie  (Astăzi  s-a  făcut  mântuire  casei  acesteia). 

A 

In  astfel  de  coordonate,  Şir  ha-Şirim  a  trecut  din  Sinagogă  în  Biserică,  dobândind 
acelaşi  drept  de  cetate  întru  frumuseţe  şi  semnificaţii.  Privit  în  contextul  vast  al  Sf. 
Scripturi,  vocabularul  poemului  este  cel  al  motivelor  clasice,  mai  precis  al  regelui, 
păstorului,  turmei  şi  florii,  vocabular-cheie  pentru  omul  medieval,  acela  care  ne 
interesează  în  lumina  subiectului  acestor  pagini.  Şi  astfel,  dialogul  dintre  Solomon  şi 
poporul  său,  adică  -  în  termeni  creştini  -  dialogul  dintre  Hristos-Mirele  şi  Biserica 


7  Ibidem,  pp.  172-173,  tabel  90. 

8  Cântarea  Cântărilor,  studiu  introductiv  de  Zoe  Dumitrescu-Buşulenga,  trad.  din  lb. 
ebraică,  note  şi  comentarii  Ioan  Alexandru,  Bucureşti,  1977,  passim. 

Q  B.  Lancaster,  Elemente  de  iudaism ,  Bucureşti,  1995,  p.32. 

Sa-Mireasa  Sa,  pe  care  o  aseamănă  cu  crinul,  sugerează  motivele  pentru  care  această 

floare  a  fost  aleasă  ca  simbol  al  Sf.  Fecioare  în  iconografia  Europei  heraldice10. 

încă  de  la  începuturile  poemului,  a  Cântării  Cântărilor,  iubitul  îşi  aseamănă 

mireasa  cu  crinul,  pe  care  îl  plasează  între  scaieţi  pentru  a-i  spori  valoarea,  gingăşia 

şi  frumuseţea.  Aranjamentul  este  extrem  de  sugestiv,  obligând  la  comparaţii,  în 

situaţia  în  care  scaiul,  cu  spinii  săi,  este  considerată  ca  ultima  dintre  plante,  ca 

valoare.  O  aflăm  şi  din  Cartea  lui  Iov  (31,  40),  unde  ni  se  sugerează  că  scaiul, 

spinul  este  o  buruiană  şi  nimic  altceva  (şi  dacă  am  întristat  de  moarte  sufletul 

stăpânilor.../ atunci  să  crească  spini  în  el  în  loc  de  grâu). 

în  contextul  nunţii  mistice,  Evangheliile  îl  numesc  pe  Hristos  Mire:  Ioan 

Botezătorul  se  autointitulează  prietenul  Mirelui  ( Ioan  3, 29),  iar  Apostolii  nu  pot  fi 

trişti  câtă  vreme  se  află  Mirele  cu  ei  ( Matei  9, 15;  Marcu  2,  19-20;  Luca  5,  34).  Sf. 

Apostol  Pavel,  la  rândul  său,  încredinţează  Biserica  din  Corint  lui  Hristos,  ca  pe  o 

fecioară  neprihănită  (2  Corinteni  11,2).  Sf.  Grigore  de  Nyssa,  în  secolul  al  IV- 

lea,  a  văzut  în  Mireasă  un  simbol  al  sufletului  omenesc  în  ardoarea  iubirii  de 
* 

Dumnezeu  In  ultimă  instanţă,  poemul  cântă  unirea  sufletului  cu  Dumnezeu  prin 
iubire,  deoarece  sufletul  ce  se  uneşte  cu  Dumnezeu  nu  se  mai  satură  de  ceea  ce 
gustă'1.  Atât  pentru  cititorii  care,  lecturând-o,  nu  au  acceptat  ori  nu  acceptă 
interpretarea  sa  mistică  ori  alegorică,  cât  şi  pentru  cei  care  nu  au  acces  la  straturile 
ei  sacrale,  Cântarea  Cântărilor  rămâne  un  imn  al  iubirii  desăvârşite  dintre  bărbat 
şi  femeie  -  Şi  a  făcut  Dumnezeu  pe  om  după  chipul  său;...  a  făcut  bărbat  şi  femeie 
(Geneza  1,  27)  -  cu  al  său  corolar,  nunta. 

Şi  astfel,  din  polifonia  hermeneutică  a  textului  sacru,  floarea  de  crin  a  trecut 
în  mentalul  şi  imagistica  unei  lumi,  cea  medievală,  în  care  (în)semnele  heraldice 
au  jucat  rolul  unor  simboluri  vizibile  ale  unor  mesaje  ori  puteri  invizibile.  Crinul 
heraldic  al  succesivelor  steme  a  jucat  un  important  rol  într-un  spaţiu,  cultural- 
religios  european,  unde  /  şi  într-un  timp,  Evul  Mediu,  când  scrisul  nu  avea  atâta 

A. 

greutate  ca  imaginea.  In  cordonatele  spaţio-temporale  date,  gândirea  era 
preponderent  figurativă,  comunicarea  bazându-se,  în  special,  pe  capacitatea  de 
sugestie  a  imaginii  şi  pe  puterea  aproape  magică  a  cuvântului  rostit,  nu  scris12. 


10  C.  Ittu,  Simbolismul  ritualic  al  puterii  între  prima  cruciadă  şi  Reformă ,  Sibiu, 
2001,  p.  113. 

1 1  Cântarea  Cântărilor,  versiune  revizuită  după  Septuaginta,  redactată  şi  comentată 
de  Bartolomeu  Valeriu  Anania,  sprijinit  pe  numeroase  alte  osteneli,  Bucureşti,  1998,  p.  10; 
cf.  Sf  Grigore  de  Nyssa,  Tâlcuire  amănunţită  la  Cântarea  Cântărilor,  trad.  în  româneşte  de 
P.  Profi  D.  Stăniloae  şi  Pr.  Ioan  Buga,  Bucureşti,  1982  (PSB). 

12  C.  Ittu,  Semnale  de  telegraf  Sibiu,  2001,  p.  78;  Idem,  Filotei  monahul  alias  Filos 
logofătul  lui  Mircea  cel  Bătrân,  în  “Telegraful  Român”,  Anul  148,  Nr.  41-44,  pp.  6-7. 

Sub  raport  istoric,  crinii  heraldici  se  constituie  în  identităţi  culturale  specifice, 
având  o  dublă  capacitate,  aceea  de  transmiţător  de  informaţie  şi  element  susceptibil 
de  împrumut.  Aceasta  dublă  capacitate  se  manifestă  mai  întâi  pe  orizontală,  prin 
inter-împrumuturi  culturale,  iar  mai  apoi,  peste  secole,  pe  verticală,  ca  vehicul 
informaţional  în  cadru  semiotic. 

Mai  simplu  şi  mai  pe  înţeles,  însemnele  heraldice  vizibile  (crinii)  unui  serviciu 
invizibil  (de  suveran  medieval)  s-au  transmis  -  într-o  societate  creştină  prin 
intermediul  unor  legături  genealogice  şi  strategii  matrimoniale,  de  la  Angevinii 
Franţei,  la  unii  dintre  monarhii  central-europeni,  iar  prin  intermediul  politicii 
externe,  puternic  personalizată  în  acea  vreme,  crinii  respectivi  au  ajuns  nu  în 
patrimoniul  stemei  „de  stat”  a  Moldovei,  ci  în  cel  dinastic,  al  Muşatinilor  şi,  prin 
aceasta,  în  cel  personal,  al  stemei  lui  Ştefan  cel  Mare. 

Sub  raport  semiotic,  crinii  heraldici  permit  translaţia  şi  raportarea  între 
semnificat,  semnificam  şi  semn. 


Dr.  Constantin  Ittu 
Muzeul  «Bruckenthal»,  Sibiu 


Abstract:  The  aut  hor  is  deal  irig  with  Jleurs-de-lys  as  main  insignia  in  Stephen  the 
Geat  s  personal  arms.  According  to  special  ists,  the  Moldav  ian  coat  of  arms  of  the  Middle 
Ages  differed  from  the  personal  arms  of  the  princes  ruling  through  the  ages.  The  first 
displayed  so-called  “ State  "  heraldic  element (s)  -  in  this  case.  the  main  figure  being  a  bull 
head  and  the  second  emphasized  genealogicul  connections.  marital  strategies  and 
political  influences.  In  this  peculiar  case.  the  fleurs-de-lvs  hada  double  origin,  a  religious 
and  a  historical  one,  as  well. 

The  religious  roots  date  back  in  the  time  of  the  Old  Testament .  where  fleurs-de-lys 
can  be  found  -  under  the  name  of  shoshana  -  in  Canticum  Canticorum  or  Shir-Hashirim. 
In  this  poem  one  can  defect  the  peculiar  role  played  by  this  flower  in  the  religious  life  of 
the  Holy  Land's  ancient  inhabitants. 

The  historical  roots.  on  their  turn.  bring  to  us  political  strategies  embraced  by  the 
medieval  rulers  from  this  part  of  Europe,  political  strategies  xvhich  were  Consolidated  in 
political  agreements  and  put  into  light  by  heraldic  ties. 


PRINCIPIUL  JURISDICJIONAL  ÎN  BISERICA  ORTODOXĂ 

II.  Probleme  canonice  actuale  legate  de  principiul  jurisdicţional 

Respectarea  principiului  jurisdicţional  a  dat  naştere  la  multe  probleme,  încă 
din  primele  secole  creştine.  Unele  dintre  aceste  probleme  s-au  rezolvat,  altele  s-au 
perpetuat  sau  au  luat  forme  noi,  în  administraţia  bisericească.  In  cele  ce  urmează 
vom  încerca  o  enumerare  a  acestor  probleme  actuale  rezultate  din  încălcarea 
principiului  jurisdicţional,  care  aşteaptă  sau  nu  soluţionarea1. 

1).  Problema  episcopilor  vicari .  Episcopii  vicari  sunt  episcopii  hirotoniţi 
fără  jurisdicţie,  pe  lângă  episcopi  titulari,  în  mod  evident  contrar  canonului  6,  IV 
ecumenic  şi  a  principiului  jurisdicţional.  Din  acest  motiv,  arhiereul  Dr.  Veniamin 
Pocitan,  el  însuşi  episcop  vicar,  scria  fără  echivoc,  într-o  broşură  dedicată  acestei 
probleme,  că  „din  punctul  de  vedere  al  dreptului  bisericesc  [episcopii  vicari]  sunt 
anticanonici  Canoanele  opresc  a  se  hirotonisi  episcopi  fără  eparhii  reale .  Păstori 
fără  turmă'2. 

Acelaşi  autor  prezintă,  apoi,  anomaliile  pastorale  care  decurg  din  această 
anomalie  canonică  a  hirotoniei  fără  jurisdicţie,  pentru  că  numai  episcopul  titular  al 
locului  „este  stăpân  deplin  şi  liber ;  ca  în  casa  lui  proprie .  Numai  el  are  iniţiativa  şi 
independenţa  în  conducerea  treburilor  bisericeşti  în  cuprinsul  eparhiei  sale. 
Arhiereul  vicar  îndeobşte ,  execută  numai  cele  hotărâte  de  chiriarhul  său Cu 
alte  cuvinte  episcopul  vicar  este  un  episcop  care  nu  are  dreptul  să-şi  exercite  puterea 
harică  din  iniţiativă  proprie,  ci  numai  din  dispoziţia  episcopului  locului.  Este  numai 
un  instrument  sau  un  mijlocitor  al  episcopului  locului,  lipsit  de  autoritate  sau  un 
mijlocitor  al  episcopului  locului,  lipsit  de  autoritate,  ba  chiar  şi  de  personalitate. 
Or,  asemenea  situaţie  este  nu  numai  nefirească,  ci  chiar  lipsită  de  orice  logică.  A 
hirotoni  pe  cineva  fără  a-i  sa  dreptul  de  a-şi  exercita  propria  putere  harică,  este  ca 

1  Vezi  şi  John  Meyendorff,  Contemporary  Problems  of  Orthodox  Canon  Law,  în 
“Living  Tradition.  Orthodox  Witness  in  the  Contemporary  World”,  Crestwood,  New  York 
1978,  p.  99-  114. 

2  Arhiereul  Dr.  Veniamin  Pocitan  Ploieşteanu,  Arhiereii  vicari  in  Biserica  Ortodoxă 
Românească.  Vicarii  Arhiepiscopiei  Bucureştilor  Mitropoliei  Ungro-  Idahiei  şi  Patriarhiei 
Române ,  Bucureşti,  1937,  p.  6. 

Hbidem. 

şi  cum  a-i  săvârşi  Liturghia  cu  potirul  gol  sau  ca  şi  cum  a-i  cununa  două  persoane 
fără  a  le  da  dreptul  de  a  alcătui  o  familie  proprie. 

Pe  de  altă  parte,  legătura  dintre  episcop  şi  jurisdicţia  încredinţată  la  hirotonie 
a  fost  comparată  cu  legătura  dintre  soţ  şi  soţie,  de  aceea  introducerea  unui  episcop 
vicar  ar  fi  ca  acceptarea  bigamiei. 

Episcopii  vicari  au  apărut  în  Biserică  încă  din  vechime.  Momentul  apariţiei 
lor  nu  poate  fi  precizat  cu  exactitate,  iar  motivele  au  fost  variate4.  Unii  teologi  au 
considerat  că  episcopii  vicari  sunt  o  continuare  firească  a  episcopilor  ajutători,  a 
horepiscopilor,  a  episcopilor  periodepţi,  a  episcopilor  vizitatori  ş.a.  din  Biserica 
veche.  Ideea  este  falsă  pentru  că  toţi  aceştia  aveau  clar  o  serie  de  drepturi  şi  îndatoriri, 
deci  o  jurisdicţie  propriu-zisă,  în  conformitate  cu  principiul  jurisdicţional5. 

Apariţia  şi  dispariţia  acestor  episcopi  a  fost  determinată  de  evoluţia 
jurisdicţională  a  Bisericii,  mai  exact  ei  au  apărut  odată  cu  jurisdicţia  şi  când  această 
jurisdicţie  a  dispărut,  nici  existenţa  lor  nu  a  mai  fost  necesară,  fapt  care  confirmă 
respectarea  principiului  jurisdicţional. 

Episcopii  vicari,  însă,  au  apărut  din  motive  omeneşti,  contrar  prevederilor 
canonice  şi  fără  fundament  teologic6.  Din  acest  motiv  unele  Biserici  locale,  precum 
Biserica  Greciei  şi  Biserica  Ortodoxă  Rusă,  nu  au  mai  acceptat  episcopi  vicari  în 
structura  lor  organizatorică. 

în  Biserica  Ortodoxă  Română,  în  vechime  „n-au  existat  arhierei  vicari 
propriu-zişi .  N-au  existat  pentru  că  nici  n-au  fost  în  tradiţia  noastră  bisericească 
şi  apoi  nici  n-a  fost  nevoie  de  dânşif ’7.  Ei  au  apărut  târziu,  mai  întâi  din  milă  faţă 
de  arhiereii  greci  care  fugeau  de  persecuţiile  turceşti  şi  are  rămâneau  în  ţările 
române  ca  vicari,  decât  să  se  mai  întoarcă  acasă.  Apoi  au  apărut  din  motive  de 
slăbiciune  omenească,  pentru  că  episcopul  eparhiot  nu  mai  făcea  faţă  problemelor 

A 

sale,  eparhia  fiind  prea  mare,  şi  apela  astfel  la  ajutorul  episcopilor  vicari8.  In 


4  Mag.  Eugen  C,  Marina,  Episcopii  ajutători  şi  episcopii  vicari,  în  „Studii  Teologice”, 
nr.  7-8  /1 965,  p.  418-440. 

5  C.  Ion,  Instituţiile  horepiscopilor  în  Biserica  veche,  în  „Studii  Teologice”,  nr.5-6/ 
1962,  p.  300-327. 

A 

6  In  sprijinul  acestei  afirmaţii  a  se  cita,  mai  ales;  Mitropolitul  Nicolae  al  Banatului, 
Episcopii  vicari  în  Biserică \  în  „Mitropolia  Banatului”,  nr.  1-4/1976,  p.  3-5,  care  susţine 
necesitatea  episcopilor  vicari,  dar  numai  cu  condiţia  ca  „poziţia  şi  rosturile  să  nu  diminueze 
şi  să  nu  ştirbească  autoritatea  ierarhilor  titulari44!? 

7  Arhiereul  Dr.  V.  Pocitan,  Arhiereii  vicari,.,,  p.  7. 

8Mitrop.  Nicolae  al  Banatului,  Episcopii  vicari...,  p.  4:  La  instituirea  episcopilor 
vicari  „în  primul  rând  s-a  avut  în  vedere  creşterea  sarcinilor  ierarhilor  titulari  atât  pe  plan 
intern,  cât  şi  pe  plan  extern,  sarcini  care  îi  îngreuiau  sau  chiar  îi  depăşeau  dacă,  întâmplător, 
unul  sau  altul  atingea  vârstă  mai  înaintată44. 

if 

Transilvania  au  apărut  episcopi  vicari  după  „ modeluT ’  de  dincolo  de  munţi,  abia 
după  19219. 

Statutele  BOR  din  1925  şi  din  1948  au  legiferat  existenţa  episcopilor  vicari.  Chiar 
dacă  episcopilor  vicari  li  se  adaugă  un  supranume  legat  de  un  oraş  din  cadrul  eparhiei,  dar 
diferit  de  oraşul  unde  rezidează  episcopul  eparhiot,  totuşi  acest  fapt  nu  acoperă 
necanonicitatea  statutului  lor.  Aceste  supranume  (de  genul  „Ploieşteanul”, ,  Jlfoveanul”, 
„Răşinăreanul”,  „Bistriţeanul”  etc.)  încearcă  scoaterea  episcopului  vicar  de  sub  incidenţa 
canonului  8, 1  ec.,  care  prevede  ca  să  nu  fie  doi  episcopi  într-o  cetate  (oraş).  Necanonicitatea 
episcopilor  vicari  nu  se  rezolvă,  însă,  numai  cu  „titlurile  oficiale  ”,  şi  acest  lucru  se  vede 
şi  din  faptul  că  ei  nu  pot  apărea  niciodată  în  diptice,  adică  pomenirea  lor  nu  are  încadrare 
liturgică,  fiindcă  la  Liturghie  se  pomeneşte  numai  episcopul  locului  (cel  mult  episcopul 
vicar  este  pomenit  după  episcopul  locului,  numai  dacă  este  de  faţă).  Practic,  episcopii 
vicari  nici  nu  au  dreptul  să  poarte  cârjă  arhierească,  semn  clar  al  jurisdicţiei.  Instalarea 
oficială  a  oricărui  episcop  titular  se  concretizează  prin  înmânarea  cârjei,  fapt  care  nu  are 
loc  în  cazul  episcopilor  vicari  care  nu  pot  beneficia  de  actul  liturgico-canonic  al  înscăunării. 

Mai  mult  decât  atât,  chiar  alegerea  episcopilor  vicari  este  necanonică  întrucât, 
ei  sunt  aleşi  numai  de  Sfântul  Sinod,  la  propunerea  episcopului  eparhiot,  fără 
participarea  preoţilor  şi  mirenilor10. 

Din  acest  motiv,  comisia  care  va  elabora  noile  legiuiri  BOR  va  trebui  să 
analizeze  această  problemă  şi  să  încerce  revenirea  la  tradiţia  veche  românească, 
conform  sfintelor  canoane. 

Problema  episcopilor  vicari  este,  însă,  o  problemă  panortodoxă,  de  aceea 
prima  Conferinţă  panortodoxă  de  la  Rodos  din  1961  a  înscris  pe  lista  de  teme  a 
viitorului  Sfânt  şi  Mare  Sinod  al  Bisericii  Ortodoxe,  şi  subiectul:  „Episcopii 
ajutători  şi  episcopii  vicari”",  când,  probabil,  această  situaţie  va  primi  soluţia 
canonică  şi  teologică  corespunzătoare. 


9  Primii  episcopi  vicari  în  Transilvania  au  fost  Dr,  Flarion  Puşcariu  care  s-a  numit 
episcop  vicar  de  Făgăraş  şi  Filaret  Musta,  episcop  vicar  de  Vârşeţ,  cf.  Arh.  Dr.  V.  Pocitan, 
Arhiereii  vicari...,  p.  26,  nota  1. 

10  Cf.  arr.  103,  104,  şi  129  din  Statutul  pentru  organizarea  şi  funcţionarea  B.O.R., 
extras,  Bucureşti,  2003,  p.  33  şi  39.  Or,  acelaşi  Statut  prevede  ca  alegerea  episcopilor  titulari 
se  face  de  către  de  un  Colegiu  Electoral  din  care  fac  parte  clerici  şi  mireni  (Statut,  art.  1 03), 
conform  canonului  50  Cartagina.  Alegerea  episcopilor  vicari  numai  de  către  Sfântul  Sinod, 
deci  numai  de  episcopi,  este  necanonică  şi  disonantă  faţă  de  alegerea  episcopilor  titulari,  iar 
cuvântul  chiriarhilor,  pe  lângă  care  va  funcţiona  episcopul  vicar,  are  un  rol  prea  mare,  care 
riscă  să  contravină  canonului  76  apostolic,  unde  se  prevede  că  „nu  se  cuvine  episcopului  să 
hirotonească  în  demnitatea  episcopală  pe  cine  voieşte. . .  căci  nu  este  drept  să  se  rânduiască 
moştenitori  episcopiei  “  (cf.  Dr.  Nicodim  Milaş,  Canoanele  Bisericii  Ortodoxe  însoţite  de 
comentarii,  voi.  I,  p.I,  Arad,  1930,  p.  301). 

11  Mag.  E.C.  Marina,  Episcopii  ajutători...,  p.  418. 

2).  Problema  dezechilibrului  dintre  har  şi  jurisdicţie  (problema 
protopopului).  Una  din  consecinţele  principiului  jurisdicţional  -  despre  care  a  scris 
cel  mai  mare  canonist  al  Bisericii  noastre  pr.  prof.  Liviu  Stan  -  este  şi  respectarea 
raportului  sau  echilibrului  dintre  har  şi  jurisdicţie12.  Aceasta  înseamnă  că,  la 
hirotonie,  candidatului  trebuie  să  i  se  confere  o  jurisdicţie  care  să  fie  în  acord  cu 
treapta  harică  pe  care  o  dobândeşte  şi,  prin  urmare,  nimănui,  nu  trebuie  să  i  se  dea 
o  jurisdicţie  nici  mai  mare,  nici  mai  mică  decât  i  se  cuvine,  potrivit  harului  său. 
Acest  echilibru  a  fost  de  la  sine  înţeles  în  Biserică,  dar,  din  păcate,  nu  întotdeauna 

A 

respectat.  In  Biserica  apuseană  s-au  întâlnit  cazuri  când  unii  diaconi  au  ajuns 
cardinali,  adică  li  s-a  acordat  jurisdicţie  de  episcop13. 

Despre  situaţii  opuse  celui  amintit,  vorbeşte  canonul  6  Sardica,  ce  dispune  nu 
fie  permis  a  pune  episcop  intr-un  sat  sau  intr-o  cetate  mică,  pentru  care  ajunge  şi  un 
singur  preot;  căci  nu  este  cuvenit  a  se  aşeza  un  episcop  acolo ,  pentru  a  nu  micşora 
numele  şi  autoritatea  episcopală ’14,  adică  să  nu  se  dea  unui  episcop  jurisdicţie  de  preot. 

Astfel  de  anomalii  canonice  s-au  perpetuat  până  astăzi.  Un  exemplu  din 
Biserica  noastră  îl  constituie  situaţia  din  Episcopia  Aradului  unde  un  diacon  a 
dobândit  postul  de  protopop!?  Acest  fapt  ar  echivala  cu  situaţia  în  care  un  preot  ar 
ajunge  mitropolit. . .  Or,  după  sfintele  canoane,  diaconul  nu  poate  să  şadă,  la  Sfânta 
Liturghie,  înaintea  preotului  „ chiar  dacă  s-ar  găsi  în  vreo  demnitate  bisericească ’ 
(can.  7,  VI  ec;  can.18, 1  ec;  can.20  Laodiceea)15. 

Un  alt  exemplu  îl  constituie  diaconul  inspector  eparhial ,  iarăşi  situaţie  de 
funcţii  incompatibile,  pentru  că  diaconul  nu  poate  inspecta  un  preot. 

Problema  cea  mai  vizibilă  şi  actuală  a  dezechilibrului  dintre  har  şi  jurisdicţie 
este  problema  protopopului .  Chiar  dacă  această  instituţie  este  foarte  veche  în 
Biserică,  totuşi  statutul  ei  este  necanonic.  Faptul  acesta  rezultă  din  situaţia  că  unui 
preot  protopop  i  se  încredinţează  o  jurisdicţie  quasi-episcopală,  adică  o  autoritate 

A 

peste  alţi  preoţi.  însăşi  evoluţia  istorică  descoperă  necanonicitatea  protopopului, 
pentru  că  această  instituţie  a  apărut  în  Biserica  creştină  ca  urmaşă  a  horepiscopilor16. 
Or,  cum  poate  un  preot,  fie  el  şi  protopop,  să  preia  jurisdicţia  şi  funcţiile  unui 
episcop,  fie  el  chiar  şi  de  ţară.  Este  drept,  însă,  că  protopopii  au  apărut  din  necesităţi 
istorice:  din  cauza  dispariţiei  horepiscopilor  şi  din  cauza  că  episcopiile  au  devenit 


12  Pr.  Prof.  dr.  Liviu  Stan,  Har  şi  jurisdicţie,  în  „Studii  Teologice”,  nr.  1-2/1970,  p.  5-28. 

13  ibidem. 

14  Arhid.prof.dr.Ioan  N.  Floca,  Canoanele...,  p.234. 

M 

13  Pr.profidr.  Liviu  Stan,  Îndrumător  canonic ,  la  Arhid.prof.dr.Ioan  N.  Floca, 

A 

Canoanele ....  p.  509.  In  situaţii  de  excepţie  {deci  ocazional,  nu  continuu!),  atunci  când  diaconul 
reprezintă  vreun  episcop,  i  se  va  da  cinstea  ca  aceluia  pe  care  îl  reprezintă  (can.  7,  VI  ec.). 

16  Ioan  V.  Covercă,  Protopopii  în  trecutul  Bisericii  Ortodoxe  Române ,  în  rev.  „Glasul 
Bisericii”,  nr.  7-8/1962,  p.  756-778. 

prea  mari,  iar  legăturile  dintre  preoţi  şi  episcopi  au  devenit  prea  greoaie.  De  aceea 
a  fost  nevoie  de  o  instituţie  intermediară,  sau  o  instituţie  hibrid,  care  să  faciliteze 
legăturile  episcopului  cu  preoţii  şi  credincioşii  din  eparhia  sa.  Toate  acestea,  însă, 
nu  justifică  necanonicitatea  statutului  protopopului.  Din  acest  motiv  în  Biserica 
Greciei  nu  există  protopopi. 

Ideal  ar  fi  ca  Biserica,  respectând  principiul  teritorial,  să-şi  adapteze  împărţirea 
sa  administrativ-teritorială  după  cea  a  statului  (conform  can.17,  IV  ec.),  în  aşa  fel 
încât  în  eparhii  să  nu  se  simtă  necesitatea  protopopului,  ci  episcopul  să  păstreze 
mereu  legătura  directă  cu  preoţii  şi  poporul  pe  care  îl  păstoreşte.  Aceasta  ar  însemna 
ca  administraţia  bisericească  să  nu  mai  fie  atât  de  dependentă  trecutului,  ci  mai 
ales  să  se  adapteze  continuu  realităţilor  prezente. 


3).  Problema  preoţilor  misionari  şi  diaconilor  onorifici.  O  altă  situaţie 
contrară  principiului  jurisdicţional  este  hirotonia  aşa-numiţilor  preoţi-misionari  şi 
diaconi  onorifici.  Aceste  hirotonii  sunt  evident  hirotonii  fără  destinaţie.  Ele  au 
apărut  în  Biserica  noastră  numai  după  1 989,  în  momentul  de  relativă  instabilitate. 
Motivaţiile  acestor  hirotonii  erau  de  natură  „ misionară ”,  dar  paradoxal  era  faptul 
că  noii  hirotoniţi  proveneau  din  rândul  tinerilor  absolvenţi  de  teologie,  fără 
experienţă  pastorală  şi  fără  vechime17.  Or,  activitatea  misionară  cere  exact  contrariul. 

Necanonicitatea  acestor  hirotonii  s-a  putut  constata  şi  ulterior,  când  astfel  de 
preoţi  sau  diaconi  nu  mai  aveau  unde  să  slujească  pentru  că  nu  mai  erau  primiţi  de 
preoţii  parohi,  care,  pe  drept  cuvânt,  nu  erau  obligaţi  a-i  primi  alături  de  ei.  Orice 
faptă  necanonică  are,  în  cele  din  urmă,  consecinţe  nefaste.  Din  aceste  motive,  în 
anii  următori,  episcopii  au  refuzat  să  mai  hirotonească  preoţi  misionari  şi  diaconi 
onorifici.  Nu  ar  fi  rău  dacă,  în  viitoarele  legiuiri  BOR,  se  vor  interzice  expres  astfel 
de  hirotonii. 


4).  Problema  conflictului  de  jurisdicţii  Definirea  sau  delimitarea  jurisdicţiilor 
bisericeşti,  a  fost  şi  rămâne  până  astăzi  o  mare  problemă  în  Biserică.  Cert  este  că 
societatea  omenească  este  supusă  mereu  schimbărilor,  de  aici  şi  jurisdicţiile 
bisericeşti  sunt  adaptate  realităţilor  contemporane. 

O  astfel  de  problemă  s-a  născut  şi  în  Biserica  Ortodoxă  Română,  după  1989, 
când  în  mod  firesc  şi  necesar  au  apărut  (sau  reapărut)  noi  jurisdicţii  bisericeşti. 
Este  cazul  preoţilor  militari,  ai  preoţilor  de  spitale,  ai  preoţilor  de  penitenciare  ş.a. 


17  De  obicei  aceşti  preoţi  misionari  sau  diaconi  onorifici  erau  fii  de  preoţi  de  oraş  sau 
de  protopopi,  care  aveau  astfel  „şansa”  de  a  ajunge  direct  în  oraşele  mari,  pe  lângă  părinţii 
lor,  eludând  indirect  prevederile  canonice. 

Reînfiinţarea  acestor  posturi  a  fost  o  urmare  firească  a  recâştigării  libertăţii  şi 
democraţiei  în  ţara  noastră. 

Numai  că  legislaţia  noastră  bisericească  a  rămas  mult  în  urma  acestor 
transformări.  Mai  exact,  înfiinţarea  posturilor  de  preoţi  amintiţi  mai  sus,  nu  a  fost 
urmată  şj  de  reglementări  canonice  precise  care  să  delimiteze  clar  jurisdicţiile 
acestora  sau  jurisdicţiilor  la  care  ei  sunt  supuşi.  în  felul  acesta  a  apărut  o  nouă 
problemă:  conflictul  de  jurisdicţii l8. 

Mai  întâi,  reînfiinţarea  clerului  militar  fără  reînfiinţarea  episcopiei  militare 
aşa  cum  a  fost  înainte  de  1948,  a  adus  la  multe  situaţii  incerte  (ba  chiar  neplăcute), 
când  nu  s-a  ştiut  cine  decide  într-o  anumită  problemă:  episcopul  locului  sau 
ministerele  în  care  aceştia  îşi  desfăşoară  activitatea?19 

Ceea  ce  nu  s-a  precizat  în  legislaţia  noastră  bisericească  este  cât,  cum  şi  unde 
se  întinde  jurisdicţia  preotului  militar?  De  exemplu,  un  ofiţer  al  armatei  române 
sub  care  jurisdicţie  se  află,  sub  cea  a  preotului  militar  din  unitatea  în  care  îşi 
desfăşoară  activitatea  sau  sub  cea  a  preotului  parohiei  în  care  el  locuieşte  cu  familia? 
Dacă  solicită  unele  slujbe  bisericeşti  acasă  pe  cine  trebuie  să  invite:  pe  preotul 
militar  sau  pe  preotul  paroh? 

La  fel  se  prezintă  situaţia  preoţilor  de  spitale.  Aici  se  pot  naşte  situaţii  cu 
adevărat  penibile  şi  anume:  un  preot  de  spital  poate  să  interzică  unui  preot  paroh 
accesul  în  spital,  la  credincioşii  lui  bolnavi,  pe  motiv  că  săvârşeşte  imixtiune  în 
jurisdicţia  altuia? 

Şi  întrebările  pot  continua20.  Atâta  timp  cât  autoritatea  bisericească  nu  va 
reglementa  această  problemă  a  conflictului  de  jurisdicţii,  întrebările  acestea  rămân 
deschise.  Chiar  dacă,  aparent,  această  problemă  ar  avea  numai  un  caracter  formal, 
totuşi,  trebuie  subliniat  că  în  spatele  ei  stau  probleme  duhovniceşti  foarte  serioase 
pe  care  nu  avem  voie  să  le  ignorăm. 

5).  Problema  diasporei  ortodoxe  sau  conflictul  dintre  principiul  etnic  şi 
principiul  jurisdicţional.jJna  dintre  cele  mai  delicate  probleme  panortodoxe  este 
problema  diasporei  ortodoxe.  întrebarea  care  a  dat  şi  mai  dă  naştere  la  disensiuni 
între  Bisericile  ortodoxe  locale,  sună  în  felul  următor:  sub  jurisdicţia  cui  trebuie  să 
se  afle  diaspora  ortodoxă? 


18  De  această  problemă,  şi  altele,  nu  se  aminteşte  nimic  în  lucrarea  Arhid.prof.dr.Ioan 
N.  Floca  şi  prof.dr.  Sorin  Joantă,  Administraţia  bisericească  parohială  şi  legislaţie,  Sibiu, 

2001,  208  p. 

19  A  se  vedea  Protocolul  dintre  Patriarhia  Română  şi  Ministerul  Justiţiei  privind 
desfăşurarea  Asistenţei  Religioase  in  sistemul  penitenciar  românesc,  în  rev.  „Candela 
Moldovei”,  nr.  7-9/1997,  p.  6-7;  Legea  nr.  195/2000  cu  privire  la  clerul  militar,  publicată  în 
„Monitorul  Oficial”,  nr.  561/13  noiembrie  2000. 

Răspunsurile  care  se  dau  la  această  întrebare  nu  sunt  nici  pe  departe  unitare. 
Unul  dintre  motive  este  acela  că,  privitor  la  diasporă,  două  principii  canonice  se 
bat  cap  în  cap:  este  vorba  de  principiul  etnic  şi  principiul  jurisdicţional. 

Mai  întâi  principiul  etnic  prevede  că  episcopii  fiecărui  neam  să  se  adune 
într-o  singură  Biserică  sub  conducerea  unui  întâistătător,  conform  canonului  34 
apostolic21.  Acest  principiu  este  respectat  de  Biserica  Ortodoxă  Română,  de  toate 
Bisericile  slave  şi  de  Bisericile  ortodoxe  orientale,  de  aceea  diasporele  lor  ortodoxe, 
din  întreaga  lume,  ţin  de  Biserica-mamă. 

Pe  de  altă  parte,  principiul  jurisdicţional,  conform  canonului  8, 1  ec,  prevede 
că  este  nefiresc  ca  în  acelaşi  teritoriu  să  fie  două  sau  mai  multe  jurisdicţii  ortodoxe. 
La  acest  fapt  se  ajunge  prin  respectarea  principiului  etnic,  în  aşa  fel  încât,  în  vestul 
Europei  sunt  oraşe  cu  peste  patru  episcopi  ortodocşi. 

La  aceste  două  poziţii  diferite  se  adaugă  şi  cea  de-a  treia  opinie  care  vine  din 
partea  Patriarhiei  Ecumenice  a  Constantinopolului,  susţinută  de  toate  celelalte 
Biserici  ortodoxe  greceşti,  care  pretinde  că  toată  diaspora  ortodoxă  ar  trebui  să 
depindă  canonic  numai  de  Constantinopol.  Pretenţia  se  bazează  pe  o  interpretare 
subiectivă  a  canonului  28,  IV  ec.22,  şi  care  complică  şi  mai  mult  lucrurile. 

Dilema  cea  grea  a  diasporei  rămâne  întrebarea,  oare  cum  se  vor  putea  împăca 
cele  două  principii  canonice  -  cel  etnic  cu  cel  jurisdicţional  -  pentru  că  ambele  au 
dreptate?  Este  corect  ca  diaspora  să  se  organizeze  după  principiul  etnic,  pentru  ca  astfel 
să  se  păstreze  caracteristicile  locale  ale  Bisericilor  naţionale,  dar  la  fel  de  corect  este  ca 
intr-un  teritoriu  să  fie  numai  o  singură  jurisdicţie  ortodoxă.  Este  binecunoscut  faptul  că 
Biserica  Ortodoxă  pierde  foarte  mult  datorită  lipsei  ei  de  unitate,  prin  fărâmiţarea  într- 
o  puzderie  de  juridicţii  paralele  şi  suprapuse,  care  subminează  propria  ei  credibilitate23. 

Soluţia  este  greu  de  dat,  dar  nu  chiar  aşa  de  imposibilă  pe  cât  se  crede.  Este 
nevoie,  însă,  de  o  autoritate  panortodoxă,  de  consens  ortodox,  de  aceea  tema  diasporei 
se  află  şi  ea  înscrisă  pe  agenda  viitorului  Sfânt  şi  Mare  Sinod  al  Bisericii  Ortodoxe. 
Până  atunci,  câţiva  paşi  înainte  s-au  făcut  de  hotărârile  Conferinţelor  presinodale  care 
au  încercat  să  dea  unitate  ortodocşilor,  în  fiecare  ţară  unde  există  diasporă  ortodoxă24. 


20  Cele  mai  delicate  întrebări  sunt  cele  cu  implicaţii  financiare,  legate  de  „contribuţia 
bisericească”  şi  de  faptul  că  nimeni  nu  te  poate  obliga  să  depinzi  de  doi  preoţi. 

21  Dr.  N,  Milaş,  Cartoanele...,  voi.  I,  p.I,  p.  236. 

22  Idem,  voi.  I,  p.  II,  p.  257. 

23  Este  binecunoscută  afirmaţia  teologului  ortodox  francez  Olivier  Clement:  „Ortodoxia 
are  o  spiritualitate  incontestabilă,  dar  o  organizare  detestabilă". 

24  A  se  vedea  şi  Dr.  Damaskinos  Papandreou,  Sfântul  şi  Marele  Sinod  al  Ortodoxiei . 
Tematică  şi  lucrări  pregătitoare ,  Ed.  Trinitas,  Iaşi,  1998;  Pr.  prof.  dr.  Li  viu  Stan,  Ortodoxia 
şi  diaspora ,  în  rev.  „Ortodoxia”,  nr.  1/1963,  p.  3-38;  Ilie  Dan  Ciobotea,  Problema 
canonicităţii  şi  a  comuniunii  în  diaspora  ortodoxă ,  în  rev.  „Ortodoxia”,  nr.  1/1994,  p.  5  u. 

6).  Problema  unei  „jurisdicţii  universale”  sau  problema  primatului  papal. 

Principiul  jurisdicţional  al  dreptului  canonic,  formulat  prin  canonul  6  al  Sinodului 
IV  ecumenic  (.^Nimeni  să  nu  fie  hirotonit  fără  destinaţie ”),  prin  cuvântul  „nimeni  \ 
nu  lasă  loc  nici  unei  excepţii:  nici  un  cleric  fără  jurisdicţie,  dar  şi  opusul  acesteia, 
nici  un  cleric  cu  jurisdicţie  universală.  Dacă,  pe  atunci,  ar  fi  existat  vreo  jurisdicţie 
universală,  adică  o  jurisdicţie  care  să  cuprindă  întreaga  Biserică  creştină,  cu  siguranţă 
că  acest  canon  ar  fi  menţionat-o25. 

De  altfel,  Biserica  în  totalitatea  ei  aparţine  lui  Hristos,  întemeietorul  şi  capul 
ei,  iar  dacă  ar  exista  vreo  Jurisdicţie  universală ”,  atunci  ea  ar  trebui  să  aparţină 
numai  Celui  care  a  zidit-o  (Matei  16,18)26. 

Chiar  şi  Sfinţii  Apostoli,  care  au  propovăduit  Evanghelia  la  toată  făptură 
(Marcu  16,15)  şi-au  împărţit  lumea  pentru  a  o  putea  încreştina,  lucrând  ca  slujitori 
ai  împărăţiei  cerurilor  după  principiul  stabilit  de  Hristos  „cel  ce  vrea  să  fie  întâiul 
să  fie  cel  din  urmă  dintre  toţi  şi  slujitor  al  tuturor 1  (Marcu  9,35)27. 

Ideea  unei  jurisdicţii  universale,  adică  a  unui  primat  jurisdicţional  pentru 
întreaga  Biserică  creştină  atribuit  episcopului  Romei,  este  o  idee  care  s-a  dezvoltat 
în  Biserica  apuseană  în  cel  de-al  doilea  mileniu  creştin,  căruia  i  s-a  atribuit  şi 
valoare  de  dogmă  abia  la  1 8  iulie  1 870,  la  Conciliul  I  Vatican.  Din  punct  de  vedere 
canonic  această  pretenţie  nu  are  nici  o  acoperire,  nici  în  colecţia  de  canoane  a 
Bisericii  nedespărţite,  nici  în  actele  de  autoritate  jurisdicţională  ale  primului  mileniu 
creştin.  ,fas  de  documents,  pas  d’histoire",  iar  dacă  există  totuşi  o  „ istorie ”  tară 
documente,  atunci  ea  nu  poate  avea  caracterul  veridicităţii28. 

Potrivit  sfintelor  canoane  ale  Bisericii  nedespărţite,  în  Biserica  creştină  au 
existat  şi  există  mai  multe  primate  jurisdicţionale  locale  (can.  34  apostolic)  şi  mai 
multe  primate  onorifice  locale  (can.  28,  IV  ec,),  dar  nicăieri  nu  se  menţionează  un 
singur  primat  jurisdicţional  universal  atribuit  papei  de  la  Roma29. 

Noţiunea  de  „primar  nu  este,  însă,  o  noţiune  străină  de  dreptul  canonic,  nici 
chiar  străină  de  episcopul  Romei  care,  din  motive  politice,  a  dobândit  un  primat  de 
onoare,  prin  canonul  28,  IV  ec.,  pentru  toată  Biserica.  Dar  de  la  acest  primat  onorific 


25  Evangelos  D,  Theodorou,  Der  păpstliche  Primat  aus  der  Sicht  der  orthodoxen 
Tradition,  în  BeoAoyia,  Atena,  62  (1991),  p.  286-444. 

26  Max  Henz,  Orthodoxe  Ekklesiologie  und  der  Primat  Petri,  în  „Internationale 
Kirchliche  ZeitschrifT,  nr.  4/1967,  p.  265-280. 

27  Pr.prof.dr.  Grigorie  T.  Marcu,  Premizele  biblice  ale  erorilor  papalităţii ,  în  rev. 
„Ortodoxia"’,  nr.  2-3/1954,  p.  365  u. 

2S  Pr.prof.dr.  Milan  Şesan,  Naşterea  ideii  papale,  în  rev.  „Mitropolia  Ardealului”,  nr. 
7-8/1962,  p.  469  u. 

29  Thomas  FitzGerald,  Cocliliarity,  Primacy  and  the  Episcopacy,  în  „St.  Vladimir’s 
Theological  Quarterly”,  1992,  p.  17-43. 

la  un  primat  jurisdicţional  universal  este  o  diferenţă  foarte  mare  pe  care  nici  dreptul 
canonic,  nici  istoria  Bisericii  nu  o  poate  acoperi30. 

Trăsătura  specifică  a  dreptului  canonic  şi  a  Bisericii  creştine  este  tocmai 
armonizarea  deplină  dintre  sinodalitate  şi  primat,  dintre  conducerea  prin  comuniune 
şi  conducerea  printr-un  întâistătător.  Armonizarea  acestor  două  aspecte  nu  a  fost  şi 
nu  este  uşoară.  Exagerarea  unui  aspect  în  detrimentul  celuilalt  aspect  a  produs  în 
Biserică  mari  dezechilibre  şi  dezbinări.  De  exemplu:  exagerarea  sinodalităţii  în 
detrimentul  rostului  unor  întâistâtători  (sau  rostul  unor  primate  jurisdicţionale  şi 
onorifice)  a  dus  fie  la  congregaţionalismul  protestant,  fie  chiar  la  dispariţia  deplinei 
şi  adevăratei  sinodalităţi31;  pe  de  altă  parte  exagerarea  primatului  în  detrimentul 
sinodalităţii  a  dus  la  apariţia  primatului  papal.  Nici  una,  nici  alta  nu  sunt  benefice 
pentru  Biserică.  Prin  congregaţionalism  (sau  sinodalitate  nedeplină)  există  riscul 
ca  să  se  aprobe  orice,  chiar  lucruri  ce  atentează  la  credinţa  creştină32,  în  timp  ce 
printr-un  primat  exclusivist  există  riscul  instituţionalizării  exagerate  a  Bisericii, 
care  devine  astfel  vulnerabilă  la  orice  schismă  sau  neînţelegere. 

Redescoperirea  armonizării  dintre  sinodalitate  şi  primat,  sub  toate  aspectele 
lor,  în  aşa  fel  încât  nici  sinodal  itatea  să  nu  sufoce  primatul,  nici  primatul  să  nu 
excludă  sinodalitatea,  este  una  dintre  misiunile  noastre  creştine  de  astăzi,  şi  unul 
din  ţelurile  dialogului  ortodox-catolic33. 

Nu  demult,  însuşi  papa  Ioan  -  Paul  II  a  invitat  toţi  teologii  creştini  să  dezbată 
problema  primatului  papal,  tocmai  pentru  ca  acest  primat  să  fie  folositor,  iar  nu 
dăunător  unităţii  Bisericii.  Biserica  Ortodoxă  apără  primatul  onorific  al  episcopului 
Romei,  dar  condamnă  primatul  jurisdicţional  universal  pretins  de  catolici. 


30  Criştişor  Manea,  Titulatura  de  „ primat ”  in  Biserică,  în  rev.  „Studii  Teologice”,  nr. 
1-2/1965,  p.  45  u. 

31  Aceasta  ar  fi  o  explicaţie  pentru  care  sinodalitatea  panortodoxă  a  încetat  să  mai 
lucreze  propriu-zis,  în  cel  de-al  doilea  mileniu  creştin.  Un  primat  eficient,  necontestat  şi 
puternic  ar  trebui  să  pună  în  lucrare  sinodalitatea  deplină  a  Bisericii.  In  primul  mileniu 
creştin  nu  i  s-a  simţit  lipsa  pentru  că  el  a  fost  suplinit  de  „episcopul  din  afară,  al  Bisericii”, 
împăratul  bizantin. 

33  De  ex.:  „preoţia”  femeii,  acceptarea  homosexualităţii,  a  avorturilor,  a  eutanasiei  etc. 

33  Karl  Rahner,  Offene  Fragen  in  der  Lehre  vom păpstlichen  Primat,  în  “Una  Sancta”, 
nr.1/1979,  p.  44-47.  Wilhelm  de  Vries  SJ,  Ist  der  Primat  ein  Hindemis  im  okumenischen 
Gesprăch?,  în  „Stimmen  der  Zeit”,  nr.  191/1973,  p.  480-487.  Idem,  Der  Primat  als 
dkumenische  Frage,  în  „Ostkirchliche  Studien”,  nr.  25/1976,  p.  187-284.  Rudolf 
Zinnhobler,  Petrusamt  und  Okumene.  Zum  gegenwărtigen  Stand  der  Diskussion,  în 
„Theologisch-praktische  Quartalschrifl”,  1986,  p.  13-21.  P.  Beda  Baumer  OSB,  Der 
Petrusdienst  im  okumenischen  Gesprăch,  in  „Internationale  Kirchliche  Zeitschrift",  nr. 
3/1974,  p.  145-188. 

Argumentele  neacceptării  primatului  jurisdicţional  universal  pot  fi  sintetizate 
astfel: 

a)  în  primul  rând,  modelul  ideal  de  conducere  al  Bisericii  ni-1  oferă  chiar 
Sfinţii  Apostoli,  care  au  armonizat  sinodalitatea  deplină  cu  întâietatea  onorifică, 
sau  verhovnicia  Sfântului  Apostol  Petru,  prin  Sinodul  apostolic  de  la  Ierusalim 
(Fapte,  cap.  1 5).  Deşi  cuvântarea  Sfântului  Apostol  Petru  a  avut  o  mare  importanţă, 
hotărârile  au  fost  luate  de  toţi  în  comun,  în  frăţietate,  şi  prin  aceasta  Apostolii  ne- 
au  lăsat  exemplul  cel  mai  bun  de  felul  în  care  trebuie  condusă  Biserica  lui  Hristos34. 

Din  nefericire  nu  aceeaşi  poziţie  o  are  episcopul  Romei,  ca  urmaş  al  Sfântului 
Apostol  Petru,  în  conciliile  Bisericii  Catolice,  Conciliile  hotărăsc  în  comun,  dar 
votul  papei  este  deasupra  acestora,  nu  în  interiorul  lor. 

b)  Faptul  că  papa  de  la  Roma  n-a  avut  niciodată  un  primat  jurisdicţional 
universal  se  poate  uşor  constata  din  raportul  său  cu  Sinodele  ecumenice35.  Potrivit 
dreptului  canonic  catolic,  primatul  papal  se  concretizează  în  faptul  că  papa  convoacă 
conciliile  catolice  şi  tot  papa  aprobă  hotărârile  lor.  Or,  comparaţia  cu  Sinoadele 
ecumenice  este  relevantă: 

-  papa  n-a  convocat  nici  un  Sinod  ecumenic; 

-  papa  n-a  participat  la  nici  un  Sinod  ecumenic; 

-  papa  n-a  aprobat  din  afară  hotărârile  Sinoadelor  ecumenice,  ci  şi-a  transmis 
acordul  său,  prin  legaţi,  alături  de  toţi  ceilalţi  episcopi  ai  Bisericii; 

-  papa  a  fost  chiar  condamnat  de  un  Sinod  ecumenic.  Este  vorba  de  papa 
Onoriu  condamnat  ca  eretic  monotelit  de  către  canonul  1  al  Sinodului  VI  ecumenic16. 

c)  Dacă  urmaşii  Sfântului  Apostol  Petru  ar  fi  avut  jurisdicţie  universală  în 
Biserică,  atunci  acest  fapt  ar  însemna  că  primul  papă  al  Romei,  Linus,  ar  fi  trebuit 
să  aibă  jurisdicţie  şi  peste  Sfântul  Apostol  Ioan  şi  Sfântul  Apostol  Toma,  care  au 
mai  trăit  mult  după  anul  66  d.H.,  când  a  murit  Sfântul  Apostol  Petru.  Această 
situaţie  este,  sigur,  de  negândit  şi  de  neacceptat  la  fel  ca  şi  primatul  papal.  La  fel  se 

34  Pr.  prof.  dr.  Grigorie  T.  Marcu,  Episcopatul  roman  al  Sfântului  Apostol  Petre  în 
lumina  Noului  Testament,  în  rev.  „Ortdoxia”,  nr.  4/1 949,  p.  1 1 6  u.  Peter  Stockmeier,  Primat 
und  Kollegialităt  im  Licht  der  alten  Kirche,  în  „Theologisch-praktische  Quartalschrift”, 
nr.4/1973,  p.  318-328. 

35  Wilhelm  de  Vries,  Das  okumenische  Konzil  und  das  Petrusant,  în  „Theologisch- 
praktische  Quartalschrift”,  nr.  1/1976,  p.  27-39. 

36  Pr.  prof.  dr.  Dumitru  Stăniloae,  Organizarea  sinodală  a  Bisericii  Ortodoxe  în 
paralelă  cu  cezaro-papismul  catolic,  în  rev.  „Studii  Teologice”,  nr.  9-10/1950,  p.  541  u. 


STUDII  ŞI  ARTICOLE 


poate  pune  întrebarea:  oare  cum  se  poate  justifica  teologic,  pretenţia  urmaşului 
Sfântului  Apostol  Petru,  de  avea  jurisdicţie  peste  urmaşii  celorlalţi  Apostoli?37 

d)  O  concretizare  a  primatului  papal  în  Biserica  Catolică  este  şi  dreptul 
exclusiv  al  pontifului  roman  de  a  numi  episcopii  din  întreaga  lume.  Acest  drept 
este  complet  străin  de  dreptul  canonic  al  Bisericii  nedespărţite.  Potrivit  canoanelor 
6, 1  ec.  şi  50  Cartagina  episcopii  Bisericii  se  aleg  de  cler  şi  popor,  prin  vot  majoritar. 
Necanonicitatea  dreptului  papei  de  a  numi  toţi  episcopii  catolici  arată,  încă  o  dată, 
netemeinicia  pretenţiei  jurisdicţiei  universale38. 

e)  Mulţi  teologi  catolici  justifică  necesitatea  primatului  papal  cu  argumentul  că 
numai  papa  poate  fi  garantul  unităţii  Bisericii.  Argumentaţia  este  falsă  pentru  că,  privind 
istoria  Bisericii  Catolice,  toate  dezbinările  care  au  avut  loc  în  Apus,  au  avut  ca  prim 
punct,  contestarea  primatului  papal.  Iată  cum  pretenţia  jurisdicţiei  universale  a  papei  n- 
a  fost  în  Biserică  numai  o  piatră  de  unire,  ci  şi  o  piatră  de  poticnire39.  încă  un  motiv  în 
plus  de  a  reconsidera  principiului  jurisdicţional  în  Biserică  şi  consecinţele  lui  canonice. 

Concluzii: 

Principiul  jurisdicţional  este  un  principiu  fundamental  al  dreptului  canonic 
ortodox  şi  poate  fi  enunţat  ca  rânduiala  conform  căreia  orice  hirotonie  în  Biserică 
trebuie  săvârşită  cu  o  destinaţie  precisă,  numită  jurisdicţie.  Motivaţia  acestui 
principiu  este  una  teologică,  încredinţarea  harului  fiind  intrinsec  legată  de 
răspunderea  punerii  lui  în  lucrare  într-o  anumită  comunitate.  De  aceea  el  mai  poate 
fi  numit  şi  principiul  responsabilităţii  pastorale. 

Fundamentul  canonic  al  principiului  jurisdicţional  îl  constituie  canonul  6,  VI  ecumenic, 
care  a  formulat  acest  principiu  păstrat,  până  atunci,  pe  calea  obiceiului  de  drept. 

Principiul  jurisdicţional  are  următoarele  consecinţe: 

-  fiecare  cleric  răspunde  de  jurisdicţia  lui  şi  nu  are  voie  să  se  amestece  în 
jurisdicţia  altuia; 


37  Pr.  prof.  dr.  Grigorie  T.  Marcu,  „Locţiitorul^  Fiului  (pretinsul  „ primat  ”  al  Sf  Ap. 
Petru  văzut  in  lumina  unor  detalii  ioaneice),  în  rev.  „Mitropolia  Ardealului”,  nr.  11-12/ 
1957,  p.  787  şi  Megas  Farantos,  Der  păpstîiche  Primat  im  Glauben  und  im  Dialog  aus 
orthodoxer  Sicht,  în  „Intemationale-praktische  Quartalschrift”,  nr.  2/1970,  p.î01-123. 

38  Prof  dr.  Iorgu  D.  Ivan,  Abaterile  papalităţii  de  la  organizarea  canonică  a  Bisericii , 
în  rev.  „Ortodoxia”,  nr.  4/1954,  p.  473;  Gisbert  Greshake  (ed.).  Zur  Frage  der 
Bischofsernennungen  in  der  romisch-katholischen  Kirche,  Verlag  Schnell  &  Steiner, 
Mitnchen-Zurich,  1 64  p,;  Johannes  B.  Bauer,  Die  Bischofswahl \  gestern ;  heute.  Morgen ,  în 
„Theologisch-praktische  Quartalschrift”,  nr.3/1981,  p.  248-254.  Idem,  Fruher  wăhlte  das 
Volk  seine  Bischofe,  în  „Kleine  Zeitung”,  Graz,  4.  Jăn.  1989,  p.  3-4. 

39Petre  Rezuş,  Antipogresismul  Vaticanului,  în  rev.  „Ortodoxia”,  nr.  2-3/1949,  p.  63  u. 

-  hirotoniile  „absolute”,  fără  jurisdicţie,  sunt  necanonice; 

-  în  Biserică  nu  a  existat  o  Jurisdicţie  universală 

-  în  Biserică  nu  pot  exista  două  jurisdicţii  suprapuse,  conform  prevederii 
can.8, 1  ec.,  „ să  nu  fie  doi  episcopi  într-o  cetate altfel  spus  în  Biserică  nu  pot  fi 
doi  clerici  cu  aceeaşi  jurisdicţie,  dar  nici  un  cleric  cu  două  jurisdicţii; 

-  fiecărui  cleric  trebuie  să  i  se  confere  o  jurisdicţie  corespunzătoare  treptei 
harice  în  care  este  hirotonit; 

-  legătura  dintre  cleric  şi  jurisdicţie  este  ca  legătura  dintre  soţ  şi  soţie,  de 
aceea  transferurile  episcopilor  dintr-o  eparhie  într-alta  nu  sunt  canonice  şi  nici 
duhovniceşti  (can.  1  Sardica); 

Nerespectarea  întru-totul  a  principiului  jurisdicţional  a  dus  la  o  serie  de 
probleme  canonice  actuale: 

1) .  Problema  episcopilor  vicari,  adică  a  episcopilor  necanonici  fără  jurisdicţie 
(în  Biserica  Greciei  nu  există  episcopi  vicari); 

2) .  Problema  protopopului,  adică  a  instituţiei  hibrid  a  preotului  care  primeşte 
jurisdicţiei  quasi-episcopală,  nerespectând  echilibrul  dintre  har  şi  jurisdicţie  (în 
mai  multe  Biserici  locale  nu  există  protopopi); 


3) .  Problema  preoţilor  misionari  şi  a  diaconilor  onorifici,  adică  a  clericilor 
hirotoniţi  necanonic,  fără  jurisdicţie; 

4) ,  Problema  conflictului  de  jurisdicţii,  adică  a  situaţiilor  incerte  cu  privire  la 
jurisdicţia  în  care  se  află  unii  credincioşi; 

5) .  Problema  diasporei  ortodoxe  sau  a  conflictului  dintre  principiul  etnic  şi 
principiul  jurisdicţional,  adică  a  organizării  corecte  a  diasporei  ortodoxe  în  jurisdicţii 
naţionale,  care  duce  la  situaţia  incorectă  şi  dezavantajoasă  a  jurisdicţiilor  ortodoxe 
paralele; 

6) .  Problema  unei  Jurisdicţii  universale ”  adică  a  pretenţiei  primatului  papal, 
contrară  principiului  jurisdicţional.  Trăsătura  specifică  a  dreptului  canonic  este 
armonizarea  deplină  dintre  conducerea  printr-un  întâistătător.  Astfel  se  cade  fie  în 

congregaţionalism  protestant,  fie  în  papism  catolic. 

* 

In  urma  celor  prezentate  rezultă  imperios  necesitatea  reconsiderării 
principiului  jurisdicţional  şi  a  consecinţelor  lui,  atât  în  perspectiva  viitorului  Sfanţ 
şi  Mare  Sinod  al  Bisericii  Ortodoxe,  cât  şi,  mai  ales,  în  procesul  elaborării  noilor 


legiuiri  ale  Bisericii  Ortodoxe  Române,  în  vederea  regăsirii  canonicităţii  autentice 


a  organizării  şi  funcţionării  Bisericii  noastre. 


Pr.  Lect.  Univ.  Dr.  Irimie  Marga 
Facultatea  de  Teologie  Ortodoxă  «Andrei  Şaguna»,  Sibiu 

Abstract:  The  second part  of  the  sîudy  dedicated  to  the  meaning  and function  of  the 
jurisdictional principie  in  Orthodox  Canon  Law,  according  to  which  no  clerical  orâination 
is  valid  without  a  jurisdiction,  i  e.  a  precise  pastoral  destination ,  courses  the  out  of 
canonica l  situations  created  hy  non-observing  this  principie:  a)  the  vice-bishop,  entitled 
with  fictive  jurisdiction ;  b)  the  proto-presbyter,  in  the  Romanian  Orthodox  Church ,  whose 
jurisdiction  is  disproporţionate ;  c)  the  'missionary  priest  ’  and  the  ' honoriflc  deacon  d) 
the  jurisdiction  conflict ,  in  cases  of  incert  itude  regarding  the  borders  of  jurisdiction;  e) 
the  problem  of  the  Orthodox  Diaspora,  raised  by  the  conflict  between  the  ethnical  principie 
and  the  jurisdictional  principie;  f)  the  problem  of  a  ‘ universal  jurisdiction  \  pretended  by 
the  bis  hop  of  Rome ,  the  Pope  s  primacy ;  still  unresolved  after  a  millennium  of  separation 
between  Roman-Catholics  and  Orthodox . 


ATITUDINEA  PROFEŢILOR 
FAŢĂ  DE  CULTUL  SACRIFICI  AL  * 


1.  Cadrele  generale  ale  cultului  sacrificial 

1.1  Fiinţa  sacrificiilor 

Cultul  este  parte  integrantă  a  religiei  -  ca  legătură  conştientă  şi  liberă  a 
omului  cu  Dumnezeu.  Acesta  este  definit  de  experienţa  şi  manifestarea  practică 
externă,  pornită  din  dorinţa  interioară  a  omului  de  a-L  adora  pe  Dumnezeu,  şi  a 
rămâne  în  legătură  permanentă  cu  El.  Istoria  religiilor  atestă  faptul  că  elementele 
cultice  de  bază,  pe  care  omul  le-a  experiat  în  raport  cu  divinitatea,  au  fost  rugăciunea, 
jertfa  sau  sacrificiul.  Acestea  sunt  întâlnite  în  toate  religiile  lumii,  în  stadii  şi  forme 
de  manifestare  extrem  de  variate. 

Jertfele  sau  actele  sacrificiale  sunt  în  strânsă  legătură  cu  imboldul  omului 
de  a-şi  exprima  religiozitatea,  pentru  că  „sentimentul  dependenţei  faţă  de  Cel  din 
care-şi  trage  originea,  omul  nu  l-a  păstrat  în  sine  ca  pe  o  idee  abstractă,  ci  a  început 
să  şi-l  exteriorizeze,  adorând  Fiinţa  de  la  care  a  crezut  că  îşi  are  originea,  adorare 

A 

din  care  a  luat  naştere  jertfa”. 1  In  relaţia  om-Divinitate,  jertfa  apare  ca  „prima,  cea 
mai  generală,  cea  mai  importantă  şi  mai  veche  expresie  a  adoraţiunii  religiose”2 
Investigaţia  teologică  poate  merge  mai  departe,  subliniind  faptul  că  jertfa  se 
identifică  cu  fiinţa  religiei  însăşi;  „  scopul  sacrificiilor  se  confundă  cu  scopul  religiei 
care  este  adorarea  lui  Dumnezeu  şi  ascultarea  faţă  de  El,  prin  împlinirea  poruncilor”* 

Sacrificiul  exprimă  dorinţa  omului  de  a  se  oferi  integral  lui  Dumnezeu. 
Această  oferire  nu  putea  să  fie  decât  în  concordanţă  cu  natura  dihotomică  a  omului- 
sufletească  şi  trupească.  Partea  spirituală  a  omului  s-a  impregnat  în  sacrificiu  prin 


*  Această  lucrare  este  întocmită  sub  îndrumarea  P.C.  Pr.  Profi  Dr.  Dumitru  Abrudan, 
care  a  şi  dat  avizul  pentm  publicare. 

1  Drd.  Petre  Semen,  Valoarea  religios-moralâ  a  jertfelor  Vechiului  Testament ,  în  M.O., 
nr.  10-12/1977,  p.747 

2  Cari  Wilhelm  Băhr,  Symbolik  des  mosaischen  Cultus,  Heidelberg,  1839,  vol.II, 
p.189,  apud  Dr.  Mircea  Chialda,  Sacrificiile  Vechiului  Testament ,  Caransebeş  1941,  p.  12 

3  Pr.  Prof.  Dr.  Dumitru  Abrudan,  Sacrificiu  şi  spiritualitate,  în  Anuarul  Facultăţii  de 
Teologie  „Andrei  Şaguna"  Sibiu,  2001,  p.  9.  Vezi  şi  Dr.  Mircea  Chialda,  op.  cit.,  p.  1 2  şi 
Părintele  Gaieriu,  Jertfă  şi  Răscumpărare ,  Ed,  Harisma,  Bucureşti,  1 99 1 ,  p.9 

sentimentul  de  adorare,  ascultare  şi  supunere  faţă  de  Creatorul  său,  iar  cea  trupească 
exteriorizând-o  pe  cea  interioară  prin  dorinţa  de  a  pune  înaintea  lui  Dumnezeu 
ceea  ce  este  mai  de  preţ  -  adică  viaţa  lui.  Când  cele  două  dimensiuni  realizează 
unitatea,  ia  fiinţă  într-adevăr  sacrificiul.  Viaţa  sa,  omul  nu  o  putea  scrifica,  pentru 
că  Dumnezeu  nu  l-a  creeat  pe  om  ca  mai  apoi  să-i  ceară  suprimarea4  şi  atunci  omul 
oferă  ce  are  mai  bun  şi  mai  ales  din  proprietatea  sa  „câştigată  în  sudoarea  feţei 
sale’Yc/  Fac.  3, 19)  -  produse  vegetale  şi  animale. 

Pornind  de  la  acest  fapt  subliniem  caracterul  substitutiv  al  sacrificiilor  şi, 
strâns  legat  de  acesta,  cel  expiator  şi  moral.  Nu  materia  vegetală  sau  sângele  animal 
produceau  ştergerea  păcatului,  ci  ele  doar  menţineau  trează  în  om  conştiinţa 
păcatului,  dorinţa  de  izbăvire  şi  de  comuniune  cu  Dumnezeu. 

Sacrificiile  Vechiului  Testament  au  avut  o  eficacitate  simbolică,  sacrifîcatorul 
fiind  doar  reprezentat  de  victima  adusă  pe  altar  înaintea  lui  Yahve.  Simbolul 
împleteşte  actul  intern  cu  cel  extern  ferind  sacrificiul  de  formalism. 

Nu  putem  să  nu  subliniem  şi  valoarea  tipologică  a  jertfelor  veterotestamentare 
deoarece  acestea  toate  prefigurau  jertfa  unică  a  Mîntuitorului  lisus  Hristos  pe  Cruce: 
„în  adevăr,  Legea,  având  umbra  bunurilor  viitoare,  iar  nu  însuşi  chipul  lucrurilor, 
nu  poate  niciodată  cu  aceleaşi  jertfe,  aduse  neîncetat  în  fiecare  an-  să  facă  desăvârşiţi 
pe  cei  ce  se  apropie. .  .căci  printr-o  singură  jertfă  adusă,  a  adus  la  veşnica  desăvârşire 
pe  cei  ce  se  sfinţesc.”(Evr.lO,l,14) 

1 .2  Etimologie 

Din  perspectivă  lingvistică  putem  spune  că  limba  română  foloseşte  ca 
sinonime  cuvintele  sacrificiu  şi  jertfă 5 6,  doar  că  au  o  etimologie  diferită: 

-  sacrificiu:  din  cuvântul  latin  sacrificium 6  -  adj.  sacer-sacru  +  vb .facio,- 
ere,feci,factum  -  a  face,  deci  „a  face  cele  sacre”.  Acest  termen  „evocă  literalmente 
ideea  de  acţiuni  sacre  prin  excelenţă,făcute  asupra  bunurilor  sensibile,  în  vederea 
afierosirii,  rezervării  în  mod  simbolic  lui  Dumnezeu  pentru  a  i  le  oferi,  transfera,  în 
semn  de  dependenţă,  ca  cinstire  şi  respect  unic  datorat.”7 


4  Un  exemplu  concludent  este  cel  din  Fac.  22  —  Dumnezeu  doar  încearcă  credinţa 
Patriarhului  Avraam,  şi  opreşte  sacrificiul  lui  Isaac,  oferind  ca  substitut  un  berbec 

5  cf.  Luiza  Seche,  Mircea  Seche,  Irina  Preda,  Dicţionarului  de  sinonime,  Ed.  Ştiinţifică 
şi  Enciclopedică  Bucureşti  1989,  p.  431 

6  cf.  DEX  (Dicţionarul  explicativ  al  limbii  române),  ediţia  Il-a,  Ed.  Univers 
Enciclopedic,  Bucureşti,  1998,  p.  942 

7  A.  Gaudel,  art.  „Sacrifice”,  în  Dictionnaire  de  Theologie  Catholique,  voi.  XIV, 
Paris  1939,  col.  662 

-  jertfi:  din  slavonescul  zrutya,  de  la  care  şi  zrutviniku-  jertfelnic* 

Sinonimia  celor  două  noţiuni  relevă  faptul  că  ambele  „evocă  ideea  acelor 
acţini  sfinte,  care  sunt  simbolic  rezervate  lui  Dumnezeu,  dovedind  prin  ele  că 
omenirea  îi  poartă  respect,  iar  ca  semn  de  ascultare  şi  dependenţă  îi  oferă  ceva  din 
bunurile  sale.”9 

Ebraica  biblică  foloseşte  pentru  a  exprima  ideea  generală  de  „sacrificiu” 
cuvântul  pip  (korban)-„dai,  ofrandă”;  derivând  de  la  verbul  2~p  ( karab )  -  care 
la  forma  paal  (activă)  înseamnă  „a  apropia”,  iar  la  forma  hitpael  (reflexiv  prin 

excelenţă)  -  2”lpnn  (hitkarab)  se  traduce  cu  „a  se  apropia”.  In  lumina  acestei 
etimologii  „korban  ”  este  „cea  mai  tipică  expresie  pentru  a  exprima  fiinţa  sacrificiilor 
mozaice,  întrucât  conţine  ideea  apropierii  unui  Dumnezeu  depărtat,  care  prin 
sacrificii  intră  în  comunitate  cu  omul”10 

Cea  mai  veche  expresie  a  Vechiului  testament  pentru  noţiunea  de  Jertfă” 

este  aceea  de  iin]Q  (mine ha)  -  în  cartea  Facerii  4,  3,  unde  jertfele  lui  Cain  şi  Abel 
sunt  numite  cu  expresia  miT1?  ilITO  (mincha  laiahve)  -  „< dar  lui  Iahve 

1 .3  Cadrul  dogmatico-scripturistic  veterotestamentar 

Textul  scripturistic  nu  ne  oferă  informaţii  legate  de  existenţa  sacrificiilor 
sângeroase  sau  nesângeroase  în  starea  paradisiacă  a  omului,  deoarece  comuniunea 
cu  Dumnezeu  exista  în  sensul  cel  mai  înalt,  fără  aceste  forme  exterioare  cultice, 
pentru  că  „Dumnezeu  cel  personal,  creator  şi  proniator.  Se  arăta  cu  o  evidenţă  de 
necontestat  în  oglinda  netulburată  a  sufletului  şi  toate  bunele  intenţii  ale  omului  se 
întâlneau  cu  cele  sugerate  interior  de  Dumnezeu.”12 

Acest  fapt  nu  anulează  ideea  că  şi  în  stadiul  paradisiac  omul  avea  în  sine 
dimensiunea  jertfei,  dar  era  una  interioară,  a  dăruirii  şi  a  ascultării  desăvârşite  faţă 
de  Dumnezeu.  Jertfa  este  în  deplină  concordanţă  cu  actul  creaţiei  şi  ea  nu  lipseşte 
din  etapa  edenică  a  omului:  „Să  fundamentăm  adică  jertfa  ca  act  al  relaţiei 
desăvârşite  între  om  şi  Dumnezeu,  pe  dăruirea  omului  lui  Dumnezeu,  ca  răspuns  la 
darul  fîcut  de  Dumnezeu  omului  prin  creaţie;  pe  o  dăruire  liberă,  personală,  aşa 


8  cf.  DEX,  p.547 

9  Dr.  Mircea  Chialda,  op.cit,  p.19 

10  ibidem,  p.21 

11  ibidem ,  p.20-2 1  -pt.  o  tratare  mai  detaliată  a  etimologiei  ebraice  referitoare  la  toate 
categoriile  de  sacrificii 

12  Pr.  Prof.  Dr.  Dumitru  Stăniloae,  Teologia  Dogmatică  Ortodoxă,  voi  I,  ediţia  Il-a, 
Ed.  IBMBOR,  Buc.  1996,  p.  281 

cum  dăruirea  lui  Dumnezeu  în  creaţie  e  absolut  liberă.  Şi  mergând  mai  în  adâncul 
lucrurilor,  să  descoperim  că  ideea  de  dăruire,  care  are  la  baza  ei  dragostea 
atotprisositoare  şi  atotdăruitoare  îşi  urcă  originile  ei  dincolo  de  om,  în  dumnezeire,  în 
viaţa  lăuntrică  a  Prea  Sfintei  Treimi,  în  raporturile  dintre  cele  trei  Ipostasuri  ale  uneia 
şi  aceleiaşi  Fiinţe  şi  se  manifestă  din  plin  în  raporturile  externe  ale  DumnezeiriFn 

Stadiul  postedenic,  determinat  de  căderea  primilor  oameni,  marchează  drama 
îndepărtării  de  Dumnezeu,  dar  şi  nădejdea  că  acel  chip  al  lui  Dumnezeu,  care  nu  s- 

A 

a  şters  cu  totul  în  om,  va  putea  să  lucreze  dorinţa  după  mântuire.  In  această  lucrare 
de  căutare  a  restaurării,  a  refacerii  comuniunii,  parţializată  prin  păcatul 
protopărinţilor,  un  rol  major  l-au  avut  sacrificiile ,  culminând  cu  cel  al  Mântuitorului 
pe  Cruce  -  „pentru  noi  oamenii  şi  pentru  a  noastră  mântuire”.  Astfel  putem  vorbi 
despre  refacerea  comuniunii  prin  jertfă  în  creaţie. 

Potrivit  Vechiului  Testament,  la  început  sacrificiile  au  fost  o  afierosire  benevolă, 

neimpusă,  „o  exteriorizare  a  simţămintelor  celui  credincios”14.  In  acest  sens  jertfesc  fii 
protopărinţilor,  Cain  şi  Abel  (Fac.3,4-5).15  Este  vorba  de  un  sacrificiu  euharistie  pornit 
din  dorinţa  de  a  mulţumi  lui  Dumnezeu  pentru  cele  ce  au  primit  de  la  El.  Domnul  „a 
căutat  spre  Abel  şi  spre  darurile  lui,  iar  spre  Cain  şi  spre  darurile  lui  n-a  căutat”(v.4-5). 
Abel  se  înfăţişează  pentru  sacrificiu  cu  o  calitate  deosebită  a  ofrandei  sale  „a  adus  din 
cele  întâi  născute  ale  oilor  sale  şi  din  grăsimea  lor”  punând  în  lumină  starea  sa  sufletească 
deosebită  în  momentul  înfăţişării  înaintea  lui  Dumnezeu,  la  vremea  săvârşirii  actului 
cultic.  în  antiteză  cu  Abel  apare  Cain,  „care  a  adus  jertfă  lui  Dumnezeu  din  roadele 
pământului”.  Faptul  că  ele  nu  sunt  precizate  sugerează  imperfecţiunea  actului  său,  atât 
a  celui  interior  cât  şi  a  celui  exterior.  Acest  episod  scripturistic  ne  arată  rolul  deosebit 
de  important  al  disponibilităţii  sufleteşti,  al  gândului  curat  şi  al  intenţiei  bune-virtuţi  pe 
care  Dumnezeu  le  cere  celui  ce  doreşte  să  aducă  jertfă. 

Relevarea  acestui  prim  sacrificiu  din  „Geneză”  grefează  învăţătura  de  referinţă 
la  care  se  va  raporta  întreg  cultul  sacrificial  al  Vechiului  Testament  şi  anume  că 
„Dumnezeu  nu  se  uită  la  actul  vizibil,  ci  pune  mai  mare  preţ  pe  sacrificiul  intern, 
ce  se  exprimă  prin  acesta.”16  Aceasta  va  fi  „kerigma"  profetică  atunci  când 

13  Părintele  Galeriu,  op  cit.,  p.  13-14 

14  Nicolae  Neaga,  Sacrificiile  Vechiului  Testament,  în  Telegraful  Român,  nr.  19-20/ 
1959,  p.  3 

15  Fac  3,4  este  prima  menţiune  a  unui  act  sacrificial  în  Sfânta  Scriptură;  „LXX  face 
distincţie  între  «jertfele»  lui  Cain  şi  «darurile»  lui  Abel.  «Jertfele»,  (0UGlOtl)  sunt  ceva 
obişnuit,  jertfitorul  păstrându-şi  o  parte  din  ofrandă,  în  vreme  ce  «darurile»  (Stopa)  sunt 
deosebite.  Distincţia  e  cu  atât  mai  semnificativă  cu  cât  ea  nu  există  în  textul  masoretic,  care 
foloseţte  acelaşi  termen  în  ambele  cazuri:  minhăh  -  cf.  Septuaginta  1,  Ed.  Polirom,  Iaşi 
2004,  p.  62,  notă  la  Gen.  4,  5 

16  Dr.  Mircea  Chialda,  op.cit.,  p.53 

Dumnezeu  va  înfiera,  prin  organele  teocratice,  îndepărtarea  poporului  ales  de  la 
sensul  real  al  sacrificiului. 

La  baza  sacrificiilor  lui  Cain  şi  Abel  nu  a  stat  porunca  divină,  ci  ele  izvorăsc  din 

A 

natura  lor  sufletească,  din  simţământul  lor  de  dependenţă  faţă  de  Dumnezeu.  In  acelaşi 
spirit  jertfeşte  şi  Noe  după  ieşirea  din  corabie  (Fac.  8, 20-22),  dorind  să  intre  în  comuniune 
cu  Dumnezeu,  Care  i-a  bine-primit  jertfa  -,,a  mirosit  mireasmă  bună”(v.21). 

Primul  sacrificiu  poruncit  de  Dumnezeu  este  cel  relatat  în  Fac.  15,9-17:  lui 
Avram  Domnul  Dumnezeu  îi  cere  jertfa-„găteşte-mi!”(v.9),  indicându-i  şi  materia 
sacrificială(v.9). 

Patriarhii  Vechiului  Testrament-  Avraam(Fac.  12,7;  13,8;  15,  9-17),  Isaac 
(Fac.  26,25),  Iacov  (Fac.  28,18;  31,54;  33,20;  46,1)  vor  sacrifica  atât  din  porunca 
lui  Dumnezeu,  dar  şi  ca  urmare  a  imboldului  interior  de  a  realiza  legătura  cu  El. 
Până  la  instituirea  preoţiei,  în  sânul  poporului  ales,  sacrificiile  erau  aduse  de  către 
capii  familiilor  sau  de  către  cei  întâi-născuţi.  Talmudul  dă  mărturie  despre  acest 

A 

fapt:  „înainte  de  a  se  fi  construit  cortul,  înălţimile  erau  permise  şi  cultul  se  făcea 
prin  cei  întâi  născuţi.”17 

Cultul  sacrificial  n-a  încetat  nici  în  Egipt,  unde  evreii  s-au  strămutat,  dovadă 
fiind  cerinţa  lui  Moise  şi  Aaron  înaintea  Faraonului:  „Dumnezeul  evreilor  ne-a 
chemat;  lasă-ne  să  mergem  în  pustie  cale  de  trei  zile,  ca  să  aducem  jertfă  Domnului 
Dumnezeului  nostru,  ca  să  nu  pierim  de  ciumă  sau  de  sabie.”(Ieş.  5,3) 

Instituţional izarea  sacrificiilor  are  loc  după  darea  legii  pe  muntele  Sinai, 
Dumnezeu  stabilind  prin  Moise  norme  şi  rânduieli  precise  după  care  să  se  desfăşoare 
cultul  sacrificial  în  sânul  poporului  lui  Israel.  Totodată  Cortul  Sfânt  este  fixat  ca 
loc  unic  de  aducere  a  jertfelor  iudaice,  şi  aşa  va  rămâne  pănă  la  înlocuirea  lui  cu 
Templul  Sfânt  ridicat  de  Solomon.  Codul  scripturistic  sacrificial  fundamental  pentru 
spiritualitatea  evreilor  Vechiului  Testament  este  cuprins  în  cartea  Leviticului  (1-8; 
14;  16,17;  22,18-33)'* 

A 

In  decursul  istoriei  sale,  poporul  evreu  s-a  abătut  de  multe  ori  de  la  adevăratul 
sens  spiritual  al  sacrificiilor,  căzând  într-o  practicare  formală  a  ritualui  acestora. 
Cei  care  s-au  ridicat  împotriva  acestui  cult  steril  au  fost  profeţii,  prin  glasul  cărora 
Dumnezeu  cerea  poporului  în  primul  rând  o  jertfă  sufletească  „duh,  umilit,  inimă 
inffântă  şi  smerită”  (Ps.  50,  1 8),  fără  de  care  sacrificiile  externe  rămân  doar  simple 
forme  golite  de  sensul  dumnezeiesc. 

Atitudinea  profeţilor  faţă  de  cultul  sacrificial  va  face  obiectul  studiului  de  faţă, 
bazîndu-ne  în  primul  rând  pe  cuvântul  revelat  al  Scripturii  veterotestamentare,  cuvânt 


17  Zebachim  14,4;  apud Pr.  Prof.  Dr.  Dumitru  Abrudan,  art.  cit.,  p.13 

18  Menţiunea  nu  este  eshaustivă  deoarece  în  cărţile  Levitic  şi  Numeri  mai  întâlnim  şi 
alte  rânduieli  date  de  Dumnezeu  pentru  unele  cazuri  particulare 

din  care  reiese  dorinţa  acestora  de  a  determina  în  rândul  poporului  lui  Israel  adevărata 
adorare  spirituală  pentru  Yahve,  fără  însă  a  anula  eficacitatea  sacrificiilor  ca  mijloc 
cultic  de  exprimare  a  stării  interioare  şi  a  dorinţei  de  a  realiza  comuniunea  cu  Dumnezeu. 

2.  Cultul  sacriflciai  în  viziunea  profeţilor 

Profeţii19  Vechiului  Testament  au  avut  o  misiune  specială,  ei  fiind  aleşi  şi 
trimişi  de  Dumnezeu  să  călăuzească  şi  să  menţină  în  spiritul  sfinţeniei  şi  al 
mesianismului  viaţa  religioasă  a  poporului  evreu;  „au  fost  cei  mai  de  seamă  învăţători 
ai  poporului  biblic,  care,  ca  trimişi  extraordinari  ai  lui  Dumnezeu,  adică  reprezentanţi 
autentici  ai  religiei  adevărate,  au  conservat,  au  apărat  şi  au  cultivat  monoteismul 
Vechiului  Testament,  pregătind  astfel  pe  credincioşi  pentru  Testamentul  cel  Nou  şi 
desăvârşit,  încheiat  de  Mântuitorul  lumii,  Domnul  nostru  lisus  Hristos”20 

tk. 

In  activitatea  misionară  a  profeţilor  un  rol  important  a  ocupat  şi  preocuparea 
acestora  pentru  cultul  sacrificial.  Ei  au  luptat  să  determine  în  conştiinţa 
conaţionalilor  revenirea  la  adevăratul  sens  al  sacrificiilor  şi  combaterea  oricăror 
decăderi  formaliste.  Profeţii,  pe  baza  cuvântului  dumnezeiesc  inspirat,  s-au  străduit 
să  arate  unitatea  ce  trebuie  să  existe  între  cultul  extern  şi  cel  intern,  ba  mai  mult,  că 
trebuie  să  primeze  vrednicia  spirituală  a  celui  ce  doreşte  să  dobândească  prin  jertfă 
sfinţenia  promisă  de  Yahve:  „sfinţiţi-vă  şi  veţi  fi  sfinţi  că  Eu,  Domnul  Dumnezeul 
vostru,  sfânt  sunt”(Lev.  1 1 ,44). 

Profeţii  au  luptat  pentru  primatul  religiei  interioare^ ,  deoarece  la  baza 
legământului  dintre  Dumnezeu  şi  poporul  lui  Israel  nu  stau  doar  o  serie  de  prescripţii 
cultice  externe,  ci  în  primul  rând  Dumnezeu  a  cerut  un  sacrificiu  intern  -  ascultarea 
-  zicând  la  încheierea  legământului:  „Deci,  de  veţi  asculta  glasul  Meu  şi  de  veţi 

A 

păzi  legământul  Meu,  dintre  toate  neamurile  îmi  veţi  fi  popor  ales... îmi  veţi  fi 
împărăţie  preoţească  şi  neam  sfânt!”.  Auzind  cuvintele  acestea  poporul  adunat  la 
poalele  Muntelui  Sinai  pentru  primirea  Legii  răspunde:  „Toate  câte  a  zis  Domnul 
vom  face  şi  vom  fi  ascultători !”(Ieş.  19, 5, 6, 8). 22 

Un  alt  argument  pentru  a  fundamenta  sacrificiul  extern  pe  dispoziţia  internă 
de  a  intra  în  legătură  cu  Dumnezeu  este  şi  acela  că  „întâi  a  venit  Legea  şi  abia  după 


19  ebr:  sg.  (navi)-profet 

20  Pr.  Prof.  Vladimir  Prelipceanu,  Pr,  Prof.  Nicolae  Neaga,  Pr.  Prof.  Gheorghe  Bama, 
Pr.  Prof.  Mircea  Chialda,  Studiul  Vechiului  Testament  (manual  pt.  Institutele  Teologice), 
ediţia  Il-a,  Ed.  IBMBOR,  Bucureşti  1985,  p.  215 

21  Vocabulaire  de  Theologie  Biblique ,  septieme  edition,  Les  Edition  du  Cerf,  Paris 
1991,  col.  1166 

22  Cf.  Dr.  Mircea  Chialda,  opxit ,  p.  60 

aceea  Cortul  Sfânt,  centrul  cultului.  Legământul  s-a  încheiat  pe  baza  Legii:  «Eu 
voi  fi  Dumnezeul  vostru  şi  voi  veţi  fi  poporul  Meu»,  fundamentul  oricărei  religii”23 

Punct  maxim  de  referinţă  a  lui  Israel-ca  popor  afierosit  lui  Yahve-„revelaţia 
de  la  Sinai  e  oarecum  o  sinteză  a  teologiei  Vechiului  Testament.  Valoros  tezaur  de 
informaţii,  Revelaţia  sinaitică  vizează  realitatea  din  lăuntru  a  credinciosului ,  dar 
şi  pe  cea  din  afară,  analizează  problemele  de  atunci  ale  poporului  ales.”24  în  lumina 
acestei  revelaţii  profeţii  vor  vesti  poporului  că  starea  de  decadenţă  spirituală  şi 
practicarea  unui  cult  formal  (de  foarte  multe  ori  idolatru)  sunt  cauze  pentru  care 
însuşi  Dumnezeu  strigă  vremea  pocăinţei:  „Nu  mai  faceţi  rău  înaintea  ochilor  Mei. 
încetaţi  odată!”  (Isaia  1,16) 

2  A  Atitudinea  profeţilor  vechi 

Menţinerea  unui  cult  divin  ferit  de  elemente  idolatre  dar  şi  de  neglijenţa 
pentru  dimensiunea  spirituală  au  fost  preocupări  prioritare  în  activitatea  profeţilor, 
aleşi  de  Dumnezeu  să-I  vestească  voia  Sa  în  sânul  lui  Israel. 

O  astfel  de  atitudine  este  întâlnită  chiar  şi  la  profeţii  vechi  sau  anteriori,  care 
şi-au  desfăşurat  activitatea  între  secolele  XI.  î.Hr.  şi  IX  î.Hr  ;  aceştia  deşi  nu  şi-au 
scris  cuvântările  lor  au  avut  menirea  să-i  îndrume  exclusiv  pe  contemporanii  lor.23 

O  excepţie  de  la  această  încadrare  a  proefţi lor  vechi  este  profetul  şi  legiuitorul 
Moi  se,  şi  aceasta  atât  prin  anii  în  care  a  activat  ~~1 350-1 230,  dar  şi  prin  faptul  că  el 
a  lăsat  în  scris  monumentala  operă  a  Pentateuhului.26  Aceasta  nu  ne  împiedică  să- 
1  considerăm  ca  primul  între  profeţii  vechi27,  aşa  cum  dealtfel  face  şi  tradiţia  rabinică 
-  „dintre  toţi  profeţii,  cel  mai  mare  a  fost  Moise.  El  se  distanţează  de  ceilalţişi  se 
află  în  fruntea  lor,  unic  în  demnitate  [...]Reve!aţia  ce  i-a  fost  acordată  este  sursa  la 
care  s-au  adăpat  toţi  profeţii  veniţi  după  el”.28 


23  Ibidem 

24  Pr.  Prof.  Nicolae  Neaga,  Teologia  Vechiului  Testament  şi  actualizarea  ei,  în  M.O. 
3-4/1976,  p.188 

25  Pr.  Prof.  Dr.  Dumitru  Abrudan,  Profeţii  şi  rolul  lor  în  istoria  mântuirii,  în  M.  A.  nr. 
3-4/  1983,  p.  141. 

26  Pentru  o  sinteză  a  problemei  paternităţii  lui  Moise  asupra  Pentateuhului  vezi  Biblia 
sau  Sfânta  Scriptură,  ediţie  jubiliară  a  Sfântului  Sinod,  versiune  diortosită  după  Septuaginta , 
redactată  şi  adnotată  de  Bartolomeu  Valeriu  Anania,  Arhiepiscopul  Clujului, sprijinit  pe 
alte  numeroase  osteneli,  Ed.IBMBOR,  Bucureşti  2001 ,  “Introducere  la  Pentateuh”,  p  1 9-2 1 

27  Vezi  Studiul  Vechiului  Testament ,  ed.cit p.217 

28  A.  Cohen,  Talmudul ,  traducere  din  franceză  de  C.  Litnman,  Ed.  Hasefer,  Bucureşti 
2003,  p.194 

Imperativul  păstrării  cu  sfinţenie  a  legilor  cultice  sacrificiale,  instituite  de 
.  Dumnezeu  pentru  evrei,  reiese  încă  din  timpul  lui  Moise,  care  în  cartea  Leviticului 
(cap.  1 0)  relatează  cum  Domnul  a  pedepsit  cu  moarte  pe  cei  doi  fii  a  lui  Aaron,  Nadab 
şi  Abiud,  care  „luându-şi  fiecare  cădelniţa  sa,  au  pus  în  ea  foc,  au  turnat  deasupra 
tămâie  şi  au  adus  înaintea  Domnului  foc  străin,  ce  nu  le  poruncise  Domnului.”(v.l) 
Este  vorba  despre  încălcarea  prescripţiei  divine  referitoare  la  altarul  tămâierii  de  la 
Cortul  Sfânt  menţionată  în  Ieşire  30,9:  „Să  nu  aduceţi  pe  el  nici  o  ardere  de  tămâie 
străină  Pedeapsa  divină  a  venit  imediat:  „Atunci  a  ieşit  foc  de  la  Domnul  şi  I-a 
mistuit  şi  au  murit  amândoi  înaintea  Domnului. ”(v.2)  Moise  fiind  de  faţă  a  grăit  către 
Aaron:  „Iată  ce  a  voit  să  spună  Domnul  când  a  zis:  să  fiu  sfinţit  prin  cei  ce  se  vor 
aporopia  de  Mine  şi  înaintea  adunării  a  tot  poporul  preaslăvit”(v.3).  Acest  episod 
biblic  şi  mai  ales  reflexia  lui  Moise  pune  în  evidenţă  importanţa  păstrării  în  sânul 
poporului  ales  a  unui  cult  neîntinat  de  elemente  străine,  un  cult  prin  care  evreii  sâ-L 
preamărească  pe  Yahve  în  lumina  sfinţeniei  şi  a  majestăţii  Sale  divine. 

De  altfel,  Moise  doreşte  să  arate  că  „formarea  poporului  ales  către  un  cult 
intern  a  fost  ţinta  Legii  de  la  început”29  şi  aceasta  prin  cuvintele  din  Deuteronom 
10,12-13:  „Aşadar,  Israele,  ce  cere  de  la  tine  Domnul  Dumnezeul  tău?  -  Numai 
aceasta:  să  te  temi  de  Domnul  Dumnezeul  tău,  să  umbli  în  toate  căile  Lui,  să-L 
iubeşti  şi  să  slujeşti  Domnului  Dumnezeului  tău,  din  toată  inima  ta  şi  din  tot  sufletul 
tău;  să  păzeşti  poruncile  Domnului  Dumnzeului  tău  şi  hotărârile  Lui  pe  care  ţi  le 
spun  eu  astăzi,  ca  să-ţi  fie  bine” 

Profetul  şi  judecătorul  Samuel(1075-1035)  împărtăşeşte  regelui  Saul,  în 
termeni  foarte  categorici,  convingerea  că  ortopraxia  virtuţilor  sufleteşti  este  deosebit 
de  preţuită  înaintea  lui  Dumnezeu:  „Au  doară  arderile  de  tot  şi  jertfele  sunt  tot  aşa 
de  plăcute  Domnului,  ca  şi  ascultarea  glasului  Domnului?  Ascultarea  este  mai 
bună  decât  jertfa  şi  supunerea  mai  bună  decât  grăsimea  berbecilor.  Căci 
nesupunerea  este  un  păcat  la  fel  cu  vrăjitoria  şi  împotrivirea  este  la  fel  cu  închinarea 
la  idoli.”  (I  Sam.  15,22-23).  Prin  aceste  cuvinte,  aparţinătoare  începutului  profetic 
în  Israel,  „Samuel  a  stabilit  principiul  conform  căruia  Dumnezeu  pune  înaintea 
oricărui  sacrificiu  puritatea  interioară;  practicile  exterioare  nu  sunt  agreabile  lui 
Dumnezeu  dacă  ele  nu  sunt  vivificate  prin  dispoziţiile  interioare  a  celui  ce  oferă 
sacrificiul”30 

Un  alt  eveniment  scripturistic  ce  dovedeşte  că  Dumnezeu  dorea  foarte  mult 
să  fie  păstrat  cultul  sacri ficial  fără  abatere,  îl  avem  tot  din  vremea  profetului  Samuel; 
mai  precis  din  vremea  când  acesta,  copil  fiind,  a  fost  închinat  de  părinţii  săi  la 


29  Diac.  Ghe.  Papuc,  Sensul jertfelor  după  profeţii  Vechiului  Testament,  în  M.  A.  nr.5- 
8/1957,  p.  438 

30  A.  Gaudel,  art.cit.,  col.  665 

Cortul  Sfanţ  (ISam  2, 1 1 )  ce  se  afla  în  Şilo  (I  Sam  1 ,3)-  Samuel  a  fost  dat  în  grija  lui 
Eli  ce  era  arhiereu  la  acea  vreme,  dar  a  fost  şi  judecător  peste  Israel  timp  de  patruzeci 
de  ani  (I  Sam.  4,18).  Fiii  arhiereului,  Ofni  şi  Fineas,  slujeau  la  Cortul  sfanţ  ca  şi 
preoţi,  dar  dădeau  dovadă  de  multă  necredinţă.  Aceştia  luau  carnea  de  jertfa  cuvenită 
preoţilor  mai  înainte  ca  grăsimea  să  se  ardă  şi  jertfa  să  se  consume  (1  Sam  2,12-16). 
Acest  fapt  era  socotit  ca  o  abatere  sacrificială  gravă  a  unor  sacerdoţi,  devenită 
pricină  de  sminteală  pentru  popor:  „ păcatul  acestor  tineri  era  foarte  mare  înaintea 
Domnului,  căci  ei  depărtau  lumea  de  a  mai  aduce  jertfa  Domnului' fi  Sam  2,17), 

Referindu-ne  la  timpul  profeţilor  vechi  trebuie  să  aducem  în  atenţie  atitudinea 
regelui  şi  proorocului  David  (1011-971)  faţă  de  jertfe. 

Dacă  până  la  Samuel  cultul  a  avut  un  caracter  preponderent  sacrificial,  David 
este  cel  care  va  pune  în  lumină  o  nouă  dimensiune  şi  anume  cea  doxologicâ ,  prin 
introducerea  Psalmilor  la  Cortul  Sfânt.31  Cartea  I  Cronici(16,l,4,6,7,8)  ne  oferă  o 
informaţie  precisă  în  legătură  cu  acest  fapt:  „Astfel  au  adus  chivotul  lui  Dumnezeu 
şi  l-au  aşezat  în  mijlocul  cortului  pe  care  îl  făcuse  David  pentru  el  şi  au  înălţat  lui 
Dumnezeu  arderi  de  tot  şi  jertfe  de  pace.  Apoi  a  pus  la  slujbă  înaintea  chivotului 
Domnului  din  leviţi,  ca  să  preaslăvească,  să  mulţumească  şi  să  preaînalţe  pe  Domnul 
Dumnezeul  lui  Israel... A  pus  pe  preoţii  Benania  şi  Oziel  să  sune  necontenit  din 
trâmbiţe  înaintea  chivotului  legământului  lui  Dumnezeu.  în  acea  zi ,  David  pentru 
întâia  oară,  a  dat  prin  Asaf  şi  fraţii  lui,  următorul  psalm  de  laudă  Domnului: «Lăudaţi 
pe  Domnul  şi  chemaţi  numele  Lui,  vestiţi  între  neamuri  lucrurile  Lui»“. 

Cântarea  şi  poezia  Psalmilor  biblici  au  accentuat  foarte  mult  valoarea  spirituală 
a  cultului  şi  totodată  au  îndemnat  la  dobândirea  virtuţii  sfinţeniei  şi  a  ascultării, 
pentru  evreul  ce  se  înscria  în  practicarea  liturgicului  la  lăcaşul  sfânt. 

Eficacitatea  aşezării  psalmilor  în  contextul  cultic  iudaic  -al  Cortului  Sfânt  şi 
mai  apoi  al  Templului-  este  legată  în  primul  rând  de  fiinţa  acestora:  „Psalmii  nu 
sunt  numai  operă  omenească,  ci  în  primul  rând  operă  dumnezeiască  pentru  că  poartă 
amprenta  inspiraţiei  divine.  Duhul  Sfânt,  prin  tainica  lucrare  a  harului  Său,  a  făcut 
să  tresalte  cele  mai  sensibile  corzi  ale  sufletului  unor  aleşi  ai  Săi,  care  exteriorizând 
profundele  lor  trăiri  interioare,  au  alcătuit  aceste  armonioase  şi  preafrumoase  cântări, 
recunoscute  prin  originalitatea  lor”32 

David,  ca  cel  mai  important  autor  al  Psalmilor,  avea  convingerea  că  inspiraţia 
divină  şi  profeţia  lucrează  întru  el  atunci  când  psalmodiază:  „Duhul  Domnului 
grăieşte  prin  mine  şi  cuvântul  Lui  este  pe  limba  mea”(H  Sam  23, 2).  Această  grăire 


31  Pr.  Prof.  Dr.  Dumitru  Abrudan,  Cărţile  didactico-poetice,  seria  Teologică,  Ed. 
Universităţii  „Lucian  Blaga”  Sibiu  2001,  art.  Cartea  Psalmilor  în  spiritualitatea 
ortodoxă,  p.  39 

32  Ibidem ,  p.  38 

profetică  I-a  făcut,  alături  de  alţi  autori  psalmişti,  să  reveleze  adevăruri  folositoare 
în  practicarea  unui  cult  adevărat  în  care  să  primeze  duhul  inimii  şi  convertirea 

A 

interioară.  In  acest  sens  vom  reda  câteva  alcătuiri  din  poezia  psalmilor  a  căror 
sinteză  ar  putea  fi  grefată  chiar  pe  cuvintele  lui  David,  „dulcele  cântăreţ  al  lui 
Israel”33: 

„Că  de-ai  fi  voit  jertfă  Ţi-aş  fi  dat;  arderile  de  tot  nu  le  vei  binevoi. 

Jertfa  lui  Dumnezeu:  duhul  umilit;  inima  înfrântă  şi  smerită 

Dumnezeu  nu  o  va  urgisi”(Ps.  50,  17) 

„Jertfă  şi  prinos  n-ai  voit,  dar  trup  mi-ai  întocmit;  Ardere  de  tot  şi  jertfă 
pentru  păcat  n-ai  cerut.  Atunci  am  zis:  «Iată  vin!»“(Ps.39,9,-10) 

„Ascultă,  poporul  Meu,  şi-ţi  voi  grăi  ţie,  Israele!...  Şi  voi  mărturisi  ţie: 
Dumnezeu,  Dumnezeul  tău  sunt  Eu.  Nu  pentru  jertfele  tale  te  voi  mustra,  iar  arderile 
de  tot  ale  tale  înaintea  Mea  sunt  pururea.  Nu  voi  primi  din  casa  ta  viţei,  nici  din 
turmele  tale  ţapi,  că  ale  Mele  sunt  toate  fiarele  câmpului,  dobitoacele  din  munţi  şi 
boii.  Cunoscut-am  toate  păsările  cerului  şi  frumuseţea  ţarinii  cu  Mine  este.  De  voi 
flămânzi,  nu-ţi  voi  spune  ţie,  că  a  Mea  este  lumea  şi  plinirea  ei.  Oare,  voi  mânca 
came  de  taur,  sau  sânge  de  ţapi  voi  bea?  Jertfeşte  lui  Dumnezeu  jertfă  de  laudă  şi 
împlineşte  Celui  Preaînalt  făgăduinţele  tale.  Şi  Mă  cheamă  pe  Mine  în  ziua  necazului 
şi  te  voi  izbăvi  şi  Mă  vei  preaslăvi”(Ps.49,8,16). 

„Jertfiţi  jertfa  dreptăţii  şi  nădăjduiţi  în  Domnul”.(Ps.4,5) 

„Pomenească  toată  jertfa  ta  şi  arderea  de  tot  a  ta  bineplăcută  să-I  fie.  Dea  ţie 
Domnul  după  inima  ta  şi  tot  sfatul  tău  să-l  plinească.”  (Ps.l 9,3-4) 

„Jertfa  de  laudă  Mă  va  slăvi  şi  acolo  este  calea  în  care  voi  arăta  lui  mântuirea 
Mea”.  (Ps.49,24) 

Dacă  în  aceste  versete  din  psalmi  este  scoasă  în  evidenţă  jertfa  inimii  şi  a 
faptei  celei  bune,  întâlnim  referiri  în  care  este  condamnată  apostazia  extremă  de  la 
cultul  evreiesc  şi  când  spunem  acesta  ne  referim  la  cultul  idolatru,  practicat  de 
multe  ori  sub  influenţa  popoarelor  păgâne  cu  care  Israel  a  intrat  în  contact: 

„Inmulţitu-s-au  slăbiciunile  celor  ce  aleargă  după  alţi  dumnezei.  Nu  voi 
lua  parte  la  adunările  lor  cu  jertfe  de  sânge,  nici  nu  voi  pomeni  numele  lor  pe 
buzele  mele”.  (Ps.  15,4) 

„Şi  L-au  mâniat  pe  El  cu  înălţimile  lor  şi  cu  idolii  lor  L-au  întărâtat  pe  El. 
Auzit-a  Dumnezeu  şi  S-a  mâniat  şi  a  urgisit  foarte  pe  Israel.  A  lepădat  cortul  Său 
din  Şilo,  locaşul  Lui,  în  care  a  locuit  printre  oameni.”  (Ps.77, 64-66) 

„Să  se  ruşineze  toţi  cei  ce  se  închină  chipurilor  cioplite  şi  se  laudă  cu  idolii 
lor.  închinaţi-vă  Lui  toţi  îngerii  Lui;  auzit-a  şi  s-a  veselit  Sionul”(Ps.96,7-8) 


33  Ibidem,  p.40 

„Atunci  El  a  ridicat  mâna  Sa  asupra  lor,  ca  să-i  doboare  pe  ei  în  pustiu,  şi  să 
doboare  sămânţa  lor  întru  neamuri  şi  să-i  risipească  pe  ei  în  toate  părţile.  Au  jertfit 
lui  Baal-Peor  şi  au  mâncat  jertfele  morţilor  şi  L-au  întărâtat  pe  El  cu  faptele  lor  şi 
au  murit  mulţi  dintre  ei.  Şi  au  slujit  idolilor  lor  şi  s-au  smintit.  Şi-au  jertfit  pe  fiii 
lor  şi  pe  fetele  lor  idolilor,  au  vărsat  sânge  nevinovat,  sângele  fiilor  lor  şi  al  fetelor 
lor,  pe  care  i-au  jertfit  idolilor  din  Canaan  şi  s-a  spurcat  pământul  de  sânge.  S-au 
pângărit  de  lucrurile  lor  şi  s-au  desfrânat  cu  faptele  lor.  Atunci  S-a  aprins  de  mânie 
Domnul  împotriva  poporului  Său  şi  a  urât  moştenirea  Sa”  (Ps.  105,  26-29,36-40) 
Din  psalmii  ce  i-am  adus  în  atenţie  reiese  similitudinea  gândirii  psalmiştilor 
cu  cea  a  profeţilor  în  ce  priveşte  sacrificiile  iudaice,  şi  unii  şi  alţii  „contribuind  la 
purificarea  noţiunii  prea  materialiste  de  sacrificiu  şi  la  dezvăluirea  faptului  că  în 
această  atitudine  complexă  a  celui  ce  oferă  sacrificiul,  primatul  aparţine  elementului, 
actelor  morale  de  ascultare,  acţiunilor  de  gingăşie  spirituală,  de  căinţă”34 

Cuvântul  revelat  al  Vechiului  Testament  aduce  în  lumină  şi  atitudinea  cultică 
a  profetului  Ilie,  ce  a  activat  în  sec.  IX,  în  Regatul  de  Nord  al  lui  Israel.  Misiunea 
principală  a  profetului  era  de  a  combate  idolatria.  Cauza  exacerbării  ei  era  înclinarea 
spre  păgânism  a  regelui  Ahab  (874-853).  Acesta,  datorită  soţiei  sale,  a  început  să 
slujească  la  Baal  căruia  îi  ridicase  un  templu  în  Samaria  şi  totodată  a  introdus  şi 
cultul  zeiţei  Astarta,  răspândit  cu  precădere  în  Fenicia  (I  Regi  16,  31-33).  Pentru 
slujirea  şi  întreţinerea  cultului  idolesc  au  fost  rânduiţi  patru  sute  cincizeci  de  prooroci 
ai  lui  Baal  şi  patru  sute  Aşerei  (stâlp  de  lemn,  sfinţit  în  cinstea  zeiţei  Astarta), 
întreţinuţi  pe  cheltuiala  Izabelei  (I  Regi  1 8, 19).  Acestora  Ilie  Tesviteanu)  le-a  propus 
o  întâlnire  pe  muntele  Cârmei,  înaintea  a  tot  poporul,  ca  să  se  adeverească  a  cărui 
jertfa  este  adevărată.  Cu  toată  stăruinţa  proorocilor  lui  Baal  jertfa  lor  nu  s-a  aprins. 
La  vremea  jertfei  de  seară  Ilie  proorocul  a  înălţat  o  rugăciune  cutremurătoare 
către  Dumnezeul  lui  Avraam ,  al  lui  Isaac  şi  al  lui  Iacov  (I  Regi  18,  36-37). 
Dumnezeu  a  ascultat  glasul  lui  Ilie  „şi  s-a  pogorât  foc  de  la  Domnul  şi  a  mistuit 
arderea  de  tot  şi  lemnele  şi  pietrele  şi  ţărâna  şi  a  mistuit  şi  toată  apa  care  era  în  şanţ. 
Şi  tot  poporul,  când  a  văzut  aceasta,  a  căzut  cu  faţa  la  pământ  şi  a  zis:  «Domnul 
este  Dumnezeu,  Domnul  este  Dumnezeu!»“(v.38,39)  , 

Acest  episod  scripturistic  atestă  faptul  că  la  baza  actului  sacrifîcial  a  stat 
rugăciunea  pornită  din  inimă  curată.  Ilie  a  relizat  mai  întâi  în  persoana  lui  sfinţenia 


34  A.  Gaudei,  art.cit,  col.  66635  pentru  viaţa  sa  ascetică  şi  pentru  deplina  ascultare 
faţă  de  Dumnezeu,  tradiţia  patristică  l-a  văzut  pe  Ilie  ca  precursor  al  monahismului;  vezi 

r 

Sora  Eliane  Poirot,  Ilie  Proorocul  arhetipul  monahului,  în  colecţia  „Homo  symbolicus”, 
trad.  de  Marilena  Andrei,  Editura  Anastasia  1999,  268  p. 

prin  post,  rugăciune  şi  ascultare35,  iar  în  sacrificiul  de  pe  Cârmei  exteriorizează  starea 
sa  interioară  de  dispoziţie  totală  pentru  intrarea  în  comuniune  cu  Dumnezeu  prin  jertfa. 
Pe  Cârmei  jertfa  lui  Ilie  propovăduieşte  poporului  monoteismul ,  producând  o  renunţare 
imediată  la  idolatrie.  Jertfa  precede  minunea ,  dar  o  şi  mijloceşte;  şi  istoria  biblică  a 
dovedit  din  plin  ce  rol  major  au  avut  minunile  în  păstrarea  credinţei  poporului  ales. 

2.2  Atitudinea  profeţilor  noi 

Când  ne  referim  la  profeţii  noi  sau  posteriori  avem  în  vedere  pe  cei  şaisprezece 
profeţi  ce  ne-au  lăsat  în  scris  profeţiile  lor,  şi  a  căror  cărţi  sunt  cuprinse  în  canonul 
Scripturii  Vechiului  Testament.  Aceştia  au  activat  începând  cu  sec.  VIII  şi  până  în 
sec.  IV.36 

In  misiunea  lor  răsbat  cu  putere  două  dimensiuni  ce  caracterizează  cadrul 
profetic  iudaic  -  pregătirea  venirii  lui  Mesia  şi  realizarea  pocăinţei .  In  acest  sens 
în  tradiţia  talmudică  găsim  consemnat:  „Fiecare  profet  a  profetizat  numai  pentru 
zilele  lui  Mesia  şi  a  predicat  pocăi nţa”(Berahot,  34b)37.  Cele  două  dimensiuni  se 
vor  regăsi  şi  în  atitudinea  lor  faţă  de  cultul  sacriftcial,  şi  anume  mesianismul  în 
relaţia  tipologică  ce  dezvăluie  sacrificiile  vechi  ca  prefigurare  a  jertfei  unice  a  lui 
Hristos-Ebed  Yahve,  iar  pocăinţa  ca  element  fundamental  ce  motivează  jertfele  şi 
fereşte  sau  întoarce  pe  credinciosul  evreu  din  calea  idolatriei. 

Situaţia  religios-istorică  în  care  au  activat  profeţii  noi 

Atitudinea  profeţilor  posteriori  faţă  de  cultul  sacrificial  este  strâns  legată  de 
contextul  religios-istoric  în  care  şi-au  desfăşurat  misiunea,  iar  trasarea  câtorva 
coordonate  în  acest  sens  înlesneşte  înţelegerea  viziunii  profetice. 

Dezbinarea  monarhiei  unice  a  Iui  Israel  a  avut  loc  în  anul  933  î.Hr.  când  au 
luat  fiinţă  cele  două  Regate:  Israel  sau  Efraim  (N)  -  format  din  10  seminţii  cu 
capitala  la  Samaria  -  şi  Iuda  (S)-  seminţiiile  Iuda,  Simeon  şi  partea  sudica  a 
seminţiei  lui  Veniamin,  cu  capitala  la  Ierusalim . 

încă  începând  cu  primul  rege  al  Regatului  de  Nord  religia  monoteistă  evreiască 
are  de  suferit,  Ieroboam  I  producând  o  apostazie  de  la  închinarea  tradiţională  în 


35Pentru  viaţa  sa  ascetică  şi  pentru  deplina  ascultare  faţă  de  Dumnezeu,  tradiţia 
patristică  l-a  văzut  pe  Ilie  ca  precursor  al  monahismului;  vezi  Sora  Eliane  Poirot,  Ilie 
Proorocul  arhetipul  monahului ,  în  colecţia  „Homo  Symbol  icus”,  trad.  de  Mari  lena  Andrei, 
Editura  Anastasia  1999,  268  p. 

36  cf.  Pr.  Prof.  Dr.  Dumitru  Abrudan,  Profeţii,.,,  p.  140 

37  A.  Cohen,  op.cit.,  p.196 

Templul  din  Ierusalim.  Acesta  a  introdus  cultul  viţelului  de  aur,  construind  altare 
păgâneşti  la  Dan  şi  Betel.  Totodată  a  rânduit  preoţi  nelevitici  şi  a  introdus  sărbători 
noi(I  Regi  12, 28-33).  Această  atmosferă  de  sincretism  religios  format  din  elemente 
religioase  iahviste  şi  culte  idolatre  va  persista  şi  sub  ceilalţi  regi  al  lui  Israel,  ducând 
regatul  la  decădere  (în  primul  rând  spirituală),  care  a  culminat  în  anul  722  î.  Hr.  cu 
căderea  în  robia  Asiriei.  Dumnezeu,  prin  proorocii  pe  care  i-a  ales,  a  vestit  poporului 
neîncetat  îndreptarea  şi  pocăinţa. 

Secolul  IV  îHr  marchezâ  în  istoria  fostului  Regat  de  Nord  existenţa  unui  alt 
element  sincretist-religios  şi  anume  Templul  ridicat  pe  Muntele  Garizim38,  devenit 
centrul  cultic  pentru  populaţia  samarineană,  formată  din  evreii  ce  n-au  fost  duşi  în 
robie  şi  populaţiile  păgâne  aduse  de  cuceritorii  asirieni. 

In  Regatul  Israel  alături  de  profeţii  vechi,  Ilie  şi  Elisei,  au  activat  doar  Amos 
şi  Osea. 

In  ce  priveşte  Regatul  de  Sud(Iuda)  remarcăm  rolul  de  garant  moral-religios 
pe  care  l-a  avut  Templul  din  Ierusalim,  un  simbol  ec  s-a  năruit  odată  cu  invazia 
babiloniană(587  ÎHr),  dar  reconstruit,  după  întoarcerea  din  robie,  sub  îndrumarea 


Arhiereul  Iosua  şi  a  Prinţului  Zorobabel  (I  Ezdra  5). 

Revenind  la  perioada  celui  dintâi  Templu  trebuie  să  remarcăm  o  scădere  a 
religiozităţii  poporului,  manifestată  mai  ales  prin  indiferentism  şi  practicarea  unui 
cult  sacrificial  formal.  Asistăm  în  acestă  perioadă  la  o  acentuare  cantitativă  a 
jertfelor,  conturându-se  o  credinţă  greşită  potrivit  căreia  însuşi  victima  poate  aduce 
îndreptarea,  fără  a  mai  fi  necesară  o  practicare  a  credinţei  şi  faptei  bune.  Profeţii  au 
combătut  „toate  sacrificiile  aduse  după  obiceiul  păgânilor,  care  vedeau  în  ele  numai 
mijloace  de  a  constrânge  divinitatea  pentru  anumite  scopuri  după  principiul-«do  ut 
des»(n.n  dăruiesc  ca  tu  să  dăruieşti)”^ 

Pe  lângă  problemele  legate  de  falsa  practicare  a  religiei  tradiţionale,  în  Regatul 
de  Sud,  la  fel  ca  şi  în  Nord,  întâlnim  şi  forme  de  cult  sacrificial  idolatru.  Existau 
sanctuare  cu  jertfelnice  păgâne  de  la  Ghibeea  până  la  Beer  Şeba(cf.  II  Regi  23,  8.). 
Elemente  idolatre  au  pătruns  chiar  şi  în  Templu  din  Ierusalim-obiecte  cultice  pentru 
adorarea  zeităţilor  canaanite:  Baal  {zeul  războiului  şi  al  cerului  dar  şi  al  vegetaţiei40), 
Astarta  {tovarăşa  lui  Baal ,  zeiţa  fecundităţii  şi  în  plus  şi  a  războiului^).  Moloh 
(zeul«  mâncător  de  prunci», deoarece  i  se  aduceau  jertfe  umane  îndeosebi  copii42). 


38  Data  construcţiei  acestui  templu  este  fixată  de  losif  Flaviu  cam  prin  332  î.Hr.  A  fost 
distrus  de  Ioan  Hircan  în  129  îHr.,  cf.  Pr.  Prof.  Dr.  D.  Abrudan;  Diac.  Prof.  Dr.  Emilian 
Comiţescu,  Arheologia  biblică  (manual  pentru  Facultăţile  de  Teologie),  Ed.  I.B.M.B.O.R., 
Buc.  1994,  p.  182. 

39  Dr.  Mircea  Chialda,  op .  cit. ,  p.  478;  lat.  „do  ut  des’"  -  expresie  ce  se  traduce  „dăruiesc 
ca  şi  tu  să  dăruieşti” 

40  Pr.  Atanasie  Negoiţă,  Religia  canaanită ,  în  ST.  nr.  9-10/1959,  p.  547 

41  Ibidem,  p.  548 

42  Ibidem ,  p.  547 

Lupta  împotriva  practicării  de  către  poporul  ales  a  unui  astfel  de  cult  întinat  a  făcut 
obiectul  reformei  religioase  întreprinse  de  regele  Iezechia  (7 1 5-686)-cf.II  Regi  1 8,3- 
7  şi  mai  ales  de  losia  (639-609)-cf.  II  Regi  23. 

Strădania  acestor  regi  a  fost  dublată  de  cea  a  profeţilor  ce  au  activat  în  Regatul 
lui  Iuda,  în  perioada  anteexilică(Isaia,  Miheia,  Naum,  Sofonie,  Avacum,  Ieremia), 
chiar  în  captivitatea  babilonică(Iezechiel  şi  Daniel)  dar  şi  în  perioada  post- 
exilică(Agheu,  Zaharia,  Avdie,  Ioil,  Maleahi)43 

Atitudinea  cultică  conform  referatelor  scripturistice 

Profetul  Amos  deşi  era  originar  din  Regatul  de  Sud  (localitatea  Tecoa,  la  sud 
de  Ierusalim),  misiunea  sa  profetică  a  desfăşurat-o  în  Israel  (cf.  Am.  1,1). 

Aşa  cum  reiese  din  cartea  sa,  Dumnezeu  l-a  trimis  în  primul  rând  să  biciuiască 
idolatria  şi  moravurile  corupte  din  Betel:  „  Că  în  ziua  în  care  voi  pedepsi fărădelegile 
lui  Israel,  voi  răsturna  altarele  cele  din  Betel  şi  coarnele  jertfelnicului  vor  fi 
sfărâmate  şi  vor  cădea  pe  pământ,  "(3,14) 

Aceiaşi  idolatrie  o  întâlneşte  profetul  şi  în  Ghilgal,  mânia  profetului  fiind 
manifestată  prin  ironia  ce-i  îndeamnă  pe  evrei  să  păcătuiască  în  continuare,  dar  de 
fapt  exprimând  gravitatea  păcătoşeniei  şi  depărtarea  de  sensul  monoteist  al  jertfelor: 
„«Veniţi  la  Betel  şi  păcătuiţi  şi  în  Ghilgal  înmulţiţi  fărădelegile!  De  dimineaţă 
aduceţi  jertfele  voastre,  şi  la  fiecare  trei  zile  zeciuielile  voastre!  Puneţi  înainte 
prinoase  cu  aluat  ca  jertfă  de  laudă,  vestiţi,  trâmbiţaţi  prinoasele  voastre  cele  de 
bunăvoie;  că  aceasta  vă  place  vouă,  copii  ai  lui  Israel",  zice  Domnul  Dumnezeu. 
»“  (4,4-5) 

A 

In  capitolul  5 ,2 1  -25  Amos  vesteşte  în  chip  radical  mânia  lui  Dumnezeu:  „  Urât- 
am,  dispreţuit-am  prăznuirile  voastre  şi  nu  (ebr.  Io-  "CI)  simt  nici  o  plăcere  pentru 

A 

sărbătorile  voastre.  Când  îmi  veţi  aduce  arderi  de  tot  şi  prinoase ,  nu  le  voi  binevoi 
şi  la  jertfele  de  mâncare  grase  ale  voastre  nu  voi  pleca  ochii .  Depărtează  de  la 
Mine  zgomotul  cântecelor  tale ,  că  nu  am  plăcere  să  ascult  cântarea  alăutelor  tale! 
Şi  judecata  se  va  năpusti  ca  apa  şi  judecata  ca  un  şuvoi  furios.  Voi  cei  din  casa  lui 
Israel  Mi-aţi  adus ,  oare,  jertfe  şi  prinoase  în  pustiu ,  vreme  de  patruzeci  de  ani?  ” 

Limbajul  dur,  categoric  folosit  aici  ridică  întrebări  ce  trebuie  puse  pentru  toţi 
profeţii:  oare  au  fost  ei  nişte  reformatori  radicali,  au  respins  cu  totul  cultul  sacrificial? 
împărtăşim  şi  noi  răspunsul  la  această  întrebare  aşa  cum  a  fost  exprimat  de  teologul 
Roland  de  Vaux,  pornind  chiar  de  la  textul  din  Amos  5,21-23  şi  Ier.  7,21-22  cu 
aplicabilitate  pentru  toate  textele  profetice  ce  ar  lăsa  să  se  înţeleagă  o  condamnare 


43  Ordinea  cronologică  cf.  Pr.  Prof.  Dr.  Dumitru  Abrudan,  Profeţii...,  p.  140  -  perioada 
activităţii  profetului  Iona  este  incertă 

totală  a  cultului  sacrificial:  „negaţia  exprimată  în  mod  absolut  trebuie  să  fie  luată 
in  sens  relativ,  este  o  «negaţie  dialectică»  din  care  putem  cita  alte  exemple  în  ebraică 
sau  în  greaca  Noului  Testament:  «Nu  aşa,  ci  aşa»,  este  un  mod  de  a  spune  «Nu  mai 
mult  asta  decât  cealaltă»[...]Profeţii  se  opun  formalismului  unui  cult  exterior  căruia 
nu-i  răspund  dispoziţiile  inimii,  Is.  29,13,  ei  sunt  în  rolul  lor  de  predicatori;  textele 
sacerdotale,  care  sunt  ritualuri,  nu  vor  trebui  să  spună  lucrul  acesta,  dar  ele  îl 
subânţeleg  în  mod  evident:  sacrificiul  nu  este  un  act  religios  eficace  decât  dacă 
oferitorul  este  bine  dispus”44 

A 

In  vremea  profetului  Osea(~l 55-722)  denaturarea  cultului  ia  proporţii 

A.  _ 

alarmante.  In  cartea  sa  abundă  textele  în  care  Dumnezeu  condamnă  idolatria,  şi 
mai  ales  cultul  viţelului  de  aur  atât  de  practicat  în  Samaria: 

„Ei  aduc  jertfe  pe  vârfurile  munţilor  şi  tămâieri  pe  înălţimea  colinelor,  sub 
stejari,  plopi  şi  terebinţi,  căci  umbra  este  bună.  Iar  dacă  fiicele  voastre  se  desfrânează 
şi  nurorile  voastre  sunt  prea  desfrânate;  Vântul  îi  va  strânge  în  aripile  sale  şi  ruşinea 
îi  va  cuprinde  din  pricina  jertfelor  lor.”  (4,13,19) 

„Samaria  aduce  jertfa  unui  viţel;  mânia  Mea  stă  aprinsă  împotriva  lor.  Până 
când  pot  să  rămână  ei  nepedepsiţi?  Că  el  este  din  Israel,  un  meşter  l-a  lucrat,  dar  el 
nu  este  Dumnezeu.  Să  fie  sfărâmat  în  bucăţi  viţelul  Samariei”(8,5-6) 

„Pentru  viţelul  din  Bet-Aven,  locuitorii  din  Samaria  sunt  plini  de  mare  grijă, 
ba  chiar  vor  plânge  preoţii  lui  şi  poporul  său  şi  se  vor  tângui  pentru  comorile  lui 
care  se  irosesc.”  ( 1 0,5) 

„Şi  acum  ei  păcătuiesc  din  nou;  şi-au  făcut  chipuri  turnate  din  argintul  lor 
după  felul  idolilor  -  lucru  de  mână  de  meşter  sunt  toţi!  Şi  ei  le  zic:  «Aceştia  sunt 
dumnezeu!»  Ei  dau  ajutor  oamenilor.  Pentru  aceasta  ei  se  închină  sărutând  viţeii 
cei  de  aur”  (13,2) 

Dragostei  divine  poporul  a  răspuns  cu  rătăcirea  şi  cu  falsa  închinare:  „  Cu  cât 
Eu  îi  chemam,  cu  atât  fugeau  de  dinaintea  Mea  şi  jertfeau  haalilor  şi  aduceau 
tămâieri  chipurilor  cioplite  de  idoli.  ”  (11,2) 

Osea  este  cel  care  ne-a  lăsat  profunzimea  cuvântului:  „Că  milă  voiesc,  iar 
nu  jertfă,  şi  cunoaşterea  lui  Dumnezeu  mai  mult  decât  arderile  de  tot  “(6,  6)4\ 
Sunt  cuvinte  pe  care  însuşi  Mântuitorul  lisus  Hrisos  le-a  rostit  caftind  ale  Sale:- 
Mt.  9,13  şi  1 2,7-  a  doua  oară  combătând  în  mod  direct formalismul  cras  al fariseilor, 


4 

44  Roland  de  Vaux,  Les  Jnstitutions  de  L '  Ancien  Testament ,  Les  Edition  du  Cerf, 
1991,  voi.  II,  p.345 

45  „Aceasta  nu  înseamnă  pur  şi  simplu  renunţarea  completă  la  jertfe,  ci  un  accent  pus 
acolo  unde  este  nevoie”  (J .J.  Ravees,  art.  Sacrifice  in  The  Old  Testament ,  in  International 
Standard  Bible  Encyclopedia ,  preluat  de  pe  site-ul  http://bibletelos.org 

ce-i  acuzau  pe  ucenici  că  au  smuls  sâmbăta  spice  să  mănânce.  Domnul  îi 

apostrofează :  „Dacă  ştiaţi  ce  înseamnă:  Milă  voiesc,  iar  nu  jertfa,  n-aţi  fi  osândit 

_ 

pe  cei  nevinovaţi Intr-adevăr,  versetul  din  Osea  subliniază  adevăratele  virtuţi  ce 
sunt  preţuite:  mila  şi  cunoaşterea  lui  Dumnezeu,  adică  fapta-praxis-  şi 
contemplarea-  theoria.  Acestea  vor  deveni  principalele  dimensiuni  ale  ascezei 
creştine.  Profunzimea  împletirii  dintre  praxis  şi  theoria,  ca  fundamente  ale 
adevăratei  închinări  mântuitoare t  este  grefată  încă  o  dată  de  prooroc:  “Semănaţi- 
vă  fapte  bune,  căci  numai  aşa  veţi  secera  milostivire;  prefaceţi  ţelina  în  ogoare 
ale  cunoaşterii  de  Dumnezeu  şi  căutaţi  pe  Domnul,  ca  El  să  vină  şi  să  vă  îndestuleze 
de  roade  mântuitoare!”  (10,  12) 

Necredinţa  lui  Israel  şi  persistearea  în  păcătoşenie  a  atras  mânia  lui 
Dumnezeu,  Care  anunţă  captivitatea  asiriană  „Să  se  întoarcă  în  Egipt46!”  (8,13). 
Pentru  că  n-au  ştiut  să  folosească  jertfele  în  realizarea  legăturii  cu  Dumnezeu  cel 
adevărat ,  în  robie  acestea  vor  înceta ,  aducând  o  foame  duhovnicească :  „Nu  vor 
mai  aduce  Domnului  nici  o  turnare  de  vin  şi  nici  nu-I  vor  mai  pregăti  vreo  jertfă. 
Ca  o  pâine  de  jale  este  pâinea  lor;  toţi  cei  care  vor  mânca  din  ea  vor  fi  necuraţi,  că 
pâinea  lor  slujeşte  numai  pentru  potolirea  foamei  lor  şi  nu  va  fi  adusă  în  templul 
Domnului”  (9,  4) 

Osea  anunţă  că  Dumnezeu,  în  marea  Sa  dragoste  şi  îndurare,  în  păstrarea 
promisiunilor  de  credincioşie ,  cheamă  poporul  la  pocăinţă  şi  la  descoperirea 
adevăratelor  mijloace  de  adorare  divină :  „Intoarce-te,  Israele,  la  Domnul 
Dumnezeul  tău,  că  tu  te-ai  poticnit  din  pricina  fărădelegii  tale!  Găsiţi  rugi  de 
pocăinţă,  întoarceţi -vă  către  Domnul  şi-I  ziceţi  Lui:  «Iartă-ne  orice  fărădelege,  ca 
să  ne  bucurăm  de  milostivirea  Ta  şi  să  aducem,  în  loc  de  tauri,  lauda  buzelor 
noastre»“(14,  2-3) 

Trăsătura  dominantă  a  atitudinii  Profetul Isaia  în  ce  priveşte  actele  sacrificiale 
este  aceea  de  luptă  susţinută  împotriva  formalismului  grosier  practicat  de 
conaţionalii  săi.  încă  de  la  începutul  cuvântării  sale  Isaia  deplânge  Sionul,  desbrăcat 
de  slavă  prin  nimicnicia  păcatelor  poporului:  „  Vai  fie,  neam  păcătos ,  popor 
împovărat  de  nedreptate,  soi  rău,  fii  ai  pieirii!  Ei  au  părăsit  pe  Domnul,  tăgăduit- 
au  pe  Sfântul  lui  Israel,  întorsu-I-au  spatele.  Sionul  ajuns-a  ca  o  colibă  într-o  vie, 
ca  o  covercă  într-o  bostănărie ,  ca  o  cetate  împresurată!” (1 ,4,8) 

Atitudinea  „fariseică”  manifestată  de  popor,  în  relaţia  sa  cu  Dumnezeu,  este 
similară  cu  falsa  închinare,  ducând  la  pervertirea  inimii:  „Şi  a  zis  Domnul:  «De 


46  Egipt  -  aici  în  sens  geografic,  ca  parte  integrantă  din  Imperiul  Asiriei,  dar  poate  fi 
privit  şi  în  sens  alegoric,  deoarece  Egiptul,  în  scrierile  patristice  este  văzut  ca  un  tărâm  al 
păcatului;  un  exponent  al  stării  de  păcătoşenie 

aceea  poporul  acesta  se  apropie  de  Mine  cu  gura  şi  cu  buzele  Mă  cinsteşte,  dar  cu 

inima  este  departe ,  căci  închinarea  înaintea  Mea  nu  este  decât  o  rânduială 

omenească  învăţată  de  la  oameni»  "(29, 13) 

întâlnim  şi  Ia  Isaia  duritatea  expresiilor  ce  înfierează  practica  jertfelor  în 

neconformitate  cu  voinţa  divină,  Dumnezeu  „suspină”  privind  la  răutatea  poporului 

şi  îi  cere  acestuia  virtutea  sufletului  şi  fapte  bune,  mai  mult  ca  oricând: 

„  Ce-mi  foloseşte  mulţimea  jertfelor  voastre ?,  zice  Domnul  M-am  săturat  de 

arderile  de  tot  cu  berbeci  şi  de  grăsimea  viţeilor  graşi  şi  nu  mai  vreau  sânge  de 

tauri,  de  miei  şi  de  ţapi!  Când  veneaţi  să  le  aduceţi ,  cine  vi  le  ceruse?  Nu  mai 

_  ^ 

călcaţi  în  curtea  templului  Meu!  Nu  mai  aduceţi  daruri  zadarnice!  Tămâierile  Îmi 

sunt  dezgustătoare;  lunile  noi ,  zilele  de  odihnă  şi  adunările  de  la  sărbători  nu  le 

* 

mai  pot  suferi .  însăşi  prăznuirea  voastră  e  nelegiuire!  Urăsc  lunile  noi  şi  sărbătorile 
voastre  sunt  pentru  Mine  o  povară .  Ajunge!  Când  ridicaţi  mâinile  voastre  către 

SI 

Mine,  Eu  îmi  întorc  ochii  aiurea,  şi  când  înmulţiţi  rugăciunile  voastre,  nu  le  ascult. 
Mâinile  voastre  sunt  pline  de  sânge;  spălaţi-vă,  curăţiţi-vă!  Nu  mai  faceţi  rău 

jm  * 

înaintea  ochilor  Mei .  încetaţi  odată!  învăţaţi  să  faceţi  binele,  căutaţi  dreptatea, 
ajutaţi  pe  cel  apăsat,  faceţi  dreptate  orfanului ,  apăraţi  pe  văduvă /"  (1, 11-17) 

în  acest  pasaj  şi  nu  numai,  sacrificiile  sunt  pomenite  alături  de  pelerinaje  şi 
sărbători,  putându-se  înţelege  că  profeţii  au  condamnat  întreg  cultul  exterior.  Cum 
ei  nu  au  condamnat,  totuşi,  Templul,  ni-i  putem  imagina  ca  partizani  ai  unui  sanctuar 
fără  sacrificii,  ceea  ce  ar  face  din  ei  protestanţi  ai  Vechiului  Testament.  Mergând 
mai  departe  vedem,  însă,  că  Is.  1,15  citează  după  jertfe  şi  sărbători  rugăciunea  - 
«când  înmulţiţi  rugăciunile  voastre,  nu  le  ascult»-  dar  nimeni  nu  va  putea  admite 
că  profeţii  au  condamnat  rugăciunea:  argumentul  conduce  aşadar  la  absurd  şi  se 
distruge  pe  sine.  Textele  de  acest  gen  nu  pot  însemna  că  profeţii  au  condamnat  în 
mod  absolut  jertfele  prin  ele  însele.47 

în  viziunea  cutremurătoare  despre  Templul  Domnului  (6,1-7)  Isaia  face  o 
referire  la  jertfelnic  spunând  :  „Atunci  unul  dintre  serafimi  a  zburat  spre  mine , 
având  în  mâna  sa  un  cărbune,  pe  care  îl  luase  cu  cleştele  de  pe  jertfelnic.  Şi  l-a 
apropiat  de  gura  mea  şi  a  zis:  « Iată  s-a  atins  de  buzele  tale  şi  va  şterge  toate 
păcatele  tale ,  şi  fărădelegile  tale  le  va  curăţi »  “(v.  6-7)  Desprindem  de  aici  ideea 
că  jertfa  pe  care  Dumnezeu  o  bine-primeşte  atrage  după  sine  iertarea  şi  curăţenia 
sufletească. 

Cartea  profetului  Isaia  ne  pune  înainte  virtuţile  pe  care  Dumnezeu  dorea  să 
le  dobândeacă  credinciosul  evreu  pentru  realizarea  adevăratei  religiozităţi:  dreptatea, 


47  Roland  de  Vaux,  op.  cit. ,  voi.  II,  p.344 

48  Acest  pasaj  reprezintă  textul  teologic  de  referinţă  pentru  prefigurarea  Sf.  Euharistii 
în  Vechiul  Testament 

cinstea,  săvârşirea  necontenită  a  binelui  (33,15;  56,1),  Jiloxenia  (58,7),  caritatea 
(58,10),  cinstirea  dreaptă  a  zilei  de  odihnă  (şabatul)  (58,  13;  56,  2,  6);  postul 

A 

faptei  (58,  3 , 14),  smerenia,  duhul  umilit  şi  ascultarea  (66,1-2).  In  opoziţie  cu  acestea 
păcatele  sunt  condamnate  cu  tărie  de  profet,  care  în  cap.  59,12-13  surprinde  starea 
duhovniceasă  precară  într-un  limbaj  de  spovedanie:  „Că  păcatele  noastre  s-au 
înmulţit  înaintea  Ta  şi  nelegiuirile  sunt  mărturie  împotriva  noastră;  fărădelegile 
noastre  sunt  de  faţă  şi  faptele  noastre  nelegiuite  le  ştim:  Necredinţa  şi  tăgada 
Domnului,  căderea  de  la  credinţa  în  Dumnezeu ,  grăirea  minciunii  şi  răzvrătirea, 
născocirea  şi  cugetarea  la  lucruri  viclene .  ” 

Faptul  că  poporul  biblic  a  avut  la  dispoziţie  sacrificiile  ca  mijloace  externe 
de  adorare  a  lui  Dumnezeu,  n-a  fost  suficient,  dacă  ele  au  rămas  doar  la  nivelul 
formei,  nelucrând  sfinţenia:  „  Tu  nu  Mi-ai  junghiat  nici  măcar  o  oaie  ca  ardere  de 
tot  şi  cu  jertfa  sângeroasă  tu  nu  M-ai  preaslăvit.  Eu  nu  te-am  supărat  cerând 
prinoase  şi  nu  te-am  împovărat  cu  jertfe  de  tămâie .  Tu  n-ai  cumpărat  pe  bani 
miresme  pentru  Mine  şi  de  grăsimea  jertfelor  tale  tu  nu  M-ai  săturat,  ci  M-ai 
copleşit  cu  păcatele  tale  şi  cu  fărădelegile  tale  tu  M-ai  chinuit.  "  (43,23-24).  Practica 
formală  a  jertfei  este  asemănătoare  idolatriei:  „  Cel  ce  junghie  un  bou  şi  în  acelaşi 
timp  omoară  un  om,  cel  ce  jertfeşte  o  oaie  şi  în  acelaşi  timp  rupe  gâtul  unui  câine , 
cel  ce  aduce  prinos  şi  în  acelaşi  timp  aduce  sânge  de  porc ,  cel  ce  aduce  jertfa  de 
tămâie  şi  în  acelaşi  timp  se  închină  la  idoli ,  -  toţi  aceştia  şi-au  ales  căi  nelegiuite 
şi  în  urâciunile  lor  trăieşte  sufletul  lor.  "(63,3) 

Cultul  lipsit  de  fiorul  sfinţeniei  era  săvârşit  chiar  de  către  cei  cetrebuiau  să 
fie  liderii  spirituali  ai  poporului:  „  Căpeteniile  tale  au  pângărit  altarul  Meu .  Pentru 
aceasta  am  dat  pe  lacov  pierzării  şi  pe  Israel  spre  bătaie  de  joc!  "(43,28) 

Deşi  Dumnzeu  vesteşte  poporului  pedeapsa  captivităţii  babilonice,  niciodată 
nu  încetează  să  pomenească  îndurarea  şi  dragostea  ce  o  poartă  pentru  poporul  ales: 
„ Dar  tu,  Israele ,  sluga  Mea,  lacove,  pe  care  te-am  ales,  sămânţa  lui  Avraam , 
iubitul  Meu!...  Nu  te  teme,  că  Eu  sunt  cu  tine,  nu  privi  cu  îngrijorare,  că  Eu  sunt 
Dumnezeul  tău.  Eu  îţi  dau  tărie  şi  te  ocrotesc  şi  dreapta  Mea  cea  tare  te  va 
sprijini.  "(41,8,10);  „O  clipă  te-am  părăsit,  dar  cu  mari  îndurări  te  iau  lângă 
Mine  "(54, 7) 

Este  o  trăsătură  aparte  a  profeţiei  lui  Isaia  aceea  de  a  vesti  ameninţări,  dar 
totodată  consolează  poporul  permanet.  Pentru  aceasta  Isaia  a  fost  numit  „profetul 
îndurării  divine  ", 

Isaia  anunţă  universalitatea  mîntuirii,  a  jertfei  şi  a  lăcaşului  de  închinare: 
pentru  străinii  alipiţi  de  Domnul  ca  să  slujească  şi  să  iubească  numele  Domnului 
şi  să  fie  slujitorii  Săi ,  toţi  câţi  păzesc  ziua  de  odihnă  ca  să  nu  fie  pângărită  şi 
stăruie  în  legământul  Meu ,  pe  aceştia  îi  voi  aduce  în  muntele  cel  sfânt  al  Meu  şi  îi 
voi  bucura  în  locaşul  Meu  de  rugăciune.  Arderile  lor  de  tot  şi  jertfele  lor  vor  fi 

primite  pe  altarul  Meu ;  căci  templul  Meu ,  locaş  de  rugăciune  se  va  chema  pentru 
toate  popoarele  T  (56, 6-7)  Această  profeţie  s-a  împlinit  în  jertfa  unică  şi  universală 
a  Mântuitorului  Iisus  Hristos,  Cel  Care  a  primit  să  fie  răstignit  şi  Care  „ca  un  miel 
spre  junghiere  s-a  adus  şi  ca  o  oaie  fără  de  glas  înaintea  celor  ce  o  tund  aşa  nu 
şi-a  deschis  gura  sa  ”(53, 7) 

Profetul  Miheia  exprimă  cu  claritate  voia  divină  conform  căreia  poporul  să 
înţeleagă  că  adevăratul  dar  pe  care  trebuie  să-l  aducă  mai  întâi  Domnului  este  cel 

A 

al  pocăinţei  sufleteşti.  Inoirea  spirituală  trebuie  făcută  în  spiritul  duhovnicesc  al 
Legii  şi  nu  în  cel  formalist.  înfăţişarea  înaintea  Domnului  nu  presupune  un  sacrificiu 
exprimat  în  mulţimea  animalelor,  ci  mai  degrabă  în  mulţimea  virtuţilor  dobândite 
cu  credincioşie:  „  «Cu  ce  mă  voi  înfăţişa  înaintea  Domnului  şi  mă  voi  pleca  înaintea 

A 

Dumnezeului  celui  Preaînalt?  Infăţişa-mă-voi  cu  arderi  de  tot,  cu  viţei  de  un  an? 
Dar,  oare.  Domnului  îi  vor  plăcea  miile  de  berbeci,  zecile  de  mii  de  râuri  de 
untdelemn?  Oare  Ii  voi  da  pe  cel  dintâi  născut  al  meu  ca  preţ  pentru  fărădelegea 
mea  şi  rodul  păntecelui  meu  pentru  păcatul  sufletului  meu?»  Ţi  s-a  arătat,  omule, 
ceea  ce  este  bun  şi  ceea  ce  Dumnezeu  cere  de  la  tine:  dreptate,  iubire  şi  milostivire 
şi  cu  smerenie  să  mergi  înaintea  Domnului  Dumnezeului  tău! "  (6,  6-8).  Calea  pe 
care  trebuie  să  meargă  credincioşii  evrei  este  categoric  trasată,  „dacă  vor  să-şi  ia 
cât  de  cât  în  serios  obligaţiile  ce  le  au  prin  legământ,  dreptatea  care  caracterizează 
natura  lui  Dumnezeu  trebuie  să  fie  reflectată  în  poporul  lui  Dumnezeu  tot  în  virtutea 
acestui  legământ”.49 

Observăm  o  asemănare  între  această  profeţie  a  lui  Miheia  şi  cea  din  Isaia 
1,1 1-17.  O  posibilă  explicaţie  este  perioada  aproximativ  comună  (730-683)  în  care 
cei  doi  şi-au  desfăşurat  activitatea  în  Regatul  de  Sud,  răspunzând  aceloraşi  situaţii 
de  criză  spirituală.  Aceasta  reiese  şi  din  alte  pericope  profetice. 

Profetul  Miheia  deşi  nu  a  profeţit  în  Regatul  de  Nord  face  profeţii  şi  pentru 
acesta.  El  condamnă  cultul  idolatru  al  Samariei,  anunţând  distrugerea:  „  Toate 
chipurile  ei  cele  cioplite  vor  fi  doborâte,  toată  bogăţia  adunată  din  preţul  desfrânării 
va  fi  arsă  în  foc  şi  toate  chipurile  ei  de  idoli  le  voi  face  una  cu  pământul;  căci  din 
plată  de  desfrânată  i-a  adunat  şi  în  plată  de  desfrânată  se  vor  preface! “ (1 ,  7) 

Pentru  Iuda  prooroceşte  distrugerea  Ierusalimului  şi  a  Templului  Sfant-centrul 
cultic  suprem  al  poporului  biblic;  toate  acestea  din  pricina  fărădelegii  săvârşite  de 
la  căpeteniile  regale  până  la  preoţi  şi  popor:  „Deci,  din  pricina  voastră,  Sionul  va 
fi  arat  cu  plugul  ca  o  ţarină  şi  Ierusalimul  va  fi  prefăcut  într-un  morman  de  ruine 
şi  muntele  templului  va  ajunge  o  înălţime  acoperită  cu  pădure! "(. 3, 12) 


49  R.  K.  Harrison,  art.  Mica,  profeţia  lui,  în  Dicţionar  biblic,  Ed.  „Cartea  Creştină"', 
Oradea  1995,  p.  837 

Referinţele  cu  privire  la  cultul  sacrificial  lipsesc  din  cartea  prooroc  ului  Naum\ 
cel  mult  ne  atrage  atenţia  profeţia  despre  distrugerea  cultului  idolatru  din  Ninive, 
odată  cu  întreaga  cetate  -ultima  capitală  a  Asiriei  distrusă  în  anul  621  îHr.  de  o 
coaliţie  alcătuită  din  mezi,  babilonieni  şi  sciţi- Jf  Şi  iată  ce  a  poruncit  Domnul  pentru 
tine:  «Nu  vor  mai  fi  urmaţi  cu  numele  tău ;  din  casa  dumnezeilor  tăi  voi  sfărâma 
chipurile  cioplit  şi  turnate  şi  mormântul  tău  îl  voi  pregăti,  căci  de  puţin  preţ  ai 
fost»  “  ( 1 ,  14)  împlinirea  acestei  profeţii  va  pune  capăt  unui  capitol  de  puternică 
influenţă  păgână  ce  a  exercitat-o  Asiria  în  mijlocul  poporului  ales. 

Profetul  Sofotxie  face  o  referire  sacrificială  specială,  atunci  când  zice: 
„  Temeţi-vă  de  faţa  Domnului  Dumnezeu ,  că  aproape  este  ziua  Domnului ,  că  Domnul 
şi-a  pregătit  jertfa  şi  i-a  sfinţit  pe  cei  ce  i-au  chemat.  Şi  va  fi  că  'n  ziua  jertfei 
Domnului  Eu  mă  voi  răzbuna  pe  cei  puternici  şi  pe  casa  regelui  şi  pe  cei  ce  s-au 
îmbrăcat  în  haină  străină.  "(1, 7-8 fi0  Din  aceste  versete  reiese  ideea  de  jertfa  adusă 

A  A 

de  însuşi  Dumnezeu.  înţelesul  este  că  „uciderea  duşmanilor  este  o  jertfa  pe  care 
Dumnezeu  Şi-o  aduce  Sieşi”51 

Sofonie  predică  pedeapsa  divină  pentru  cei  din  Regatul  lui  Iuda  ce  cred  că 
pot  realiza  o  dublă  închinare,  adresată  în  acelaşi  timp  şi  lui  Dumnezeu  dar  şi  idolilor: 
„Şi  voi  întinde  mâna  Mea  împotriva  lui  Iuda  şi  împotriva  tuturor  locuitorilor  din 
Ierusalim  şi  voi  distruge  din  locul  acesta  pe  Baal  până  la  ultimele  lui  rămăşiţe , 
numele  slujitorilor  săi ,  împreună  cu  al  preoţilor ;  şi  pe  toţi  cei  ce  se  închină ,  pe 
acoperişuri ,  oştirii  cerului ,  şi  pe  toţi  cei  ce  slăvesc  pe  Domnul  dar  se  jură  şi  pe 
Milcom ;  Pe  cei  ce  se  întorc  de  la  Domnul  pe  cei  care  nu-L  caută  pe  Domnul  şi 
năzuiesc  spre  El  n(lf  4-6). 

Mântuitorul  Iisus  Hristos  atrage  atenţia  despre  pericolul  dublei  închinări, 
zicând:  „  Nimeni  nu  poate  să  slujească  la  doi  domni ,  căci  sau  pe  unul  îl  va  urî  şi  pe 
celălalt  îl  va  iubi ,  sau  de  unul  se  va  alipişi  pe  celălalt  îl  va  dispreţul;  nu  puteţi  să 
slujiţi  şi  lui  Dumnezeu  şi  lui  Mamona  "(. Mt .  6,24). 

Proorocul  Avacum,  ce  a  propovăduit  celor  din  Iuda  pedeapsa  lui  Dumnezeu 
prin  caldeii  năvălitori,  pune  o  întrebare  retorică,  cu  simbol  de  mărturisire,  despre 
sfinţenia  şi  veşnicia  divină,  totodată  accentuând  că  menirea  poporului  era  de  a 


50  Am  citat  aceste  versete  cf.  traducerii  IPS  Bartolomeu  Anania,  Biblia  sau  Sf. 
Scriptură, -ed.  jubiliară ,  care  redă  termenul  Septuagintei  TT)V  0T|atGtv  (Ac.)  prin  jertfă. 
Acest  termen  este  în  concordanţă  şi  cu  textul  masoretic  ce  foloseşte  termenul  FQi  (zebach)- 
jertfa,  cf.  Biblia  Hebraica,  ed.  Rudolf  fCitel,  Stuttgart  1973.  Biblia  sinodală,  ed.  1991 
traduce  cu  termanul  „ospăţ”. 

51  Biblia  sau  Sf.  Scriptură-ed.  jubiliară,  p.l  184  nota  d 

săvârşi  în  primul  rând  dreptatea  şi  rânduielile  Iui  Dumnezeu:  „  Nu  eşti  Tu,  oare ,  din 
străvechile  vremuri,  Domnul  Dumnezeul  meu ,  Sfântul  meu?  Tu,  Care  nu  poţi  muri! 
Tu,  Doamne,  ai  rânduit  acest  popor  spre  dreptate  şi  pe  stâncă  Tu  l-ai  întărit ,  ca  să 
săvârşească  drepte  rânduieli .  ”  (1,  12) 

Proorocul  arată  deşertăciunea  idolilor  în  raport  cu  Templul  Sfânt-locul 
prezenţei  reale  a  lui  Dumnezeu  Cel  adevărat:  „La  ce  slujeşte  un  chip  cioplit ,  ca  să- 
l  facă  meşterul  său?  Un  chip  turnat  şi  o  proorocie  mincinoasă ,  ca  să-şi  pună 
nădejdea  în  ele  cel  care  le  face,  făurind  idoli  fără  glas?  Vai  de  cel  care  zice  lemnului: 
«Deşteaptă-te!»  şi  pietrei  mute:  «Trezeşte- te!»  Ne  poate  ea  învăţa ?  Poleită  cu  aur 
şi  cu  argint ,  ea  nu  are  în  ea  suflare  de  viaţă.  Dar  Domnul  este  în  templul  Său  cel 
sfânt;  pământule  întreg,  taci  înaintea  Lui!  "(. 2,  18-20) 

A 

Intre  profeţii  ce  au  a  activat  în  Regatul  de  Sus,  Ieremia  ocupă  un  loc  special, 
ca  unul  ce  a  fost  martor  al  cuceririi  Ierusalimului  şi  a  dărâmării  Templului  în  anul 
587  î.  Hr.  de  către  Regele  Nabucodonosor  al  Babilonului.(Iei\  23;  52,  12  ş.u;  II 
Cron.  36,  15-21). 

Decăderea  religioasă  în  Regatul  lui  Iuda  atinsese  pragul  de  jos,  pedeapsa 
divină  era  iminentă.  Cultul  idolatru  era  practicat  peste  tot,  iar  profetul  Ieremia,  în 
cartea  sa,  descrie  acest  fapt  (I,  15-16;  2,  20-27;  3,  8-9;  5,  7,19;  1 8,14  ;  44,  2-3,  21- 
23),  certând  cu  mâhnire:  „  Dar  unde-ţi  sunt ,  ludo ,  dumnezeii  care  ţi  i-ai  făcut?  Să 
se  scoale  şi  să  te  izbăvească  la  vreme  de  necaz,  dacă  pot!  Căci  câte  cetăţi  ai,  atâţia 
sunt  şi  dumnezeii  tăi.  "(2,  28).  Forma  cultică  păgână  extremă,  practicată  şi  aceasta 
în  Iuda,  se  manifesta  prin  jertfele  umane  aduse  zeului  Molh:  „Au  făcut  locuri  înalte 
lui  Baal  în  valea  fiilor  lui  Hinom,  ca  să  treacă  prin  foc  pe  fiii  lor  şi  pe  fiicele  lor  în 
cinstea  lui  Moloh,  ceea  ce  Eu  nu  le-am  poruncit,  şi  nici  prin  minte  nu  Mi-a  trecut 
că  ei  vor  face  această  urâciune,  ducând  în  păcat  pe  luda"  (32,35) 

în  privinţa  sacrificiilor  iudaice,  Ieremia  se  confrunta  cu  aceaşi  situaţie  de 
formalitate  şi  exacerbare  a  ritului  în  detrimentul  cultului  interior: 

A 

„La  ce  îmi  este  bună  tămâia  care  vine  din  Şeba  şi  scorţişoara  din  ţară  depărtată? 
Arderile  de  tot  ale  voastre  nu  le  voiesc  şi  jertfele  voastre  îmi  sunt  neplăcute”(6, 20) 
„Ce  cauţi,  iubitul  Meu  popor,  în  templul  Meu,  când  în  acesta  se  săvârşesc 
atâtea  netrebnicii?  Jertfele  nu-li  vor  ajuta  când,  făcând  rău,  te  bucuri.”  (11,  15.) 

„De  vor  posti,  nu  voi  auzi  strigarea  lor;  de  vor  aduce  arderi  de  tot  şi  prinoase, 
nu  voi  primi,  ci  cu  sabie,  cu  foamete  şi  cu  molimă  îi  voi  pierde”.(14,  12) 

Jerfele  nu  sunt  criticate  în  fiinţa  lor  ci  această  atitudine  a  profeţilor  vine  să 
repună  în  lumină  rolul  primordial  al  dimensiunii  interioare  pentru  credincios;  “fără 

dispoziţia  inimii  sacrificiul  se  reduce  la  un  gest  van  şi  ipocrit;  ca  sentiment  pervertit 
care-I  displace  lui  Dumnezeu.”52 

In  antiteză  cu  modul  greşit  de  sacrificiu  practicat  de  coreligionarii  săi,  Ieremia 
dezvoltă  o  adevărată  teologie  a  inimii  cu  multiple  conotaţii. 

In  primul  rând  arată  că  sacerdoţii  adevăratului  cult  vor  trebui  să  slujească 

A 

după  inima  Domnului:  „Intoarceţi-vă,  voi  copii  căzuţi  de  la  credinţă ,  zice  Domnul, 
că  M-am  unii  cu  voi  şi  vă  voi  lua  cate  unul  de  cetate  şi  câte  doi  de  seminţie  şi  vă  voi 
aduce  în  Sion,  Apoi  vă  voi  da  păstori  după  inima  Mea ,  care  vă  vor  păstori  cu 
ştiinţă  şi  pricepere .  ”(3,14-15). 

Drumul  pocăinţei  poporului  nu  începe  cu  mulţimea  jertfelor,  ci  cu  metanoia 
inimii:  „lerusalime,  spală  răul  din  inima  ta,  ca  să  te  izbăveşti!  Până  când  se  vor 
sălăşlui  în  tine  cugete  necredincioase?  ” (4,  14.) 

A 

In  viziunea  profetică  a  lui  Ieremia  inima  va  fi  locul  unde  Dumnnezeu  va 
încrusta  noul  legământ,  va  fi  depozitul  revelaţional  ce  poate  asigura  hrana  necesară 
împlinirii  voii  dumnezeieşti:  „ Iată  vin  zile,  zice  Domnul,  când  voi  încheia  cu  casa 
lui  Israel  şi  cu  casa  lui  luda  legământ  nou.  Insă  nu  ca  legământul  pe  care  l-am 
încheiat  cu  părinţii  lor  în  ziua  când  i-am  luat  de  mână,  ca  să-i  scot  din  pământul 
Egiptului.  Acel  legământ  ei  l-au  călcat,  deşi  Eu  am  rămas  în  legătură  cu  ei,  zice 
Domnul.  Dar  iată  legământul  pe  care-l  voi  încheia  cu  casa  lui  Israel,  după  zilele 
acela ,  zice  Domnul:  Voi  pune  legea  Mea  înăuntrul  lor  şi  pe  inimile  lor  voi  scrie  şi 
le  voi  fi  Dumnezeu,  iar  ei  îmi  vor  fi  popor.  ”(31,31-34) 

Profetul  Ieremia  perecizează  cu  claritate  faptul  că  Templul  prin  el  însuşi  şi 
prin  actele  liturgice  externe  nu  poate  lucra  sfinţenia  cerută  de  Yahve,  dacă  poporul 
persistă  în  false  închinări  şi  fărădelegi.  Este  un  cuvânt  rostit  de  prooroc  chiar  din 
uşa  lăcaşului  sfant(cf.7,l-2):  „Cum?  Voi  furaţi,  ucideţi  şi  faceţi  adulter;  juraţi 
mincinos,  tămâiaţi  pe  Baal  şi  umblaţi  după  alţi  dumnezei,  pl:  care  nu-i  cunoaşteţi, 
şi  apoi  veniţi  să  vă  înfăţişaţi  înaintea  Mea  în  templul  Meu,  asupra  căruia  s-a 
chemat  numele  Meu,  şi  ziceţi :  «Suntem  izbăviţi»,  ca  apoi  să  faceţi  iar  toate  ticăloşiile 
acelea?  Templul  acesta,  asupra  căruia  s-a  chemat  numele  Meu,  n-a  ajuns  el  oare , 
în  ochii  voştri  peşteră  de  tâlhari?  Iată,  Eu  am  văzut  aceasta,  zice  Domnul.  Mergeri 
deci  la  locul  Meu  din  Silo,  unde  făcusem  altădată  să  locuiască  numele  Meu,  şi 
vedeţi  ce  am  făcut  Eu  cu  el,  pentru  necredinţa  poporului  Meu  Israel!”  ( 7,9-12 ) 

Cât  despre  jertfele  ce  s-au  adus  la  Templu,  Ieremia  vesteşte  cuvântul  Domnului 
prin  care  aminteşte  poporului  că  cea  dintâi  poruncă  după  ieşirea  din  Egipt  nu  a  fost 
pentru  sacrificii,  ci  pentru  împlinirea  ascultării  de  Dumnezeu,  şi  aceasta  trebuie  să 
primeze.  Discursul  este  voit  ironic  pentru  a  determina  receptarea  imediată  a 
mesajului  profetic:  „  Aşa  zice  Domnul  Savaot,  Dumnezeul  lui  Israel :  «Arderile  de 


52  Vocabulaire  de  Theologie  Bibhque,  ed.cii.,  col.  11 66 

tot  ale  voastre  adăugaţi-le  la  jertfele  voastre  şi  mâncaţi  carne;  Că  părinţilor  voştri 
nu  le-am  vorbit  şi  nu  le-am  dat  poruncă  în  ziua  aceea ,  în  care  i-am  scos  din  pământul 
Egiptului,  pentru  arderea  de  tot  şi  pentru  jertfă ;  Ci  iată  porunca  pe  care  ţi-am 
dat-o:  Să  ascultaţi  glasul  Meu ,  şi  Eu  voi  fi  Dumnezeul  vostru ,  iar  voi  îmi  veţi  fi 
poporul  Meu ,  şi  să  umblaţi  pe  toată  calea  pe  care  vă  poruncesc  Eu,  ea  să  vă  fie 
bine .  Dar  ei  n-au  ascultat  glasul  Meu  şi  nu  şi-au  plecat  urechea  lor,  ci  au  trăit 
după  pofta  şi  îndărătnicia  inimii  lor  rele  şi  s-au  întors  cu  spatele  către  Mine ,  iar 
nu  cu  faţa»  (7,  21-23) 

Ieremia  descrie  în  amănunt  distrugerea  Templului  de  pe  Sion  de  către 
Nebuzaradan,  căpetenia  oştirilor  regelui  Nabucodonosor  al  Babilonului,  precum  şi 
tot  ceea  ce  s-a  luat  din  lăcaş  şi  dus  în  robie(52, 12-24).  El  însuşi  a  fost  deportat,  dar 
niciodată  nu  a  încetat  să  spere  şi  să  întrevadă  revenirea  poporului  ales  la  o  perioadă 
de  glorie,  dar  mai  ales  că  vremea  lui  Mesia  va  veni.  Atunci  “Odrasla  dreaptă  a  lui 
David”  va  fi  Sacerdotul  prin  excelenţă  şi  va  purta  nume  de  virtute  pentru  tot  poporul; 
„In  zilele  acelea  şi  în  vremea  aceea  voi  ridica  lui  Da  vid  Odraslă  dreaptă  şi  aceea 
va  face  judecată  şi  dreptate  pe  pământ.  In  zilele  acelea  Iuda  va  fi  izbăvit  şi 
Ierusalimul  va  trăi  fără  primejdie  Şi  Odraslei  aceleia  I  se  va  pune  numele:  «Domnul 
-  dreptatea  noastră»  Că  aşa  zice  Domnul:  „  «Nu  va  lipsi  lui  David  bărbat  care  să 
şadă  pe  scaunul  casei  lui  Israel .  Şi  preoţii-leviţi  nu  vor  avea  lipsă  de  bărbat  care 
să  stea  înaintea  feţei  Mele  şi  să  aducă  în  toate  zilele  arderi  de  tot,  să  aprindă 
tămâie  şi  să  săvârşească  jertfe»  (33,  15-18) 


Profetul  Iezechiel  a  activat  numai  în  robie,  fiind  deportat  împreună  cu  ceilalţi 
surghiuniţi  în  Babilon.  Este  chemat  la  profeţie  în  al  cincelea  an  de  robie  (1,2) 
printr-o  viziune  minunată  despre  slava  lui  Dumnezeu.  Propovăduirea  profetului  s- 
a  materializat  în  două  direcţii:  în  primul  rând  să-i  conştientizeze  pe  conaţionalii 


exilaţii  că  dezastrul  căderii  Regatului  este  consecinţa  stării  maxime  de  păcătoşenie 
şi  mai  ales  a  unei  idolatrii  practicate  tară  nici  o  teamă  de  Dumnezeu  (5,  11;  6,  4-6; 
11,21;  14,  6;  20;  22,  4-9),  iar  în  al  doilea  rând  să  menţină  trează  speranţa  în  mila 
lui  Dumnezeu,  Care  va  avea  grijă  de  acea  providenţială  rămăşiţă  a  lui  Israel,  pe 
care  o  va  întoarce  în  ţară  pentru  realizarea  planului  mesianic.  îndemnul  divin  este 
unul  părintesc:  , JLepădaţi  de  la  voi  toate  păcatele  voastre  cu  care  aţi  greşit  şi  vă 
faceţi  o  inimă  nouă  şi  un  duh  nou.  De  ce  să  muriţi  voi,  casa  lui  Israel?  Căci  Eu  nu 
voiesc  moartea  păcătosului,  zice  Domnul  Dumnezeu;  întoarceţi-vă  deci  şi  trăiţi !” 


(18,  31-32) 


Din  Israelul  restaurat,  în  viziunea  lui  Iezechiel,  nu  va  lipsi  nici  Sanctuarul, 
cultul  va  fi  refăcut  şi  acest  fapt  este  vestit  cu  glorie(39, 17-21)  Impresionează  la 
profet  mulţimea  amănuntelor  cultice,  făcând  dovada  unei  profunde  cunoaşteri  a 
acestora.  Zidirea  din  nou  a  Templului  i  se  înfaţişază  lui  Iezechiel  în  formă  de  vedenie. 

Sunt  descrise  cu  precizie  curţile  şi  camerele  lăcaşului  sfânt  (40, 4-37,  mesele  pentru 
pregătirea  jertfelor  arderii  de  tot),  cele  pentru  păcat  şi  cele  pentru  vină  (40,  38-43), 
camerele  pentru  personalul  sacerdotal  (40,  44-47),  templul  propriu-zis  (cap.  41)  şi 
împrejurimile  lui  (cap.  42).  Sunt  date  rânduielile  pentru  sacerdoţi,  dar  facându-se 
o  diferenţă  între  cei  ce  înainte  de  exil  s-au  lepădat  de  la  credinţă  şi  cei  care  au 
rămas  statornici  (cap.  44) 

Menţionarea  cultului  sacrificial  urmează  vedeniei  lui  Iezechiei  despre  slava 
lui  Dumnezeu,  ce  se  va  sălăşlui  în  Noul  Sanctuar  (43, 1-11).  Sunt  arătate  prescripţiile 
despre  jertfelnic  şi  jertfele  ce  însoţesc  sfinţirea  lui  (43,  13-27),  obligaţiile  rituale 
cerute  regelui  şi  poporului  (cap.  45;  46),  în  cea  mai  mare  parte  în  concordanţă  cu 
cele  mozaice  din  Levitic  şi  Numeri,  dar  prezentate  de  Iezechiei  într-o  manieră  mult 
mai  idealistă. 

O  privire  atentă  asupra  referatelor  veterotestamentare  mai  sus  menţionate 
ne-ar  determina  să  ne  întrebăm  dacă  nu  cumva  profetul  Iezechiei  face  notă 
discordantă  cu  ceilalţi  profeţi,  ce  au  avut  atitudini  mai  tranşante  faţă  de  sacrificii. 
Aplanarea  acestei  probleme  este  adusă  de  direcţia  profeţiei  lui  Iezechiei,  care,  spre 
deosebire  de  ceilalţi,  profeţeşte  din  exil,  vesteşte  restaurarea  Templului,  crezământ 
ce  a  vivificat  inimile  coreligionarilor  şi  a  izvorât  speranţa  reîntoarcerii  în  ţara 
părinţilor  lor,  dar  cu  o  dorinţă  de  a-şi  reface  întreg  tezaurul  spiritual  pierdut.53 
Deci,  nu  putem  spune  că  „există  opoziţia  pe  care  unii  au  vrut  să  o  găsească.  Nu  este 
o  ruptură  între  perioadele  dinainte  şi  de  după  exil,  este  continuitate.  Iezechiei  face 
legătura:  el  este  profet  şi  preot  şi  nu  respinge  cu  siguranţă  ca  ilegitim  întreg  cultul 
epocii  monarhice  şi  trasează  programul  unui  cult  viitor,  cu  toate  actele  exterioare. 

A 

Profeţii  post-exilici  predică  acest  ideal  în  Israelul  restaurat.  In  acelaşi  timp  ritualul 
se  precizează  şi  este  acceptat  de  toţi  ca  o  instituţie  venind  de  la  Dumnezeu.  Nu  mai 
există  polemici  contra  jertfelor”  54 


Spre  deosebire  de  Iezechiei,  Daniel,  şi  el  un  profet  al  exilului,  nu  are  în 

A 

cartea  sa  un  discurs  cu  privire  la  sacrificii.  întâlnim,  totuşi,  două  referiri  ce  trimit  la 
cultul  sacrificial  în  contextul  a  două  profeţii: 

1 .  „  Şi  a  mai  crescut  până  la  mai-marele  oştirii  şi  i-a  luat  jertfa  de  fiecare  zi 
şi  i-a  răsturnat  locul  templului  său.  Şi  peste  jertfa  de  fiecare  ii  el  a  pus  nelegiuirea 
şi  a  aruncat  adevărul  la  pământ ,  şi  el  a  făcut  şi  a  izbutit  Şi  am  auzit  un  sfânt  care 
grăia ,  şi  un  alt  sfânt  a  zis  către  cel  ce  grăia:  „Până  când  va  dura  vedenia  şi  jertfa 


53  Deşi  influenţa  lui  Iezechil  nu  a  fost  atât  de  puternică  pe  cât  se  credea,  totuşi  el  este 
numit  părintele  iudaismului  postexilic,  cf.  I.P.S.  Barolomeu  Anania,  Introducere  la  Cartea 
Iezechiei  în  Biblia  sau  Sfânta  Scriptură-eâ.  jubiliară,  p.1045 

54  Roland  de  Vaux,  op.  cit.,  voi.  II,  p.  346 

de  fiecare  zi  nu  se  va  mai  aduce  şi  un  păcat  al  pustiirii  va  fi  pus  în  loc  şi  templul 
şi  oştirea  vor fi  călcate  în  picioare?  ”  Atunci  el  i-a  răspuns:  “ Până  la  două  mii  trei 
sute  de  seri  şi  de  dimineţi;  după  aceasta  templul  îşi  va  avea  din  nou  rostul 
lui”. (8, 11-14) 

Este  vorba  despre  o  profeţie  istorică  ce  s-a  împlinit  în  anul  169  î.Hr.  când 
regele  sirian  Antioh  IV  Epifanes  a  profanat  Templul  reconstruit  de  Zorobabel  (  5 1 5. 
îHr),  sfărâmând  jertfelnicul  de  aur,  candelabrul,  sfeşnicele,  cădelniţele  de  aur, 
catapeteasma,  masa  punerii  înainte,  vasele  sfinte  şi  tot  tezaurul(I  Mac.  1, 23-24).  A 
fost  interzis  cultul  sacrificial  iudaic,  şi  reintrodusă  idolatria  (I  Mac.  1, 47-50).  Peste 
altarul  de  jertfe  a  fost  ridicat  un  altul  pentru  jertfe  străine  (I  Mac  1,62).  Aceste 
atrocităţi  la  adresa  Ierusalimului  au  culminat  prin  punerea  Templului  sub  patronajul 
lui  Zeus  Olimpianul.55 

2.  Daniel  numeşte,  în  profeţia  celor  „şaptezeci  de  săptămâni  de  ani”  (9,20- 
27),  acţiunea  lui  Antioh  IV  de  pângărire  a  Templului,  drept  „ urâciunea  pustiirii ”, 
iar  când  aceasta  se  va  sălăşlui  în  Sanctuar  „ prinosul  şi  jertfa  vor  înceta ”  (v.27)56 
Observăm,  deci,  la  profetul  exilic  o  preocupare  pentru  viitorul  celor  ce  se 
vor  întoarce  în  ţara  patriarhilor.  Daniel  nu  întrevede  o  perspectivă  liniştită  şi 
glorioasă.  Aceasta  viza  şi  elementele  cultice  sacrificiale,  ce  vor  suferi  din  nou 
influenţe  idolatre,  depărtând  poporul  de  la  închinarea  cea  dreaptă  datorată 
Dumnzeului  părinţilor. 

♦ 

Profeţia  perioadei  postexilice  este  deschisă  de  profetul  Agheu,  un  profet  născut 
în  exil,  dar  care  a  însoţit  pe  cei  ce  s-au  reîntors  în  ludea  după  edictul  lui  Cirus  (538  î. 
Hr.).  Spre  deosebire  de  profeţii  anteexilici,  ce  predicau  pedeapsa  lui  Dumnezeu  pentru 
poporul  întinat,  cei  postexilici  vor  vesti  restaurarea.  Aceasta  va  începe  chiar  cu 
reconstrucţia  Templului-simbolul  spiritual  suprem  al  poporului  biblic.  Agheu 
îndeamnă  şi  susţine  ridicarea  Sanctuarului,  mai  ales  că  s-au  ivit  piedici  atât  din  partea 
samarinenilor  cât  şi  din  partea  unor  iudei  preocupaţi  mai  mult  de  redobândirea  averilor 
şi  construirea  unor  case  de  lux  (1,4).  Vocea  profetului  arată  adevărata  prioritate- 
Templul  cel  nou,  a  cărui  slavă  va  fi  mai  mare  decât  a  celui  zidit  de  Solomon:  „  «Şi 
sla\'a  acestui  templu  de  pe  urmă  va  fi  mai  mare  decât  a  celui  dintâi»,  zice  Domnul 
Savaot,  «şi  în  locul  acesta  voi  sălăşlui  pacea»,  zice  Domnul  Savaot.  ”  (2,  9)  Slava  . 
aceasta  nu  va  veni  din  mulţimea  jertfelor,  ci  mai  ales  din  faptul  că  în  acest  lăcaş  va 
călca  însuşi  Mesia  cel  mult  aşteptat,  Mântuitorul  lumii. 


55  Pentru  o  interpretare  detaliată  istorico-teologică  a  acestei  profeţii  vezi  Pr.  Lect.  Dr. 
Aurel  Pavel,  Cartea  Profetului  Daniel ,  Ed.  Universităţii  „L.  Blaga”,  Sibiu  2000,  p.  1 80-186 

56  Vezi  ibidem,  p.  191-205 

Agheu  pune  în  atenţia  preoţilor  problema  săvârşirii  celor  sfinte,  în  sensul  că 
nu  te  sfinţeşti  atingând  obiectul  jertfei,  dar  te  întinezi  prin  atingerea  celor  necurate: 
„  Dacă  cineva  ia  carne  sfinţită  în  poala  hainei  lui  şi  se  atinge  cu  poala  de  pâine 
sau  de  bucate  fierte ,  de  vin,  de  untdelemn  şi  de  orice  mâncare,  oare  se  vor  sfinţi 
acelea ?”  Şi  au  răspuns  preoţii  şi  au  zis:  „Nu!”  Şi  a  zis  Agheu :  „ Dacă  cineva 
spurcat,  prin  atingerea  de  un  mort ,  se  atinge  de  vreunul  din  lucrurile  acestea,  oare 
ele  se  spurcă?  ”  Şi  au  răspuns  preoţii  şi  au  zis:  „  Se  spurcă!  ”( 2, 12-13)  Prin  această 
judecată  profetul  viza  formalismul  ce  trebuia  eradicat  din  religiozitatea 
conaţionalilor.  Limbajul  concluziv  este  direct,  cu  autoritate  profetică:  Şi  a  răspuns 
Agheu  şi  a  zis:  „Aşa  este  poporul  acesta  şi  aşa  este  neamul  acesta  înaintea  Mea , 
zice  Domnul  şi  tot  aşa  este  şi  cu  lucrul  mâinilor  lor:  tot  ceea  ce  ei  aduc  jertfă  este 
spurcat.  “  (2,  14) 

Profetul Zaharia  a  fost  contemporan  şi  chiar  colaborator  cu  Agheu  (cf.  Ezdra 
5,1),  dar  spre  deosebire  de  acesta  făcea  parte  din  tagma  sacerdotală.  Zaharia  va  fi 
şi  el  un  susţinător  al  refacerii  Templului  dar  mesajul  lui  este  mult  mai  larg  şi  mai 
profund:  „restaurarea  orânduirii  teocratice  şi,  prin  aceasta,  prefigurarea  împărăţiei 
mesianice”.57  Templul  în  viziunea  lui  Zaharia  nu  este  doar  o  încercare  de  a  reface 
prototipul  solomonian,  ci  are  o  valoare  simbolică  mesianică:  însuşi  Mesia  va  sluji 
ca  preot  şi  rege,  iar  lăcaşul  va  deveni  loc  de  închinare  universală  în  Noul  Ierusalim 
(6, 9-15;  8,20-23;  14,16-21).  Profetul  nu  lasă  la  o  parte  elementele  cultice(jertfele, 
căldările  din  templu,  sărbătoarea  corturilor)-  ( 14, 1 6,20-2 1 )-  dar  şi  acestea  vor  primi 
o  destinaţie  universal-mesianică.  O  dovadă  în  plus  că  profeţia  lui  Zaharia  avea  ca 
obiect  timpurile  de  după  „plinirea  vremii”. 

Un  accent  deosbit  îl  pune  profetul  pe  ortopraxia  religiei  poporului,  care  odată 
săvârşită  va  atrage  binecuvântarea  lui  Dumnezeu  mai  mult  decât  jertfele:  „Aşa 
grăieşte  Domnul  Savaot:  «Faceţi  dreptate  adevărată  şi  purtaţi-vă  fiecare  cu 
bunătate  şi  îndurare  faţă  de  fratele  său;  Nu  apăsaţi  pe  văduvă ,  pe  orfan,  pe  străin 
şi  pe  cel  sărman  şi  nimeni  să  nu  pună  la  cale  fărădelegi  în  inima  lui  împotriva 
fratelui  său!»  "  (7,  9-10);  „ Iată  rânduielile  pe  care  trebuie  să  le  păziţi:  «Să  spună 
omul  adevărat  aproapelui  său .  Judecaţi  şi  daţi  hotărâri  drepte  la  porţile  voastre; 
Să  nu  cugetaţi  fărădelege  unul  împotriva  altuia  şi jurământul  strâmb  să  nu-l  iubiţi, 
căci  toate  acestea  le  urăsc»,  zice  Domnul  ”(8,16-17) 

Mesajul  profetic  al  lui  Ioil  este  greu  de  încadrat  în  timp  din  cauza  puţinătăţii 
argumentelor  din  cartea  sa.  Totuşi,  critica  modernă  apreciază  că  Ioil  şi-a  scris  profeţia 


57 1.P.S.  Bartolomeu  Anania,  Introducere  la  Cartea  Profetului  Zaharia,  în  Biblia  sau 
Sfânta  Scriptură-ed.  jubiliară,  p.  1191 

în  timpul  exilului  babilonic  sau  chiar  după  exil.58  Pentru  că  timpul  în  care  profetul  a 
activat  nu  este  clar  nu  putem  şti  cu  exactitate  la  ce  perioadă  din  viaţa  Templului  se 
referă  atunci  când  zice:  „  Prinosul  şi  jertfa  cu  turnare  nu  mai  sunt  în  templul  Domnului! 
Preoţii,  slujitorii  Domnului,  sunt  în  mare  jale.  "(1,9)  Această  adresare  ar  putea  ti 
considerată  o  părere  de  rău  a  profetului  pentru  faptul  că  prinosul  şi  jertfa  au  încetat. 
El  chiar  îndeamnă  pe  sacerdoţi  şi  pe  bătrâni  să  postească  şi  să  se  roage  pentru 

A 

redobândirea  vremii  de  jertfa:  „lncingeţi-vă  şi  vă  tân  guiţi,  voi  preoţilor,  izbucniţi  în 
bocete ,  voi  slujitori  ai  altarului!  Intraţi  în  templu  şi  petreceţi  noaptea  în  sac  de  jale, 
voi  slujitori  ai  lui  Dumnezeu ,  căci  prinosul  şi  jertfa  cu  turnare  au  fost  îndepărtate 
din  templul  Dumnezeului  vostru!  Postiţi  post  sfânt’ '(1,1 3- 14)  Aceasta  nu  înseamnă 
că  Ioil  este  în  contradicţie  cu  ceilalţi  profeţi  ce  sunt  mai  critici  la  adresa  sacrificiilor; 
„părerile  Vechiului  Testament  despre  jertfe  şi  post  nu  sunt  contradictorii;  multe  lucruri 
depindeau  de  circumstanţe  şi  de  modul  particular  de  folosire,  loel  nu  ar  trebui 
condamnat  pentru  că  ar  părea  să  fie  mai  ritualist  decât  Amos  şi  Isaia.”59 

A  dori  să  aduci  jertfa  şi  prinos  lui  Dumnezeu  nu  este  un  lucru  rău  in  sine,  dar 
el  trebuie  precedat  de  săvârşirea  unui  cult  interior-pocăinţa  şi  convertirea  inimii: 
„Sfâşiaţi  inimile  şi  nu  hainele  voastre,  şi  întoarceţi-vă  către  Domnul  Dumnezeul 
vostru,  căci  El  este  milostiv  şi  îndurat,  încet  la  mânie  şi  mult  Milostiv  şi-l  pare  rău 
de  răul  pe  care  l-a  trimis  asupra  voastră .  O,  de  v-aţi  întoarce  şi  v-aţi  pocăi ,  ar 
rămâne  de  pe  urma  voastră  o  binecuvântare ,  un  prinos  şi  o  jertfă  cu  turnare  pentru 
Domnul  Diimnezeul  vostru!”  (2,13-14) 

Prin  mesajul  lui  profetic  Ioil  face  o  chemare  la  sfinţenie  şi  la  practicarea 
adevăratei  închinări  de  către  toţi  conaţionalii,  de  la  prunc  până  la  bătrân.  Sionul  va 
fi  locul  unde  se  va  găti  post  şi  sărbătoare  sfântă,  iar  preoţii  vor  striga  către  Dumnezeu 
în  glas  de  rugăciune  şi  căinţă  (2,1 5-1 7) 


Profetul  Maleahi  este  considerat  de  tradiţia  talmudică  cel  ce  încheie  perioada 
profetică  a  Vechiului  Testament60,  deşi  unii  cercetători  biblici  consideră  că  sfârşitul 
profetismului  este  făcut  de  Ioan  Botezătorul  pe  care  îl  consideră  ultimul  profet,  şi 
nu  tară  justificare,61 

Dintre  profeţii  postexilici  Maleahi  este  cel  mai  critic  la  adresa  sacrificiilor. 
Atitudinea  lui  este  îndreptăţită  deoarece  în  perioada  în  care  a  profeţit  (~  450-430 
îHr.)  viaţa  religioasă  se  îndrepta  spre  o  nouă  decădere:  căsătorii  mixte,  ignorarea 
Legii,  sacerdoţi  formalişti,  jertfe  aduse  cu  defecte  corporale,  toate  acestea  în 


58  cf.  Studiul  Vechiului  Testament,  ed.  cil.,  p.  265-266 

59  R.A.Stewart,  art.  loel,  cartea  Iui,  în  Dicţionar  biblic,  p.  592 

60  vezi  A.  Cohen,  op. cit.,  p.  196 

61  Pr.  Prof.  Dr.  Dumitru  Abrudan,  Profeţii.,.,  p.  140 

atmosfera  unui  Templu  de  curând  restaurat  şi  a  unui  cult  restabilit  ce  dorea  a  duce 
poporul  pe  calea  sfinţeniei. 

Maleahi  are  o  lungă  şi  consistentă  predică  prin  care  vesteşte  că  Dumnezeu  este 
necinstit  prin  jertfele  cu  defecte  corporale  aduse  de  popor  la  Sanctuar.  La  aceasta  se 
adăuga  culpabilitatea  preoţilor  ce  făceau  dovada  unei  falsităţi  în  slujire:  „  Voi  aduceţi 
jertfa  pe  altarele  Mele  pâine  spurcată.  Şi  mai  ziceţi:  «Cu  ce  Te-am  necinstit?»  -  Fiindcă 
aţi  zis:  «Masa  Domnului  este  de  ocară!»  Şi  când  aduceţi  jertfa  un  dobitoc  orb ,  n -aveţi 
nici  o  vină?  Când  aduceţi ,  la  jertfa,  unul  şchiop  sau  cu  meteahnă ,  n-aveţi  nici  o  vină? 
Adu-l  cărmuitorului  tău :  Va  fi  el  mulţumit  sau  te  va  primi  el  bine?  -  zice  Domnul 
Savaot.  Şi  acum  deci  rugaţi  pe  Dumnezeu  ca  să  aibă  milă  de  noi,  căci  prin  mâinile 
voastre  s-a  făcut  una  ca  aceasta.  Vă  va  primi  El,  oare ,  bine?,  zice  Domnul  Savaot.  O ; 
dacă  cineva  din  voi  ar  închide  porţile  ca  voi  să  nu  mai  aprindeţi  focul  în  zadar  pe 
jertfelnicul  Meu!  Nu  simt  nici  o  plăcere  pentru  voi ,  zice  Domnul  Savaot ,  şi  nu-Mi  sunt 
plăcute  nicidecum  prinoasele  aduse  de  mâinile  voastre .  Căci,  de  la  răsăritul  soarelui 
şi  până  la  apusul  lui ,  mare  este  numele  Meu  printre  neamuri  şi  în  orice  parte  se  aduc 
jertfe  de  tămâie  pentru  numele  Meu  şi  prinoase  curate ,  căci  mare  este  numele  Meu 
între  neamuri ,  zice  Domnul  Savaot.  Ci  voi  îl  pângăriţi  când  ziceţi:  «Masa  Domnului 
este  spurcată  şi  bucatele  de  pe  ea  sunt  de  dispreţuit».  Şi  mai  ziceţi :  «Iată  truda  noastră !» 
Şi  tot  voi  o  defăimaţi.  Şi  aduceţi  jertfe,  dobitoace  cu  beteşug,  şchioape  sau  cu  meteahnă; 
şi  mai  aduceţi  şi  prinoase!  Le  voi  primi  Eu  din  mâna  voastră?  zice  Domnul.  Blestemat 
să  fie  omul  viclean ,  în  a  cărui  turmă  se  află  dobitoc  de  parte  bărbătească  şi,  făcând 
juruinţă,  aduce  Domnului  jertfa  un  dobitoc  cu  meteahnă!  Că  Eu  simt  mare  împărat, 
zice  Domnul  Savaot,  şi  numele  Meu  este  minunat  între  neamuri!  **  (1, 7-14) 

Aducerea  la  altar  a  animalelor  cu  meteahnă  este  în  primul  rând  o  încălcare  a 
preceptelor  divine  despre  însuşirile  jertfei,  cuprinse  în  Levitic  22, 1 8-33.  Chintesenţa  acestor 


prescripţii  este  cuprinsă  în  cuvintele  „  Toate  câte  au  meteahnă  în  sine  să  nu  le  aduceţi 
Domnului  că  nu  vor  fi  primite  fv.20).  In  al  doilea  rând,  un  dar  din  regnul  animal  sau 
vegetal,  ales  cu  neglijenţă  pentru  a  fi  oferit  ca  jertfa,  exprima  starea  duhovnicească  precară 
a  oferitorului,  dar  şi  lipsa  de  respect  dusă  până  la  j  ignire  adusă  lui  Dumnezeu.  Neprihănirea 
jertfei  exprima  adevărata  adoraţie  adusă  lui  Yahve.  Metehnele  făceau  animalul  sa  fie 
neconform  cu  starea  de  sacrificiu,  „fiecare  animal  purtând  unul  din  aceste  defecte,  prin 
care  se  abate  de  la  ordinea  şi  perfecţiunea  stabilită  la  creaţiune  -  «şi  toate  erau  bune»  - 
devine  invalid  de  a  fi  oferit  lui  Dumnezeu,  Cel  atotperfect  şi  atotbun.”62 

Pornind  de  la  referatul  I  Petru  1,18  tipologia  modernă  vede  în  lipsa  oricărui  defect 
corporal  o  prefigurare  a  stării  de  neprihănire  avută  de  Mântuitorul  Iisus  Hristos,  Această 
stare,  în  raport  cu  fiinţa  sacrificiului,  se  înţelege  ca  fiind  adevărată  şi  expresivă.63 

Formalismul  din  vremea  lui  Maleahi  este  tot  atât  de  cutremurător  ca  în  timpul 
Iui  Amos,  Osea  sau  Isaia.  Iudeii  n-au  înţeles  nimic  din  robie,  pocăinţa  şi  convertirea 
sufletului  pentru  Yahve  nu  a  fost  realizată.  Contradicţia  între  faptă  şi  cuget  îşi 


62  Dr.  Mircea  Chiaida,  op.  cit.,  p.94 

63  Ibidem,  p.  95 

făcea  din  nou  loc  în  cultul  practicat,  iar  Dumnezeu  nu  va  mai  primi  jertfa:  „spălaţi 
cu  lacrimi  jertfelnicul  Domnului,  cu  planşete  şi  cu  gemete,  pentru  că  El  nu  mai 
caută  la  prinoase  şi  nu  mai  binevoieşte  să  le  primească  din  mâinile  voastre .  ” 
(2, 13)  Starea  de  făţărnicie  se  aştemea  în  conştiinţe  devenind  normalitate:  „Se  cuvine 
oare,  ca  omul  să  înşele  pe  Dumnezeu?  Căci  voi  M-aţi  înşelat!  Dar  voi  ziceţi:  « Cum 
Te-am  înşelat?»  -  Cu  zeciuiala  şi  cu  părga!  ”  (3,8) 

Necinstirea  Templului  şi  a  serviciilor  divine  ce  se  săvârşeau  acolo  constituia 
de  fapt  manifestarea  infidelităţii  poporului  faţă  de  Dumnezeu.  De  aici  şi  până  la 
idolatrie  nu  mai  este  decât  un  pas,  iar  profetul  Maleahi  constată  lucrul  acesta: 
„  luda  este  viclean  şi  urâciune  se  săvârşeşte  în  Israel  şi  în  Ierusalim:  căci  luda 
pângăreşte  templul  pe  care  îl  iubeşte  Domnul  şi  s-a  unit  cu  fiica  unui  dumnezeu 
străin  "  (2,  11) 

Dintre  profeţii  mici  cuprinşi  în  canonul  Sfintei  Scripturi,  doar  Avdie  şi  Iona ,  nu 
au  nici  o  referire  la  adresa  cultului  sacrificial.  Aceasta  s-ar  putea  explica  prin  caracterul 
extrem  de  restrâns  al  profeţiei  şi  al  scrierii  celor  doi:  Avdie  rosteşte  o  profeţie  scurtă,  de 
ameninţare  pentru  poporul  edomit,  iar  Iona,  într-o  formă  narativă  şi  nu  de  cuvântare 
profetică,  istoriseşte  un  episod  din  viaţa  sa  -  misiunea  faţă  de  cetatea  Ninive. 


3.  Consideraţii  finale 

Aducerea  în  atenţie  a  atitudinii  profeţilor  faţă  de  cultul  sacrificial  a  făcut 
obiectul  lucrării  de  faţă,  în  dorinţa  de  a  pune  în  evidenţă  tezaurul  revelaţional 
veterotestamentar  profetic  .  După  analiza  referatelor  profetice  o  primă  concluzie 
se  desprinde  cu  claritate:  profeţii  nu  au  fost  nişte  reformatori  radicali  sau  inovatori 
ai  cultului  iudaic -  şi  aici  ne  referim  la  sacrificii,  sărbători,  rugăciune  şi  pelerinaje. 

în  ce  priveşte  cultul  sacrificial,  profeţii  nu  au  înfierat  cu  totul  cultul  extern,  ci 
ei  au  dorit  să  deştepte  în  conştiinţa  coreligionarilor  ideea  că  practicarea  jertfelor  doar 
în  forma  de  suprafaţă,  fără  o  dispoziţie  sufletească  înaltă,  nu  este  un  act  bineplăcut 
lui  Dumnezeu.  Mulţimea  jertfelor  nu  realizează  sfinţenia  dacă  credinciosul  evreu  nu 
lucrează  şi  în  plan  interior  la  dobândirea  adevăratelor  virtuţi-credinţă,  dreptate,  iubire, 
săvârşirea  binelui  în  general.  Starea  de  păcătoşenie  nu  este  în  conformitate  cu  jertfa: 
„O  jertfă  întinată  de  păcat  e  un  non-sens,  ceva  absurd,  pentru  că  în  păcat  nu  poate  fi 
jertfă  autentică.  Păcatul  este  tocmai  reversul  jertfei,  e  refuzul,  egoismul’"64 

Formalismul  cultic  era  o  situaţie  des  întâlnită  în  vremea  profeţilor,  iar  aceştia 
ca  organe  supreme  ale  teocraţiei  au  vestit  neîncetat  poporului  cât  urăşte  Dumnezeu 
contradicţia  între  cuget  şi  faptă,  între  actul  extern  şi  cel  intern.  Pornind  de  la  această 
viziune  a  profeţilor  Sf.  Irineu  al  Lyonului  subliniază  eficacitatea  simbolică  a 
sacrificiilor  Vechiului  Testament,  accentuând  practicarea  cultului  intern  de  către 


64  Părintele  Galeriu,  op. cit.,  p.21 

cel  ce  aduce  jertfa:  „Nu  sacrificiile  sfinţesc  pe  om,  căci  Dumnezeu  nu  are  nevoie 
de  sacrificiu,  ci  conştiinţa  celui  ce  sacrifică,  dacă  este  curată,  sfinţeşte  sacrificiul  şi 
garantează  că  Dumnezeu  primeşte  sacrificiul  ca  de  la  un  prieten.”65 

Observăm  la  profeţii  anteexilici  o  atitudine  mai  radicală  faţă  de  practicarea 
formală  a  sacrificiilor  şi  aceasta  datorită  dorinţei  lor  de  a  determina  pocăinţa 
conaţionalilor  şi  salvarea  celor  două  regate  de  la  distrugere  şi  robie. 

G.F.  More,  într-o  concluzie  referitoare  la  atitudinea  profeţilor  faţă  de  jertfe, 
publicată  în  Enciclopedia  Biblică  susţine:  „Este  foarte  puţin  probabil  ca  profeţii  în  mod 
distinctiv  să  susţină  ideea  unei  religii  fără  cult,  a  unei  adorări  pur  spirituale.  Pentru  ei 
jerfele  erau  forma  firească  de  exprimare  a  omagiului  şi  recunoştinţei,  un  mod  firesc  de 
ispăşire  a  păcatelor  şi  de  închegare  a  unei  legături  puternice  cu  Dumnezeu”66 

Cu  tot  acrivismul  lor  pus  în  slujba  vestirii  voii  divine  n-au  reuşit  să  producă 
întoarcerea  poporului  biblic  la  adevărata  închinare  şi  ascultare  faţă  de  Dumnezeu. 
Pedeapsa  divină  s-a  vărsat,  dar  n-au  învăţat  nici  din  crunta  lecţie  a  robiei  ce  doreşte 
Yahve  de  la  ei.  Astfel  că  nici  după  reconstrucţia  Templului  şi  reinstaurarea  cultului, 
formalismul  nu  a  fost  eradicat.  încercarea  profeţilor  postexilici  în  acest  sens  nu  a 
aflat  ecoul  dorit.67  O  denaturare  combătută  de  toţi  profeţii,  atât  de  cei  anteriori  cât 
şi  de  cei  noi  a  fost  idolatria,  elemente  păgâne  se  infiltrau  în  cultul  evreiesc,  ba  chiar 
cultul  idolatru  era  practicat  integral,  într-o  totală  apostazie  faţă  de  religia  monoteistă. 

Meritul  profeţilor  este  acela  de  a  fi  luptat  susţinut  pentru  păstrarea  unui  popor 
demn  de  menirea  sa  mesianică.  Ei  nu  au  încercat  să  transforme  cultul  ci  să  transforme 
omul.  Mircea  Eliade  observă  această  situaţie  din  perspectiva  istoriei  religiilor: 
„. .  .importanţa  decisivă  acordată  regenerării  spirituale  a  individului  prin  reîntoarcerea 
definitivă  la  Iahve,  constituia  răspunsul  profeţilor  la  crizele  istorice  care  ameninţau 
însăşi  existenţa  celor  două  regate  evreieşti.  ”68  Profeţii  au  pus  o  amprentă  teologică 
asupra  istoriei,  timpul  profetic  transcende  timpul  fizic,  iar  în  acest  timp  este  cuprins 
şi  actul  sacrificial  ca  manifestare  supremă  a  dorinţei  de  comuniune  cu  Dumnezeu. 
Profeţii  vedeau  în  sacrificiu  o  posibilitate  de  realizare  a  acelui  „berit”  -  legământ, 
legătură,  dar  acest  fapt  se  putea  săvârşi  doar  în  unitatea  sentimentului  intern  cu  actul 
extern  simbolic.  Când  unitatea  este  ruptă  de  formalism,  sacrificiul  devine  un  non¬ 
sens.  „Credinciosul  prin  atâtea  mijloace  rituale  participă  activ  în  simbol,  în  chipuri  şi 
figuri  la  realitatea  şi  adevărul  vieţii  lui.  El  ispăşeşte  şi  se  purifică;  se  înalţă  şi  se 
apropie  de  Dumnezeu.  Trăieşte  în  anamneza  marilor  Revelaţii,  îndeosebi  a  celor  de 

65  Contra  Haereses,  IV,  XVIII,  3;  în  Migne,  PG  VII,  Paris  1882,  col.  1026 

66  Poziţie  prezentată  de  J.J  Ravees,  art.cit. 

67  Comunitatea  eseniană  de  la  Qumran  (sec  II  îHr.  -  70d.Hr)  va  încerca  să  afirme 
valoarea  adevărată  a  jertfei,  dându-i  un  loc  în  regulile  ideale  pe  care  ei  le  trasează  pentru 
comunitate;  vezi  Roland  de  Vaux,  op.  cit.,  voi.  II,  p.  346-347 

v  , ' '  68  Mircea  Eliade,  Istoria  credinţelor  şi  ideilor  religioase,  Ed.  ştiinţifică  şi 

enciclopedică.  Bucureşti,  1981,  voi.  I,  p.373-374 

pe  Horeb  şi  Sinai,  izbăvirea  din  robie  şi  primirea  Legii”.69 

Prin  predicarea  spiritualizării  cultului,  profeţii  au  pregătit  vremea  sacrificiului  suprem 
realizat  de  însuşi  Mântuitorul  lumii,  Iisus  Hristos.  El  nu  a  respins  sacrificiile,  ci  pe  Sine  s- 
a  făcut  jertfa,  iar  noi  mărturisim  în  Sfânta  Liturghie:  „  Că  Tu  eşti  cel  ce  aduci  şi  Cel  ce  Te 
aduci  Cel  ce  primeşti  şi  Cel  ce  Te  împărţi ...  ”( rugăciunea  din  timpul  cântării  heruvimice). 
Sacrificiile  Vechiului  Testament  îşi  găsesc  menirea  doar  în  relaţia  tipologică  cu  sacrificiul 
lui  Hristos  adus  o  singură  dată  «pentru  noi  oamenii  şi  pentru  a  noastră  mântuire»:  „  El  a 
intrat  o  dată  pentru  totdeauna  în  Sfânta  Sfintelor,  nu  cu  sânge  de  ţapi  şi  de  viţei,  ci  cu 
însuşi  sângele  Său ,  şi  a  dobândit  o  veşnică  răscumpărare  ”  (Evr.9,12 ').  „Pentru  că  El 
(n.n.-Hristos)  este  perfect  şi  pentru  că  el  epuizează  dintr-o  dată  toate  cererile  de  sacrificiu. 
El  rămâne  unic.  Templul  poate  să  dispară,  sacrificiile  de  animale  trebuie  să  înceteze;  ele 
nu  erau  decât  figura  imperfectă  şi  în  mod  nedefinit  repetată  a  sacrificiului  lui  Hristos. .  .“70 

Produsele  pentru  jertfa  din  regnul  animal  prefigurau  sacrificiul  sângeros  al 
Domnului  pe  Cruce,  iar  cele  din  regnul  vegetal,  jertfa  euharistică  a  Trupului  şi 
Sângelui  hristic  oferită  în  Biserică,  credincioşilor,  până  la  sfârşitul  veacurilor.71 

Atitudinea  profeţilor  faţă  de  sacificii  rămâne,  însă,  actuală  pentru  noi  creştinii 
prin  mesajele  care  răzbat  şi  care  sunt  cerute  de  însuşi  Hristos  Domnul: 

-  formalismul  nu  are  loc  într-o  închinare  ce  se  doreşte  a  fi  adevărată : 
, t  Vine  ceasul  şi  acum  este  când  adevăraţii  închinători  se  vor  închina  Tatălui  în  duh 
şi  în  adevăr,  că  şi  Tatăl  astfel  de  închinători  îşi  doreşte .  Duh  este  Dumnezeu  şi  cei 
ce  I  se  închină  trebuie  să  /  se  închine  în  duh  şi  în  adevăr  ’ffoan  4,23-24) 

-  săvîrşirea  unui  cult  adevărat  începe  întotdeauna  cu  frângerea  inimii  şi 
intrarea  în  condiţia  smereniei :  „Deci,  dacă  îţi  vei  aduce  darul  tău  la  altar  şi 
acolo  îţi  vei  aduce  aminte  că  fratele  tău  are  ceva  împotriva  ta,  lasă  darul  tău 
acolo,  înaintea  altarului ,  şi  mergi  întâi  şi  împacă-te  cu  fratele  tău  şi  apoi,  venind, 
adu  darul  tău  ’fMt.  5,23-24) 

- primatul  virtuţii  spirituale:  „Dacă  ştiaţi  ce  înseamnă:  Milă  voiesc  iar  nu 
jertfa ,  n-aţi  fi  osândit  pe  cel  nevinovat "  (Mt.  12, 7-  Os.  6,6) 

-  intrarea  în  stare  de  ascultare  desăvârşită  faţă  de  Dumnezeu  implică  sacrificiu  - 
„  Oricine  voieşte  să  vină  di4pă  Mine,  să  se  lepede  de  Sine,  să-şi  ia  crucea  şi  să- Mi  urmeze 
Mie  "  (Mc.  8. 34)  -  de  multe  ori  dus  până  la  martiraje  însă  nu fără  răsplată:  „  cine  va  pierde 
sufletul  său  pentru  Mine  şi  pentru  Evanghelie,  acela  îl  va  scăpa  ”  (Mc.  8,  35) 


Diac.  Călin  Taloş 

Doctorand,  Facultatea  de  Teologie  Ortodoxă  «Andrei  Şaguna»,  Sibiu 


69  Mysterium  Salutis,  Dogmatique  de  THistoire  du  Salut,  VIII,  Ed.  du  Cerf,  Paris, 
1970,  p.  360,  apud  Părintele  Galeriu,  op.  cit,  p.1 13 

70  Roland  de  Vaux,  op.  cit„  voi  II,  p.  347 

71  Vezi  în  acest  sens  imagini  tipologice  la  Sf.  Iustin  Martirul  şi  Filozoful,  Dialog  cu 
Iudeul  Trifon,  cap.  XL,  XLI,  în  Apologeţi  de  limbă  greacă ,  trad.,  note,  indici  de  Pr.  Prof. 
Dr.  T.  Bodogae,  Pr.  Prof.  Dr.  O.  Căciulă,  Pr,  Prof.  Dr.  D.  Fecioru,  Ed.  1BMBOR,  Buc.  1997, 
p.  177-1 79 

Abstract:  In  order  io  emphasize  the  revelational  thesaurus  of  the  prophetic  OJd 
Testament,  the  present  work  brings  into  attention  the  prophets  attitude  towards  the 
sacrificial  cult,  After  having  analyzed  the  prophetic  books,  we  came  upon  one  certain 
conclus  ion:  the  prophets  were  not  radical  reformers  or  innovators  of  the  Jewish  cult  -  and 
here  we  refer  to  the  sacrifices ,  the  feast  days ,  the  prayers  and  the  pilgrimages .  As  far  as 
the  sacrificial  cult  is  concerned ’  the  prophets  did  not  entirely  set  an  interdiction  upon  the 
externai  cult ,  but  they  wanted  to  awaken  in  the  conscience  of  their  coreligionists  the  idea 
that  God  disapproved  the  practice  of  sacrifices  without  a  high  spiritual  mood.  The  “hey  ” 
of  the  holiness  does  not  consist  in  the  great  number  of  sacrifices  one  might  bring  to  God l 
In  order  to  attain  the  holiness  and  the  real  virtues  as  faiîh,  justice,  Iove  and  gooddeeds  in 
general,  the  Jewish  believer  has  to  work  not  only  on  an  exterior  level,  but  also  on  an 
interior  one  as  weli  By  preaching  the  spiritualization  of  the  cult ,  the  prophets  prepared 
the  time  for  the  supreme  sacrifice  carried  out  by  our  Saviour  Himself  Jesus  Christ .  The 
Old  Testament  s  sacrifices  fină  their  meaning  only  in  the  typological  reiat lon-ship  with 
the  sacrifice  of  Jesus  Christ  which  was  brought  once  «for  us  and  for  our  redemption»: 
“He  has  entered  the  sanctuary  once  and for  all ,  taking  with  Him  not  the  blood  of  the  goats 
and  the  bull  calves,  but  His  own  blood,  having  won  the  eter  nai  redemption  ”,  (Hebrews 
9,11) 

CONCEPŢIA  DESPRE  OM 
ÎN  MARILE  RELIGII  ORIENTALE 

PARTEA  A  DOUA* 

IV,  Relaţia  omului  cu  semenii 


Hinduism 

Hinduismul  este  un  mozaic  filosofico-religios  în  care  apar  multe  sisteme 
opuse,  dar  căruia  îi  poate  fi  sesizat  totuşi  un  fond  comun  şi  note  dominante.  în 
privinţa  relaţiilor  omului  cu  semenii  este  de  sesizat  caracterul  sumar  al  normelor 
care  apar  uneori  -  este  una  dintre  „religiile”  care  se  preocupă  cel  mai  puţin  de  acest 
aspect,  mai  puţin  chiar  decât  taoismul,  care  este  şi  el,  asemeni  hinduismului,  o 
filosofie  a  iluminării  individuale.  Importantă  în  hinduism  este  relaţia  dintre  guru  şi 
iniţiat,  dintre  laic  şi  oficiantul  religios1,  (v.  Eshatologie)  Relaţia  iniţiatului  cu  guru 
adesea  eclipsează  relaţia  cu  divinitatea  (care  divinitate  e  estompată  de  panteism), 
fapt  ce  poate  fi  urmărit  în  practica  de  a  se  adresa  rugăciuni  gwrw-lui  ca  divinităţii2. 

Sistemul  de  caste3  se  argumentează  prin  ierarhia  firească  a  lumii,  izvorâtă 
încă  din  creaţia  ei  din  Omul  Primordial  (Purusasukta,  Rg-Veda  X,  90,  v.  Relaţia 
omului  cu  divinitatea):  casta  brahmanilor  din  gură,  ksatry>a  din  braţe,  vaisya  din 

JK 

coapse,  sudra  din  picioare.  In  realitate,  casta  inferioară,  sudra ,  provenea  din  rândul 
băştinaşilor  nearieni  şi  de  aceea  a  fost  privată  de  toate  drepturile4.  Au  existat 
numeroase  revolte  ale  conştiinţelor  împotriva  castelor,  dar  acestea  nu  au  dus  la 


*  Lucrare  redactată  şi  susţinută  în  cadrul  cursurilor  de  doctorat  în  Teologie,  la  Catedra 
de  Teologie  biblică,  sub  înmdrumarea  Pr.  Prof.  Dr.  Dumitru  Abrudan,  care  a  şi  dat  avizul 
spre  publicare. 

1  Mircea  Eliade,  op.  cit.,  pp.  144  sq. 

2  Pr,  Asist.  Dr.  Alexandru  I.  Stan,  Rugăciunea  în  creştinism  şi  în  alte  mari  religii y  în  „ 
Ortodoxia”  ,  nr.  4  ,  1983,  p.  514. 

1  Cf.  Diac.  Prof  Emilian  Vasilescu,  Marile  religii  necreştine  actuale:  Hinduismul ,  în 
„Studii  Teologice”,  nr.  5-6,  1974,  p.  351;  Mihai  Martiş,  De  la  Bhârata  la  Gandhi ,  Ed. 
Ştiinţifică  şi  Enciclopedică,  Bucureşti,  1987,  pp.  37-38. 

4  Diac.  Prof.  Emilian  Vasilescu,  Starea  actuală  a  Budismului ,  în  „Studii  Teologice”, 
nr.  5-6,  1956,  p.  389. 

reforme  sociale  şi  cu  atât  mai  puţin  la  schimbarea  gândirii  religioase  care  se  întemeiază 
pe  regimul  castelor  -  protestul  cădea  în  cealaltă  extremă,  a  anarhiei,  a  independenţei 
sălbatice:  celui  care  se  izola  de  societate  „prizonierii  societăţii  împărţite  în  caste  îi 

A. 

apar  ca  nişte  adevăraţi  somnambuli  şi  refuză  să  mai  doarmă  împreună  cu  ei  .  In 
interiorul  societăţii,  însă,  udra  a  rămas  până  astăzi  o  castă  inferioară,  exclusă  nu  doar 
de  la  viaţa  socială,  ci  şi  de  la  cea  religioasă  (le  este  refuzată  şi  iniţierea  religioasă)6, 
acestor  oameni  neacordându-li-se  speranţa  unei  posibilităţi  de  mântuire,  fiind 
consideraţi  damnaţi  irevocabil  samsarei .  în  plus,  castele  sunt  argumentate  în  hinduism 
de  doctrina  karman-samsara,  fiecare  aflându-se  în  această  lume  pe  poziţia  pe  care  o 
merită  datorita  transmigrării  din  viaţa  anterioară7. 

Membrii  celorlalte  trei  caste  beneficiază  de  iniţierea  religioasă  realizată  pentru 
eideguru,  care  le  predă  aşezămintele(a$/*ra/w)  credinţei  tradiţionale8,  învăţându- 
i  să  păzească  cu  sfinţenie  îndatoririle  religioase  (trei  „obsesii”):  „să  se  purifice,  să 
vieţuiască  în  sacru,  să  se  reculeagă  până  la  a  deveni  absent  faţă  de  tot  ceea  ce-1 
înconjoară”9.  în  privinţa  dreptăţii  sociale,  Rg-Veda  conţine  doar  câteva  condamnări 
la  adresa  bogaţilor  răi,  dar  Mcmavadharmasastra  reflectă  în  codurile  sale 
discriminarea  în  funcţie  de  caste10. 

O  altă  discriminare  care  apare  în  societatea  hindusă  este  cea  împotriva  femeii, 
considerată  esenţialmente  vicioasă11;  care  este  dependentă  total  de  bărbat12  şi  nu 
poate  participa  la  viaţa  religioasă  decât  prin  intermediul  bărbatului13.  Se  poate 


5  Diac.  Prof.  Emilian  Vasilescu,  Marile  religii  necreştine  actuale:  Hinduismul ,  în 
„Studii  Teologice”,  nr.  5-6,  1974,  p,  348  -  nu  s-au  dezvoltat  idei  asemănătoare  cu  liberul 
albitru  sau  libertatea  politică  apuseană. 

6  Ibid.%  p.  368. 

:â  7  Marie-Madaleine  Davy,  op .  cit.,  voi.  III,  pp.  149-154. 

8  Diac,  Prof.  Emilian  Vasilescu,  art.  cit.,  pp.  369-370. 

9  Ibid.,  p.  371. 

10  Diac.  Prof.  Emilian  Vasilescu,  Dreptatea  în  învăţătura  principalelor  religii  actuale , 
„Ortodoxia”,  nr.  1,  1955,  p.  50  sq. 

11  Ibid.,  p.  51;  R.  Fick,  Adulter y  ( Hindu )f  pp.  128-130,  în  Encyclopaedia  ofReligion 
and  EthicSy  voi.  I,  Ed.  by  James  Hastings,  Charles  Scribnefs  Sons,  New  York,  1955,  p. 
129:  este  condamnată  inconstanţa  femeii. 

12  Diac,  Prof.  Emilian  Vasilescu,  Marile  religii  necreştine  actuale :  Hinduismul ,  în 
„Studii  Teologice”,  nr.  5-6,  1974,  pp.  386-387. 

13  Manava-dharma-sastra ,  Lois  de  Manou ,  trad.  din  skr.  şi  note  de  A.  Loiseleur 
Delongchamps,  pp.  331-460,  în  Les  Livres  Sacres  de  V Orient,  ed.  ţi  introd.  G.  Pauthier, 
Societe  litteraire,  Paris,  1 843,  p.386:  «II  n’y  a  ni  sacrifice,  ni  pratique  pieuse,  ni  jeune,  qui 
concement  les  fammes  en  particulier;  qu’une  epouse  cherisse  et  respecte  son  mari,  elle 
sera  honoree  dans  le  ciel». 

observa  caracterul  contradictoriu  al  moralei  hinduse  privind  sexualitatea:  astăzi, 
soţia  loială  şi  fecioară  la  căsătorie  este  lăudată  şi  comparată  cu  zeiţa  Laksmi,  ale 
cărei  încarnare  sunt  considerate,  iar  adulterul  femeii  a  fost  întotdeauna  pedepsit  cu 
moartea,  iar  pe  de  altă  parte  apare  libertinajul  înfăţişat  de  Kamasutra14.  Această 
contradicţie  este  de  fapt  nu  altceva  decât  o  expresie  a  egoismului  clasei  dominante 
a  bărbaţilor,  cărora  le  este  permis  orice,  dar  în  acelaşi  timp  îşi  păzesc  femeile  care 
le  aparţin  prin  legi  dure.  Părinţii  au  putere  absolută  şi  asupra  copiilor,  putând  să  îi 
abandoneze15,  ceea  ce  se  întâmplă  îndeosebi  în  cazul  fiicelor,  iar  văduva  unui  nobil 
era  arsă  la  înmormântarea  soţului  ei  -  ritualul  satî 16,  care  nu  decurge  din  Legea  lui 
Mânu,  ci  din  tradiţie17. 

a 

In  hinduism  s-a  născut  ideea  pozitivă  a  nonviolenţei  referitoare  la  semeni 
şi  natură:  ahimsăx% . 

Buddhism 

Ca  şi  în  celelalte  religii,  în  buddhism  sunt  precizate  precepte  morale  ale 
relaţiilor  cu  semenii  -  exemplu:  „Supune  mânia  prin  bunăvoinţă,  biruie  răul  prin 
bine,  cucereşte  pe  cel  lacom  prin  dăruire  şi  pe  cel  mincinos  cu  vorbe  adevărate"19. 

Nimic  nu  este  mai  grăitor  în  privinţa  relaţiilor  sociale  decât  deosebirea 
fundamentală  a  Hinayana  (Micului  Vehicul)  al  arhaţi\ox  (sfinţi)  de  Mahayana 
(Marele  Vehicul)  al  boddhisattvilox  (cei  ce  se  pregătesc  pentru  iluminare),  primii 
alegând  eliberarea  individuală  fără  a  se  lăsa  perturbaţi  de  ceilalţi,  iar  bodhisattvii. 


14  R.  Fick,  Adulter}'  ( Hindu ),  pp.  128-130,  în  Encyclopaedia  of  Religion  and  Ethics , 
voi.  I,  Ed.  by  James  Hastings,  Charles  Scribner's  Sons,  New  York,  1955,  pp.  129-130. 

15  J.  Joi  ly,  Abandonment  and  exposure  (Hindu),  în  Encyclopaedia  of  Religion  and 
Ethics ,  voi.  I,  Ed.  by  James  Hastings,  Charles  Scribner’s  Sons,  New  York,  1955,  p.  6: 
«the  father  and  the  mother  have  the  power  to  give,  to  sell,  and  to  abandon  their  son» 
(Vaistha  xv,  2). 

16  Ibid. 

17  A lanava-dharma-sastra,  Lois  de  Manou,  trad.  din  skr.  şi  note  de  A.  Loiseleur 
Delongchamps,  pp.  331-460,  în  Les  Livres  Sacres  de  V Orient,  ed.  şi  introd.  G.  Pauthier, 
Societe  litteraire,  Paris,  1843,  notă  la  p.386:  „on  ne  trouve  rien  dans  les  lois  de  Manou  qui 
autorise  l’usage  cruel  qui  oblige  les  fammes  â  monter  sur  le  boucher  apres  la  mort  de  leurs 
maris  (...)” 

18  Diac.  Prof.  Emilian  Vasilescu,  art.  cit.,  pp.  348-349;  ideea  de  ahimsâ  s-a  dezvoltat 
mult  în  jainism  -  cf.  T.  W.  Rhys  Davids,  Ahimsâ ,  în  Encyclopaedia  of  Religion  and  Ethics, 
voi.  I,  Ed.  by  James  Hastings,  Charles  Scribner’s  Sons,  New  York,  1955,  p.  231;  Albert 
Schweitzer,  Les  Grands  Panseurs  de  l  înde  ,  Payot,  Paris,  1936,  p.  43. 

19  Dhammapada,  apud  Diac.  Prof.  Emilian  Vasilescu,  Cărţile  care  duc  la  virtute,  după 
înţelepciunea  orientală  ,  în  „Glasul  Bisericii”,  nr.  9-10,  1961,  p.  929. 

din  adâncul  sentiment  al  comunităţii  ( samgha )20,  amânându-şi  eliberarea  din 
Compasiune  pentru  semeni,  aşa  cum  a  făcut  Buddha  atunci  când  a  fost  ispitit  de 
Mâra  (moartea)  să  intre  în  parinirvana  înainte  de  a  propovădui  Legea  dar  a  refuzat 
această  ispită31. 

Buddhismul  dizolvă  din  interior  raţiunea  de  a  fi  a  castelor:  deşi  nu  îl  preocupă 
o  reformă  socială,  Buddha  primeşte  în  comunitatea  sa  pe  oricine,  indiferent  de 
castă,  cu  egalitate  de  şanse22,  şi  astfel  realizează  o  reformă  în  mentalitate  (comparabil 
cu  ceea  ce  realizează  Sfanţul  Apostol  Pavel,  care  nu  putea  stârpi  sclavagismul 
vremii  de  unul  singur,  dar  îi  desfiinţează  raţiunea  de  a  fi  prin  ideea  frăţietăţii  tuturor 
oamenilor  înaintea  lui  Dumnezeu).  Ataşamentul  gândirii  religioase  indiene  pentru 
sistemul  de  caste  a  fost  şi  una  din  cauzele  dispariţiei  buddhismului  din  ţara  de 
origine.  India23. Totuşi,  din  punct  de  vedere  al  moralei  sociale,  buddhismul  are  câteva 
scăderi:  statutul  de  inferioritate  al  laicilor  faţă  de  călugări  (mase.:  bhikku,  fem.: 
bhikkuni)  şi  mai  mult  al  femeii  faţă  de  bărbat24,  în  statele  buddhiste  pedepsindu-se 
aspru  adulterul,  mai  ales  al  femeii25-  ca  în  hinduism,  se  înregistrează  aici  o 
contradicţie  în  morala  buddhistă:  pe  de  o  parte  stabilirea  unor  standarde  înalte  în 
privinţa  sexualităţii,  iar  pe  de  altă  parte  riturile  orgiastice  ale  tantrismului.  Ritualurile 
iniţierii  în  comunitatea  monahală  sunt  mult  simplificate,  dezvoltându-se  „formula 
refugiului  întreit”,  al  „celor  trei  giuvaieruri”:  „mă  refugiez  în  Buddha ,  mă  refugiez 


20  Pr.  Asist.  Alexandru  I.  Stan,  Biserica  Ortodoxă  şi  religiile  necreştine  (teză  de 
doctorat),  în  „Ortodoxia”,  nr.  2, 1984 ,  p.  275;  Diac.  Prof.  Emilian  Vasilescu,  Starea  actuală 
a  Budismului,  în  „Studii  Teologice”,  nr.  5-6,  1956,  pp.  390-400. 

21  Mircea  Eliade,  op .  cit,,  pp.  282,  360  sq. 

22  Diac.  Prof.  Emilian  Vasilescu,  Dreptatea  în  învăţătura  principalelor  religii  actuale , 
„Ortodoxia”,  nr.  1,  1955,  p.  55  :  H.Oldenberg  :  Buddha  realizează  o  reformă  morală,  nu 
socială  :  chiar  dacă  putea  deveni  budist  oricine,  ceea  ce  era  totuşi  mult  pentru  India,  el  nu 
avea  intenţia  unei  reforme  sociale  ;  p.  56:  egalitate  a  celor  din  comunitatea  budistă,  chiar 
dacă  există  ordine  speciale  ca  acela  al  asceţilor  ( Samanas ),  şansele  sunt  egale.  Pentru 
compararea  iniţierii  în  cele  două  religii,  cf.  J.  Takakusu,  Initiation  ( Buddhist %  pp.  319- 
322,  în  Encyclopaedia  of  Religion  and  Ethics ,  voi.  VII,  Ed.  by  James  Hastings,  Charles 
Scribner’s  Sons,  New  York,  1955,  passim,  şi  H.  Jolly,  W.  Crooke,  Initiation  ( Hindu ),  pp. 
323-324,  în  op.  cit.,  passim. 

23  Diac.  Prof.  Emilian  Vasilescu,  Marile  religii  necreştine  actuale  - 1  -  Hinguismul ,  în 
„Studii  Teologice”,  nr.  5-6,  1974,  p.  343. 

24  Diac.  Prof.  Emilian  Vasilescu,  Marile  religii  necreştine  actuale  -  II  -  Budismul ,  în 
„Studii  Teologice”,  nr.  3-4 , 1974,  p.  212-213. 

25  T.  W.  Rhys  Davids,  Adultery  (Buddhisi),  pp.  126-127,  în  Encyclopaedia  of  Religion 
and  Ethics ,  voi.  I,  Ed.  by  James  Hastings,  Charles  Scribner’s  Sons,  New  York,  1955,  p.  126. 

în  Dhamma  (Lege),  mă  refugiez  în  Samgha"26.  Buddhismul  preia  din  hinduism 
ideea  de  ahimsă ,  iar  Buddhismul  Mahayana,  izvorât  din  influenţa  elementului  laic 
asupra  călugărilor27,  deschide  calea  compasiunii,  a  milei28,  a  umanitarismului29  şi 
al  folosului  social30,  îndeosebi  prin  calea  laicilor  care  sunt  îndatoraţi  să  lucreze 
pentru31. 

Confucianism 

Prin  natura  social-moralizatoare  a  doctrinei  întemeietorului  („mistică  a  iubirii 
sociale”32),  confucianismul  este  foarte  bogat  în  ceea  ce  priveşte  reglementarea 
raporturilor  cu  semenii,  care,  mult  mai  mult  decât  în  taoism,  sunt  văzuţi  ca  o 
societate.  Echilibrul  social  se  realizează  prin  educaţie  —  este  meritul 
confucianismului  de  a  observa  foarte  fin  necesitatea  educaţiei.  Iar  educaţia  se 
realizează  prin  stimularea  omului  de  a  se  întoarce  la  principiile  morale  sănătoase, 
care  în  timpurile  străvechi  se  realizau  firesc.  Confucius  nu  este  un  simplu  nostalgic 
al  trecutului,  cu  toate  că  îşi  ia  exemplele  de  acolo,  din  societatea  perfectă  de  altădată, 
nu  este  nici  un  simplu  utopist,  chiar  dacă  nu  i-a  reuşit  aplicarea  politică  efectivă  în 
timpul  vieţii  lui33,  ci  este  un  „revoluţionar”,  deoarece  învăţătura  sa  avea  să 
influenţeze  adânc  societatea  chineză,  ameliorând  treptat  mentalitatea  politică74. 

Cele  trei  mari  direcţii  ale  respectului  social,  potrivit  confucianismului,  sunt 
îndreptate:  spre  părinţi,  prin  respectul  filial ;  spre  Suveran  (sau  nobilul  superior), 


26  Doctorand  Remus  Rus,  Funcţia  preoţiei  în  marile  religii ,  în  „Ortodoxia",  nr.  4, 1 973, 
p.  556;  Jean  Delumeau,  op.  cit.,  p.  459;  Jacques  Martin,  Introduction  au  bouddhisme ,  Les 
Editions  du  Cerf,  1989,  p.  45  sq. 

27  Marie-Madaleine  Davy,  op.  cit.,  voi.  III,  p.  241. 

28  Albert  Schweitzer,  Les  Grands  Panseurs  de  Vinde,  Payot,  Paris,  1936,  pp.  91-93 
(ahimsă),  111-113  (mila  în  Buddhismul  Mahayana). 

29  Diac.  Prof.  Emilian  Vasilescu,  Dreptatea  in  învăţătura  principalelor  religii  actuale , 
„Ortodoxia”,  nr.  1,  1955,  p.  53  sq. 

10  Ibid.,  p.  54  :  E.Tomomatsu  :  prin  milostivire  Buddha  înţelege  adesea:  de  interes 
obştesc;  Jean  Delumeau,  op.  cit.,  trad.,  Ed.,  xxx,  p.  456. 

31  Jean  Delumeau,  op.  cit.,  trad.,  Ed.,  xxx,  p.  457. 

Marie-Madaleine  Davy,  op.  cit.,  voi.  IV,  Ed.  Amacord,  Timişoara,  2000,  p.  72  sq. 

33  Se  aseamănă  cu  Platon  în  aceste  aspecte:  amândoi  fiind  reprezentanţii  nobilimii 
învăţate,  care  promovau  idealul  acestui  tip  de  om  ajuns  pe  culmile  desăvârşirii  lui  - 
philosophoi  respectiv  jun  zi ;  amândoi  au  suferit  eşec  în  timpul  vieţii  în  aplicarea  practică 
a  ideilor  lor  politice,  dar  au  influenţat  mult  mentalitatea  politică  în  ceea  ce  avea  pozitiv 
gândirea  lor,  datorită  unor  astfel  de  gânditori  apărând  mai  evidentă  nevoia  ca  oameni 
luminaţi,  educaţi,  să  se  ocupe  de  conducerea  statului  (Cf.  Mircea  Eliade,  op.  c/7.,  p.253; 
Cf.  Platon,  Republica,  voi  I,  II,  Ed.  Teora,  1998,  passim). 

34  Cf.  Mircea  Eliade,  op.  cit.,  p.252. 

această  direcţie  fiind  o  consecinţă  a  celei  dintâi;  respectiv  spre  strămoşi,  prin  cultul 
strămoşilor.  Aceste  sunt  legate  strâns  şi  provin  din  venerarea  arhaică  a  strămoşilor 
legată  de  fertilitate,  venerare  a  cărei  importanţă  creşte  odată  cu  creşterea  în  rang, 
întrucât  „Suveranul  îşi  întăreşte  autoritatea  cu  ajutorul  strămoşilor  săi”33,  puterea 
lor  magico-religioasă  răsfrângându-se  asupra  ordinii  universale  în  centrul  căreia 
se  află  împăratul  (Fiul  Cerului).  W.  Gilbert  Walshe  arată  că  afirmaţia  Sf.  Ap.  Pavel 
din  Romani  13,  1  a  fost  anticipată  de  filosofia  lui  Confucius36-  el  afirmă  într- 
adevăr  o  raţiune  a  cerului  care  guvernează  relaţiile  sociale,  dar  preceptele  sale  au 
fost  bănuite  de  conaţionalii  taoişti  că  se  preocupă  prea  mult  de  exterioritatea  relaţiilor 
sociale. 

Armonia  socială  izvorăşte  de  asemenea  din  sumarea  principiului 
Reciprocităţii:  «Omul  deplin  nu  se  mărgineşte  numai  la  a  se  întregi  pe  sine,  ci 
ameliorează  şi  lucrurile.  Pe  sine  însuşi  se  întregeşte  prin  Reciprocitate,  pentru  lucruri 
se  serveşte  de  Cunoştinţă»37.  Mijloacele  diferă  de  cele  recomandate  de  Lao  Zi, 
îndeosebi  în  ceea  ce  priveşte  folosirea  pedepsei,  întrucât  Lao  Zi  spune  că  dacă  o 
întoarcere  la  bunătate  nu  este  firească,  ci  constrânsă,  e  inutilă,  pe  când  Confucius 
consideră  că  în  societate  nu  se  poate  aplica  acest  ideal:  «Adevăratul  Senior  se 
serveşte  de  Politeţe  ca  de  un  dig  pentru  a  proteja  virtutea;  de  pedepse  pentru  a  se 
apăra  împotriva  libertinajului;  de  Destin  pentru  a  se  apăra  împotriva  invidiei»38. 
Tot  în  contradicţie  cu  Lao  Zi  este  concepţia  despre  educaţie  —  Confucius  spune: 
«Un  poem  spune:  “Cei  care  taie  cozi  de  topor  nu  se  îndepărtează  niciodată  de 
modelul  pe  care  îl  au.  Cioplind  toporişca  privesc  modelul  şi  îl  observă  cu  atenţie. 
Cum  s-ar  putea  îndepărta  de  model  ?  “.  Tot  aşa,  adevăratul  Senior,  pentru  a  ordona 
oamenii,  observă  cu  grijă  omul.  El  îndreaptă  după  modelul  său  şi  se  opreşte  aici»39, 
iar  Lao  Zi  spune  că  orientarea  după  modelele  pozitive  de  virtute  trebuie  să  fie 
complet  liberă  (v.  intra,  la  Taoism). 

în  corelaţie  cu  educaţia40,  Confucius  susţine  importanţa  studiului,  a  dezvoltării 
cunoaşterii  raţionale  (minimalizată  de  Lao  Zi)  -  deşi  este  respinsă  elocvenţa 
excesivă41-  şi  a  muzicii  pentru  armonizarea  caracterului  prin  readucerea  lui  la 


35  Mircea  Eliade,  op.  cit.,  p.253. 

36  W.  Gilbert  Walshe,  Confucius,  pp.  16-19,  în  Encyclopaedia  ofReligion  and  Ethics, 
voi.  IV,  Ed.  by  James  Hastings,  Charles  Scribner’s  Sons,  New  York,  1955,  p.  18. 

37  Confucius,  op.  cit.,  p.  12. 

38  Ibid.,  p.  1 6. 

39  Ibid.  p.  27:  «Exprimarea  care  pătrunde  e  suficientă.  înfloriturile  sunt  inutile»,  «Vorbele 
viclene  tulbură  virtutea»  [asemănător  cu  Lao  Zi]. 

40  Jean  Delumeau,  op.  cit.,  p.  459:  „cultura  literaţilor”  ( ru  xue). 

41  Ibid. 

calmitatea  originară42.  Confucius  propune  bunătatea  şi  respinge  violenţa4*  (inclusiv 
«a  nu  se  răzbuna  pe  cel  care  nu  şi-a  însuşit  Metoda»44  sau  excesul  în  război:  «Acei 
care  se  complac  în  vitejie,  produc  tulburări  când  sunt  bolnavi  sau  lipsiţi  de  toate. 
Cei  viteji,  fără  Reciprocitate,  când  suferă,  cauzează  şi  mai  multe  tulbrări»45).  Opune 
violenţei  umanitatea,  pietatea  filială46,  iertarea  şi  bunăvoinţa  —  «Ceea  ce  nu  doriţi 
pentru  voi  înşivă,  nu  faceţi  altora»  (sic  î)  şi  recomandă  a  nu  spune  greşelile  altora47; 
furiei,  virtutea  răbdării,  seninătatea,  îngrijorării48. 

Bazată  pe  reciprocitate,  echilibru  în  cheltuieli  materiale,  întoarcerea  la 
respectul  autentic  faţă  de  tradiţii,  o  societate  se  poate  îmbunătîţii,  iar  suveranul 

care  aplică  aceste  principii  va  guverna  o  ţară  armonioasă49. 

► 

Taoism 

Taoismul  apare  mai  puţin  dezvoltat  la  nivelul  meditaţiei  asupra  relaţiilor 
interpersonsle  /  sociale  -  fapt  firesc  prin  natura  asocializantă50  (centrifugă  din  punct 
de  vedere  social)  a  acestei  doctrine:  în  ciuda  sfaturilor  date  de  Lao  Zi  conducătorilor 


42  Ibid.,  Studiul:  pp.  18-23,  Cunoştinţa:  pp.  23-29,  Muzica:  pp.  29-35.  Cf.  ibid.,  p.  32:  «La 
naştere  omul  este  calm:  e  firea  Cerului.  Mişcat  de  lucruti,  el  se  tulbură:  sunt  dorinţele  naturii 
sale  în  trezire.  Când  cunoaşte  temeinic  lucrurile  se  dezgustă.  în  felul  acesta  se  conturează  atracţia 
şi  respingerea.  /  Muzica  aduce  concordia  în  sunetele  oamenilor.  Politeţea  moderează  inima 
omenească.  Guvernarea  iscă  acţiunea.  Pedepsele  o  reţin.  /  Muzica  uneşte.  Politeţea  separă. 
Ceea  ce  este  unit,  împreună  uneşte.  Ceea  ce  este  separat,  împreună  se  respectă.  Muzica  excesivă 
provoacă  destrăbălarea.  Excesul  de  politeţe  provoacă  depărtarea.  Pentru  a  uni  sentimentele  şi 
felul  de  a  se  purta,  trebuie  Muzică  şi  Politeţe.  Dacă  Politeţea  şi  Echitatea  sunt  evidenţiate,  se 
tratează  respectuos  cei  umili.  Ornamentele  Muzicii  unind,  atunci  susul  şi  josul  sunt  în  concordie. 
/  (p.  33)  Muzica  vine  din  interior.  Politeţea  se  formează  din  exterior.  Muzica,  fiindcă  vine  din 
interior,  purcede  din  calm.  Politeţea  venind  din  exterior  purcede  din  podoabă.  Când  Muzica  se 
stabileşte,  nu  mai  există  resentimente.  Când  Politeţea  se  restabileşte,  nu  mai  există  disputa»  . 

43  Ibid p.  39. 

44  Ibid . 

45  Ibid .,  p.  41.  Lao  Zi  respinge  mult  mai  categoric  ideea  de  război. 

46  Diac.  Prof.  Emilian  Vasilescu,  Dreptatea  în  învăţătura  principalelor  religii  actuale , 
„Ortodoxia”,  nr.  1,  1955,  p.  47. 

"Ibid.,  p.46. 

4S  Ibid.,  p.  47. 

49  Ibid.,  Trufie:  pp.  48-49;  Mărinimie,  risipă,  zgârcenie:  pp.  49-50;  Desăvârşirea  omului: 
pp.  51-61,  a  raporturilor  sociale:  pp.  62-88;  Guvernare:  pp.  89-101. 

M)  Mircea  Eliade,  op.  cit.,  p.  25 1 :  „Elementul  esenţial,  comun  tuturor  şcolilor  daoiste, 
era  exaltarea  condiţiei  umane  primitive,  care  exista  înainte  de  triumful  civilizaţiei”;  p. 
254  „Lao  Zi  critică  şi  respinge  sistemul  confucian,  adică  importanţa  riturilor,  respectul 
pentru  valorile  sociale  şi  raţionalismul”;  aici  se  înscrie  şi  neîncredera  în  puterea  comunicării 
discursive  -  doar  extazul  valorizează  experienţa  umană. 

politici,  se  observă  că  efortul  elaborării  unor  reglementări  sociale  este  mult  mai 
redus  decât  în  confucianism.  Totuşi,  perspectiva  taoistă  asupra  socialului  derivă 
din  integralitatea  doctrinei  şi  îndeosebi  din  principiul  non-acţiunii ,  recomandat 
şi  omului  implicat  politic51.  P.  J.  Maclagan  arată  că  „Metoda  taoistă  de  guvernare 
este  lessez-faire.  Regele  înţelept  nu  face  nimic  şi  totul  vine  de  la  sine”52. 

Ideea  că  îmbunătăţirea  relaţiilor  cu  ceilalţi  porneşte  din  desăvârşirea  interioară 
se  aseamănă  cu  ideile  confucianiste  în  acest  sens53.  Este  foarte  importantă  observarea 
antitezei  taoiste  între  adevărata  şi  falsa  axiologie  —  e  greşit  atunci  când  lucrurile 
sunt  măreţe  pentru  că  sunt  râvnite  nu  pentru  valoarea  lor  în  sine54,  stabilirea  reperelor 
în  lumea  fenomenală  generează  relativitatea  şi  confuzia55.  Omul  care  caută  virtutea 
nu  se  înghesuie  după  mărire,  nu  se  implică  unde  nu  este  dorit,  nu  e  lacom,  ci  iertători6, 
nu  stârneşte  invidii  sau  ură  pe  cât  posibil:  «omul  înzestratcu  Tao  se  ţine  departe»57, 
dar  în  acelaşi  timp  «Omul  Sfânt  e  înclinat  către  mântuirea  semenilor,  iată  de  ce  [el] 
nu  îi  părăseşte  pe  oameni;  [Omul  Sfânt]  e  înclinat  către  mântuirea  fiinţelor,  iată  de 
ce  nu  le  părăseşte.  Aceasta  înseamnă  „a  te  călăuzi  după  înţelepciune”»58  —  deoarece, 
conform  concepţiei  taoiste,  „Omul  Sfanţ  îşi  slujeşte  semenii  fără  ca  ei  să  prindă  de 
veste”59,  devenind  «vale  pentru  semeni»  [ qu ,  qi]60,  care  îi  conduce  spre  Tao. 

Dăruirea  totală  de  sine  este  singuracare  îl  poate  mântui  pe  om:  «Omul 
Sfânt  nu  are  un  suflet  al  său,  [ci]  socoate  că  sufletele  celor  mulţi  alcătuiesc 
sufletul  [său].  Celui  bun  îi  voi  arăta  bunătate;  celui  rău  îi  voi  arăta,  deopotrivă, 
bunătate;  virtute  înseamnă  [prin  urmare]  „bunătate”.  Celui  demn  de  încredere, 


51  Jean  Delumeau,  op.  cit.,  pp.  523-528  ;  Lao  Zi  însuşi  s-a  retras  din  viaţa  statului 
pentru  ca  obligaţiile  sociale  să  nu-i  împiedice  progresul  spiritual  -  cf.  Prof.  Diacon  Emilian 
Vasilescu,  Ideea  de  progres  în  diferite  religii ,  în  „Studii  Teologice”,  nr  1-2,  1949,  p.  8. 

52  J.  P.  Maclagan,  Taoism ,  pp.  197-202,  în  Encyclopaedia  ofReligion  and  Ethics ,  voi. 
XII,  Ed.  by  James  Hastings,  Charles  Scribneris  Sons,  New  York,  1955,  p.  199. 

53  Cf.  Lao  Zi,  op.  cit..  Versetul  LIV,  p.  142  şi  n.  trad.  1 43  unde  e  expus  comentariul  lui 
Heshang  Gong  :  „desăvârşeşte  pe  Tao  înlăuntrul  tău”  şi  astfel  se  vor  îmbunătăţi  relaţiile 
din  jur  cu  comunitatea.  Se  aseamănă  cu  ideea  lui  Confucius  că  dacă  împăratul  /  nobilul 
practică  virtutea  toţi  îl  vor  urma  şi  se  va  însănătoşi  societatea. 

54  Ibid.,  Versetul  III,  p.  28. 

55  Ibid.,  Versetul  II,  p.  25:  frumosul  devine  urât,  şi  toate  potrivnicul  lor,  prin  relaţionare 
-  idei  asemănătoare  găsim  la  Platon. 

56  Diac.  Prof.  Emilian  Vasilescu,  Dreptatea  în  învăţătura  principalelor  religii  actuale , 
„Ortodoxia”,  nr.  1,  1955,  p.  49. 

57  Ibid .,  Versetul  XXIV,  p.  77. 

58  Ibid.,  Versetul  XXVII,  p.  83. 

59  Ibid.,  n.  trad. 

60  Ibid.,  Versetul  XXVIII,  p.  85. 

îi  voi  arăta  credinţă;  celui  nedemn  îi  voi  arăta,  deopotrivă,  credinţă;  virtute- 
nseamnâ  [aşadar]  „credinţă”.  /  Omul  Sfânt  vieţuieşte  între  semenii  săi  şi  [le] 
poartă  grijă,  socotind  că  sufletele  lor  s-au  contopit  [cu  al  lui];  cei  mulţi  îl  ascultă 
şi-l  privesc  cu  sfinţenie  iar  el  îi  socoate,  deopotrivă,  ca  pe  copiii  săi.  »61.  In 
acelaşi  spirit,  Lao  Zi  condamnă  războiul  în  termeni  foarte  categorici62,  arătând 
înţelegere  atunci  când  apăratea  e  inevitabilă,  dar  respingând  ferm  ideea 
războiului  pentru  fală63  sau  stăpânire  a  unui  teritoriu  mai  mare  care  nici  nu  ar 
putea  fi  guvernat  mulţumitor64  pentru  toţi  locuitorii  ei  şi,  deci,  este  mai  bine  ca 
ţările  să  fie  mici,  cuprinzând  comunităţi  omogene  în  credinţă  şi  cultură65. 

Preţuind  pacea  şi  libertatea  personală,  Lao  Zi  se  arată  împotriva  pedepselor 
ca  metodă  pedagogică  (spre  deosebire  de  Confucius,  v.  supra),  deoaece  ele  pot 
aduce  doar  roade  superficiale,  nu  contribuie  la  transformarea  lăuntrică  a  omului66 


61  Ibid.,  Versetul  XLIX,  p.  132.  Cf.  Versetul  LXVIII,  p.  173:  «Cel  priceput  a  se  sluji 
de  oameni  se  pune  mai  prejos  de  ei»  (cf  «care  între  voi  vrea  să  fie  mai  mare  să  fie  slujitorul 
vostru»  -  Matei  20,  26) 

62  Cf.  ibid.,  Versetul  XXI,  p.  92:  «O  armă  grozavă  este  o  unealtă  a  nenorocirii,  pe 
care  fiinţele  o  duşmănesc;  de  aceea  cel  înzestrat  cu  Tao  se  ţine  departe  [de  arme]»,  n.  tr.,  p. 
93  -  se  recomandă:  bunătate,  blândeţe,  moliciune;  Versetul  XLVI,  p.  127:  poftele,  lipsa  de 
cumpătare,  produc  războiul. 

63  Ibid.,  Versetul  XXX,  p.  90:  «cel  bun  biruieşte,  iar  apoi  pune  capăt  [luptei];  nu  se 
încumetă  să  lupte  pentru  [a  fi  numit]  „puternic”  »  -  acest  principiu  este  mai  clar  exprimat 
decât  la  Confucius,  opunându-se  vitejiei  ca  valoare  în  sine,  spre  deosebire  de  Confucius. 
Versetul  LXIX,  p.  175:  ridicarea  armelor  este  condamnabilă,  iar  Suveranul  trebuie  să  înveţe 
«a  merge  la  război  fără  a  merge»  (...);  n.  trad.:  Stăpânul  „merge  la  război  pentru  că  e  silit 
să-şi  apere  ţara”;  e  subliniat  pacifismul. 

64  Cf.  şi  ibid..  Versetul  LVII,  p.  149:  «Slujeşte-te  de  dreptate  în  cârmuirea  ţării,  de 
vicleşug  în  bătălie  şi  de  non-acţiune  când  rânduieşti  oamenii»  -  asemănător  cu  Confucius. 
Versetul  LVII,  p.  149:  «De  aceea  Omul  Stant  spune:  „Eu  sunt  fără  acţiune,  iar  poporul  se 
preschimbă  de  la  sine;  nu  lucrez  împotriva  firii,  iar  poporul  ajunge,  în  chip  firesc,  să  nu 
îndure  lipsuri;  eu  preţuiesc  netulburarea,  iar  poporul  se  îndreaptă  de  la  sine;  nu  am  dorinţe, 
iar  poporul  devine,  în  chip  firesc,  neîntinat”  »  [asemănător  cu  Confucius];  n.,  p.  1 50:  Zhuang 
zi:  „Acei  Oameni  Sfinţi  sunt  minţile  ascuţite  ale  ţării,  [însă  ei]  nu-şi  arată  strălucirea  dinaintea 
oamenilor”;  n.tr.  „Omul  Sfânt  urmează  pilda  lui  Tao,  el  nu  lucrează  împotriva  firii,  în  voia 
poftelor”  . 

65  Ibid.,  Versetul  LXI,  p.  1 58  şi  Versetul  LXXX,  p.  1 96  («Ţara  să  fie  mică...»)  -  idee 
apropiată  de  filosofia  confuciană. 

66  Ibid.,  Versetul  LVIII,  p.  151:  «Omul  Sfanţ  este  drept,  însă  nu  caută  a  pedepsi;  este 
neîntinat,  însă  nu  caută  a  vătăma;  este  neprefăcut,  însă  se  stăpâneşte;  este  luminat,  însă  nu 
caută  să  strălucească». 

şi  îl  pot  compromite  pe  cel  care  le  aplică67.  Toleranţa  trebuie  să  se  răsfrângă  asupra 
tuturor,  inclusiv  a  celor  care  nu  merg  pe  calea  desăvârşirii  (idee  asemănătoare  cu 
cele  susţinute  de  Confucius  în  această  privinţă):  «[Dacă]  omul  este  nevrednic,  de 
ce  te  lepezi  de  el  ?»  /  «Din  ce  pricină  cei  vechi  îl  preţuiau  pe  Tao?  Nu  oare  din 
pricină  că  stăruind  în  fiecare  zi,  vei  dobândi,  iar  [dacă]  ai  păcate,  [cu  totul]  se  vor 
risipi?!  Iată  de  ce  [Tao],  sub  Cer,  este  cel  mai  însemnat.»68;  «Omul,  chiar  dacă  este 
nevrednic,  se  cuvine  să  ne  slujim  de  Tao,  preschimbându-1»  69. 

în  relaţiile  cu  semenii,  Lao  Zi  laudă  milostenia70,  blândeţea71  şi  stăpânirea  de 
sine  până  la  sacrificiu,  mai  ales  în  ceea  ce-1  priveşte  pe  conducător72. 

Organizarea  comunităţii  taoiste  a  fost  puternic  influenţată  de  buddhism 
(v.  Relaţia  omului  cu  divinitatea),  remediindu-se  deficienţa  taoismului  în 
domeniul  social  atunci  când  acesta  s-a  trensformat  într-un  sistem  religios  definit, 
cu  o  comunitate  aparţinătoare.  Taoiştii  s-au  ferit,  în  general,  de  autoritarismul 
unor  foruri  conducătoare,  chiar  în  sânul  propriei  comunităţi,  cu  excepţia  sectei 
Maestrul  cerului  (  Tian  shi  Dao  ) iy.  De  asemenea,  taoismul  este  o  doctrină  care 
respinge  prozelitismul:  cel  care-1  caută  pe  Tao  va  ajunge  la  el  şi  nimeni  care  nu 
are  latura  spirituală  lucrătoare,  orientată  instinctiv  spre  Tao,  nu  va  putea  deveni 
taoist:  „Nu  devii  daoiost;  daoist  eşti”74.  Taoismul  a  contribuit  în  China  la 
emanciparea  socială  a  femeii75. 


67  Versetul  LXXTV,  p.  1 84:  «pentru  ce  să  te  slujeşti  de  moarte,  căutând  a-i  înspăimânta?»; 
Lao  Zi  se  exprimă  împotriva  pedepsei,  mai  ales  a  celei  cu  moartea,  deoarece  ucigând, 
«Printre  [cei  care]  iau  locul  meşterului,  căutând  a  ciopli,  puţini  sunt  -  vai  !  -  [aceia  care] 
nu  se  vatămă  la  mână»  -  imagine  opusă  celei  a  lui  Confucius  referitoare  la  cioplirea  cozii 
de  topor  (v.  supra), 

68  Ibid.,  Versetul  LXII,p.  161. 

69  Ibid.,  comentariul  lui  Heshang  Gong  în  n.  trad.,  p.  162. 

70  Ibid.,  Versetul  LXXVI1,  p.  190:  (milostenia):  «Tao  al  omului  [ren  zhi  Dao ,  cale, 
fel  de  a  fi,  n.  tr.]  nu  este  astfel:  [el]  ia  de  unde  lipseşte,  punând  acolo  unde  prisoseşte?  Cui 
îi  este  cu  putinţă  să  dăruiască  oamenilor  ceea  ce  prisoseşte?  Numai  şi  numai  celui  înzestrat 
cu  Tao». 

71  Ibid.,  Versetul  LXVII  :  «Blândeţea  aşadar,  în  luptă  va  ieşi  biruitoare». 

72  Ibid.,  Versetul  LXXVIII,  p.  192:  «[Cel  care]  îndură  umilinţele  ţării,  acela  este 
conducătorul  ţării,  [cel  care]  îndură  nenorocirile  ţării,  acela  este  Rege  sub  Cer»  (cf.  «Fiul 
Omului  n-a  venit  să  I  se  slujească,  ci  ca  să  slujească  El  şi  să-Şi  dea  sufletul  răscumpărare 
pentru  mulţi»  -  Matei  20,  28). 

73  Jean  Delumeau,  op.  cit.,  p.  528. 

74  Ibid. 

75  Doctorand  Remus  Rus,  Funcţia  preoţiei  în  marile  religii,  în  „Ortodoxia”,  nr.  4  , 
1973,  p.  559. 

Şintoism 

Comunitatea  călugărilor  şintoişti  a  elaborat  un  sistem  de  coduri  (ritsu-ryo- 
seido76),  fiind  foarte  apreciată  calitatea  onoarei  personale  şi  a  celei  datorate 
maestrului.  Influenţele  confucia-niste"  au  dezvoltat  şi  mai  mult  gândirea  şi  practica 
socială  a  şintoismului. 


V.  Relaţia  omului  cu  universul 

% 


#  Hinduism 

ntru  a  vorbi  de  relaţia  „om'’  -  „univers"  în  hinduism  trebuie  să  definim  mai 
întâi  aceşti  termeni  pentru  diferitele  faze  mai  importante  ale  acestui  creuzet  al 
gândirii  religioase  pe  care  îl  numim  „hinduism".  Pentru  Vede,  omul  este  creat  de 
zei  (ex.  Purusasukta)  sau  de  divinitatea  incomprehensibilă  (Rg-Veda  X,  129)  şi  în 
raport  cu  zeii  care  au  creat  şi  lumea.  Pentru  Upanisade,  „principiul  crează  lumea  şi 
intră  apoi  în  ea  ca  prim  născut,  într-o  formă  modificată  şi  dezvoltată"  iar  nota 
dominantă  o  dă  concepţia  că  lumea  este  o  manifestare  iluzorie  ( mâ\>â )  a  lui  Brahman, 
pe  care  âtman,  corespondentul  uman  al  lui  Brahman,  trebuie  să  o  înţeleagă  în 
adevărata  ei  valoare  pentru  a  se  elibera  de  ea.  Tot  ideea  eliberării  de  lume  apare  şi 
în  Sâmkhya-Yoga,  însă  de  data  aceasta  în  raport  cu  o  lume  foarte  reală  (prakrti ), 
însă  transcendabilă  prin  abolirea  efectelor  karmei,  întrucât  prakrti  este  efectul  karmei 
lui  purusa  (spiritul)"9.  Concepţia  cea  mai  caracteristică  hinduismului  este 
panteismul:  identitatea  divinităţii  (care  le  pătrunde  şi  le  cuprinde  pe  toate)  cu  omul 
şi  natura  sau,  mai  corect  spus  din  punct  de  vedere  hindus,  cu  dimensiunea  spirituală 
( purusa )  şi  materială  {prakrti )  a  lumii80  -  cu  un  accent  negativ  pe  a  doua  latură  a 


76  Jean  Delumeau,  op.  cit.,  p.  580. 

A 

ibid.  p.  581:  In  epoca  Edo(  1603- 1868)  apare  „shintoism  de  esenţă  neoconfuciană” 
(Juko  shinto)  cu  sanctuare,  rugăciuni  pentru  „beneficii  imediate  ”  (riyaku)  ,  în  „lumea 
prezentă”  {genze ). 

78  Paul  Deussen,  op .  cit.,  p.  138;  Heinrich  Zimmer,  Filosofiile  Indiei ,  trad.  Sorin 
Mărculescu,  Ed.  Humanitas,  1997,  p.  168  :  în  Upanisade,  Bhagavad-Gitâ,  Vedanta,  materia 
( prakrti )  este  energie  materializată  ( prana ,  sakti),  iar  âtman  pătrunde  prakrti  ca  energie 
( prana ),  iar  apoi  şi  ca  monade  vitale  {jîvas.purusas ) ;  Sânkhya  deosebeşte  strict  monadele 
vitale  de  energia  nevie. 

79  Cf.  notele  de  la  Eshatologie  şi  Raportul  cu  divinitatea. 

80  Ioan  Glăjar,  art.  cit.,  p.  244  :  nu  doar  spiritul  (puruşa) ,  ci  şi  materia  (prakriti) , 
„natura  lucrurilor”,  e  identică  cu  Fiinţa  Supremă  :  «Prin  natura  mea  -  zice  în  altă  parte 
Bhagavat  -  eu  creez  necontenit  din  nou  toată  mulţimea  fiinţelor,  în  chip  necesar  după 
voinţa  naturii  »;  Jean  Delumeau,  op.  cit.,  trad.,  Ed.,  xxx,  p.  339:  „panteism”  rezultat  din 
difuziunea  divinităţii  în  fiinţă. 

existenţei.  Hinduismul  are  aşadar  o  atitudine  devalorizantă  asupra  lumii  (cu  toate 
atitudinile  compasionale  ale  unor  curente  de  gândire),  deoarece  lumea  (fenomenală, 
dar  uneori  şi  cea  spirituală  a  zeilor)  este  văzută  ca  un  obstacol  pentru  realizarea 
purităţii  spirituale.  In  yoga,  spre  exemplu,  lumea  fenomenală  e  cel  mai  adesea 
considerată  drept  sfera  întunecată  a  existenţei  (precum  în  gnosticism),  datorită 
dualismului  de  tip  Sâmkhia,  şi  astfel,  „Acolo  nu  este  sublimaţie,  acolo  e  negaţie  ; 
nu  mântuirea  lumii  ci  mântuirea  de  lume”81.  Dar  pentru  că  hinduismul  e  un  mozaic 
în  care  distanţele  dintre  extreme  sunt  scurte,  întâlnim  şi  înclinaţia  opusă:  extazul  în 
faţa  naturii  până  la  adorare  datorită  panteismului  monist,  îmbinat  cu  un  „panvitalism” 
izvorât  din  ideea  că  totul  este  un  „mare  om”  datorat  scindării  „omului  primordial 
nondual”  care  a  zămislit  totul  prin  vorbirea  sa  (rac)82  —  ca  în  cuvintele  lui 
Rabindranath  Tagore:  „dacă  ne  despărţim,  prin  îngrădiri  fizice  ori  spirituale,  de 
viaţa  nesfârşită  a  naturii,  dacă  ne  simţim  numai  oameni,  şi  nu  o  parte  din  tot,  atunci 
cădem  în  labirintul  rătăcirilor  şi  cum  noi  înşine  ne-am  retezat  drumul  cel  drept, 
încercăm  tot  felul  de  metode  artificiale  din  care  se  nasc  mereu  piedici  noi  şi  greutăţi 
nesfârşite”  Acest  sentiment  al  unităţii  divinitate-natură-oameni  provine  dintr-o 
„tendinţă  manifestată  în  reprezentarea  lumiica  unitate  fiinţială  între  absolut  şi  lumea 
empirică  [care]  este  rezultatul  încercării  gânditorilor  indieni  de  a  unifica  şi  chiar 
plasa  sub  controlul  direct  al  Iui  Brahman  ca  Principium  Aetemitatis.  Un  control 
poate  fi  efectiv  doar  atunci  când  Brahman  îl  exercită  atât  din  afară  cât  şi  din  interiorul 
omului  sau  al  naturii  în  general”  M. 

Buddhism 

Totul  este  durere  (dukkha),  durerea  e  născută  de  plăcere  (tanha)  şi  poate  fi 
transcendată  numai  prin  suprimarea  celei  din  urmă,  pe  calea  de  mijloc  octuplă  -  ne 
spun  cele  patru  adevăruri  ale  lui  Buddha.  Raportul  cu  lumea  este  văzut,  aşadar,  ca 
dureros  în  toate  ipostazele  sale:  naştere,  activitate,  moarte.  Eliberarea  din  suferinţă 
este  de  dorit,  dar  e  interesant  să  observăm,  nu  se  realizează  prin  suprimarea  fizică 
(exces  în  care  au  căzut  jainismul  şi  secta  fatalistă  âjîvika  **),  pentru  că  aceasta  este 


81  Doctorand  Ştefan  Resceanu,  Concepţia  Yoga  şi  atitudinea  ortodoxa ,  în 
„Ortodoxia”,  nr.  4  ,  1974,  p.  695. 

82  Heinrich  Zimmer,  op.  cit.,  pp.  169-1 73, passim, 

83  Rabindranath  Tagore,  Sâdhâna ,  trad,  Nichifor  Crainic,  Ed.  Stress,  Bucureşti, 

1990,  p.  20. 

84  Remus  Rus,  Concepţia  despre  om  in  marile  religii ,  Teză  de  doctorat,  în  "Glasul 
Bisercii”,  nr.  7-8,  1978,  P.  736. 

83  Mircea  Eliade,  op .  cit.,  pp.  288-289. 

tot  o  urmare  (karmică)  a  dorinţei86.  Mai  mult,  buddhismul  nu  recomandă  pasivitatea, 
ci  moderaţia,  echilibrul,  iar  în  interiorul  acestei  „drepte  socotinţe”  chiar  strădania 
pentru  eliberare.  Buddha  este  cel  mai  mare  incriminator  al  fatalismului,  al  destinului 
universal  orb,  fapt  care  ar  putea  fi  considerat  -  la  o  privire  superficială  -  drept 
paradoxal  faţă  de  învăţătura  sa  despre  dorinţă-durere,  dar  scopul  real  este  eliberarea 
sinelui  faţă  de  dorinţele  care  îl  relaţioneazâ  cu  lumea-durere,  iar  nu  a  învelişului 
exterior  care  continuă  să  funcţioneze  până  la  moarte,  deşi  şinele  propriu-zis  se 
detaşează  de  el  în  cazul  omului  iluminat  {buddha),  aşa  cum  se  eliberează  şi  de 
relaţionarea  cu  lumea  urmând  treptele  eliberării  mistice87.  Buddhismul  nu  poşte  fi, 
aşadar  decât  o  doctrină  care  duce  la  extrem  tendinţele  de  devalorizare  a  lumii 
fenomenale  care  au  apărut  în  hinduism,  datorită  pandolorismului  de  la  care  pleacă 
însăşi  doctrina  sa  de  temelie,  a  celor  patru  adevăruri 88. 

Confucianism 

în  centrul  relaţiilor  omului  cu  universul  se  află,  pentru  Confucius,  ritualul 
{li),  care  impregnează  lumea  cu  sacralitatea  pe  care  o  pot  transmite  zeii  sau  spiritele 
strămoşilor89. 

Suveranul  deţine  un  mandat  ceresc  (Tian  Ming)  pe  care  îl  poate  pierde  dacă 
este  nevrednic90,  ordinea  ţării  (implicit  cea  cosmică)  fiind  restabilită  prin  transferarea 
mandatului  ceresc  unei  persoane  competente  practic  şi  moral  -  sau  moral  şi,  implicit, 
practic,  după  doctrina  confuciană. 

Confucianismul  arată  că  „yang  este  universalul  shen  (zeitate)”,  iar  yin  este 
„universalul  kwei,  divizat  în  miliarde  de  particule,  fiecare  dintre  ele  putând  forma 
un  suflet  al  său  chiar  în  corpul  omului”91. 

Taoism 

Ca  bază  a  doctrinei  taoiste  în  privinţa  relaţiei  omului  cu  universul  se  află 
dialectica  fiinţă-nefiinţă:  «fiinţa  slujeşte  drept  reazem,  iar  nefiinţa  aduce 
folosul»92.  Acest  reazem  al  fiinţei  constă  în  posibilitatea  omului  de  a-1  dobândi 
pe  Tao  meditând  la  armonia  naturii  originare  a  lucrurilor  şi  urmând  astfel  calea 


KIbid.,  p.  291. 

87  Ibid.,  pp.  291  sq. 

88  Entai  Tomomatsu,  Le  Bouddhisme,  Libraire  Felix  Alean,  Paris,  1935,  p.  117. 

89  C.  P.  Fitzgerald,  op.  cit.,  pp.  72,  87  sq. 

90  Ibid.,  p.  43  sq. 

91  J.  J.  M.  De  Grott,  Confucian  Religion,  pp.  12-15,  în  Encyclopaedia  ofReligion  and 
Ethics,  voi.  IV,  Ed.  by  James  Hastings,  Charles  Scribner’s  Sons,  New  York,  1955,  p.  13. 

92  Lao  Zi,  op.  cit..  Versetul  XI,  p.  47. 

93  Ibid.,  Versetul  XV,  p.  79. 

Cerului  şi  a  Pământului:  «Omul  urmează  pilda  Pământului,  Pământul  să  urmeze 
pilda  Cerului,  Cerul  să  urmeze  pilda  lui  Tao.  Tao  lucrează  prin  el  însuşi  [i.e. 
aseitate,  n.n.]»93. 

Deşi  afirmă,  după  cum  am  văzut,  posibilitatea  unei  „revelaţii  naturale”,  Lao 
Zi  este  împotriva  activismului,  inclusiv  în  cunoaştere,  considerând  că  omul  poate 
dobândi  toată  cunoaşterea  de  acest  fel  «fără  a  păşi  dincolo  de  prag»94. 

Cel  înzestrat  cu  Tao,  prin  faptul  că  participă  la  forţa  creatoare  şi 

Proniatoare,  dobândeşte  nu  numai  imortalitate  a  sinelui,  ci  şi  infailibilitate  în 
raport  cu  natura95,  putere  asupra  universului. 

Taoismul  religios  afirmă  că  universul  este  reglat  de  cicluri  ascunse,  progresiv 
şi  regresiv96,  iar  anomaliile  sau  dezastrele  care  se  produc  uneori  sunt  efectele 
interacţiunii  perioadelor  ascunse  {dun  jiăf 7.  Omul  se  află  în  rezonanţă  (ganying) 
cu  universul,  fiind  el  însuşi  un  univers  care  deţine  propriile  spirite  interioare98. 

Şinioism 

Universul  vizibil  este  o  reflectare  a  lumii  kami-lor",  iar  legătura  kami-oameni 
natură  este  foarte  strânsă,  fără  opoziţie,  o  aşa-numită  „legătură  de  sânge”100. 


94  Ibid.,  Versetul  XLVII,  p.  128. 

95  Ibid.,  Versetul  LV,  p.  144. 

g6  Ibid.,  p.  291. 

87  Ibid.,  pp.  291  sq. 

88  Entai  Tomomatsu,  Le  Bouddhisme ,  Libraire  Felix  Alean,  Paris,  1935,  p.  117. 

89  C.  P,  Fitzgerald,  op .  cit.,  pp.  72,  87  sq. 

90  Ibid.,  p.  43  sq. 

91  J.  J.  M.  De  Grott,  Conjucian  Religion,  pp.  12-15,  în  Encyclopaedia  ofReligion  and 
Ethics,  voi.  IV,  Ed.  by  James  Hastings,  Charles  Scribner’s  Sons,  New  York,  1955,  p.  13. 

92  Lao  Zi,  op.  cit.,  Versetul  XI,  p.  47. 

9-  Ibid.,  Versetul  XV,  p.  79. 

94  Ibid.,  Versetul  XLVII,  p.  128. 

95  Ibid.,  Versetul  LV,  p.  144. 

96  Jean  Delumeau,  op.  cit.,  p.  519  :  „Ciclul  progresiei  fiind  în  orice  clipă  echilibrat 
de  un  ciclu  regresiv 

97  Ibid.,  p.  521  -  producându-se  datorită  regresivităţii  (care  îşi  extrage  argumentele 
din  unele  afirmaţii  din  Dao  de  jing,  ca:  „întoarcerea  este  mişcarea  lui  Dao”  -  vs.  40  ) 
creaturi  androgine,  bicefale,  falii  ale  timpului,  universuri  degradate. 

98  Ibid.,  p.  519  -  ex.  trei  suflete  superioare  şi  şapte  inferioare,  cu  organe 
coresrunzătoare. 

99  Ibid.,  pp.  591-592. 

100  Ibid.,  p,  593. 

VI.  Menirea  omului  (eshatologie).  Soteriologie 

în  toate  marile  religii  orientale  există  ideea  persistenţei  laturii  spirituale  a 
naturii  umane  după  moarte. 

Hinduism 

în  Vede  se  vorbeşte  de  o  împărăţie  a  morţilor  în  care  domneşte  zeul  Yama, 
primul  care  a  murit,  şi  unde  se  duc  sufletele  după  moarte101,  unde  se  află  strămoşii 
( pitarnas ,  părinţii  neamului  omenesc)  -  iar  dacă  sufletul  rămâne  un  timp  lângă 
mormânt  devine  strigoi  (preta)102.  în  privinţa  locurilor  unde  ajunge  sufletul  după 
moarte  şi  a  lumii  nevăzute,  există  un  loc  superior  (Swarya),  unul  inferior  (Patala), 
paradisul  zeului  Indra,  Satya-loka  sau  lumea  lui  Brahma  şi  Deva-loka  (lumea  zeilor) 
10\  Dar  peste  acest  mit  s-a  suprapus  teoria  transmigrării  sufletului,  care  a  căpătat 
rol  preponderent.  Pe  fondul  speculaţiilor  metafizice  amintite  în  secţiunile  anterioare, 
se  dezvoltă  în  hinduism  două  tipuri  de  eshatologie,  ca  două  laturi  ale  unei  dialectici: 
una  personalistă,  corespunzătoare  în  general  căii  devoţionale  ( bhakti ),  care  pleacă 
încă  din  Vede  de  la  ideea  că  ătman  (şinele)  ajunge  în  lumea  lui  Brahman 104  (Spiritul 
universal  -  reprezentat,  din  punctul  de  vedere  al  devoţiunii,  de  unul  dintre  zeii 
primordiali)  şi,  respectiv,  una  impersonalistă,  corespunzătoare  în  general  căii 
gnostice  (Jhana ),  care  presupune  reabsorbţia  lui  âtman  în  Brahman 105.  Această 
stare  a  sinelui  este  eliberarea:  mukti,  ulterior  numită  moksa  (îndeosebi  atunci  când 
a  fost  legată  de  izbăvirea  din  samsara)m.  Caracterul  confuz  şi  contradictoriu  al 
hinduismului  în  privinţa  sexualităţii  se  reflectă  şi  în  eshatologie:  majoritatea 
doctrinelor  includ  în  eliberare  şi  detaşarea  de  orice  poftă  trupească,  dar  tantrismul, 
dimpotrivă,  vede  în  sexualitate  nu  doar  o  funcţiune  a  organismului  în  condiţia 
actuală,  ci  şi  o  cale  de  eliberare,  însuşi  paradisul  promis  de  zeiţa  (Prakrti,  Buddhi, 
Sakti  -  energia  zeului)  către  care  se  îndreaptă  devoţiunea  este  unul  al  plăcerilor 
trupeşti107.  Contradicţia  însă  poate  fi  înţeleasă  dacă  este  gândită  în  termenii 


101  Diac.  Prof.  Emilian  Vasilescu,  Marile  religii  necreştine  actuale :  Hinduismul ,  în 
„Studii  Teologice”,  nr.  5-6,  1974,  p.  353;  Mihai  Martiş,  De  la  Bhărata  la  Gandhi,  Ed. 
Ştiinţifică  şi  Enciclopedică,  Bucureşti,  1987,  p.  41. 

102  Diac.  Prof.  Emilian  Vasilescu,  Credinţa  in  viaţa  viitoare  la  diferite  popoare  şi  în 
diferite  religii,  în  „Mitropolia  Banatului”,  nr.  4-6,  1972,  p.  183. 

101  Ibid.,  p.  184. 

104  Paul  Deussen,  op.  cit.,  pp.  121  sq. 

,0,  Mircea  Eliade,  op.  cit.,  p.  157. 

106  Cf.  A.  S.  Geden,  Salvation  (Hindu),  în  Encyclopaedia  ofReligion  andEthics,  voi. 
XI,  Ed.  by  James  Hastings,  Charles  Scribner's  Sons,  New  York,  1955,  pp.  132-137,  passim, 

107  Marie-Madaleine  Davy,  op.  cit.,  voi.  III,  pp.  202-203. 

hinduismului,  unde  domină  relativismul  axiologic  şi  indiferenţa  faţă  de  consecinţe: 
«Părăsind  fructul  faptelor,  mereu  mulţumit,  liber  chiar  dacă  a  trecut  la  faptă,  acela 
nu  săvârşeşte  nimic.  Fără  dorinţi,  cu  mintea  şi  cu  trupul  stăpânite,  părăsind  orice 
bun  lumesc,  săvârşind  fapte  numai  cu  trupul,  nu-şi  atrage  păcat»108  -  acest  text  se 
află  în  capitolul  Yoga  cunoaşterii  şi  a  faptei ,  ceea  ce  arată  că  fapta  trebuie  realizată 
cu  detaşare  faţă  de  ea,  acest  lucru  fiind  mai  important  decât  ideea  de  bine  sau  rău, 
atât  de  înrădăcinate  în  gândirea  creştină.  Confuzia  dogmatică,  incertitudinile  cu 
privire  la  Dumnezeu,  creează  şi  confuzie  morală,  precum  şi  în  privinţa  consecinţelor 
ultime  ale  faptelor  şi  a  întregii  eshatologii109. 

Iniţial  calea  spre  eliberare  este  cea  a  sacrificiului  exterior  (idee  subliniată  în 
Brahmana ),  apoi  (începând  cu  Aranyakas  —  principii  memorate  de  cei  ce  meditează 
în  pădure)  sacrificiul  interior  (asceza,  tapas),  iar  apoi  meditaţia  pură,  care  transcende 
nivelul  fenomenal  (deci  psiho-fizicul  uman),  legată  de  ideea  posibilităţii  eliberării  din 
lanţul  reîncarnărilor  (samsara)1'0.  Datorită  teoriei  despre  samsara  nu  există  sfârşit  şi 
nici  o  finalitate  a  lumii  acesteia  ca  totalitate,  ea  continuând  să  existe  la  fel  ca  şirul 
neîntrerupt  al  transmigrărilor111.  Există  doar  „scopuri  ale  omului  ”  (purusa  rtha),  „stadii 
de  viaţă  ”  ( asenma )  ale  sale  şi  sfârşit  ultim  al  celui  care  se  eliberează  de  samsara,  omul 
fiind  definit  ca  „  fiinţa  care  are  scopuri”  ( arthin )112-  existenţialism  oriental  care  are 
asemănări  puternice  cu  cel  al  filosofiei  occidentale.  Totuşi,  în  ceea  ce  priveşte  lumea 
întreagă,  există  cicluri  de  manifestare  ( kalpas ,  manvantras )  şi  perioade  (yuga, 
mahayugas )  provocate  de  regenerare  şi  distrugere  (crearea,  regenerarea  şi  distrugerea 

f 

fiind  atributele  celor  trei  zei  ai  Trimurti:  Brahma,  Vîsnu,  Siva):  o  kali-yuga  (epocă 
întunecată)  este  după  „moartea”  lui  Krişna  şi  înălţarea  la  cer  (provocată  de  Vişnu 
intenţionat  prin  întrupare  în  Buddha  şi  răspândirea  prin  el  a  învăţăturilor  pernicioase , 
„nihiliste”,  care  „ia  determinat  pe  prefăcuţi  să  se  demaşte  şi  să  se  înlăture  singuri”  - 
este  critica  hinduistă  la  adresa  Buddhismului),  şi  care  va  fi  urmată  (prin  distrugerea 
provocată  de  Siva  de  o  nouă  krthyuga  (perioadă  bună,  plină  de  virtute)113. 

în  Upanisade  apare  ideea  ubicuităţii  suferinţei  şi  a  necesităţii  trezirii  din  iluzie 
(mâyă)  -  care  va  genera  sistemul  Sâmkhya-Yoga,  filosofic  în  prima  sa  componentă, 


108  Cf.  Bhagavad-Gîtâ( 4, 21),  trad.  şi  coment.  Seigiu  Al-George,  Ed.  Herald,  1999,  p.  89. 

109  Diac.  Profi  Emilian  Vasilescu,  Deosebirile  esenţiale  dintre  creştinism  şi  celelalte 
religii ,  în  „Mitropolia  Moldovei  şi  Sucevei”,  nr.  3-4,  1968  ,  EV,  pp.  163-173,  passim  : 
deosebiri  doctrinare  (pp,  166-169),  morale  (pp.  169-172) 

110  Mircea  Eliade,  op.  cit..,  pp.  141-159. 

111  Jean  Delumeau,  op.  cit.,  p.  354. 

1,2  Jean  Delumeau,  op.  cit.,  pp,  354,  349. 

113  Jean  Delumeau,  op.  cit.,  pp.  352-354;  H.  Jacobi,  Ages  of  the  world  (Indian),  în 
Encyclopaedia  o/Religion  and  Ethics ,  voi.  I,  Ed.  by  James  Hastings,  Charles  Scribner’s 
Sons,  New  York,  1955,  pp.  200-202. 

vizând  eliberarea  de  âvidya  (ignoranţă),  respectiv  individuaţia  prin  detaşarea  de 

r\ 

fenomenal.  întrucât  în  acest  sistem  lumea  (prakrti)  nu  mai  este  considerata  ireală, 
ci  doar  generată  de  spirit  şi  opresoare  a  spiritului  (purusa)  prin  ignoranţă,  spiritul 
trebuie  să  găsească  o  cale  de  a  se  diferenţia  de  Cosmos.  Această  cale  se  află  în 


Sâmkhya  ca  şi  cunoaştere  şi  în  Yoga  ca  experienţă  mistică.  însăşi  prakrti  are  o 
tendinţă  teleologică  de  autodiferenţiere  până  la  conştiinţa  supremă  de  sine,  iar  omul 
poate  urma  această  tendinţă  urcând  din  treaptă  în  treaptă  prin  tehnicile  yoga  până 
la  enstază  (samâdhi)114.  Traducerea  de  către  Mircea  Eliade  a  termenului  samădhi 
prin  „enstază”  vorbeşte  prin  ea  însuşi  despre  individualismul,  rezultat  de  o 
incapacitate  de  a  percepe  unitatea  în  diversitate,  ia  care  îndeamnă  Sâmkhya- Yoga: 
„Sâmkhya- Yoga  reduce  infinita  varietate  a  fenomenelor  la  un  singur  principiu, 
materia  {prakrti ),  şi  derivă  Universul  fizic,  Viaţa  şi  Conştiinţa  dintr-o  singură 
matrice.  Această  doctrină  postulează  totuşi  pluralitatea  spiritelor,  deşi  prin  natura 
lor  acestea  sunt  esenţialmente  identice.  Sâmkhya- Yoga  uneşte  ceea  ce  părea  atât 
de  diferit  -  fizicul  vitalul  şi  mentalul  -  şi  izolează  ceea  ce,  mai  ales  în  India,  pare 
unic  şi  universal:  spiritul.  Fiecare  purusa  este  într-adevăr  total  izolat:  căci  Şinele 
nu  poate  avea  nici  un  contact,  nici  cu  lumea,  nici  cu  celelalte  spirite.  Cosmosul 
este  populat  cu  aceşti  purusa  eterni,  liberi,  imobili;  monade  între  care  nici  o 
comunicaţie  nu  este  posibilă.  E  vorba,  pe  scurt,  de  o  concepţie  tragică  şi  paradoxală 
a  spiritului.  Concepţie  care  a  fost  viguros  atacată  atât  de  către  învăţaţii  buddhişti, 
cât  şi  de  către  maeştrii  vedantini.”115.  în  creştinismul  ortodox  este  vorba  de  un 
dialog  între  voinţa  liberă  a  omului  şi  har,  de  mântuirea  prin  comuniuna  ce  se 
realizează  între  Dumnezeu  şi  om,  or  în  yoga,  dacă  primul  termen  este  bine  accentuat 
şi  definit,  cel  de-al  doilea  este  neclar  (cf.  Isvara)  sau  se  estompează  total  în  lipsa  de 
perspectivă  a  unui  impersonalism  dezolantN6. 


Buddhism 

Doctrina  lui  Buddha  vizează  o  eliberare  din  suferinţă,  moarte  şi  viaţă  -  puse 
pe  acelaşi  plan117.  Ducând  o  viaţă  conformă  cu  cele  patru  adevăruri  fundamentale, 


1,4  Mircea  Eliade,  op.  cit pp.  263-273.  Cf.  ibid.9  p.  173:  membrele  (anga)  sau 
treptele  Yoga  -  „1)  înfrânările  ( yama)\  2)  disciplinele  ( niyama );  3)  posturile  corpului 
(&sana)\  4)  controlul  respiraţiei  {prâmyâma)\  5)  emanciparea  activităţii  senzoriale  de 
contactul  cu  obiectele  exterioare  {pratyâhâra );  6)  concentrarea  ( dhâranâ );  7)  meditaţia 
yogină  ( dhyâna );  8)  enstaza  (samâdhi)”. 

mIbid.,p.  271. 

116  Doctorand  Ştefan  Resceanu,  Concepţia  Yoga  şi  atitudinea  ortodoxă ,  în 
„Ortodoxia1’,  nr.  Ort  4  ,  1974,  p.  695. 

117  C.  A.  F.  Rhys  Davids,  Salvation  ( Buddhist ),  în  Encyclopaedia  of  Religion  and 
Ethics ,  voi.  XI,  Ed.  by  James  Hastings,  Charles  Scribner’s  Sons,  New  York,  1955,  p.  110. 

omul  aspirant  la  eliberare  {nirvână)  trebuie  să  se  preocupe  de  «meditările»  (jhăna), 
«reculegerile»  (samâpatti)  şi  «concentrările»  (samâdhi)  care  îl  detaşează  de  plăceri, 
bucurii  pentru  beatitudinea  superioară  stărilor  psiho-mentale  şi  de  stările  de 
conştiinţă  fireşti  pentru  starea  de  supraconştiinţă  a  celui  iluminat  ( buddha)n 8.  Ca 
în  hinduism,  apare  şi  aici  fiorul  existenţialist,  omul  fiind  de  data  aceasta  văzut  ca  o 
construcţie  a  propriei  conştiinţe  -  Dhammapada  spune  că  «suntem  rezultatul  a 
ceea  ce  gândim»119.  Buddhismul  învaţă  că  acela  care  îşi  însuşeşte  doctrina  lui  Buddha 
ajunge  în  mod  „vizibil”,  simţit,  experiat  clar,  la  eliberare  şi  în  postura  unui  supraom 
cu  capacităţi  spirituale  desăvârşite120.  Nirvana  este  o  transcendere  a  condiţiei  actuale, 
deci  „nirvanatul”  nu  mai  există  potrivit  înţelesului  imanent  al  termenului  „existenţă”, 
dar  nici  nu  „dispare”,  ci  el  „«există»  în  Nirvana,  în  Incondiţionat,  deci  într-o 
modalitate  de  existenţă  imposibil  de  imaginat”121. 

Teoria  Bodhisattvilor  duce  în  Mahayana  la  teoria  vacuităţii  ( uiinyaîâ ),  a  cărui 
relativism  seamănă  cu  filosofia  Zen  (doar  că  în  aceasta  din  urmă,  sincretism  daoist- 
buddhist,  relativismul  este  atât  de  extrem  încât  nici  nu  se  mai  preocupă  să  tragă 
concluzia  unei  vacuităţi,  ci  ia  existenţa  aşa  cum  este,  însă  îi  anihilează  axiologia, 
proclamând  îmbunătăţirea  ca  iluzie122):  „Bodhisattva  Mahâyâna  nu  experimentează 
«iluminarea  reală  sau  adevărată»  (samyak  -  sambodhi)  a  lui  Buddha,  trecând  apoi 
întru  extincţia  finală  ( parinirvâna ),  ci  se  opreşte  la  margine  -  la  marginea  timpului 
şi  a  eternităţii  -  şi  astfel  transcende  acel  cuplu  de  contrarii:  căci  universul  nu  va 
sfârşi  niciodată;  ciclul  eonilor  cosmici  va  continua  fără  întrerupere;  legământul  lui 
Bodhisattva  de  a  se  opri  la  margine  până  când  totul  va  trece  dincolo  înaintea  lui 
echivalează  cu  legământul  de  a  rămâne  totdeauna  aşa  cum  este.  Şi  tocmai  de  aceea 
legământul  său  are  semnificaţia  de  act  mântuitor  al  lumii.  Prin  el  este  simbolizat 
adevărul  că  timpul  şi  eternitatea,  samuâra  şi  nirvâna ,  nu  există  ca  cupluri  de 


118  Mircea  Eliade,  op.  ci/..,  pp.  295  sq. 

119  The  Teachings  of  Compassionate  Buddha ,  Early  discourses,  the  Dhammapada, 
and  the  later  basic  writtings.  Edited,  with  commentary,  by  E.  A.  Burtt,  Published  by  The 
American  Library,  New  York  and  Toronto,  The  New  English  Library  Limited,  London, 
1955,  p.  53. 

120  Albert  Valesin,  Jesus-Christ  et  l’Etude  comparee  des  Religions,  Libraire  Victor 
Lecoffre,  Paris,  1912,  p.  212  sq. 

125  Mircea  Eliade,  op.  ci/..,  p,  298;  Alfred  Bertholet  şi  Hans  von  Campenhausen, 
Dicţionarul  religiilor ,  trad.  Gabriel  Decublr,  Ed.  Univ.  Alexandru  I.  Cuza,  Iaşi,  1995,  p. 
307:  nirvana  comparată  cu  «stingerea  focului»  ( Patacara ),  Hinayana  o  descrie  prin  negaţii, 
iar  Mahayana  “în  culori  vii”. 

122  Alan  W,  Wats,  Calea  Zen ,  trad.  Iulia  Waniek,  Ed.  Humanitas,  Bucureşti,  1997, 
passim  (cf.  pp.  8,  21-29,  146) 

contrarii,  ci  sunt  deopotrivă  vacuitate  ( siinyatâ ),  vidul”123.  Bodhisattva  sunt  invocaţi 
pentru  puterea  lor  mântuitoare  universală124. 

In  Buddhismul  Mahayana,  Amithaba-Buddha  (numit  în  buddhismul  japonez 
Amida125,  are  ca  pereche  pe  zeiţa  Kwannon,  asimilată  zeiţei  Amaterasu  din  şintoism) 
este  important  pentru  eshatologia  sinelui  întrucât  el  îl  aşteaptă  pe  cel  virtuos  după 
moarte  în  Paradisul  de  Vest,  iar  în  eshatologia  lumii  e  important  mesianicul  Buddha- 
Maitreya,  al  viitorului,  deşi  Buddha  însuşi  nu  a  vorbit  despre  aceste  ipostaze  ale 
divinităţii  cum  sunt  ele  considerate  în  Mahayana126. 

Confucianism 

Confucianismul,  dintre  religiile  Chinei,  a  venit  cel  mai  mult  în  întâmpinarea 
cultului  străvechi  al  strămoşilor127,  atât  la  nivel  oficial,  susţinând  riturile  efectuate 
de  Fiul  Cerului  (împătat)  sau  de  nobili  în  care  este  asigurată  celor  decedaţi  fericirea 
în  lumea  de  dincolo  în  legătură  strânsă  cu  existenţa  unor  descendenţi  care  să  oficieze 
aceste  rituri,  cât  şi  la  nivel  popular,  fiecare  familie  venerânsu-şi  strămoşii  alături 
de  zeii  peotectori,  dar  apelând  şi  la  superstiţiile  legate  de  divinaţie128.  Confucius 
însuşi  este  un  exemplu  în  acest  sens,  remarcându-se  acribia  cu  care  se  ocupă  de 
oficierea  funeraliilor  mamei  sale.  Confucius  vorbeşte  de  destin,  care  poate  fi 
ameliorat  prin  îmbunătăţirea  educativă  a  metodei129  -  se  poate  spune  că  el  se 
deosebeşte  de  Lao  Zi  prin  aceea  că  vede  propăşirea  personală  ca  o  urmare  a  unei 
lupte  împotriva  firii,  iar  Lao  Zi  vorbeşte  de  revenirea  la  firesc,  dar  în  esenţă  aici  nu 
se  află  o  contradicţie,  întrucât  Confucius  se  referă  la  firea  actuală  (pătimaşă),  iar 
Lao  Zi  la  redobândirea  firii  originare,  nepătimaşe. 

Strădaniile  lui  Confucius  şi  ale  adepţilor  doctrinei  sale  au  fost  îndreptate  cu 
precădere  în  imanenţă,  „mesianismul”  învăţăturii  dorind  a  se  împlini  pe  două  planuri: 


123  Heinrich  Zimmer,  op.  cit.,  p.  356  ;  Peter  Harvey,  op.  cit.,  pp.  96-100;  Joseph 
Masson,  Le  Bouddhisme .  Chemin  de  liberation.  Approches  et  recherches ,  Descîee  de 
Brouwer,  1975,  pp.  60-63. 

124  Heinrich  Zimmer,  op.  cit.,  p.  356. 

125  Alfred  Bertholet  şi  Hans  von  Campenhausen,  op.  cit.,  p.  16:  Amida  este  japonezul 
pentru  Amithaba,  însemnând  “lumină  nesfârşită",  “un  Dhyani-Buddha  [al  meditaţiei,  n.n.], 
corespunzătorul  ceresc  al  personajului  istoric  Buddha". 

126  Entai  Tomomatsu,  op.  cit.,  pp.  137-139. 

127  Cf.  Confucius,  op.  cit.,  pp.  102-1 1 1 :  Desăvârşirea  raporturilor  cu  lumea  nevăzută. 

128  Cf.  Diac.  Prof.  Emilian  Vasilescu  ,  Divinaţia  ,  falsa  prezicere  a  viitorului,  în 
„Studii  Teologice",  nr.  9-10, 1954,  pp,  558-859,  divinaţia  la  chinezi,  are  metodele  precizate 
în  în  17  King  (Cartea  Schimbărilor) 

129  Ibid.,  p.  103  :  «Destinul  (Ordinea  Cerească)  este  firea  noastră.  Firea  noastră  este 
călăuzită  de  Metodă.  Educaţia  rectifică  Metoda». 

studiu  (elevare)  şi  reformă  socială130.  Cu  toate  că  susţine  cultul  strămoşilor, 
Confucius  nu  s-a  pronunţat  clar  în  privinţa  lumii  nevăzute,  ceea  ce  a  favorizat 
pătrunderea  în  China  (dar  şi  în  Japonia)  a  Buddhismului  Mahayana  al  lui  Buddha 
Atotmilostiv  care  sălăşluieşte  în  Paradisul  de  Vest131. 


Taoism 

Lao  Zi  spune  că  rostul  omului  este  ca  el  să  ajungă  «una  cu  Tao,  şi  Tao  îl  va 
lua  cu  sine»132.  Moartea  o  dobândeşte  omul  în  sine,  ca  moarte  spirituală,  înainte  de 
moartea  fizică,  iar  numai  «trei  părţi  din  zece»  scapă  de  ea133  -  îndestularea  este 
cauza  morţii  spirituale,  iar  înfrânarea  determină  nemurirea.  Este  adevărat  că  tradiţia 
taoistă  a  pus  accent  pe  prelungirea  vieţii  pământeşti  şi  au  existat  numeroase  aventuri 
spirituale  în  căutarea  unei  nemu-riri  terestre,  de  unde  s-au  dezvoltat  medicina  şi 
alchimia134,  dar  a  existat  şi  ideea  persistenţei  spirituale  după  moarte.  Nu  vom  insista 
asupra  legăturii  dintre  alchimia  exterioară,  a  transmutării  metalelor  în  aur,  cu 
alchimia  inter-nă,  a  nemuririi  fizice,  prin  activarea  Câmpurilor  de  Cinabru  dar  este 
clar  că  aceste  experienţe  se  înscriu  în  ideea  religioasă  universală  a  nemuririi  şi  a 
unei  nostalgii  paradisiace135.  Lao  Zi,  însă,  „nu  pare  să  fi  crezut  în  nemurirea  fizică, 
nici  în  supravieţuirea  persoanei  umane.  Dao  de  Jing  nu  se  pronunţă  lămurit  în 
această  privinţă”136.  în  privinţa  „destinului”,  taoismu!  se  deosebeşte  net  de 
confucianism,  susţinând  că  el  depinde  de  om  şi  astfel  nici  doctrina  mandatului 
cerului  ( tiari  ming)  pentru  împărat  nu  ar  avea  temei137. 

«Cel  care  vrea  să  devie  nemuritor  în  cer  trebuie  să  împlinească  1300  de  fapte 
bune  ;  cel  care  vrea  să  devie  nemuritor  pe  pământ  trebuie  să  împlinească  300»138- 
în  vederea  obţinerii  nemuririi  terestre,  dar  şi  veşnice  în  condiţiile  dobândirii  unei 
condiţii  superioare,  taoismul  religios  a  dezvoltat  tehnicile  respiratorii  (qigong), 
alchimia  exterioară  (obţinerea  elixirului  nemuririi  pe  bază  de  cinabru139)  şi  interioară 


130  Marie-Madaleine  Davy,  op .  cit.,  voi.  IV,  Ed.  Amacord,  Timişoara,  2000,  p.  79  sq. 

131  W.  Gilbert  Walshe,  Confucius,  pp.  1 6-1 9,  în  Encyciopaedia  of Religion  andEthicsy 
voi.  IV,  Ed.  by  James  Hastings,  Charles  Scribner’s  Sons,  New  York,  1955,  p.  19. 

132  Lao  Zi,  op .  cit.,  Versetul  XXIII,  p.  75. 

133  îbid.,  Versetul  L  ,  p.  134. 

134  Cf.  C.  P.  Fitzgerald,  op .  cit.,  pp,  233-240. 
n  135  îbid.,  pp.  257-262 

136  Mircea  Eliade,  op .  cit.,  p.  256. 

137  Jean  Delumeau,  op.  cit.,  pp.  520-521  :  discursul  confiicianist  despre  tian  ming  e 
doar  „orbire  şi  nebunie  omenească”,  „  «Destinul  meu  este  în  mine,  nu  în  cer»  spun  daoiştii”. 

138  Diac.  Prof.  Emilian  Vasilescu,  Credinţa  in  viaţa  viitoare  la  diferite  popoare  şi  în 
diferite  religii ,  în  „Mitropolia  Banatului”,  nr.  4-6,  1972,  p.  178. 

139  Jean  Delumeau,  op.  cit.,  p.  521;  Henri  Maspero,  Le  Taoisme ,  Publications  du 
Musde  Guimet,  Paris,  1950,  pp.  1-24  (Tehnicile  corporale)  şi  pp.  25-41  (Tehnicile  spirituale). 

( nei  dan)  care  presupune  existenţa  a  trei  câmpuri  de  cinabru  (în  zona  inferioară, 
medie  şi  superioară  a  organismului  uman)  şi  practicarea  unei  sexualităţi  contrare 
procreării  care  se  presupune  că  ajută  procesele  alchimiei  interioare140.  Taoismul 
vorbeşte  de  iad,  o  închisoare  în  centrul  pământului,  iar  Kan-ying-p  ’ien  ( Cartea 
despre  recompense  şi  pedepse)  descrie  în  amănunţime  chinurile  iadului141. 

Şintoism 

A 

In  şintoism  există  ideea  de  infern  („ţară  a  beznelor'’),  dar  şi  aceea  că  sufletele 
unora  rămân  lângă  mormânt,  în  strânsă  legătură  cu  cei  vii:  „casa  sufletului”  ( mitama 

-  ya)  este  un  sanctuar  domestic,  unde  se  presupune  că  sufletele  celor  decedaţi  îşi 
vizitează  rudeniile  în  viaţă,  femeia  îşi  depune  «tăbliţa  mortuară»  lângă  cea  a 
bărbatului  său,  sunt  aduse  flori,  oamenii  îşi  iau  rămas  bun  de  la  strămoşi  dacă 
pleacă  de  acasă142.  Pentru  a  avea  copii  sunt  îndeplinite  riturile  morţilor  (influenţă 
confuciană),  iar  dacă  nu  pot  avea  urmaşi,  adoptă143. 

Concluzii 

Vom  rezuma  următoarele  observaţii  finale  privitoare  la  antropologia  marilor 
religii  orientale: 

1 .  Axis  mundi  -  nevoia  de  reper  sacru  a  omului144  (altarul  imperial  la  chinezi; 
altarul  sacrificiului  brahmanic,  în  India)  -  legat  de  vocaţia  preoţiei  universale: 
omul  are  scopul  de  a  fi  preot  în  creaţie.  Ideea  se  alterează  adesea  în  religiile  orientale 
prin  sacri ficialism  excesiv,  în  substratul  căruia  se  întrezăresc  sacrificii  umane  (cf. 
purusamedha);  iar  pe  de  altă  parte  apare  amestecul  ideii  de  sfinţenie  cu  sacralitatea 
păgână  întruchipată  de  suveran,  vrăjitor,  ghicitor. 

2.  Ideea  de  unitate-totalitate  -  unicitatea  principiului  creator,  respectiv 
caracterul  creat  al  lumii  fenomenale  şi  necreat  al  divinităţii  creatoare  şi  proniatoare 

-  se  degradează  (îndeosebi  în  India)  prin  considerarea  lumii  ca  o  manifestare  a 
transcendenţei  universale  (Brahman)  sau  dimpotrivă  a  faptelor  omului  (în  Samkhya- 


140  Jean  Del  urneau,  op.  cii.y  trad.,  Ed.,  xxx,  p.  538. 

141  Diac.  Pro  fi  Emilian  Vas il eseu.  Credinţa  in  viaţa  viUoare  la  diferite  popoare  şi  în 
diferite  religii ,  în  „Mitropolia  Banatului”,  nr.  4-6,  1972,  p.  Î78. 

142  ibid\  Id.,  Riturile  de  înmormântare  in  diferite  religii ,  în  „Mitropolia  Moldovei  şi 
Sucevei”,  nr.  1-2,  1961,  p.  56. 

143  Id,  Credinţa  în  viaţa  viitoare  la  diferite  popoare  şi  în  diferite  religii ,  în  „Mitropolia 
Banatului”,  nr.  4-6,  1972,  p.  178. 

144  Mircea  Eliade,  Tratat  de  istorie  a  religiilor ,  141,  trad.  Mariana  Noica,  Ed. 
Humanitas,  Bucureşti,  1992,  p.  339  sq. 

Yoga),  transcendentul  universal  fiind  redus  la  o  rezultantă  a  lumii  cu  toate  straturile 
ei  până  dincolo  de  cele  ale  conştiinţei  (zona  transcendenţei  pure)  -  fapt  care  se 
răsfrânge  negativ  asupra  omului,  văzut  ca  monadă  spirituală  solitară  lipsit  de 
comuniune.  Greutatea  conceperii  ideii  de  comuniune  interpersonală  se  poate  sesiza 
şi  în  religiile  Chinei,  unde  confucianismul  tinde  spre  un  „socialism"  care  acaparează 
personalitatea  şi  oboseşte  prin  rituri  şi  maniere  ultraelaborate,  iar  taoismul  tinde 
spre  disoluţie  socială.  în  buddhism  se  remarcă  ambele  aceste  tendinţe:  individualism 
ascetic  sau  dependenţa  de  comunitate  (samgha),  dar  tensiunea  este  atenuată. 

f 

Hinduismul  a  avut  propriile  sisteme  teiste  (în  vechile  Upanisade),  la  Sankara;  iar 
buddhismul  evoluează  de  la  ateism  (sau  agnosticism)  la  teism  -  din  nevoia  izvorâtă 
din  sentimentul  religios  universal  al  omului  de  a  avea  un  reper  unitar  divin. 

3.  Idealul  purităţii,  exprimat  prin  abstinenţă,  apare  în  toate  aceste  religii  - 
uneori  el  este  degradat  prin  motivarea  orgiei  (cf.  în  China  antică145;  în  India,  practici 
tantrice146)  sau  a  beţiei  (cf.  unii  taoişti).  Idealul  angelităţii  (omul  asexuat,  care 
transcende  condiţia  naturală  în  această  privinţă)  este  alterat  în  ideea  de  androginitate 
(cf.  în  taoism147)  asemănătoare  cu  cea  a  grecilor  antici. 

4.  Ideea  eternului  început,  care  la  Sf.  Grigorie  de  Nyssa  înseamnă  pornirea  eternă 
spre  Dumnezeu  care  nu  poate  fi  cuprins  -  îşi  găseşte  un  anume  corespondent  la  Lao 
Zi148  -  dar  este  foarte  adesea  alterată  în  ideea  ciclicităţii  existenţei,  cel  mai  pronunţat  în 
religiile  Indiei  bazate  pe  învăţătura  karman  -  samsara,  care  concordă  cu  o  idee  vagă 
despre  divinitate  :  în  faţa  unui  Dumnezeu  personal  şi  creator,  în  dialog  cu  persoana 
umană,  samsara  nu  mai  are  sens,  ea  este  presupusă  pe  fondul  ideii  de  impersonalitate  a 
transcendentului  generator  al  lumii  (sau  însumator  al  esenţei  ei):  ideea  de  Dumnezeu 
chiar  şi  atunci  când  apare  în  dialog  cu  omul  este  aici  mult  diluată,  fiind  vorba  ori  de  zeii 
clasici  ori  de  Is?vara  yoginilor.  Această  paralelă  între  disoluţia  ideii  de  Dumnezeu  şi 
confuzia  în  privinţa  condiţiei  umane  concordă  cu  presupunerea  de  la  începutul  lucrării 
că  înălţimea  concepţiei  despre  om  depinde  de  profunzimea  concepţiei  despre  Dumnezeu 

5.  Ca  o  consecinţă  a  confuziei  asupra  situaţiei  omului  în  scara  existenţei  şi  în 
raport  cu  eshatologia  apare  ezitarea  asupra  importanţei  funcţiilor  sufleteşti  ale  omului. 
Confucius  se  ocupă  în  egală  măsură  de  raţiune  (cunoaştere),  voinţă  (politeţe,  reciprocitate, 
vitejie)  şi  sentiment  (muzica),  dar  ele  parcă  nu  sunt  suficient  închegate  de  o  direcţie 


145  C.  P.  Fitzgerald,  op.  cit.,  p.  49 

144  Mircea  Eliade,  Istoria  credinţelor  şi  ideilor  religioase,  trad.  Cezar  Baltag,  Univers 
Enciclopedic  şi  Ed.  Ştiinţifică,  Bucureşti,  1999,  p.  49. 

147  Ibid.,  255. 

148  Lao  Zi,  op.  cit.,  pp.  255-256;  Sf.  Grigorie  de  Nyssa,  Despre  desăvârşire,  în  Scrieri 
II,  P.S.B.  30,  trad.  Pr.  Prof.  Dr.  Teodor  Bodogae,  Editura  Institulului  Biblic  şi  de  Misiune 
al  Bisericii  Ortodoxe  Române,  Bucureşti,  1998,  pp.  476*477. 

mistică  aşa  cum  remarcă  critica  taoistă  ;  taoismul  pe  de  altă  parte  supralicitează  o 
mistică  „pură”,  dar  care  îl  poate  izola  pe  om  (totuşi  este  mult  mai  echilibrat  în  această 
privinţă  decât  religiile  Indiei).  în  hinduism  se  găsesc  toate  tendinţele  excesive  în  acest 
domeniu:  raţionalism  ( vîdhya ,  gnoza  autosuficientă  vedantină  sau  Samkhya,  mai 
echilibrată  în  sistemul  Sâmkhya-Yoga  prin  practică),  sentimentalism,  voluntarism 
(practici  devoţionale  duse  la  extrem)  -  dar  hinduismul  şi-a  creat  uneori  propriile 
reechilibrări  parţiale  prin  Sâmkhya-Yoga  şi  prin  critica  adusă  de  buddhism. 

6.  Afirmaţia  mărturisitoare  a  lui  N.  Steinhardt,  „îndrăznesc  să  cred  că  două  sunt 
noţiunile  la  care  hinduismul  şi  budismul  nu  au  acces:  dragostea  şi  dragostea  de  viaţă”149, 
are  o  mare  putere  de  diagnoză,  întrucât  dincolo  de  orice  înţelegere  a  credinţei  sau  a  moralei, 
«dacă  dragoste  nu  am  nimic  nu  sunt»  ( 1  Cor  1 3,  2),  iar  ideea  câ  omul  se  află  în  trup  şi  în 
lume  în  condiţia  unui  prizonier  care  trebuie  să  scape  de  lanţurile  sale,  urmată  de  eliberarea 
ca  dizolvare  în  neant,  înlătură  solidaritatea,  dragostea  dintre  făpturi.  Chiar  dacă  Bodhisattvii 
din  Mahayana  nu  acced  la  nirvana  până  nu  îi  eliberează  şi  pe  ceilalţi,  dragostea  nu  este 
completă  în  ceea  ce  poate  ea  oferi,  căci  Mântuitorul  Iisus  Hristos  dă  sens  acestei  iubiri 
dintre  oameni  şi  între  oameni  şi  Dumnezeu  -  persoana  noastră  şi  dragostea  ei  primeşte 
sens  în  Dumnezeu,  Care  nu  nimiceşte  ceea  ce  a  creat,  ci  dimpotrivă,  integrează  totul 
armoniei  cu  El,  nimic  fiind  numit  „rău”  de  către  Creator,  ci  «bun»  şi  «bun  foarte»150. 

7.  Antropologia  creştină  este  echilibrată  în  trei  puncte  esenţiale  ale  ei:  originea 
omului,  raportul  suflet-trup  şi  menirea  omului.  Dumnezeu  creează  toate  bune,  iar  pe  om 
îl  face  împăratul151  acestor  bunătăţi;  omul  nu  apare  aruncat  într-o  lume  haotică,  lipsită  de 
direcţie,  o  lume  a  iluziei  (maya),  ci  toate  sunt  chemate  să  graviteze  armonios  în  jurul  lui 
Dumnezeu  încă  de  la  crearea  lor.  Dacă  omul  este  supus  greşelii,  aceasta  se  întâmplă  în 
acest  răstimp  datorită  dezechilibrului  produs  de  păcat,  iar  nu  pentru  că  lumea  ar  fi  un 
cămin  rău  pentru  om  din  veşnicie  şi  pentru  totdeauna.  Sufletul  trebuie  să  guverneze  trupul, 
îi  este  superior,  dar  trupul  însuşi  este  bun  -  acest  punct  de  echilibru  al  antropologiei  este 
rar  atins  în  afara  tradiţiei  iudeo-creştine,  ca  dovadă,  aproape  toate  religiile  Extremului 
Orient  cad  în  extrema  gnosticismului  mediteranean,  a  repudierii  trupului  şi  lumii  materiale, 
cu  excepţia  poate  a  confucianismului,  care  este  mai  mult  sociologie  integrată  în  străvechea 
religie  chineză  bazată  pe  venerarea  celor  morţi,  şi  a  şintoismului,  foarte  naturalist,  iar  în 
final  influenţat  de  buddhism.  Iisus  Hristos  nu  cheamă  lumea  dinspre  o  dezamăgire,  a 
lumii,  spre  una  şi  mai  mare,  a  neantului  -  ca  în  religiile  Indiei. 


Şerban  Drugaş 

Doctorand,  Facultatea  de  Teologie  Ortodoxă  «Andrei  Şaguna»,  Sibiu 


149  N.  Steinhardt,  Primejdia  mărturisirii ,  Ed.  Dacia,  Cluj-Napoca,  1998,  p.  149. 

150  Cf.  Ibid.,  pp.  151,  153. 

151  Sf.  Grigorie  de  Nyssa,  Despre  facerea  omului ,  în  Scrieri  II,  P.S.B.  30,  trad.  Pr. 
Prof.  Dr.  Teodor  Bodogae,  Editura  Institulului  Biblic  şi  de  Misiune  al  Bisericii  Ortodoxe 
Române,  Bucureşti,  1998,  cap.  II,  pp.  20-21. 

Abstract:  This  study  was  made  about five  oriental  religions  -  Hinduism ,  Buddhism, 
Confucianism ,  Taoism  and  Shintoism  -from  an  anthropological  point  of  view.  lt  tries  io 
express  a  Christian-Orthodox  opinion,  extracted  from  the  biblical  Revelaîion  and  from 
ihe  Holy  Tradition,  relating  to  the  conceptions  about  origin ,  making ,  relaiion  and 
eschatology  of  man .  The  religious  anthropology  is  observed  in  tight  connection  with 
theology  from  whom  it  springs.  About  man’s  origin ,  oriental  religions  perceive  very 

often  the  man  s  apparition  as  an  accident \  a  degradationfrom  an  iniţial  perfect  condition 
of  fusion  with  the  great  whole.  lt  is  true  that  here  could  be  found  a  similarity  with  God's 
creation  and  falling  in  sin ,  but  without  the  necessary  equilibrium  which  is  preserved  by 
the  Christian  theology \  separ  ating  clearly  that  two  moments,  everything  remaining  in  the 
confusion  made  by  the  fusion  in  one  action  of  the  world  s  apparition  and  degradat  ion. 
This  character  of  the  oriental  anthropology  correlates  with  a  diluting  concept  of  divinity 
and  man  s  relation  with  it  -  morality ;  so  that  we  could  notice  oscillations  between  ascetic Lsm 
and  frivolity,  sacrific ialism  and  excessive  veneration  of  nature ,  missing  the  feeling  of 
creation  's  and  humanity  ’s  unity  in  God.  These  great  oriental  religions  have  the  concept  of 
immortal  soulr  but  itappears  as  unsatisfactory  from  the  Christian  point  of  view.  As  well  as 
the  conception  about  his  destiny ;  either  as  a  final  sitting  with  the  gods,  or  as  a  liberation 
destined  to  the  nothingness,  the  fusion  with  the  indefinite  impersonal  something  absorbing 
everything ,  which  devalues  the  conception  about  man. 


J 

îndrumări  omiletice 


DE  LA  INALŢARE  LA  RUSALII 

Au  trecut  deja  40  de  zile  de  la  luminoasa  noapte  a  învierii  Domnului  şi,  ca- 
ntr-un  miracol  dumnezeiesc,  mai  suntem  cuprinşi  cu  toţii  de  strălucirea  şi 
frumuseţea  acestei  zile  de  taină,  „al  praznicelor  praznic  şi  sărbătoare  a  sărbătorilor". 

Au  trecut  deja  40  de  zile  de  când  am  primit  cu  toţii  în  candela  sufletului 
„lumină  din  lumina  lui  Hristos",  Cel  care  „luminează  pe  tot  omul  ce  vine  în  lume“ 
(In  1 , 9)  şi  pe  care  ne  străduim  să  o  menţinem  mereu  aprinsă,  întru  lucrarea  faptelor 
celor  bune  şi  întru  dobândirea  mântuirii. 

Au  trecut  deja  40  de  zile  de  când  am  cântat  întruna  imnul  de  biruinţă  al  vieţii 
asupra  morţii  „Hristos  a  înviat  din  morţi"  şi  de  când  neîncetat  am  fost  chemaţi  să 
ne  închinăm  „Sfintei  învierii  lui  Hristos",  conştientizând  în  tot  acest  period  pascal 
faptul  ca  prin  Cruce  şi  înviere  a  venit  „bucurie  la  toata  lumea". 

Cu  nostalgie  sfântă  ne  despărţim  de  Sfintele  Paşti  dar  de  bucuria  şi  de  lumina 
lor  ne  vom  împărtăşi  în  fiecare  duminică  de  peste  an  la  slujba  Utreniei  şi  mai  apoi 
la  Sfânta  şi  dumnezeiasca  Liturghie.  De  fapt,  fiecare  duminică  ne  aduce  aminte  de 
ziua  Paştilor  şi  ne  face  să  fim  şi  noi  prezenţi  real  la  taina  învierii  petrecute  în  lume 
acum  aproape  două  mii  de  ani. 

încheiem  deci  perioada  pascală  şi  suntem  chemaţi  de  Biserica  străbună  să  ne 
bucurăm  şi  să  tresăltăm  duhovniceşte  de  alte  două  luminoase  momente  şi  praznice 
din  istoria  mântuirii  noastre. 

* 

înălţarea  Domnului  şi  Pogorârea  Sfântului  Duh 

A  _ 

După  învierea  Sa  din  morţi,  Mântuitorul  Hristos  a  petrecut  cu  Sfinţii  Săi 
Ucenici  şi  Apostoli  vreme  de  40  de  zile,  umplându-i  pe  aceştia  de  o  negrăită  bucurie 
şi  arătându-li-Se  viu  „prin  multe  semne  doveditoare"  (Fapte  1 , 3).  Vreme  de  40  de 

A 

zile,  Hristos  Cel  înviat  S-a  arătat  de  mai  multe  ori,  luminându-le  mintea  şi 
înflăcărându-Ie  inima,  i-a  întărit  în  voinţa  de  a-I  sluji  Lui,  de  a-L  mărturisi  ca 
„Domn  şi  Dumnezeu"  până  la  „marginile  pământului"  (Fapte  1,  8) 

în  tot  acest  răstimp.  Mântuitorul  le-a  făgăduit  că  le  va  trimite  pe  Duhul  Sfânt 
„Mângâietorul",  că  va  fi  cu  ei  „până  la  sfârşitul  veacurilor"  (Mt  28,  20). 

încă  din  timpul  activităţii  Sale  pământeşti,  Hristos-Domnul  le-a  spus  ucenicilor 
Săi  că  după  ce  Fiul  Omului  va  suferi  şi  va  muri,  a  treia  zi  va  învia  şi  se  va  înălţa  la 

ceruri,  pentru  a  le  trimite  pe  Mângâietorul  şi  a  le  pregăti  loc  în  Casa  Tatălui  Ceresc: 
„Mă  duc  să  vă  gătesc  vouă  loc,  iar  după  ce  vă  voi  pregăti  un  loc.  Mă  voi  întoarce  şi 
vă  voi  lua  la  Mine,  ca  acolo  unde  sunt  Eu  şi  voi  să  fiţi“  (In  14,  3). 

Sf.  Evanghelist  Luca  ne  istoriseşte  în  Evanghelia  sa  despre  evenimentul 
înălţării  la  cer  a  Domnului,  când  spune  „şi  i-a  dus  afară  până  în  Betania  şi, 
ridicându-Şi  mâinile,  i-a  binecuvântat;  şi,  pe  când  îi  binecuvânta,  S-a  despărţit  de 
ei  şi  S-a  înălţat  la  cer“  (Lc  24, 50-51).  Cartea  Faptele  Apostolilor,  scrisă  de  acelaşi 
evanghelist  Luca,  ne  completează  acest  eveniment  din  viaţa  Domnului  cu  date 
interesante  şi  inedite  (cf.  Fapte  1,  9-11).  Astfel,  apar  aici  doi  bărbaţi  îmbrăcaţi  în 
haine  albe,  care  le  spun  ucenicilor  că  „Acest  Iisus,  Care  S-a  nălţat  de  la  voi  la  cer 
astfel  va  şi  veni  precum  L-aţi  văzut  mergând  la  cer"  {Fapte  1,  11). 

A 

Taina  înălţării  încheie  activitatea  pământească  a  Mântuitorului  şi  este  o  taină 
ce  depăşeşte  putinţa  noastră  de  înţelegere.  Golit  prin  chenoză  de  slava  dumnezeirii 
(Fii  2,  7),  Mântuitorul  Hristos,  după  ce  restaurează  ontologic  întreaga  umanitate, 
după  ce  trece  prin  moarte  şi  învie  ca  un  atotputernic,  intră  prin  înălţare  întru  slava 
Sa  cea  veşnică,  slavă  pe  care  a  avut-o  înainte  de  întemeierea  lumii. 

înălţarea  Sa  se  constituie  într-un  penultim  act  al  operei  de  mântuire  realizată 
de  Hristos,  prin  care  El,  înălţându-Se,  şade  de-a  dreapta  Tatălui  cu  trupul  Său 
asumat  la  întrupare,  şi  care,  spiritualizat  fiind,  poartă  în  El  rănile  Sale  sfinte,  prin 
care  noi  toţi  ne-am  vindecat  (cf.  Isaia  43). 

înălţarea  este  o  pleromă  a  activităţii  mesianice  a  Domnului,  ea  constituind 
plinirea  rânduielii,  cum  glăsuieşte  condacul  praznicului:  „Plinind  rânduiala  cea 
pentru  noi  şi  cele  de  pe  pământ  împreunându-le  cu  cele  cereşti,  Te-ai  înălţat  întru 
mărire,  Hristoase,  Dumnezeul  nostru,  nicidecum  despărţindu-Te,  ci  rămânând 
nedeşertat  şi  strigând  celor  ce  Te  iubesc:  Eu  sunt  cu  voi  şi  nimeni  împotriva  voastră'4. 

înălţarea  la  cer  este  preambulul  revărsării  harului  Sfântului  Duh  în  lume, 
la  Cincizecime,  şi  împlinirea  făgăduinţei  Tatălui:  botezul  cu  Duhul  Sfânt  (cf. 
Fapte  1,  5). 

Cincizecimea  sau  Rusaliile  se  constituie  ca  un  eveniment  esenţial  în  viaţa 
Bisericii,  un  eveniment  ce  pune  începutul  unei  noi  existenţe  în  viaţa  umană,  o 
viaţă  nouă  pătrunsă  de  razele  binefăcătoare  ale  Sfântului  Duh.  Sfântul  Ioan  Gură 
de  Aur  numeşte  această  sărbătoare  „maica  tuturor  sărbătorilor",  din  care  au  izvorât 
toate  celelalte  momente  de  înălţare  sufletească  din  viaţa  Bisericii. 

Rusaliile  ne  descoperă  fiecăruia  dintre  noi  iubirea  nemărginită  a  lui 

* 

Dumnezeu,  Unul  în  Treime  închinat,  fâcându-ne  cunoscut  pe  Duhul  cel  Preasfânt, 
Care  vine  în  lume  ca  să  o  sfinţească,  să  o  înalţe  şi  să  o  pregătească  spre  unirea 
deplină  cu  Dumnezeu.  Rusaliile  ne  descoperă  tuturor  bucuria  de  a  vieţui  în  Hristos, 
bucuria  de  a-i  iubi  pe  semeni,  de  a-i  ajuta,  bucuria  de  a  înainta  în  viaţa  cea  nouă,  o 
viaţă  de  lumină  şi  de  belşug. 

Rusaliile  ne  îndeamnă  pe  toţi  la  o  bucurie  adevărată.  De  fapt,  de  la  Paşti 
la  Cincizecime,  cuvântul  cel  mai  des  ce  se  aude  în  biserici  este  acela  de 
„Bucuraţi-vă!“ 

Bucuraţi-vă  că  Hristos  a  înviat! 

Bucuraţi-vă  că  Hristos  S-a  înălţat  la  ceruri! 

Bucuraţi-vâ  că  Duhul  Sfânt  a  venit  în  lume  şi  lucrează  în  Biserica  Sa  cea 
sfântă  şi  ne  călăuzeşte  spre  tot  adevărul! 

Bucuraţi-vă  că  lucrarea  lui  Hristos  este  continuată  şi  activată  în  Biserica 
Luit  prin  lucrarea  Sfântului  Duh  de  către  organele  Acestuia:  episcopi ,  preoţi  şi 
diaconi ,  până  la  sfârşitul  veacului! 

Iată,  atâtea  motive  de  bucurie  ce  ni  le  prilejuiesc  aceste  două  praznice  creştine: 
înălţarea  şi  Cincizecimea, 

Să  ne  bucurăm,  dar,  de  strălucirea  şi  de  dulceaţa  acestor  două  luminate 
sărbători,  adevărate  pietre  de  hotar  în  viaţa  Bisericii  şi  a  noastră. 

A 

Să  prăznuim  cu  aleasă  cinstire  şi  dăruire  Înălţarea  lui  Hristos  şi  Pogorârea 
Duhului  Sfanţ,  prin  care  Biserica  Lui  s-a  întărit  şi  s-a  sfinţit,  iar  neamul  omenesc 
s-a  izbăvit  din  robia  păcatului  şi  a  morţii. 

A 

Să  fim  prin  întreaga  noastră  viaţă  martori  ai  înălţării  şi  ai  Cincizecimii, 
conştienţi  fiind  de  faptul  că  „suntem  împreună  lucrători  ai  lui  Dumnezeu44  şi 
„împreună  moştenitori  cu  Hristos,  ca  împreună  cu  El  să  ne  şi  preamărim44 
(Rom  8,  16). 

Cele  două  sărbători  să  ne  dăruiască  izvoare  veşnice  ale  bucuriei,  ale  încrederii, 
ale  credinţei  şi  ale  dragostei  spre  slujirea  lui  Dumnezeu  şi  a  aproapelui.  Amin. 

f  Visarion  Răşinăreanu 

episcop-vicar,  Sibiu 

Despre  foamea  şi  setea  cea  sufletească 

„Şi  au  mâncat  toţi  şi  s-au  săturat.  ”  (Matei  14,  20) 

într-una  din  zile.  Domnul  nostru  lisus  Hristos  S-a  retras  într-im  loc  pustiu,  în 
apropierea  oraşului  Betsaida,  care  este  situat  pe  partea  nordică  a  lacului  Ghertizaret, 
împreună  cu  ucenicii  săi,  ca  să  fie  singuri,  pentru  câteva  clipe  de  reculegere.  Dar  şi 
aici,  în  acest  loc  pustiu,  mulţimile  care-L  căutau  peste  tot  L-au  găsit. 

A 

Aceste  mulţimi  II  căutau  pentru  că  aveau  o  foame  neîncetată  şi  o  sete 
nestâmpărată  după  cuvintele  şi  învăţăturile  Lui  sfinte,  mântuitoare  de  suflet,  care 
le  vorbeau  despre  împărăţia  cerurilor,  despre  Dumnezeu  şi  iubirea  Lui  faţă  de 
oameni.  Simţeau  în  sufletele  lor  arzând  setea  psalmistului,  care  zice:  „în  ce  chip 
doreşte  cerbul  izvoarele  apelor,  aşa  Te  doreşte  sufletul  meu  pe  Tine,  Dumnezeule” 
(Ps  41,  1);  sau  foamea  şi  setea  după  cuvântul  lui  Dumnezeu  a  proorocului  Amos: 
„Foame  nici  de  pâine  şi  sete  nu  de  apă,  ci  foame  şi  sete  de  a  auzi  cuvintele 
Domnului”  (8,  11). 

Mulţimile  nu  se  mai  săturau  a-L  asculta;  pentru  că  de  pe  buzele  Sale 
dumnezeieşti  curgeau  „Cuvintele  vieţii  celei  veşnice”,  care  pătrundeau  în  suflet  şi 
făceau  să  fie  uitate  mâncarea  şi  băutura  de  care  avea  nevoie  trupul. 

A 

Insă  lisus  le  răsplăteşte  credinţa;  le  hrăneşte  nu  numai  sufletul,  ci  le  dă  şi 
daruri  trupeşti,  vindecâdu-le  bolnavii  şi  săturând  peste  cinci  mii  de  bărbaţi,  în  afară 
de  femei  şi  copii,  numai  cu  cinci  pâini  şi  doi  peşti,  ca  să  ne  înveţe  prin  aceasta  că 

A 

celui  ce  caută  mai  întâi  împărăţia  lui  Dumnezeu  primeşte  şi  celelalte,  precum  zice 

A 

Mântuitorul:  „Căutaţi  mai  întâi  împărăţia  lui  Dumnezeu,  şi  dreptatea  Lui  şi  toate 
celelalte  se  vor  adăuga  vouă”  (Mt  6,  33). 

Despre  această  foame  şi  sete  după  cuvintele  şi  împărăţia  lui  Dumnezeu  să 
încercăm  să  vorbim  astăzi,  ca  să  vedem  mai  pe  urmă  cu  am  putea  deştepta  şi  păstra 
în  sufletul  nostru  foamea  sfântă  a  poporului  din  Sf.  Evanghelia  de  astăzi,  pe  care 
Domnul  îl  răsplăteşte  atât  de  bogat. 

Ceea  ce  trebuie  să  reţinem  în  mod  special  din  pericopa  evanghelică  de  astăzi 
este  aceea  că  Mântuitorul  nu  a  săturat  numai  trupeşte  mulţimile  care  nu-I  dădeau 
nici  o  clipă  de  răgaz,  ci  El  a  hrănit  mai  ales  sufleteşte  aceste  mulţimi.  Şi  le-a  hrănit 
în  aşa  fel  încât  aceste  mulţimi  au  uitat,  pur  şi  simplu,  de  nevoia  hranei  trupeşti,  fapt 

care  ne  aduce  aminte  de  cuvintele  Mântuitorului,  care  spun  că:  „Nu  numai  cu  pâine 
va  trăi  omul,  ci  cu  tot  cuvântul  care  iese  din  gura  lui  Dumnezeu”. 

Dacă  ne  hrănim  trupul  spre  a-i  spori  forţa,  a-i  asigura  sănătatea,  pentru  a-i 
împlini  rostul  firesc  de  manifestare  a  vieţii  în  lumea  prezentă  trebuie  să  ne  hrănim 
şi  sufletul,  pentru  că  numai  aşa  există  un  raport  de  pace  şi  armonie,  un  raport  de 
prietenie  şi  solidaritate  sfântă. 

Este  evident  pentru  oricine  că  există  o  foame  a  trupului,  dar  există  şi  o  foame 
a  sufletului.  La  fel,  există  sete  a  trupului,  dar  există  şi  o  sete  a  sufletului.  Poporul 

A 

din  Sf.  Evanghelie  de  astăzi  flămânzeşte  şi  însetează  după  împărăţia  lui  Dumnezeu 
şi  învăţătura  lui  Iisus.  Şi  Iisus  le-a  săturat  şi  sufletul  cu  învăţăturile  sfinte,  şi  trupul 
cu  mâncarea  trupească,  în  chip  minunat. 

Ce  fericiţi  ar  fi  creştinii  de  astăzi  dacă  ar  înţelege  că  e  posibil,  chiar  obligatoriu, 

/■% 

de  dorit  să  flămânzească  şi  să  înseteze  după  cuvântul  lui  Dumnezeu,  după  împărăţia 
Cerurilor  şi  învăţăturile  sfinte  ale  Domnului! 

Există  o  „mâncare  duhovnicească”  pe  care  o  recomandă  Mântuitorul  Hristos, 
zicând:  „Sârguiţi-vă  nu  pentru  hrana  cea  pieritoare,  ci  pentru  hrana  ce  rămâne, 
pentru  viaţa  veşnică”.  Aici  este  vorba  despre  învăţătura  şi  împărtăşirea  cu  Trupul 
şi  Sângele  Domnului. 

Despre  această  „mâncare  duhovnicească”  le  vorbeşte  Mântuitorul  Hristos 
mulţimilor  care,  spre  surprinderea  lor.  L-au  găsit  a  doua  zi  în  Capemaum  (ştim  că 
a  trecut  Marea  Galileii  mergând  pe  apă),  când  aceştia  îi  cer:  „Doamne,  dă-ne  pururea 
pâinea  aceasta”,  iar  El  te  vorbeşte  de  „pâinea  cerească”,  zicând:  „Eu  sunt  pâinea 
vieţii;  cel  care  vine  la  Mine  nu  va  flămânzi;  iar  cel  ce  crede  în  Mine  nu  va  înseta 
niciodată”  (In  6,35).  Mulţimile  nu  prea  înţelegeau,  dar  Iisus  continua  expunerea  Sa 
duhovnicească,  anticipând  acum  instituirea  Euharistiei  la  Cina  cea  de  Taină:  „Eu 
sunt  pâinea  cea  vie,  ce  s-a  pogorât  din  cer;  de  va  mânca  cineva  din  pâinea  aceasta, 
în  veac  va  fi  viu.  Şi  pâinea  pe  care  o  voi  da  Eu  este  trupul  Meu  pe  care-1  voi  da 
pentru  viaţa  lumii”  (  In  6,5 1 ;  Mt  26,  26-28). 

Aceste  învăţături  au  fost  înţelese  după  înviere,  când  le-a  zis  Iisus:  „Adevărat, 
adevărat  zic  vouă,  dacă  nu  veţi  mânca  trupul  Fiului  Omului  şi  nu  veţi  bea  sângele 
Lui,  nu  veţi  avea  viaţă  în  voi.  Cei  ce  mănâncă  trupul  Meu  şi  bea  sângele  Meu  are 
viaţă  veşnică,  şi  Eu  î!  voi  învia  în  ziua  cea  de  apoi.  Trupul  Meu  este  adevărată 
mâncare  şi  sângele  Meu  adevărată  băutură.  Cel  ce  mănâncă  trupul  Meu  şi  bea 
sângele  Meu  rămâne  întru  Mine  şi  eu  întru  eh  Precum  M-a  trimis  pe  Mine  Tatăl 
Cel  Viu  şi  Eu  viez  pentru  Tatăl,  şi  cel  ce  Mă  mănâncă  pe  Mine  va  trăi  prin  Mine. 
Aceasta  este  pâinea  care  s-a  pogorât  din  cer,  nu  precum  au  mâncat  părinţii  voştri 
mana  şi  au  murit.  Cel  ce  mănâncă  această  pâine  va  trăi  în  veac”  (In  6,  53-58). 

a 

învăţătura  şi  împărtăşirea  cu  trupul  şi  sângele  Domnului  este  adevărata 
mâncare  şi  băutură  care  potoleşte  foamea  şi  setea  sufletului.  Despre  aceasta  zice 

Mântuitorul:  „Mâncarea  mea  este  să  fac  voia  Celui  ce  M-a  trimis  să  săvârşesc 
lucrul  Lui”  (In  4,  34).  „Această  mâncare  este  spre  viaţă  veşnică”  (In  6,  27;  1 7,  3), 
mai  ales  când  este  întărită  şi  întreţinută  prin  împărtăşirea  cu  trupul  şi  sângele 
Domnului  în  Sf.  Euharistie  (In  6,  53-56). 

Să  ne  întoarcem  cu  gândul  la  fântâna  lui  Iacob,  să  înţelegem  ce  sete  o  chinuia 
pe  femeia  samarineancă.  Ea  şi  mulţimile  din  Sf.  Evanghelie  de  astăzi  care  ziceau: 
„Dă-ne  pururea  pâinea  aceasta  să  nu  mai  flămânzim”.  Samarineanca  i-a  cerut  lui 
Iisus  apă  din  aceea  care  să-i  taie  setea  pe  toată  viaţa:  „Doamne,  dă-mi  apa  aceasta, 
ca  să  nu  mai  însetez,  nici  să  mai  vin  aici  să  scot  apă!”.  Iar  Iisus  i-a  răspuns  cu 
cuvinte  de  taină:  „Tot  cel  ce  bea  din  apa  aceasta  va  înseta  iarăşi;  iar  cel  ce  bea  din 
apa  pe  care  i-o  voi  da  Eu  nu  va  înseta  în  veac,  şi  apa  pe  care  i-o  voi  da  se  va  face 
într-însul  izvor  de  apă  care  curge  spre  viaţă  veşnică.” 

Această  „apă  vie”  (despre  care  aflăm  din  dialogul  Mântuitorului  cu  femeia 
samarineancă)  este  o  apă  spirituală,  duhovnicească  (In  4,  1 ),  aceasta  devenind,  în 
cel  ce  o  primeşte  de  la  Hristos,  „Izvorul  Vieţii”,  „izvor  de  apă  curgătoare  spre  viaţa 
veşnică”  (In  4,14).  Prin  această  „apă  vie”  se  înţelege  învăţătura  Evangheliei,  harul 
Sfintelor  Taine  şi  darurile  Sf.  Duh  care  s-au  revărsat  la  Cincizecime  peste  apostoli 
şi  peste  Biserică,  aşa-zisele  harisme  (In  7, 38-39;  F.A.  2,  1-4;  Ef4, 1 1).  Prin  această 
„apă  vie”  se  ajunge  la  cunoaşterea  lui  Dumnezeu  Cel  în  Treime,  la  trăirea  în  strânsă 
comuniune  cu  El  şi  la  viaţa  veşnică  (In  17,  1-7). 

Acum  înţelegem  pe  deplin  că  foamea  sufletului  este  săturată  şi  setea  sufletului 
este  potolită  de  Iisus  Hristos,  „Pâinea  cea  cerească”  şi  „Apa  cea  vie”,  despre  Care 
ni  se  spune  atât  de  limpede  şi  îmbietor  în  Sfânta  şi  dumnezeiasca  Sa  Evanghelie: 
„Eu  sunt  pâinea  vieţii,  cel  ce  vine  la  Mine  nu  va  flămânzi  şi  cel  ce  crede  în  Mine 
nu  va  înseta  niciodată”  (In  6, 35);  şi  iarăşi:  „Dacă  însetează  cineva,  să  vină  la  Mine 
şi  să  bea.  Cel  care  va  crede  în  Mine  precum  a  zis  Scriptura:  râuri  de  apă  vie  vor 
curge  din  pântecele  lui”  (In  7,  37-38).  « 


* 

Să  încercăm  acum,  iubiţi  credincioşi,  să  vedem  cum  am  putea  deştepta  şi 
păstra  în  sufletul  nostru  foamea  şi  setea  sfântă  a  poporului  din  Sf.  Evanghelie  de 
astăzi. 

A 

întâi  trebuie  să  constatăm  cu  durere  că  mulţi  oameni  sunt  creştini  numai  cu 
numele;  aleargă  şi  însetează  numai  după  averi,  după  plăceri  trupeşti  şi  bunuri 

A 

pământeşti,  nu  după  comorile  cereşti  şi  împărăţia  cerurilor.  Acestora  li  se  potrivesc 
cuvintele  psalmistului  David:  „Departe  este  de  la  păcătoşi  mântuirea,  că  îndreptările 
Tale  nu  au  căutat”  (Ps  118). 


130 


REVISTA  TEOLOGICĂ 


Exemplul  arhicunoscut  al  Fericitului  Augustin  vine  să-i  deştepte  şi  să-i  abată 
de  la  calea  pierzării  pe  toţi  cei  care  nu  flămânzesc  şi  nu  însetează  după  cuvântul  şi 
învăţăturile  sfinte  ale  lui  Dumnezeu.  După  ce  a  trecut  prin  ispitirile  şi  patimile 
tinereţii,  în  urma  rugăciunilor  fierbinţi  ale  mamei  sale,  Monica,  şi-a  dat  seama  de 
înşelăciunea  vieţii  păcătoase  şi  a  început  a  căuta  cu  inima  fierbinte  pe  Dumnezeu. 

A 

Intorcându-se  la  izvorul  de  „apă  vie”,  la  Sf.  Scriptură  şi  la  Sf.  Biserică,  şi-a  aflat 
pacea  şi  bucuria  deplină,  rămânând  de  la  el  minunatele  cuvinte  care  surprind  foamea 
şi  setea  după  Dumnezeu:  „Ne-ai  făcut  spre  tine.  Doamne,  şi  neliniştit  este  sufletul 
meu  până  se  va  odihni  întru  Tine”. 

Când  şi  cum  vom  arăta  că  avem  această  foame  şi  sete  sufletească? 

1 )  Dacă  vom  asculta  cu  evlavie  Sf.  Liturghie  în  fiecare  duminică  şi  sărbătoare. 
Vechile  canoane  bisericeşti  spun  că  un  creştin  care  lipseşte  trei  duminici  consecutiv 
de  la  Biserică  este  socotit  ca  un  păgân.  Se  cuvine  ca  „toată  grija  cea  lumească  de  la 
noi  să  o  lepădăm”  şi  să  alergăm  fără  zăbavă  la  casa  Acelui  „de  la  Care  vine  toată 
darea  cea  bună  şi  tot  darul  desăvârşit”,  căci  zice  aşa  de  frumos  psalmistul:  „Căci 
mai  bine  o  zi  în  curţile  casei  Tale,  Doamne,  decât  mii  între  străini;  voiesc  mai  bine 
să  fiu  lepădat  la  pragul  casei  lui  Dumnezeu,  decât  să  locuiesc  în  locaşurile 
păcătoşilor”  (Ps  83,  17). 

Actul  cel  mai  important  din  cultul  divin  al  Bisericii  creştine  este,  fără  îndoială, 
Sf.  Liturghie,  în  timpul  căreia  se  săvârşeşte  Taina  Sf.  împărtăşanii,  prin  care,  sub 
forma  pâinii  şi  a  vinului,  se  împarte  însuşi  Trupul  şi  Sângele  Mântuitorului  nostru 
Iisus  Hristos.  Fericitul  Augustin  zice  aşa  de  frumos:  „Nu  ne  dă  lisus  Trupul  Său  ca 
hrană  ca  noi  să-L  schimbăm  în  noi,  cum  se  întâmplă  cu  hrana  trupească,  ci  ca  El  să 
ne  schimbe  şi  să  ne  transforme  intr-insul”. 

2)  Foamea  şi  setea  după  Dumnezeu  îl  va  îndemna  pe  creştin  înainte  de  a  se 
apropia  de  „Pâinea  vieţii  şi  Paharul  mântuirii”  să  se  împace  cu  Dumnezeu,  cu  semenii 
şi  cu  sine  însuşi,  în  Sf.  Taină  a  Mărturisirii,  ca  să  audă  cuvânt  de  iertare,  ca  Maria 
Magdalena,  care,  fiind  setoasă  după  cuvântul  de  iertare  a  lui  lisus,  a  auzit  aceste 
cuvinte:  „Iartă-ţi-se  ţie  aceste  păcate...  mergi  în  pace.” 

3)  Creştinul  nu  va  uita  nici  o  clipă  în  viaţa  lui  rugăciunea  ca  fiind  “pâinea 
vieţii  sufletului”.  Dacă  trupului  îi  dăm  hrană  de  trei  sau  chiar  de  patru  ori  pe  zi, 
atunci  sufletul  trebuie  să  ţină  seama  de  cuvântul  psalmistului:  „De  şapte  ori  în  zi 
Te  voi  lăuda,  Doamne”,  să-şi  aducă  aminte  de  cuvântul  Mântuitorului:  „Privegheaţi 
şi  vă  rugaţi”...  sau  de  cel  al  Sf.  Ap.  Pavel,  care  zice:  „Neîncetat  vă  rugaţi”. 

Sf.  Ioan  Gură  de  Aur  spune:  „Fără  rugăciune  viaţa  noastră  duhovnicească  şi 
flămânzeşte  şi  însetează  şi  moare”.  Să  ajungem  la  această  performanţă  din  Cântarea 
Cântărilor:  „Eu  dorm,  iar  sufletul  meu  veghează  “(5-6),  la  care  părinţii  athoniţi  au 
ajuns;  şi  deci  este  posibil. 

4)  Să  ne  săturăm  foamea  şi  să  ne  potolim  setea  citind  cărţile  de  spiritualitate, 
începând  cu  Sf.  Scriptură.  Sf.  loan  Gură  de  Aur  spune:  „Ceea  ce  este  hrana 
trupească  pentru  întreţinerea  puterilor  noastre,  acelaşi  lucru  este  citirea  Scripturilor 
pentru  suflet.” 

Făcând  toate  acestea  şi  trăind  în  dragoste,  înţelegere  şi  armonie  unii  cu  alţii, 

A 

vom  arăta  că  avem  adevărata  foame  şi  sete  după  cuvintele  şi  împărăţia  lui  Dumnezeu. 

Atunci  vom  vedea  cât  de  mult  ne  va  ocroti  şi  ajuta  Dumnezeu  chiar  şi  în  cele 
trupeşti,  ca  şi  pe  poporul  din  Sf.  Evanghelie  de  astăzi,  pentru  care  înmulţea  pâinea 
în  chip  minunat.  Vom  vedea  cum  se  vor  împlini  şi  în  noi,  în  viaţa  şi  în  familia 
noastră,  cuvintele  psalmistului  David:  „Cei  ce  caută  pe  Domnul  nu  se  vor  lipsi  de 
tot  binele”  (Ps  83);  „Sufletul  lor  întru  bunătăţi  se  va  aşeza”  (Ps  24, 14).  Pentru  că: 
„Voia  celor  ce  se  tem  de  El  o  va  face  şi  rugăciunea  lor  o  va  auzi  şi-i  va  mântui  pe 
dânşii  Domnul”  (Ps  144,  19).  Amin. 


Pr.  Gheorghe  Streza 


PREDICĂ  LA  DUMINICA 

DINAINTEA  ÎNĂLŢĂRII  SFINTEI  CRUCI 

* 

(Ioan  3, 13-17) 

l  1  • 

Să  căutăm  Lumina! 

.  if  • 

•A 

„Intr-atât  a  iubit  Dumnezeu  lumea ,  încât  pe  Fiul  Său 
,  Cel  Unul  Născut  L-a  dat,  pentru  ca  tot  cel  ce  crede  într-însul 

să  nu  piară,  ci  să  aibă  viaţă  veşnică .  ‘f  (Ioan  3,  16) 


Iubiţi  credincioşi, 

^  _ 

Mai  avem  câteva  zile  până  la  sărbătoarea  înălţării  Sfintei  Cruci,  care  face 
parte  din  rândul  aşa-numitelor  „praznice  împărăteşti"  ale.  Bisericii  noastre.  Din 
aceste  motive.  Biserica  a  rânduit  ca  Duminica  premergătoare  ei  -  deci  cea  de  azi  - 
ca  şi  cea  următoare  acelui  praznic  să  fie  menţionate  în  chip  deosebit  în  calendarul 
creştin,  cu  pericope  biblice  speciale,  în  legătură  cu  praznicul  ce  se  apropie,  deci  cu 
Crucea  Domnului.  Iată  că  perioada  evanghelică  de  astăzi  prezintă  un  fragment 
dintr-o  interesantă  şi  instructivă  convorbire  pe  care  a  avut-o  Mântuitorul  cu  unul 
dintre  fruntaşii  iudeilor,  şi  anume  cu  fariseul  Nicodim,  membru  al  Sinedriului,  cel 
mai  însemnat  for  de  judecată  al  evreilor,  cu  71  de  membri,  care-şi  avea  sediul  în 
Ierusalim.  El  este  acela  care  a  devenit  ucenic  „în  ascuns"  al  Mântuitorului  şi  care, 
mai  târziu,  -  împreună  cu  losif  din  Arimateea  -  vor  lua  trupul  lui  Iisus  de  pe  cruce 
şi-l  vor  pune  în  mormânt  (cf.  In  19,  39). 

Auzind  de  învăţătura  lui  Iisus,  Nicodim  s-a  dus  noaptea  la  El,  voind  să  afle 
mai  amănunţit  despre  învăţătura  Lui,  recunoscând  că  Iisus  „a  venit  învăţător  de  la 
Dumnezeu",  pentru  că,  de  n-ar  fi  Dumnezeu  cu  El,  n-ar  fi  putut  face  minunile 
despre  care  auzise  (cf.  In.  3,  2).  Atunci  a  avut  lac  acea  convorbire  privitoare  la 
„naştere  din  apă  şi  din  Duh",  adică  despre  renaşterea  spirituală  cu  harul  lui 
Dumnezeu  prin  Taina  Botezului  (In  3,  3-5).  Tot  acum,  Iisus  i  Se  descoperă  ca  Fiu 
al  lui  Dumnezeu  prin  cuvintele:  „Nimeni  nu  s-a  suit  la  cer,  decât  Cel  Care  s-a 
pogorât  din  cer,  Fiul  Omului,  Cel  Ce  este  în  cer"  (In  3,  13),  deci  aduce  o  dovadă 
asupra  dumnezeirii  Lui.  Şi  tot  acum  îi  descoperă  şi  scopul  venirii  Sale  pe  pământ, 
ca  şi  răstignirea  Sa  pe  cruce  pentru  păcatele  oamenilor,  ca  prin  jertfa  Lui  „să 
mântuiască  lumea".  -Mântuitorul  îi  descoperă  lui  Nicodim  că  Dumnezeu  Tatăl  a 

iubit  atât  de  mult  lumea  pe  care  a  creat-o,  încât  L-a  trimis  în  ea  şi  L-a  dat  ca  jertfă 
„pe  Fiul  Său  Cel  Unul  Născut,  pentru  ca  tot  cel  ce  crede  într-însul  să  nu,  piară,  ci 
să  aibă  viaţă  veşnică**  (In  3,  14-15). 

Prevestindu-i  răstignirea,  Mântuitorul  face  o  asemănare  cu  un  episod  din 
perioada  peregrinării  evreilor  în  pustie,  când  şerpi  veninoşi  au  muşcat  pe  mulţi 
evrei  care  au  şi  murit.  în  urma  rugăciunilor  lui  Moise,  Dumnezeu  i-a  spus  să  facă 
un  şarpe  de  aramă,  pe  care  sa-1  înalţe  încât  să  fie  văzut  de  toţi  cei  muşcaţi  de  şerpi, 
iar  ei  se  vindecau  (Num  2 1 , 4-9).  Acest  şarpe  de  aramă  era  o  preînchipuire  a  crucii 
lui  Hristos,  pentru  ca  oricine  crede  în  El  şi  priveşte  la  crucea  Sa  mântuitoare  „să 
nu  piară,-  ci  să  aibă  viaţă  veşnică**.  Fiul  n-a  fast  trimis  în  lume  ca  să  o  judece,  ci 
pentru  ca  lumea  să  se  mântuiască  printr-însul“  (In  3,  17). 

Pericopa  evanghelică  de  azi  reproduce  doar  atât  din  convorbirea 
Mântuitorului  cu  Nicodim.  Dar  ea  continuă  cu  alte  câteva  cuvinte  ale  Mântuitorului, 
care  sunt  călăuzitoare  pentru  toţi  creştinii,  inclusiv  pentru  cei  de  azi.  între  altele, 
Mântuitorul  şi  spunea:  „Lumina  -  adică  Hristos  -  a  venit  în  lume  şi  oamenii  au 
iubit  întunericul  mai  mult  decât  Lumina,  fiindcă  faptele  lor  erau  rele...  dar  cel  ce 
face  adevărul  vine  la  Lumină,  pentru  ca  faptele  lui  să  se  arate  că  sunt  săvârşite 
întru  Dumnezeu**  (In  3,  19-21). 

Iubiţi  credincioşi, 

Convorbirea  cu  Nicodim  -  mai  ales  în  partea  ei  finală  -  este  deosebit  de 
instructivă  şi  pentru  noi.  Dacă  într-o  perioadă  a  peregrinării  evreilor  prin  pustie  ei 
dobândeau  izbăvire  de  muşcătura  şerpilor  veninoşi,  privind  la  şarpele  de  aramă, 
tot  aşa  şi  noi,  creştinii,  dobândim  prin  crucea  Domnului  izbăvirea  de  păcate  şi  de 
suferinţe.  Crucea  Domnului  ne  ajută  să  ne  ridicam  din  păcatele  noastre,  să  ne 
înălţăm  spre  cele  bune  şi  folositoare  vieţii  noastre.  Jertfa  de  pe  cruce  ne-a  adus 
mântuirea,  ne-a  adus  încredinţarea  că  prin  ea  ajungem  la  înviere,  la  nemurire. 

Dar  Crucea  Domnului  a  fost  şi  nesocotită  de  mulţi,  atât  în  trecut,  cât  şi  astăzi. 
„Cuvântul  crucii  este  nebunie  pentru  cei  care  pier,  iar  pentru  noi,  cei  care  ne 
mântuim,  este  puterea  lui  Dumnezeu**,  zicea  Sfanţul  Apostol  Pavel  (I  Cor  1 ,  18). 
Dumnezeu  L-a  trimis  pe  Fiul  Său  în  lume  din  iubire  faţă  de  lume,  cum  îi  spunea 
Domnul  lui  Nicodim,  a  venit  ca  Lumină  lumii,  dar  lumea  a  preferat  întunericul 
(cf.  In  3,  19).  Şi  lumea  de  azi  se  pare  că  preferă  tot  întunericul  păcatului  şi  al 
morţii.  Avem  cu  noi  lumina  învăţăturii  lui  Hristos,  care  este  „Lumina  lumii**,  dar 
mulţi  preferă  azi  proorocii  mincinoşi,  care  amăgesc  pe  unii  dintre  credincioşii 
noştri;  unii  tineri  preferă  chiar  învăţăturile  unor  culte,  orientale,  care  nu  au  nimic 
comun  cu  sufletul  românesc  şi  cu  credinţa  noastră  Ortodoxă.  De  aici  pornesc  atâtea 
nenorociri,  nu  numai  pentru  anumiţi  semeni  ai  noştri,  ci  şi  pentru  întreaga  societate 

românească:  desfrâu,  -  sub  diferitele  lui  forme  -  corupţie,  furt,  minciună,  lene, 
dezinteres  pentru  problemele  mari  ale  familiei  şi  ale  ţării  şi  atâtea  altele,  despre 

A 

săvârşitorii  cărora  Sfanţul  Apostol  Pavel  spunea  că  „nu  vor  moşteni  împărăţia  lui 
Dumnezeu11  (I  Cor  6,  9-10).  Cu  adevărat  zicea  Mântuitarul  „că  tot  cel  ce  face  rele 

A 

urăşte  Lumina,  pentru  ca  sa  nu  i  se  vădească  faptele“  (In  3,  20).  Deci  unii  II  urăsc 
pe  Hristos  pentru  faptele  lor,  pentru  că  acele  fapte  nu  sunt  conforme  cu  învăţătura 
iubirii,  a  păcii  şi  a  desăvârşirii  pe  care  a  adus-o  Domnul  şi  pe  care  o  predică  preoţii 
Lui  de  aproape  două  mii  de  ani.  Şi  atunci  noi,  cei  care  ne  mărturisim  ca  fii  buni  ai 
Lui,  să  încercăm  să-i  aducem  şi  pe  alţii  la  Lumina  adevărului  şi  să  dovedim  că 
faptele  noastre  „sunt  săvârşite  întru  Dumnezeu11  (In  3, 2 1 ).  Iar  dorinţa  lui  Nicodim, 
unul  din  cărturarii  iudeilor  de  atunci,  de  a  cunoaşte  învăţătura  lui  Iisus  Hristos,  ar 
putea  constitui  un  îndemn,  un  exemplu  vrednic  de  urmat  şi  pentru  intelectualii  de 
astăzi,  de  a  se  apropia  de  Hristos,  de  a-I  deveni  „ucenici14,  de  a-L  propovădui  prin 
viaţa  lor,  prin  prezenţa  lor  la  slujbele  noastre,  prin  ataşamentul  lor  faţă  de  valorile 
veşnice  ale  Evangheliei  şi  ale  Ortodoxiei  româneşti! 

Să  ascultăm  cuvântul  de  învăţătură  al  Sfântului  Apostol  Pavel,  care  ne 
îndeamnă  pe  toţi:  „Dar  tu,  omule  al  lui  Dumnezeu,...  urmăreşte  dreptatea,  evlavia, 
credinţa,  iubirea,  răbdarea,  blândeţea;  luptă-te  lupta  cea  bună,  cucereşte  viaţa 
veşnică  la  care  ai  fost  chemat11  (I  Tes  4,  3).  Amin. 


Pr.  Prof.  Dr.  Mircea  Păcurariu 

Ştefan  cel  Mare  şi  Sfânt  1504-2004.  Portret  în  legendă , 

Editura  „Muşatinii”,  Sfânta  Mănăstire  Putna,  2003, 250  p. 

S-a  considerat  -  pe  bună  dreptate  -  că,  acolo  unde  izvoarele  documentare  lipsesc  sau 
sunt  prea  sărace,  memoria  populară  a  suplinit  cu  succes  acest  gol,  înregistrând  evenimente  şi 
fapte,  în  care  istoria  cultă  găseşte  adesea  importante  puncte  de  plecare  pentru  un  studiu  sistematic 
de  specialitate,  Miron  Costin  şi  Ion  Neculce  au  fost  primii  care  au  cuprins  în  cronicile  lor  aceste 
producţii  literar- folclorice;  la  fel  Dimitrie  Cantemir  şi  Nicolae  Bălcescu  le-au  apreciat  la  justa 
valoare.  Istoriografia  modernă  şi  contemporană  a  infirmat  doar  în  mică  măsură  conţinutul 
acestora,  reuşind  clarificarea  multor  aspecte  mai  puţin  cunoscute  din  biografia  multor  personaje 
din  peisajul  istoric  românesc.  In  lumina  acestor  aprecieri,  cu  atât  mai  mult  s-a  impus  cercetării 
inepuizabilul  tezaur  popular  referitor  la  viaţa  şi  faptele  de  vitejie  ale  marelui  voievod  moldovean. 
Ştefan  cel  Mare  şi  Sfânt. 

Volumul  omagial  Ştefan  cel  Mare  şi  Sfânt.  1504-2004.  Portret  în  legendă ,  structurat  sub 
forma  unei  vaste  antologii,  reprezentând  prima  secţiune  a  unui  triptic  închinat  domnului  Ştefan  al 
Moldovei,  marele  om  de  arme  şi  apărător  al  creştinătăţii,  de  la  cumpăna  veacurilor  XV-XVI , 
ocazionat  de  împlinirea  a  500  de  ani  de  la  trecerea  sa  la  cele  veşnice,  cuprinde  în  paginile  sale  un 
mare  număr  de  legende  populare  care  au  circulat  timp  de  secole  pe  cale  orală,  consemnate  fiind  în 
scris  de  către  cărturari  (Dimitrie  Bolintineanu,  Simion  Florea  Marian,  Tudor  Pamfile,  Petru  Rezuş, 
Tudor  Bogdan,  Simion  Teodorescu-Kirileanu,  Nicolae  Cojocaru  etc.)  abia  în  epoca  modernă. 

Numitorul  comun  al  tuturor  acestor  legende  istorice  este  sublinierea,  îndreptăţită,  a  virtu¬ 
ţilor  şi  calităţilor  marelui  domnitor:  înţelepciunea,  bunătatea,  dragostea  de  ţară  şi  de  Biserică, 
spiritul  justiţiar,  alături  de  convingerea  că  marile  sale  izbânde  nu  sunt  altceva  decât  un  picur  din 
infinitul  ocean  al  iubirii,  puterii  şi  ajutorului  lui  Dumnezeu.  De  aici  şi  marea  însemnătate  spirituală 
a  acestor  creaţiei  folclorice,  mărturii  peste  timp  a  cinstirii  de  care  s-a  bucurat  voievodul  moldo- 
-  vean  încă  din  timpul  vieţii  şi,  neîncetat,  după  strămutarea  lui  la  locaşurile  cele  cereşti.  Astfel, 
trecerea  sa  în  rândul  sfinţiilor  în  anul  1 992,  nu  a  reprezentat  -  după  cuvântul  anticipat  al  marelui 
canonist  Liviu  Stan  -  decât  canonizarea  formală,  „de  jure”,  a  acestuia. 

Volumul  cuprinde,  aşadar,  în  şapte  secţiuni  distincte,  sugestiv  intitulate:  Copilăria 
Voievodului ,  înţelepciune  şi  sfinţenie.  Ştefan  cel  Mare  şi  sihaştrii.  Ctitorii ,  Vremi  de  cumpănă , 
Pe  aici  a  trecut  Ştefan  Vodă  sau  Oamenii  Măriei  Sale  ,  întreaga  producţie  literar-folclorică 
referitoare  la  viaţa,  faptele  de  vitejie,  opera  ctitorească  sau  culturală  a  voievodatului  român,  din 
toate  transpărând  dovada  credinţei  statornice  a  înaintaşilor  în  sfinţenia  lui  Ştefan  cel  Mare. 

Şi  pentru  o  mai  bună  înţelegere  a  textului,  ataşarea  finală  a  unui  glosar,  cuprinzând  expli¬ 
carea  unui  mare  număr  de  arhaisme,  ieşite  astăzi  din  vocabularul  cititorilor  contemporani,  s-a 
dovedit  a  fi  un  util  instrument  pentru  pătrunderea  atmosferei  literare  în  care  au  fost  redactate. 

Florin  Dobrei 

Doctorand,  Facultatea  de  Teologie  Ortodoxă  «Andrei  Şaguna»,  Sibiu 


Ştefan  cel  Mare  şi  Sfânt.  1504-2004.  Portret  în  istorie , 

Editura  „Muşatinii”,  Sfânta  Mănăstire  Putna,  2003,  617  p.  +23  ilustraţii 


La  2  iulie  2004  s-au  împlinit  500  de  ani  de  la  trecerea  în  eternitate  a  marii  personalităţii 
a  Moldovei  din  a  doua  jumătate  a  secolului  al  XV-lea,  voievodul  Ştefan  cel  Mare  şi  Sfânt, 
strategul,  diplomatul,  ctitorul,  apărătorul  creştinismului  la  Porţile  Europei,  susţinătorul 

ăk 

renaşterii  culturi  epocii  sale.  In  memoriam,  obştea  călugărească  a  mănăstirii  Putna,  cu 

A 

binecuvântarea  I.P.S.  Pimen,  Arhiepiscopul  Sucevei  şi  Rădăuţilor,  şi  cu  nepreţuita  colaborare 
şi  îndrumare  a  istoricului  Ştefan  S.  Gorovei  şi  Maria  Magdalena  Szekely,  a  elaborat  un 
voluminos  corpus,  sub  forma  unui  triptic,  structurat  în  trei  secţiuni,  cu  scopul  de-a  fi  prezentat 
cititorilor,  în  acest  ceas  aniversar,  un  inedit  portret  al  marelui  voievod,  aşa  cum  s-a  păstrat 
el  în  legende,  scrierile  istoricilor  sau  ale  cronicarilor. 

Prezentul  volum,  intitulat  Ştefan  cel  Mare  şi  Sfânt.  1504-2004.  Portret  în  istorie 
reprezentând  a  doua  secţiune  a  acestui  triptic,  reuneşte  un  număr  de  34  texte  privitoare  la 
personalitatea  voievodului  român  -  omul  şi  suveranul  -  într-o  epocă  care  îi  poartă  numele, 
anume  studii  şi  articole  elaborate  de  cercetători  din  generaţii  diferite  (mai  cu  seamă  de  cei 
din  perioada  postbelică)  şi  de  confesiuni  diferite. 

Cele  patru  părţi  constitutive  ale  volumului  poartă,  sugestiv,  ca  titlu,  mici  fragmente 
din  cronica  portretistului  voievodului  Ştefan  cel  Mare  şi  Sfânt,  Grigore  Ureche.  P.P. 
Panaitescu,  Leon  Şimanschi,  Maria  Magdalena  Szekely  etc.  sunt  semnatarii  primei  părţi, 
intitulată  sugestiv...  Ca  un  om  ce  era  ... ,  în  care  s-a  încercat  creionarea  portretului  omului 
Ştefan  ,  urmărit  din  fragedă  copilărie  şi  până  în  clipa  în  care  şi-a  dat  obştescul  sfârşit.  Cea 
de-a  doua  parte  ,  ...Până  astăzi  ii  zicu  Sveti  Ştefan  Vodă...  ,  a  fost  rezervată  prezentării 
ctitorului  de  biserici  şi  mănăstiri,  apărătorului  neînfricat  al  creştinismului,  într-un  cuvânt 
Sfanţului  Ştefan  cel  Mare,  cel  elogiat  de  papa  Sixt  al  IV-lea  ca  „verus  christianae  fidei 
athleta”  (adevăratul  apărător  al  credinţei  creştine).  Celei  de  a  treia  părţi,  intitulată  ...Cu 
darul  şi  porunca  lui  Ştefan  Voievod ,  îi  corespund  cinci  studii  în  care  este  scoasă  la  lumină 
o  altă  latură  a  personalităţii  sale,  aceea  de  promotor  şi  susţinător  al  renaşterii  culturale 
moldoveneşti  medievale,  multitudinea  manuscriselor  caligrafiate,  a  sculpturilor,  picturilor 
etc.  fiind  deosebit  de  elocventă  în  susţinerea  acestei  afirmaţii.  Ultima  parte  a  volumului, 
...Cel  dintâi  dintre  principii  lumii...,  reunind  semnăturile  unor  cunoscuţi  istorici  (Ştefan 
S.  Gorovei,  Şerban  Papacostea,  Victor  Eskenasy  etc.)  a  fost  dedicată  suveranului  înţelept 
Ştefan,  mediator  între  marile  puteri  ale  vremii  şi  diplomat  prin  excelenţă. 

Aspectele  militare,  economice  sau  sociale  nu  au  fost  decât  tangenţial  luate  în 
considerare  întrucât  epoca  sa,  denumită  sugestiv  în  istoriografie  „durata  lungă",  nu  a  fost 
marcată  de  modificări  economico-sociale  puternice,  în  raport  cu  anii  care  au  premers-o  ori 

A 

au  succedat-o.  In  ceea  ce  priveşte  războaiele  purtate  de  viteazul  domn,  acestea  nu  au  fost 

un  scop  în  sine,  ci  doar  mijlocul  prin  care  el  s-a  putut  face  cunoscut  unei  Europe  prea  puţin 
preocupate  de  acest  colţ  răsăritean ,  din  conştiinţa  neclintită  că  apărarea  ţării  nu  era  altceva 
decât  împlinirea  unei  făgăduinţe  date  lui  Dumnezeu,  Celui  Care  îi  încredinţase  această 
înaltă  şi  sfântă  slujbă.  De  aceea,  aceste  trei  aspecte  nu  au  fost  considerate  relevante  în 
conturarea  portretului  dorit  prin  alcătuirea  acestui  volum. 

Aşa  cum  s-a  văzut,  volumul  reuneşte  roadele  mai  multor  generaţii  de  istorici,  ilustrând 
o  bună  parte  din  punctele  cele  mai  înaintate  atinse  de  istoriografia  românească  în  cunoaşterea 
domnitorului  Ştefan  cel  Mare  şi  Sfânt  şi  a  epocii  sale.  Ca  atare,  va  fi  folositor  nu  doar 
cercetătorilor  sau  studenţilor,  ci,  deopotrivă,  tuturor  acelora  care  vor  dori  să  cunoască  în 
profunzime  un  veac  trecut,  dar  plin  de  glorie,  din  marea  carte  a  istoriei  noastre  naţionale. 

De  asemenea,  lucrarea  deschide  larg  perspectiva  altor  şi  altor  studii  viitoare, 
constituind,  poate,  încă  un  îndemn  adresat  istoricilor  spre  elaborarea  unei  necesare 
monografii  închinate  marelui  voievod  sau  spre  finalizarea  acelui  mult  aşteptat  proiect, 
preconizat  încă  de  acum  două  decenii,  de-a  se  aduna  în  mai  multe  volume  toate  sursele 
referitoare  la  istoria  lui  Ştefan  cel  Mare  şi  Sfânt,  cu  titulatura  de  Fontes  ad Stephani  Magni 
pertinentes. 


Drd.  Florin  Dobrei 

Doctorand,  Facultatea  de  Teologie  Ortodoxă  «Andrei  Şaguna»,  Sibiu 


Ştefan  cel  Mare  şi  Sfânt  1504-2004.  Portret  în  cronică , 

Editura  „Muşatinii”,  Sfânta  Mănăstire  Putna,  2004,  375  p. 


,Jost-au  acestu  Ştefan  vodă  om  mare  de  stătu,  mânios  şi  degrabu  vărsătoriu  de  sânge 
nevinovat;  de  multe  ori,  la  ospeţe  omorâea  fără  judeţu.  Amintrilea,  era  om  întreg  la  fire, 
neleneşu,  şi  lucrul  său  ştiia  a-1  acoperi  şi,  unde  nu  gândiiai,  acolo  îl  aflai,  la  lucruri  de 
războaie  meşter,  unde  era  nevoie,  însuşi  să  vârâia,  ca,  văzându-1  ai  săi,  să  nu  să  îndărăteaze 
şi  pentru  aceia  raru  războiu  de  nu  biruia.  Şi  unde-1  biruia  alţii,  nu  pierdea  nădejdea,  că, 
ştiindu-să  căzut  jos,  să  rădica  deasupra  biruitorilor  Mai  apoi,  după  moartea  lui,  şi  ficiorul 
său,  Bogdan  vodă,  urma  lui  Iuasă,  de  lucruri  vitejeşti,  cum  să  tâmplă  din  pom  bun,  roadă 
bună  iese/’  Cine  nu  îşi  aminteşte  de  memorabilele  cuvinte  ale  cronicarului  Grigore  Ureche, 
cuprinse  în  al  său  Letopiseţ  al  Ţării  Moldovei!  Este  cel  mai  cunoscut  portret  al  marelui 
domnitor  Ştefan  cel  Mare  şi  Sfânt  (1457-1504)  lăsat  posterităţii.  Dar  nu  şi  singurul! 

Proiectate  ca  triptic,  reprezentând  un  prinos  de  laudă  şi  de  mulţumire  măritului 
voievod  Ştefan,  de  la  a  cărui  firească  strămutare  ia  locaşurile  cele  de  veci  se  împlinesc  500 
de  ani,  volumele,  care  au  văzut  lumina  tiparului  prin  sârguinţa  obştii  monahale  de  la  Putna, 
sub  nepreţuita  îndrumare  a  cunoscuţilor  istorici  Ştefan  S.  Gorovei  şi  Maria  Magdalena 
Szekely,  reunesc  mărturii,  impresii  şi  concluzii  ale  acelora  care  au  consemnat  ori  s-au 
aplecat  cu  drag  asupra  personalităţii  vrednicului  de  cinstire  domnitor.  Dacă  în  primul  volum 
-  Ştefan  cel  Mare  şi  Sfânt.  1504-2004 .  Portret  în  legendă  -  sunt  adunate  mărturii  ale 
reflectării  populare  a  figurii  marelui  voievod,  iar  în  cel  de-al  doilea  -  Ştefan  cel  Mare  şi 
Sfânt .  1504-2004.  Portret  în  istorie  -  se  regăseşte  un  număr  însemnat  de  studii  istorice  din 
ultimele  decenii  privitoare  la  marea  personalitate  a  istoriei  româneşti  medievale,  ultimul 
volum  -  Ştefan  cel  Mare  şi  Sfânt .  1504-2004.  Portret  în  cronică  partea  finală  a  întreitului 
portret,  strânge  laolaltă  cele  mai  însemnate  izvoare  istorice,  de  provenienţă  internă  sau 
externă,  referitoare  la  domnia  şi  epoca  domnitorului  român. 

Volumul,  apărut  cu  binecuvântarea  aceluiaşi  ierarh  Pimen,  Arhiepiscopul  Sucevei 
şi  Rădăuţilor,  cu  o  notă  asupra  ediţiei  a  istoricilor  deja  menţionaţi,  este  structurat  în  trei 
mari  părţi,  concluziile  fiind  substituite  de  singura  piesă  de  corespondenţă  păstrată  a 
familiei  domnitorului,  respectiv  scrisoarea  fragmentară  a  domniţei  Olena,  nora  marelui 
cneaz  Ivan  al  III-lea,  trimisă  de  la  Moscova  părintelui  ei. 

Partea  centrală,  cea  mai  voluminoasă,  a  fost  destinată  prezentării  pe  larg  a  izvoarelor 
narative  ajunse  până  la  noi,  fie  ele  româneşti,  (moldoveneşti  sau  munteneşti),  fie  de 
provenienţă  străină,  (cronici  poloneze,  ungureşti,  germane,  ruseşti,  turceşti  sau  bizantine). 

Or,  tocmai  această  provenienţă  documentară  diferită  creionează,  în  ansamblu, 
personalitatea  complexă  a  marelui  Ştefan.  Cele  moldoveneşti  (Letopiseţul  anonim  al 
Moldovei,  Cronicile  moldo-germană  şi  moido-polonă,  variantele  Letopiseţului  de  la  Putna, 

cele  ale  cronicarilor  Grigore  Ureche,  Nicolae  Costin  şi  Ion  Neculce  etc.),  cuprinzând,  în 
general,  doar  cuvinte  de  laudă  la  adresa  sa,  nu  ar  fi  reuşit  decât  într-o  mică  măsură  să  redea 
întru  torul  acest  lucru.  Dar  toţi  cronicarii,  într-un  final,  indiferent  de  ce  parte  a  baricadei  s- 
au  aflat  de-a  lungul  istoriei,  i-au  recunoscut  şi  apreciat  iscusinţa  militară  şi  geniul 
organizatoric. 

Acestor  izvoare  narative  le-au  fost  adăugate  scrisori,  rapoarte,  însemnări  de  călătorie, 
pe  considerentul  unei  obiectivităţi  mai  mari  în  ce  priveşte  fidelitatea  redării  adevărului 
istoric.  Ultima  parte  a  volumului  a  fost  dedicată  cuvintelor  lui  Ştefan  cel  Mare,  aşa  cum 
acestea  se  pot  reconstitui  din  corespondenţă,  solii  sau  din  textul  unor  pisanii.  Negura  istoriei 
a  şters  însă,  din  păcate,  alte  eventuale  mărturii  documentare  de  acest  fel. 

Lăudabila  iniţiativă  de  a  reuni,  pentru  prima  dată  în  paginile  unui  singur  volum, 
mărturii  disparate  ale  unor  cronicari  români  şi  străini,  creştini  şi  necreştini  deopotrivă, 
acum,  în  ceas  aniversar,  s-a  materializat  astfel  într-o  importantă  lucrare  care  se  vrea,  şi 
este,  un  nepreţuit  îndreptar  adresat  tuturor  acelora  care  se  apleacă  cu  drag  spre  buchisirea 
întortocheatelor  taine  ale  istoriei. 


Drd.  Florin  Dobrei 

Doctorand,  Facultatea  de  Teologie  Ortodoxă  «Andrei  Şaguna»,  Sibiu 


Ştefan  cel  Mare  şi  Sfânt  1504-2004.  Biserica.  O  lecţie  de  istorie , 

Editura  „Muşatinii”,  Sfânta  Mănăstire  Putna,  2004,  265  p. 


An  omagial,  2004  marchează  împlinirea  a  jumătate  de  mileniu  de  la  trecerea  la  cele 
veşnice  a  Binecredinci osului  voievod  Ştefan  cel  Mare  şi  Sfanţ  (1457-1504).  Momentul 
este  cu  atât  mai  important  şi  mai  încărcat  de  adânci  semnificaţii  spirituale  pentru  viaţa 
Bisericii  Ortodoxe  Române  cu  cât,  la  2  iulie,  întreaga  suflare  românească  a  adresat  un  pios 
omagiu  nu  doar  omului  de  arme,  viteazul  şi  neînfricatul  domn  de  la  hotarele  Europei,  ci  şi 
ctitorului  neostenit  de  lăcaşuri  sfinte,  apărătorului  creştinătăţii,  promotorul  unei  reale  culturi 
eclesiastice  româneşti ,  deci,  într-un  cuvânt,  Sfântului  şi  Măritului  voievod  Ştefan. 

Ca  o  continuare  firească  a  întreitului  portret  a  lui  Ştefan  cel  Mare  şi  Sfânt,  realizat 
sub  forma  unui  triptic,  având  1a  bază  fie  mărturii  ale  tradiţiei  populare,  fie  menţiuni  din 
documentele  vremii,  fie  rezultatele  ultimelor  cercetări  ale  unor  reputaţi  istorici  români 
privitoare  la  personalitatea,  ampla  activitate  sau  contextul  internaţional  în  care  şi-a  desfăşurat 
misiunea  marele  voievod,  prezentul  volum,  intitulat  Ştefan  cei  Mare  şi  Sfânt.  î 504-2004. 
Biserica .  O  lecţie  de  istorie  ,  apărut  la  aceiaşi  iniţiativă  a  obştii  monahale  de  la  Putna,  şi-a 
propus  să  surprindă,  strict,  doar  una  din  multiplele  faţete  ale  complexei  personalităţi  a 
domnitorului  moldovean,  anume  aceea  de  devotat  slujitor  al  lui  Hristos  -  chiar  papa  Sixt 
al  IV-lea  îl  numea  „verus  christianae  fidei  athleta’1  plin  de  râvnă  pentru  cele  sfinte,  cel 
mai  mare  ctitor  de  biserici  pe  care  l-a  cunoscut  Moldova  vreodată. 

Prima  din  cele  trei  mari  secţiuni  ale  acestui  volum  omagial,  intitulată  Cuvinte  de 
preamărire ,  cuprinde  studii  şi  articole  apărute  în  ultimele  decenii  sub  semnătura  unor  înalte 
feţe  bisericeşti  -  patriarhii  Iustin  Moisescu  şi  Teoctist  Arăpaşu,  mitropolitul  Nestor 
Vomicescu,  episcopul  Adrian  Botoşăneanul  ocazionate  de  împlinirea  unui  anumit  număr 
de  ani ,  fie  de  la  înscăunarea  ori  moartea  lui  Ştefan  cel  Mare  şi  Sfânt,  fie  de  la  fondarea 
mănăstirii  Putna,  sau  cu  prilejul  canonizării  sale  solemne  din  anul  1992,  prin  toate 
exprimându-se  pioasa  veneraţie  adusă  de  Biserică  domnitorului  român. 

Prin  pana  unor  neosteniţi  cercetători  ai  trecutului  nostru  bisericesc,  laici  (Ştefan  S. 
Gorovei,  Leon  Şimanschi,  Teodor  Manolache  etc.)  sau  clerici  (arhiep.  Pimen,  pr.  Scarlat 
Porcescu,  pr.  Paul  Mihail,  pr.  Gheorghe  I.  Popovici  etc.),  sunt  aduse  la  lumină,  în  cea  de-a 
doua  parte  a  volumului,  purtând  subtitlul  de  Viaţa  şi  organizarea  Bisericii ,  aspecte  mai 
puţin  cunoscute  publicului  cititor,  legate  de  organizarea  Mitropoliei  Moldovei  şi  a  celor 
două  episcopii  sufragane  de  la  Rădăuţi  şi  Roman,  de  istoricul  mănăstirii  Putna,  de 
personalitatea  „misterioasă”  a  Sfântului  sihastru  Daniil,  de  înflorirea  fără  precedent  a 
literaturii  bisericeşti  în  Moldova  lui  Ştefan  şi  a  relaţiilor  bisericeşti  externe  ale  Bisericii  de 
aici  cu  fraţii  transilvăneni  sau  munteni,  dar  şi  cu  sfintele  lăcaşuri  de  la  Muntele  Athos. 

Ultima  secţiune,  sugestiv  întitulată  Din  veacuri  de  la  Ştefan  Vodă ,  prezintă,  schiţat, 
sub  forma  unei  veritabile  „inventarieri”,  întreaga  moştenire  a  epocii  voievodului 

moldovean  transmisă  posterităţii:  lista  manuscriselor  păstrate  şi  a  daniilor  de  la 
aşezămintele  monastice  athonite,  enumerarea  tuturor  ctitoriilor,  cetăţilor,  curţilor  domneşti 
şi  a  podurilor  zidite  de  Ştefan,  a  obiectelor  de  argintărie  şi  a  clopotelor,  a  broderiilor  şi 
a  tuturor  pietrelor  de  mormânt  sculptate  pe  cheltuiala  sa.  , 

Pentru  toată  această  moştenire,  cu  dărnicie  transmisă  peste  veacuri,  Biserica  aşa 
cum  se  şi  menţionează  în  predoslovia  prezentului  volum,  nu  şi-a  adus,  în  acest  ceas  omagial, 
decât  firescul  prinos  de  cinstire  acestui  vrednic  şi  stimat  fiu  al  ei. 


Drd.  Florin  Dobrei 

Doctorand,  Facultatea  de  Teologie  Ortodoxă  «Andrei  Şaguna»,  Sibiu 


Ştefan  cel  Mare  şi  Sfânt  1504-2004 .  Bibliografie , 

Editura  „Muşatinii”,  S fanta  Mănăstire  Putna,  2004, 193  p. 


Făuritor  al  celei  mai  glorioase  pagini  din  istoria  noastră  naţională,  personalitate 
complexă,  înveşnicităprin  faptele  sale  de  vitejie,  Voievodul  Ştefan  cel  Mare  şi  Sfanţ  1457- 
1 504  a  inspirat,  de-a  lungul  vremurilor,  pana  marilor  maeştrii  ai  literaturii  noastre  româneşti, 
dând  un  imbold  spre  cercetarea  şi  studierea  documentelor  istoriei  tuturor  acelora  care  s-au 
aplecat  cu  sârguinţă  spre  desluşirea  tainelor  trecutului.  Numărul  mare  de  cărţi,  studii,  articole 
sau  miile  de  pagini  literare  apărute  sunt  o  dovadă  concludentă  a  unanimei  aprecieri  de  care 
s-a  bucurat  marele  domnitor  peste  veacuri. 

La  împlinirea  a  jumătate  de  mileniu  de  la  trecerea  sa  la  locaşurile  veşnice,  o 
bibliografie  a  tuturor  scrierilor  ce  i-au  fost  închiriate  reprezintă  un  preţios  omagiu  adus 
apărătorului  creştinătăţii  în  momentele  de  cumpănă,  celui  care  a  însemnat  atât  de  mult  în 
istoria  noastră  naţională,  politică  şi  bisericească.  Cu  multă  trudă,  grijă  şi  migală,  obştea 
monahală  de  la  Putna,  beneficiind  de  preţioasa  colaborare  şi  îndrumare  a  cunoscuţilor 
istorici  Ştefan  S.  Gorovei,  Şerban  Papacostea  şi  Maria  Magdalena  Szekely,  a  scos,  cu 
binecuvântarea  Î.P.S.  Pimen,  arhiepiscopul  Sucevei  şi  Rădăuţilor,  acest  preţios  îndreptar, 
indispensabil  instrument  în  cercetarea  istorică  a  biografiei  marelui  Ştefan. 

Structurată  în  1 1  mari  secţiuni,  lucrarea  reuneşte  lista  tuturor  lucrărilor  publicate  în 
ţară  sau  în  străinătate  (Londra,  Berlin,  Budapesta,  Istanbul,  Moscova  St.  Petersburg  , 
Cracovia,  Lvov  etc.),  apărute  fie  în  volum,  fie  sub  forma  unor  studii,  articole  sau  încercări 
literare,  mari  nume  ale  culturii  şi  istoriografiei  noastre  bisericeşti  şi  laice  regăsindu-se, 
prin  preţioasele  lor  contribuţii,  în  paginile  acestei  Bibliografii.  Istorici  (Nicolae  Bălcescu, 
Mihail  Kogălniceanu,  A.  D.  Xenopoi.,  Nicolae  Iorga,  Radu  R.  Rosetti,  Dimitrie  Onciul, 
Gheorghe  Brătianu,  Ioan  Lupaş,  Alexandru  Lapedatu,  Damian  P.  Bogdan,  Ion  Bianu,  Ion 
Bogdan,  George  Bogdan-Duică,  Ştefan  Pascu,  Ion  Ionaşcu,  Dan  Horia  Mazilu,  Florin 
Constantiniu,  Ştefan  S.  Gorovei,  Şerban  Papacostea  ş  a.),  teologi  (Melchisedec  Ştefănescu, 
Nestor  Vomicescu,  Teoctist  Arăpaşu,  Alexandru  Ciurea,  Nicuiae  Dobrescu,  Petru  Rezuş, 
Scarlat  Porcescu,  Mircea  Păcurariu  ş.a.),  poeţi,  prozatori  şi  dramaturgi  (Vasile  Alecsandri, 
Constantin  Negruzzi,  Dimitrie  Bolintineanu,  Gheorghe  Asachi,  Eusebiu  Camilar,  Barbu 
Ştefânescu-Delavrancea,  Petre  Ispirescu,  Alexandru  Vlahuţâ,  Simeon  Fiorea  Marian,  Mihail 
Sadoveanu  ş.a.),  istorici  ai  artei  (I.  D.  Ştefânescu,  Grigore  Ionescu,  Corina  Nicolescu, 
Vasile  Drăguţ,  Marius  Porumb  ş.a.),  toţi  au  cinstit  prin  condei  memoria  marelui  domnitor 
Ştefan  cel  Mare  şi  Sfanţ. 

Debutând  cu  prezentarea  corpus-urilor  de  inscripţii  şi  a  izvoarelor  diplomatice  şi 
narative  privitoare  la  epoca  şi  personalitatea  voievodului  român,  lucrarea  continuă  cu  o 
sistematizare  a  vastului  material  bibliografic,  grupând  lucrări  privitoare  la  istoria  politică, 
economică  şi  socială  a  Moldovei  medievale,  lucrări  despre  organizarea  statală  şi  militară, 

cu  o  analiză  pe  larg  a  locaţiilor  şi  cronologiei  principalelor  confruntări  armate  avute  cu 
turcii,  tătarii,  polonii,  maghiarii  sau  muntenii  învecinaţi.  Urmează  apoi  secţiuni  cuprinzând 
lucrări  despre  familia  domnitorului  moldovean,  monografii  (ale  voievodului  ,  ale 
personalităţilor  politico-religioase  cu  care  acesta  a  intrat  în  contact,  ale  principalelor  ctitorii 
ale  sale),  comemorări  (închinate  împlinirii  unui  anumit  număr  de  ani  de  la  urcarea  lui 
Ştefan  pe  tronul  Moldovei  sau  de  la  trecerea  sa  la  cele  veşnice)  şi  studii  cu  caracter  general. 
Un  loc  aparte  îl  ocupă  secţiunea  dedicată  marelui  avânt  cultural  din  a  doua  jumătate  a 
veacului  al  XV-lea,  perioadă  de  maximă  înflorire  a  picturii,  sculpturii,  argintăriei,  ceramicii, 
broderiei,  caligrafiei  şi  miniaturisticii,  precum  şi  a  unui  veritabil  stil  arhitectonic 
„moldovenesc”,  purtând  influenţe  evidente  ale  goticului  transilvănean.  In  ceea  ce  priveşte 
lucrările  dedicate  Bisericii  Ţării  Moldovei  din  perioada  domniei  lui  Ştefan  cel  Mare, 
bibliografia  prezintă  o  varietate  de  teme  abordate:  ctitoriile  mănăstireşti  şi  bisericeşti  ale 
voievodului,  mitropoliţii  şi  episcopii  Romanului  şi  Rădăuţilor,  legăturile  cu  Biserica 
transilvăneană  şi  cu  Muntele  Athos,  catolicismul  în  Moldova  etc.  „Personaj”  favorit  al 
multor  legende,  povestiri,  poeme  sau  reprezentări  teatrale,  Ştefan  cel  Mare  şi  Sfanţ  a  renăscut 
în  fiecare  epocă  prin  pana  inegalabilă  a  unui  Dimitrie  Bolintineanu,  Barbu  Ştefănescu- 
Delavrancea,  Mihail  Sadoveanu,  Costache  Negruzzi  sau  Eusebiu  Camilar  (aceştia  sunt 
doar  o  mică  parte  din  cei  care  au  adresat  pagini  memorabile  marelui  voievod). 

Acestor  titluri  li  se  vor  mai  adăuga,  cu  siguranţă,  şi  altele,  căci  viaţa  şi  faptele  lui 
Ştefan  rămân  un  permanent  izvor  de  inspiraţie.  Iar  pe  măsură  ce  personalitatea  acestuia  va 
fi  cunoscută  şi  mai  bine,  vor  ieşi  la  iveală  alte  şi  alte  laturi  şi  aspecte  neobservate,  a  căror 
cercetare  va  antrena  energii  noi  şi  va  determina,  poate,  descoperiri  inedite. 

în  lumina  cercetărilor  istorice  şi  a  tradiţiilor  populare  transmise  peste  veacuri,  această 
minuţios  întocmită  bibliografie  nu  doreşte  altceva  decât  o  apropiere  de  personalitatea 
marelui  om,  vrednic  de  pomenire  prin  vitejia  sa,  dar  şi  prin  râvna  spre  cele  sfinte. 


Drd.  Florin  Dobrei 

Doctorand,  Facultatea  de  Teologie  Ortodoxă  «Andrei  Şaguna»,  Sibiu 

